ועדת החוקה, חוק ומשפט, כנסת 24, פרוטוקול מספר 97, 2021-10-26 17:00

גלעד קריב: << יור >> ערב טוב לכולם, ברוכים המתכנסים והמתכנסות, נמצאים איתנו בפתח הישיבה, ונזכירם כמנהגנו, חבר הכנסת רוטמן, חברת הכנסת לסקי, חברת הכנסת בזק, חבר הכנסת בגין, חבר הכנסת בן צור וחברת הכנסת השכל.

גלעד קריב: שלום, תודה לכם, נציגי המשרדים.

גלעד קריב: אנחנו פותחים את הישיבה שבה נאזין לנימוקי ההסתייגויות שהוגשו להצעת החוק, ונצביע עליהן.

גלעד קריב: אני מבין שחבר הכנסת רוטמן יושב כאן כחבר מן המניין, או עדיין לא?

שמחה רוטמן: לא, אני לא יכול.

גלעד קריב: בסדר גמור.

גלעד קריב: חבר הכנסת בן צור ממלא את מקומו של חבר סיעתו, חבר הכנסת ארבל, שהוא כבר חבר מן המניין.

גלעד קריב: דרכך אנחנו מעבירים לו ברכות נאמנות על הצטרפותו לחברים מן המניין בוועדה.

יואב בן צור: אני מציע שתשמרו את זה לזמן שהוא יגיע.

יואב בן צור: זה עדיף.

יואב בן צור: הוא יקבל את זה מכם, מפי הגבורה ישר.

גלעד קריב: הוא יקבל, הוא יקבל גם מפי הגבורה.

גלעד קריב: אתה לא מעביר?

יואב בן צור: גם קללות וגם ברכות אני לא מעביר.

גלעד קריב: בסדר גמור.

גלעד קריב: ראיתי כאן את חבר הכנסת מקלב, שהיה לרגע ויצא.

גלעד קריב: גם הוא התמנה לחבר מן המניין, ואנחנו מברכים אותו על כך.

גלעד קריב: מכובדיי, תכף ניגש להסתייגויות.

גלעד קריב: בהתאם לדברים שאמרנו במהלך הדיונים הארוכים, לפני ההצבעות נבקש התייחסות של האוצר לסוגיה שעלתה במהלך הדיונים, שהיא המשאבים או היכולת של המשרדים המאסדרים לתגבר ולחזק את הכלים שעומדים לרשותם, לצורך פעולת טיוב הרגולציה.

גלעד קריב: משרד האוצר ימסור כאן הודעה קצרה, וזאת הזדמנות טובה להודות לכל מי שנטל חלק בדיונים המאוד מאוד ארוכים וממושכים על הצעת החוק הזאת.

גלעד קריב: אני מקווה שבסופו של דבר, התוצאה שתצא תחת ידינו תהיה לרצון.

גלעד קריב: אנחנו נשמע את התייחסות האוצר ואז נדבר על סדר הדיון בהסתייגויות, לאור הנוהל שהותקן על ידי הייעוץ המשפטי של הכנסת, בסוגיית ההסתייגויות.

גלעד קריב: הראל, בבקשה, נציג משרד האוצר.

הראל שליסל: אני מאגף תקציבים, משרד האוצר.

הראל שליסל: בהמשך לשיחות עם יושב-ראש הוועדה, סוכם שמתוך התקנים שיינתנו לרשות, לפחות חמישה תקנים יוקצו על ידי הרשות למשרדים עצמם לטובת טיפול וטיוב המלאי.

הראל שליסל: אלה יהיו תקנים שיוכלו לזוז בין המשרדים לטובת הנושא של טיוב המלאי, וזה יהיה בהתאם לנוהל שתקבע הרשות.

הראל שליסל: כמו כן ובנוסף, יהיה מכרז מסגרת שתבצע הרשות לטובת שירותי ייעוץ.

הראל שליסל: גם בו יוכלו להיעזר המשרדים בהיקף של 5 מיליון שקלים.

גלעד קריב: תודה.

גלעד קריב: אני רואה חשיבות גדולה במהלך הזה.

גלעד קריב: חשוב לומר שמדובר בתקנים שכבר מתוקננים בתוך המהלכים הממשלתיים, לטובת המהלך של הקמת הרשות.

גלעד קריב: המשמעות היא שחלק מהמשאבים שמוקצים למהלך הזה, יהיו משאבים שיועמדו לרשות המשרדים המאסדרים, בדגש על פעולת טיוב רגולציה קיימת.

גלעד קריב: המשאב הזה ינוהל כחלק ממשאבי הרשות על ידי הרשות, ואנחנו נעקוב אחרי אופן יישום ההודעה הזאת.

שמחה רוטמן: עכשיו אתם אומרים?

שמחה רוטמן: הייתי מכניס הסתייגות, שהרשות תדאג גם לעיקור חתולים.

גלעד קריב: בסדר, גמור, משימה חשובה.

שמחה רוטמן: אם יש כסף פנוי - - - אז לשם אתם מפנים משאבים.

גלעד קריב: מכובדיי, אנחנו מנהלים דיון הסתייגויות.

גלעד קריב: מונחות בפנינו כמה מאות הסתייגויות מצד סיעות האופוזיציה, ואנחנו נפעל בהתאם לנוהל.

גלעד קריב: אני מתייחס להוראה בנוהל, שנוגעת להנמקת ההסתייגויות.

גלעד קריב: בסעיף 35 לנוהל נכתב כך: הנמקת ההסתייגויות או המקצבים – יושב-ראש הוועדה יודיע מראש מהו זמן ההנמקה שיינתן לכל הסתייגות או לכל מקבץ.

גלעד קריב: ככל שההסתייגויות או מקבץ ההסתייגויות חסרי תוכן מהותי, הרי שגם זמן ההנמקה יכול שיהיה קצר, וניתן להסתפק בהקראה בלבד.

גלעד קריב: ובהסתייגויות של סדרות ברורות, ניתן גם להקריא כמקבץ רק חלק מההסתייגויות בסדר שנקבע, והודע עליו.

גלעד קריב: מעיון זריז בהסתייגויות הרבות שהונחו, יש כאן בהחלט הסתייגויות מהותיות שנוגעות באמת לנושא החוק ולסעיפיו.

גלעד קריב: כאן נאפשר לחברי הכנסת המציעים, לסיעות המציעות לנמק במשך כדקה את ההסתייגות.

שמחה רוטמן: דקה?

שמחה רוטמן: הגזמת.

גלעד קריב: חברים, לא להתלהט ישר.

גלעד קריב: הכול בסדר.

גלעד קריב: הסתייגות מהותית, נקצה לה שלוש דקות.

גלעד קריב: אם חבר כנסת יצטרך יותר זמן כדי לנמק הסתייגות מהותית, יוכל לעשות זאת.

יואב בן צור: מי קובע מהי הסתייגות מהותית?

גלעד קריב: הנוהל קובע שזה היושב-ראש, אבל אם תהיה בקשה של חבר כנסת, גם במקום שבו אני אטען שההסתייגות לא מהותית, ונוגעת להסדרים שבחוק, ראשית, נמצא פה היועץ המשפטי ואני תמיד נוטה לקבל את הצעותיו ועמדותיו.

גלעד קריב: וגם אם חבר כנסת יעמוד על כך שאיזושהי הסתייגות היא הסתייגות מהותית, למרות שאני אחשוב אחרת, אני חושב שזממנו בידינו, ונכבד את רצונם של חברי הכנסת לנמק הסתייגויות מהותיות.

גלעד קריב: אני חושב שנצלח את המשימה.

גלעד קריב: יש כאן הסתייגויות שאפשר להסתפק רק בהקראתן, ויש הרבה הסתייגויות שאפשר לעסוק בהן.

גלעד קריב: אם חברי הכנסת של סיעות האופוזיציה שהגישו את ההסתייגויות יבקשו לפתוח באיזושהי התייחסות יותר נרחבת לחוק במשך כמה דקות, גם זה דבר שעומד לרשותכם.

גלעד קריב: חבר הכנסת בן צור, רצית להעיר עוד בטרם ניגש להסתייגויות.

יואב בן צור: כן, שתי הערות.

יואב בן צור: הערה ראשונה, אנחנו נמצאים פה בין הפטיש לסדן, מכיוון שיש לנו זכויות דיבור ואנחנו צריכים לדבר בחוק, אבל עוד מעט תמשיך המליאה עם ההסתייגויות.

יואב בן צור: מבחינה זאת, אנחנו לא נדע איפה לשים את עצמנו.

יואב בן צור: שנית, שאלה ליועץ המשפטי, האם הנוסח החדש שהוגש אחר הצוהריים, ותוקן בכמה דברים, יש בו שינויים מהותיים?

יואב בן צור: אם כן, אני חושב שהזמן שניתן להסתייגויות לא מספיק, ואולי צריך לדחות את הישיבה כדי שנוכל להוסיף הסתייגויות.

גור בליי: למיטב הבנתנו, השינויים שנעשו הם לא שינויים דרמטיים; הם שינויים מאוד נקודתיים.

גור בליי: אני עמדתי על זה שיינתנו שעתיים נוספות להגשת הסתייגויות, כי זה באמת משהו מאוד נקודתי.

גור בליי: ניתנו שעתיים נוספות להגשת הסתייגויות, על ארבע הנקודות האלה.

גור בליי: קיבלנו מספר הסתייגויות, של יהדות התורה ושל הציונות הדתית.

גור בליי: אני חושב שבהינתן העובדה שהשינויים הם מינוריים יחסית, לא היה אמור להידרש יותר זמן מהשעתיים האלה.

גור בליי: אני יכול להסביר.

גור בליי: בסך הכול מדובר בהשמטה של המילה מגדריות בסעיף 2(2) – ההשפעות הכלכליות, החברתיות והסביבתיות, והוסרה המילה מגדריות.

גור בליי: דבר שני, בסעיף 19 לחוק, שעוסק בסוגיית השיקולים שמאסדר יכול לשקול, יש שיקולים שהוא חייב לשקול ויש כאלה שהוא חייב לשקול.

גור בליי: הסירו את זה שהוא רשאי לשקול שיקולים המבוססים על העקרונות, והסיפה ירדה.

שמחה רוטמן: אני חייב לומר, לא רק שהוא תיקון מהותי - - -

יואב בן צור: בין רשאי לחייב זה תיקון מהותי.

גור בליי: לא.

גור בליי: החייב נשאר.

שמחה רוטמן: זה בדיוק העניין.

שמחה רוטמן: לא רק שהתיקון הזה הוא לא תיקון טכני.

גור בליי: לא אמרתי שהוא טכני.

שמחה רוטמן: הוא תיקון מהותי, שהופך את כל החוק על ראשו, כי הוא מחייב באופן ישיר כל רגולטור לעסוק בכל אחד מהשיקולים.

גלעד קריב: זאת דעתך.

גור בליי: הוא מאוד נקודתי, ואני תכף אסביר למה.

גור בליי: אני רוצה רק לציין שני תיקונים נוספים.

גור בליי: תיקון נוסף, הוא תיקון מאוד קטן.

גור בליי: אחד מהנציגים במליאה הוא נציג ציבור, שנבחר על ידי אחד מרשימה של שרים.

גור בליי: הוסיפו שם שני שרים, שאפשר לבחור מתוכם.

גור בליי: עד עכשיו הממשלה תחליט אם הנציג יהיה של משרד לביטחון הפנים, של המשרד להגנת הסביבה, או של משרד הבריאות, וכשהממשלה בוחרת, היא יכולה לבחור גם בין שר החקלאות או השר האחראי על זרוע העבודה.

גור בליי: השינוי האחרון – בחלק מהנקודות שציינו ופירטנו במייל, נקבע שמגישים דוחות לוועדת החוקה, וזה לא בהכרח לוועדת החוקה, אלא לוועדה שתקבע ועדת הכנסת, או במקום אחד שבו מדובר בפטורים של תאגידים ציבוריים, במקום ועדת החוקה – ועדת הכספים.

גור בליי: זה כל מה שהיה, וניתנו שעתיים להגשת הסתייגויות נוספות.

גור בליי: לגבי סעיף 19, שחבר הכנסת רוטמן התייחס אליו, אני חייב לחדד.

גור בליי: לא נגעו בחובה שקיימת לפי הסעיף.

גור בליי: הסעיף אמר:

גור בליי: מההסדר המציע קובע האסדרה יעשה כן, נוסף על קידום האינטרס המוגן של ביצוע המופקד או מטרות תפקידיו לפי דין, גם לאור הה- - - המנויים בסעיף 2.

גור בליי: זה נשאר, החובה נשארה.

גור בליי: בנוסף לחווה, אמרו: ובכלל זה, רשאי הוא לשקול לאור כך שיקולים המבוססים על אותם עקרונות.

גור בליי: הדבר הזה נדון באריכות בוועדה, ובשלבים מסוימים של הדיון סברנו שהחלק האחרון בכלל מיותר, כי יש ממילא חובה, אז מה אתה מוסיף חובה ובתוכה גם רשות?

שמחה רוטמן: להפך, ההגדרה של הרשות היא לרכך.

גלעד קריב: לא.

גלעד קריב: כתוב: ובכלל זה.

צבי האוזר: פורש כרשאי בבחינת חייב.

שמחה רוטמן: זה בדיוק העניין.

גור בליי: בגלל הדבר הזה, סברנו שיש מקום לאפשר הגשת הסתייגויות נוספות למשך שעתיים, למרות שהשינויים הם בדיוק מה שהסברתי – ארבעת הדברים האלה.

גור בליי: אנחנו סברנו שיש מקום, והוגשו מספר הסתייגויות.

גור בליי: חשבנו שבהינתן הנקודתיות – לא אמרתי טכניות – של השינויים האלה, די היה בפרק הזמן הזה.

גור בליי: אני מניח שככל שחברי הכנסת ירצו להתייחס לזה במסגרת הנמקת ההסתייגויות, ויש כמה הסתייגויות שעוסקות בזה, היו"ר בוודאי יאפשר את זה.

גור בליי: אני רוצה לציין עוד לגבי נוהל העבודה בהסתייגויות.

גור בליי: בדומה למה שנעשה בכמה מההצבעות בוועדת הכספים בחוק ההסדרים, לאור העובדה שמספר ההסתייגויות במקרה הזה היה מאות ולא אלפים, לא יופעל הנוהל החריג.

גור בליי: זאת אומרת, תהיה הנמקה, הצבעה; הנמקה, הצבעה.

גור בליי: לא יהיו הנמקות נפרדות מהצבעות, כלומר לא יופעל הנוהל החריג, אלא הולכים לפי הנוהל הרגיל.

גור בליי: בהתאם לנוהל, בהסתייגויות שהן לא הסתייגויות מהותיות, תהיה הקראה של ההסתייגות.

גור בליי: יש לא מעט, אפילו כמה עשרות הסתייגויות מהותיות, ובהן, כפי שציין היו"ר, אנחנו סבורים שצריך לתת כמה דקות להנמקה, להסביר אותן.

גור בליי: כמובן, אם אנחנו לא שמים לב למשהו שהוא מהותי, תפנו את תשומת ליבנו בהקשר הזה.

גלעד קריב: בסדר גמור, אנחנו נכנסים להתדיינות.

גלעד קריב: להצבעות נגיע להבנות בכל מה שנדרש לגבי התהליך.

שמחה רוטמן: בכל הנוגע לסעיף 19 וסעיף 2, כי הוא מפנה אליו, אני רוצה לומר שהופכים את סעיף 2(2) לנושא חדש.

שמחה רוטמן: בעצם הפכנו את מה שהיה בסעיף 2 בתור עקרונות מנחים – אגב, בכותרת כתוב מנחה – לעקרונות מחייבים ולא מנחים, באמצעות השארת החובה והשארת הרשות.

שמחה רוטמן: לכן, דרך התוספת של סעיף 19 הפכנו את סעיף 2 כולו לנושא חדש.

שמחה רוטמן: עד היום אלה היו עקרונות מנחים, ועכשיו הם הפכו להיות עקרונות מחייבים.

שמחה רוטמן: כל ההסתייגויות שקשורות לסעיף 2, דורשות גם דיון מהותי, וגם להפוך אותו לנושא חדש.

שמחה רוטמן: ממילא, אחרי שיוחלט שזה לא נושא חדש, אפשר יהיה לדון בהן לגופן.

גלעד קריב: כשנגיע להסתייגויות לסעיף 2 נבקש את חוות דעתו של היועץ המשפטי בעניין הזה.

גור בליי: הטענה שלך היא שההסתייגויות לסעיף 2 הן נושא חדש?

גור בליי: כל ההסתייגויות?

שמחה רוטמן: לא ההסתייגויות.

שמחה רוטמן: אני טוען שהשינוי שאתם עשינו בנוסח הוועדה בסעיף 2 - - -

גלעד קריב: לא, בסעיף 19.

שמחה רוטמן: לא.

שמחה רוטמן: אתם שיניתם את סעיף 19, אבל באמצעות מה שעשיתם בסעיף 19, הפכתם את סעיף 2 לנושא חדש.

גלעד קריב: רבותיי, סליחה.

גלעד קריב: חבר הכנסת רוטמן, כשנגיע להסתייגויות על סעיף 2, הייעוץ המשפטי יאמר לנו את עמדתו.

גלעד קריב: לטעמי, אפילו ברמה התקנונית, הדברים לא יכולים להיגרר.

גלעד קריב: אם יש טענת נושא חדש לסעיף 19, היא חלה לעניין סעיף 19.

גלעד קריב: הייעוץ המשפטי שמע את עמדתך, ואנחנו נפעל, כמובן, על פי הנחיית הייעוץ המשפטי.

גלעד קריב: ברור לנו שאתה מבקש נושא חדש לכל הפחות על סעיף 19, ולשיטתך גם על סעיף 2.

שמחה רוטמן: להפך.

שמחה רוטמן: בסעיף 19 לא הוספתם, רק גרעתם, אבל הגריעה הפכה את סעיף 2 לנושא חדש.

גלעד קריב: חבר הכנסת רוטמן, אין לנו ויכוח.

גלעד קריב: עומדת לך הזכות לטעון נושא חדש.

גלעד קריב: הייעוץ המשפטי ינחה אותנו בעניין הזה, ועל פיו נפעל.

גלעד קריב: חברים, אנחנו מאפשרים לצוות המשפטי לבדוק סוגיה שקשורה לנוהל נושא חדש.

גלעד קריב: חבריי, אני מתחיל את תהליך ההנמקות וההסתייגויות על ההצבעות.

גלעד קריב: אדוני, היועץ המשפטי, אתה תתקן אותי במקום שאתה חושב שהתיקון נדרש לגבי הגדרת הסתייגות כמהותית או כלא מהותית.

גלעד קריב: אני אקבל את שיקול דעתך בעניין, כמובן.

גלעד קריב: חברי וחברות הכנסת, אנא, התיישבו.

גלעד קריב: ההסתייגויות הראשונות שאנחנו דנים בהן הן לסעיף 1 בחוק, ומוגשות על ידי סיעות הליכוד, ש"ס, יהדות התורה והציונות הדתית.

גלעד קריב: ההסתייגות הראשונה היא הסתייגות מהותית, כמובן.

גלעד קריב: מי מנמק מטעם הסיעות המציעות?

גלעד קריב: בבקשה, שלוש דקות.

שמחה רוטמן: הסתייגות מס' 1 לחוק היא אומנם הסתייגות מהותית, ומנוסחה אפשר לראות שהיא עוסקת במסגרת הכללית של החוק.

שמחה רוטמן: היא אומרת שבסעיף 1 המוצע, במקום: טיוב האסדרה הקיימת והפחתת נטל האסדרה, יבוא: השלמת אסדרה חסרה, דיוק וטיוב האסדרה הקיימת.

שמחה רוטמן: אני חושב שהדיון הצדדי, אדוני היושב-ראש, שנעשה פה עם היועצים המשפטיים ואיתך, בכל הנוגע להפיכת סעיף 2, באמצעות תיקון סעיף 19, נוגע בליבת ההסתייגות הזאת.

שמחה רוטמן: שרן, מאוד חשוב לי שתקשיבי.

שמחה רוטמן: אומנם, יש להסתייגויות האלה מטרה שיש לה השלכה חשובה על השעון, אבל כבוד יושב-ראש הוועדה יודע, שבנושא הזה יש מחלוקת מהותית, שמדברת על הסתכלות כוללת על החוק.

שמחה רוטמן: אני חושב שדווקא את, שרן, כמי שבאה לקדם האדרה שנועדה להקל ולצמצם

גלעד קריב: לחבר כנסת יש את הזכות אם לשמוע או לא.

שמחה רוטמן: נכון.

שמחה רוטמן: זכותה לא להקשיב.

שמחה רוטמן: ההכנסה של עקרונות יסוד, שמופיעים בהתחלה בתור עקרונות מנחים, והופכים להיות עקרונות מחייבים, לתוך כל אחת מההסדרות, תהפוך את הוודאות המשפטית של האסדרה לאפס.

שמחה רוטמן: אני קורא גם לך, אדוני היושב-ראש, לחזור בך מהתיקון הזה.

שמחה רוטמן: ניהלנו פה דיון רציני מאוד במטרה להגן על המאסדרים מפני אותה מליאת רשות, שחלילה וחס תתערב להם בשיקול הדעת.

שמחה רוטמן: והינה, דרך התיקון הזה, הכנסנו את כל עקרונות היסוד האפשריים, פלוס כמה שאינם אפשריים, לתוך שיקולי האסדרה.

שמחה רוטמן: אני שמח שהורדת את המגדריות, אבל השארת את הסביבתיות.

קריאה: למה זה משמח אותך?

גלעד קריב: חברים, אנחנו בהנמקת הסתייגויות, לא בדיון.

שמחה רוטמן: כל רגולטור שיעסוק בדרך שבה צריך להסדיר את אופן הרישום בקופה רושמת במרכול, יצטרך להעסיק יועץ סביבה עם תואר בהגנת הסביבה.

שמחה רוטמן: אחרת יגידו לו: אדוני, לא שקלת את השיקולים הסביבתיים בנושא הזה.

שמחה רוטמן: ההסתייגות בהקשר הזה היא הסתייגות שמקדמת אותך, כי במקום טיוב והפחתת נטל, היא הופכת להיות דיוק וטיוב האסדרה הקיימת.

שמחה רוטמן: אני לא כל כך מסכים למילה טיוב, אבל אותה כן תחשוב שמדובר בטיוב.

שמחה רוטמן: החוק הזה יהפוך להיות הסיוט של כל מאסדר באשר הוא.

גלעד קריב: תודה, חבר הכנסת רוטמן.

גלעד קריב: אני מעט מחייך, מכיוון שהיוזמה להוריד את הסיפה לא באה מטעם היו"ר ולא מטעם המפלגות שהוא קרוב אצלן.

גלעד קריב: אני אפילו ארשה לעצמי לשער, שהיא הגיעה מצידו של גוף ציבורי חשוב, שחבר הכנסת רוטמן נוטה להיוועץ איתו.

גלעד קריב: טוב, בסדר, כנראה יצאה תקלה מצד העניין.

שמחה רוטמן: בוודאי שיצאה תקלה בחוק הזה.

גור בליי: כדאי להסביר שהחובה לפי הסעיף שנותר, היא חובה לפעול לאור העקרונות.

גור בליי: מצד אחד זה חובה, ומצד שני זה רך יותר, כי אתה פועל לאור העקרונות.

גלעד קריב: אדוני היועץ, אני בכוונה לא רוצה לפתוח את הדיון.

גלעד קריב: ניצלתי את זכותי לדבר, רק מכיוון שהוצג שזה שינוי שאני יזמתי.

גלעד קריב: אף אחד מהשינויים שהוכנסו במהלך האחרון שדחה את הישיבה, לא הוכנסו ביוזמת היושב-ראש.

שמחה רוטמן: אני די בהלם, אדוני היושב-ראש, כאילו אתה מייחס לי מחנאות.

גלעד קריב: חס וחלילה.

גלעד קריב: ללא ציניות, לפרוטוקול, כפי שסיכמנו, אני רואה בך שחקן מאוד ממלכתי בדיוני הוועדה.

גלעד קריב: מכובדיי, מי בעד קבלת ההסתייגות?

יואב בן צור: אנחנו מבקשים התייעצות סיעתית.

גלעד קריב: אני רוצה לומר לגבי היוועצות סיעתית, גם על פי הבנתי מהייעוץ המשפטי, אנחנו נאפשר היוועצות סיעתית על כל מקבץ הסתייגויות לפי סעיף.

גלעד קריב: האם אתם מעוניינים בה עכשיו?

יואב בן צור: כן, כן.

גלעד קריב: בסדר.

גלעד קריב: אנחנו נחדש את הדיון בשעה 18:07.

גלעד קריב: זאת ההיוועצות הסיעתית המותרת לסעיף 1.

גלעד קריב: מכובדיי, אני מעמיד להצבעה את הסתייגות מס' 1.

גלעד קריב: מי בעד, מי נגד.

גלעד קריב: הסתייגות מס' 1 לא אושרה.

גלעד קריב: ההסתייגות נפלה.

גלעד קריב: הסתייגות מס' 2, לטעמי היא אינה הסתייגות מהותית.

גלעד קריב: במקום שאדוני, היועץ המשפטי, אתה חולק על דעתי, אנא אמור ואקבל את עמדתך.

גלעד קריב: לכן, אני מקריא את ההסתייגות.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להטיל עוד רגולציה על העסקים הקטנים, בניגוד לכוונה המקורית.

גלעד קריב: מי בעד?

גלעד קריב: מי נגד?

גלעד קריב: הסתייגות מס' 2 לא אושרה.

יואב בן צור: אני נמנע.

גלעד קריב: בעד – 1, נגד – 7, נמנעים – 1.

גלעד קריב: ההסתייגות נפלה.

גלעד קריב: הסתייגות מס' 3, גם היא לא מהותית, ולכן אקרא אותה: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא לגרום לעסקים הקטנים לקרוס.

גלעד קריב: מי בעד, מי נגד.

יואב בן צור: אני חושב שזה כן מהותי.

גור בליי: קשה לראות בזה הסתייגות מהותית.

גלעד קריב: אדוני היועץ, האם ההסתייגות הזאת מהותית, לשיטתך?

יואב בן צור: קריסה של עסקים קטנים היא לא מהותית?

גלעד קריב: אני לא מקיים דיון.

גלעד קריב: לטעמי היא לא הסתייגות מהותית, ויפסוק היועץ המשפטי.

גור בליי: בנוסח במקרה הזה, ההסתייגות לא נראית לי הסתייגות מהותית.

גלעד קריב: תודה רבה, אני מקריא.

גלעד קריב: בסעיף 1 המוצע, האמור בו יסומן א', ואחריו יבוא ב'.

גלעד קריב: מטרתו של חוק זה היא לגרום לעסקים הקטנים לקרוס.

גלעד קריב: מי בעד, מי נגד.

גלעד קריב: הסתייגות מס' 3 לא אושרה.

גלעד קריב: ההסתייגות נפלה.

גלעד קריב: הסתייגות מס' 4.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא לסרבל את העסקים הקטנים בבירוקרטיה מיותרת.

גלעד קריב: מי בעד, מי נגד.

גלעד קריב: הסתייגות מס' 4 לא אושרה.

גלעד קריב: ההסתייגות נפלה.

גלעד קריב: הסתייגות מס' 5.

שמחה רוטמן: אתה טוען שהיא לא מהותית?

גלעד קריב: אני טוען שהיא לא מהותית.

גלעד קריב: אדוני היועץ המשפטי.

גור בליי: אני חושב שגם היא לא מהותית.

יואב בן צור: אדוני היועץ המשפטי, אתה מוכן לסמן לנו מה מהותי?

גור בליי: יש הרבה הסתייגויות מהותיות.

גלעד קריב: יש פה הרבה מאוד הסתייגויות מהותיות.

גלעד קריב: אפילו נאריך את זמן הדיבור כשנעסוק בהסתייגויות המהותיות.

גלעד קריב: הסתייגות מס' 5.

גלעד קריב: בסעיף 1 המוצע, האמור בו יסומן א', ואחריו יבוא ב': מטרתו של חוק זה היא לספק הישג לסגן השר המובטל.

גלעד קריב: מי בעד, מי נגד.

שמחה רוטמן: זה לא מהותי?

שמחה רוטמן: אני לא מבין.

יואב בן צור: זה מאוד מהותי.

יואב בן צור: הסתייגות מס' 5 לא אושרה.

גלעד קריב: ההסתייגות נדחתה.

גלעד קריב: הסתייגות מס' 6.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להציג לציבור מצג של שינוי חיובי.

שמחה רוטמן: אני אומר שזה מהותי, ואני יכול לנמק את זה בדקה.

שמחה רוטמן: אני אגיד את זה באמת בצער.

שמחה רוטמן: כאשר רפורמת הרגולציה הזאת יצאה לדרכה, שמחתי עליה מאוד.

שמחה רוטמן: אני חושב שמדובר בשינוי חיובי, אבל לאור חלק מהשינויים שהיא עברה, ההסתייגות הזאת הפכה להיות נכונה מאוד.

שמחה רוטמן: כרגע, אנחנו מציגים מצג של שינוי חיובי, ובסופו של דבר, המשקולות הרבות שבתהליך החקיקה – בכישרון רב, יש לציין – הוספת לחוק הזה, ויחד איתך שאר חברי הקואליציה, ברובם, הפכו את זה למצג של שינוי חיובי בלבד ולא לשינוי חיובי.

גלעד קריב: תודה, חבר הכנסת רוטמן, גם על המחמאה וגם על הדברים הקצרים.

גלעד קריב: מי בעד, מי נגד.

גלעד קריב: הסתייגות מס' 6 לא אושרה.

גלעד קריב: ההסתייגות נפלה.

גלעד קריב: הסתייגות מס' 7.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להתחיל את פעילותה של הממשלה החדשה שקמה, כדי לאפשר לממשלה לבזבז כספי ציבור, על מנת שיוכלו לנוח בבית בזמן ההצבעות במליאה.

יואב בן צור: זה מהותי מאוד.

גלעד קריב: בהחלט מהותי.

גלעד קריב: מי בעד, מי נגד.

גלעד קריב: הסתייגות מס' 7 לא אושרה.

גלעד קריב: ההסתייגות נפלה.

גלעד קריב: הסתייגות מס' 8.

גלעד קריב: אני אקרא אותה ואני רוצה לברך את כותביה, על כך שבחרו במילה שמסמלת את מקום פעילות הנוער בתנועות הכחולות, ולא בחרו במילים סניף או מעוז, שמשקפות את תנועות הנוער שלהם.

שמחה רוטמן: הסיבה לכך ברורה, אף מעוז ואף סניף לא יקבל את בנט בשום צורה שהיא.

גלעד קריב: הבנתי, והרמתי לך.

גלעד קריב: בסעיף 1 המוצע, האמור בו יסומן א', ואחריו יבוא: ב.

גלעד קריב: מטרתו של חוק זה היא להתחיל את פעילותה של הממשלה החדשה שקמה, כדי לתת ליו"ר מפלגת ימינה מספיק זמן, כדי למצוא קן חדש.

גלעד קריב: מי בעד, מי נגד.

גלעד קריב: הסתייגות מס' 8 לא אושרה.

גלעד קריב: ההסתייגות נדחתה.

גלעד קריב: אני בהסתייגות מס' 9.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להתחיל את פעילותה של הממשלה החדשה, שקמה כדי סידור האינטרסים של הממשלה וחבריה.

גלעד קריב: מי בעד, מי נגד.

גלעד קריב: מי בעד, מי נגד.

גלעד קריב: הסתייגות מס' 9 לא אושרה.

גלעד קריב: ההסתייגות נפלה.

גלעד קריב: הסתייגות מס' 10.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להתחיל את פעילותה של הממשלה החדשה שקמה, כדי להעצים את גוש השמאל בממשלה.

גלעד קריב: מי בעד, מי נגד.

גלעד קריב: הסתייגות מס' 10 לא אושרה.

גלעד קריב: ההסתייגות נדחתה.

יואב בן צור: התייעצות סיעתית היא רק על כל הסעיף?

גלעד קריב: כן.

גלעד קריב: על כל ההסתייגויות פר סעיף.

גלעד קריב: עוד מעט נסיים את סעיף 1.

יואב בן צור: בבוקר זה לא היה ככה.

גור בליי: זה פר נושא או פר סעיף.

גור בליי: במקרה הזה, זה חוק של עשרות סעיפים.

גלעד קריב: הסתייגות מס' 11.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרתו של חוק זה היא להתחיל את פעילותה של הממשלה החדשה שקמה, כדי להונות את הציבור, לבזבז כספי ציבור ולברוח מעבודת הכנסת.

יואב בן צור: אני חושב שזה מהותי.

גלעד קריב: אדוני, היועץ המשפטי, בבקשה.

גור בליי: אני חושב שיהיו עוד הרבה הסתייגויות מהותיות.

גור בליי: במקרה הזה, לא.

גלעד קריב: אתה יכול לומר לי אם אתה דוחה את עמדתי, ואני אקבל את זה.

גלעד קריב: מי בעד, מי נגד.

גלעד קריב: הסתייגות מס' 11 לא אושרה.

גלעד קריב: ההסתייגות נפלה.

גור בליי: אני אבהיר, שכאשר אנחנו אומרים מהותי או לא מהותי, אין בכך כוונה לתת ציונים לערכים שמובעים פה.

גור בליי: המהות קשורה לנושאים שנדונו בהצעת החוק.

גור בליי: יש עשרות הסתייגויות, שמנסות להציע הסדרים אחרים.

גור בליי: ברגע שההסתייגויות הן יותר כחלק מהליך הפיליבסטר, בעיקר בהתחלה, בסעיפי מטרה ובסעיפי תחילה שרצים על המון מועדים, בדרך כלל במובן הזה הן מוגדרות לא מהותיות, בלי קשר לעמדה שמובעת בהן.

גור בליי: זה רק לגבי זיקתן לנושא הצעת החוק.

יואב בן צור: אפשר להביא לפה את תומר, מוועדת הרפורמות.

יואב בן צור: הוא היה קצת יותר מקל בנושא הזה.

גלעד קריב: בסדר, יש בית שמאי ובית הילל.

גלעד קריב: אנחנו בהסתייגות מס' 12.

שמחה רוטמן: אני חושב שהסתייגות היא בגדר נושא חדש, אדוני היושב-ראש.

שמחה רוטמן: היא מכילה אלמנטים של הונאה שלא היו עד עכשיו בחוק הזה.

גלעד קריב: אתה דורש נושא חדש?

שמחה רוטמן: כן.

גלעד קריב: הסתייגות מס' 13.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1, מטרת חוק נוספת הינה להטיל עוד רגולציה על העסקים הקטנים, בניגוד לכוונה המקורית.

שמחה רוטמן: אני אשמח להתייחס.

שמחה רוטמן: אני חוזר שוב, כי אנחנו נמצאים בהסתייגות שעוסקת בנושא דומה להסתייגויות הקודמות.

שמחה רוטמן: אני קורא שוב לכל חברי הקואליציה, שבאמת רוצים לצמצם רגולציה – אני מניח שכוונתם המקורית הייתה לצמצם רגולציה, ולהקל על העסקים הקטנים – לעבור על החוק הזה במסרקות של ברזל, ולנפות ממנו כל סעיף וכל מילה שישמשו, כפי שאנחנו יודעים שהם ישמשו, לרעה בידיהם של גדודי יועצים משפטיים, בידיהם של שופטי בית המשפט העליון, ולא רק הם.

שמחה רוטמן: למעשה, הגדרת המושג רגולציה בהקשר הזה, היא כל כך רחבה, שזה יגיע גם לבית משפט השלום וגם לבית משפט המחוזי, בשבתו כמינהלי, כפלילי בכל תחום שהוא בעבירות מינהליות, כיד הדמיון הטובה עליהם.

שמחה רוטמן: כל מילה מיותרת בחוק הזה, בכל הנוגע למטרות הרגולציה, כל פקיד נוסף שיוכל לתת את האינפוט שלו, הן אם מדובר בתהליך ה-RIA ובין אם מדובר במסגרת המליאה וכדומה – כל אחד מהדברים האלה רק הביא לכך, שאכן, מטרתו של חוק זה תטיל עוד רגולציה על העסקים הקטנים, בניגוד לכוונה המקורית.

שמחה רוטמן: אני חושב שאין כתוספות שנכנסו שם – סביבה וכדומה – כדי להראות עד כמה החוק הזה יהווה משקולת על הכלכלה הישראלית, ועל העסקים הקטנים.

שמחה רוטמן: כדי שלא תצטרכו להצביע בעד ההסתייגות הזאת, אני מבקש מכם להצביע בעד כמה וכמה הסתייגויות אחרות.

גלעד קריב: תודה.

גלעד קריב: אנחנו בהסתייגות מס' 13: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק נוספת.

גלעד קריב: נא להטיל עוד רגולציה על העסקים הקטנים, בניגוד לכוונתה המקורית.

גלעד קריב: מי בעד, מי נגד.

גלעד קריב: הצבעה.

גלעד קריב: הסתייגות מס' 13 לא אושרה.

גלעד קריב: ההסתייגות נפלה.

גלעד קריב: הסתייגות מס' 14.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק נוספת הינה לגרום לעסקים הקטנים לקרוס.

גלעד קריב: מי בעד, מי נגד.

גלעד קריב: הסתייגות מס' 14 לא אושרה.

גלעד קריב: ההסתייגות נפלה.

גלעד קריב: הסתייגות מס' 15.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק נוספת, הינה לסרבל את העסקים הקטנים בביורוקרטיה מיותרת.

גלעד קריב: מי בעד, מי נגד.

גלעד קריב: הסתייגות מס' 15 לא אושרה.

גלעד קריב: ההסתייגות נפלה.

גלעד קריב: ההסתייגות נפלה.

גלעד קריב: הסתייגות מס' 16.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק נוספת, הינה לספק הישג לסגן השר המובטל.

גלעד קריב: מי בעד, מי נגד.

גלעד קריב: הסתייגות מס' 16 לא אושרה.

גלעד קריב: ההסתייגות נפלה.

יואב בן צור: אני חושב שזה מהותי, ואני רוצה לדבר על זה.

גלעד קריב: אדוני היועץ.

גור בליי: גם אם זה לא מהותי, אני חושב שההבנה הייתה שתהיה אפשרות - - - ואני ממליץ ליושב-ראש לאשר.

גלעד קריב: כן, כן, אני אאפשר, אבל אני מבקש שזה לא יהיה דווקא על זה.

גלעד קריב: אני אאפשר לחבר הכנסת בן צור, סגן השר לשעבר, להתייחס בהרחבה.

גלעד קריב: יש כלל לגבי התייחסות המכבדת והלא מכובדת לחברי כנסת.

גור בליי: בלי קשר להסתייגות, ומכיוון שהיו פניות של חברי כנסת בעניין הזה, לאור הבקשה לקיים דיון יותר ממושך בגלל התיקונים שנעשו, כמו שאמרתי, מתוך ארבעת התיקונים, שלושה הם מאוד מינוריים.

גור בליי: תיקון אחד לסעיף 19, היה בו יותר עניין, ולכן אני אמליץ ליושב-ראש, שכאשר נגיע להסתייגויות על סעיף 19, במסגרת ההנמקה של ההסתייגויות על סעיף 19, להרחיב יותר, כדי שיתאפשר דיון יותר ממושך בנושא של סעיף 19 על התיקון שנעשה.

גלעד קריב: בסדר גמור.

גלעד קריב: אנחנו עוברים להצבעה על הסתייגות מס' 16.

גלעד קריב: מי בעד, מי נגד.

גלעד קריב: הסתייגות מס' 16 לא אושרה.

גלעד קריב: ההסתייגות נפלה.

גלעד קריב: הסתייגות מס' 17.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק נוספת, הינה להציג לציבור מצג שהוא שינוי חיובי.

גלעד קריב: מי בעד, מי נגד.

גלעד קריב: הסתייגות מס' 17 לא אושרה.

גלעד קריב: ההסתייגות נפלה.

גלעד קריב: הסתייגות מס' 18.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי לאפשר לממשלה לבזבז כספי ציבור על מנת שיוכלו לנוח בבית, בזמן ההצבעות במליאה.

גלעד קריב: מי בעד, מי נגד.

גלעד קריב: הסתייגות מס' 18 לא אושרה.

גלעד קריב: ההסתייגות נפלה.

גלעד קריב: הסתייגות מס' 19.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי לתת ליו"ר מפלגת ימינה מספיק זמן, כדי למצוא קן חדש.

גלעד קריב: מי בעד, מי נגד.

גלעד קריב: הסתייגות מס' 19 לא אושרה.

גלעד קריב: ההסתייגות נפלה.

גלעד קריב: הסתייגות מס' 20.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי סידור האינטרסים של הממשלה וחבריה.

גלעד קריב: מי בעד, מי נגד.

גלעד קריב: הסתייגות מס' 20 לא אושרה.

גלעד קריב: ההסתייגות נפלה.

גלעד קריב: הסתייגות מס' 21.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי להעצים את גוש השמאל בממשלה.

גלעד קריב: מי בעד, מי נגד.

גלעד קריב: הסתייגות מס' 21 לא אושרה.

גלעד קריב: ההסתייגות נפלה.

גלעד קריב: הסתייגות מס' 22.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי להונות את הציבור, לבזבז כספי ציבור, ולברוח מעבודת הכנסת.

גלעד קריב: מי בעד, מי נגד.

שמחה רוטמן: אני חושב שמדובר בנושא חדש.

גלעד קריב: אני חושב שקראנו כבר את ההסתייגות הזאת קודם.

שמחה רוטמן: לכן היא חדשה.

גור בליי: גם עליה הוא טען.

גלעד קריב: גם עליה הוא טען?

שמחה רוטמן: לא, הקודמת הייתה עם הונאה.

אלעזר שטרן: הוא טען את זה על 12.

שמחה רוטמן: טענתי את זה על 12.

שמחה רוטמן: בהסתייגות מס' 12 זאת הייתה הונאה, אבל פה, בגלל שזה חוזר על עצמו פעמיים, אני חושב שזה הפך להיות נושא חדש.

גלעד קריב: בסדר גמור.

גלעד קריב: הסתייגות מס' 23.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה הינה להתחיל את פעילותה של הממשלה החדשה שקמה, כדי לאפשר לממשלת ההונאה לשרוד.

גלעד קריב: מי בעד, מי נגד.

גור בליי: היא זהה להסתייגות הקודמת, ואני מציע לא להצביע עליה.

גור בליי: היא תחת נושא חדש.

שמחה רוטמן: היא נושא חדש של 12 ו-23 כאחד.

גור בליי: 23 יורדת.

גלעד קריב: הסתייגות מס' 24.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: אחרי סעיף 1 יבוא: מטרת חוק זה לאפשר לממשלה לחוקק חוקים איראניים.

גלעד קריב: מי בעד, מי נגד.

גלעד קריב: הסתייגות מס' 24 לא אושרה.

יואב בן צור: רוויזיה.

גלעד קריב: בסדר גמור.

גלעד קריב: ההסתייגות נפלה.

גלעד קריב: בקשה לרוויזיה.

גלעד קריב: הסתייגות מס' 25.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרת חוק זה לאפשר לממשלה לחוקק חוקים ארדואנים.

גלעד קריב: מי בעד, מי נגד.

גלעד קריב: הסתייגות מס' 25 לא אושרה.

גלעד קריב: ההסתייגות נפלה.

יואב בן צור: רוויזיה.

גלעד קריב: הסתייגות מס' 26.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרת חוק זה לאפשר לחברת הכנסת ממפלגת העבודה לטרנספר את תושבי זיכרון יעקב.

גלעד קריב: מי בעד, מי נגד.

גלעד קריב: הסתייגות מס' 26 לא אושרה.

גלעד קריב: ההסתייגות נפלה.

יואב בן צור: רוויזיה.

שמחה רוטמן: אני חייב לומר, שלטרנספר את תושבי זיכרון יעקב, זה שיפור לעומת ההצעה הקודמת שהייתה, להשמיד את זיכרון יעקב.

שמחה רוטמן: הסתייגות מס' 27.

שמחה רוטמן: בסעיף 1 המוצע, האמור בו יסומן א', ואחריו יבוא: ב'.

שמחה רוטמן: מטרת חוק זה לאפשר לשרת הפנים להסתיר את סיבת כאבי הבטן שלה.

שמחה רוטמן: מי בעד, מי נגד.

שמחה רוטמן: הסתייגות מס' 27 לא אושרה.

גלעד קריב: ההסתייגות נפלה.

יואב בן צור: רוויזיה.

גלעד קריב: הסתייגות מס' 28.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרת חוק זה לאפשר לחברת הכנסת ממפלגת העבודה להתכחש למדינה היהודית והדמוקרטית.

גלעד קריב: מי בעד, מי נגד.

גלעד קריב: הסתייגות מס' 28 לא אושרה.

גלעד קריב: ההסתייגות נפלה.

יואב בן צור: רוויזיה.

גלעד קריב: הסתייגות מס' 29.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרת חוק זה הינה להתחיל את פעילותה של הממשלה החדשה שקמה, כדי לשמר את גניבת הקולות של הממשלה השמאלנית החדשה.

גלעד קריב: מי בעד, מי נגד.

גלעד קריב: הסתייגות מס' 29 לא אושרה.

גלעד קריב: ההסתייגות נפלה.

יואב בן צור: רוויזיה.

גלעד קריב: הסתייגות מס' 30.

גלעד קריב: בסעיף 1 המוצע, האמור בו יסומן א', ואחריו יבוא: ב'.

גלעד קריב: מטרת חוק זה הינה לפגוע באינטרס הציבורי.

גלעד קריב: מי בעד, מי נגד.

גלעד קריב: הסתייגות מס' 30 לא אושרה.

גלעד קריב: ההסתייגות נפלה.

יואב בן צור: רוויזיה.

גלעד קריב: מכיוון שסיימנו את סעיף 1, חבר הכנסת בן צור, האם תרצה להתייחס לסעיף 1 באופן כללי?

גלעד קריב: בבקשה, אנא, בקצרה.

גלעד קריב: נשמע קודם את התייחסות היועץ המשפטי להצבעות בסעיף 2.

יואב בן צור: עד שנתת לי זכות דיבור, אתה כבר מאיים עליי – בקצרה.

יואב בן צור: תן לי קצת, קצת.

יואב בן צור: לא עשינו לך בעיות בהצבעות.

איתן גינזבורג: הוא לא איים, הוא ביקש.

יואב בן צור: אדוני, יכול להיות שיש חלקים בחוק שהם חלקים טובים.

יואב בן צור: אני חושב שכל החוק הזה נועד בשביל דבר אחד, כמו שכתבנו בכמה מההסתייגויות, הוא נועד לספק ולתת איזשהו מענה או תעסוקה או הישג כזה או אחר לסגן השר במשרד ראש הממשלה, לאחר שלאורך כל הדרך, כל החוקים שעליהם הושתתה בחירתו לכנסת, נפלו.

יואב בן צור: הוא היה צריך להצביע נגד המצפון שלו, נגד הטייטל שאיתו הוא הלך לכנסת, נגד כל העסקים הקטנים, שבשמם הוא נבחר.

יואב בן צור: עכשיו מנסים בדרך אחרת לנסות לרצות אותו, ואני חושב שלולא זה קרה ולו הייתה לו תעסוקה אחרת, או שהיה מקבל הישגים אחרים, לא היינו מגיעים לרגע הזה, להצבעות האלה ועוד בחוק ההסדרים.

יואב בן צור: יכול להיות שזה חוק טוב.

יואב בן צור: היו צריכים לדון בו הרבה יותר, לראות סעיף-סעיף בצורה יותר מסודרת, ולא במחטפים כאלה, תוך שעתיים לשנות וכולי.

יואב בן צור: אני חושב שהחוק הזה, טוב שלא היה בא לעולם בצורה הזאת.

יואב בן צור: יכול להיות שצריך לעשות רגולציה, יכול להיות שצריך לעשות אסדרה ואנחנו לא אומרים שלא, אבל לא בדרך הזאת.

יואב בן צור: הדרך הזאת לא נכונה, לא אמיתית, שנועדה לרצות.

יואב בן צור: אני לא אומר את המילה המפורשת, איך קוראים לזה, אבל זה ניסיון לקנות איש שכרגע ממורמר ומתוסכל, ולנסות לסבר את דעתו כדי שלא תהיה לו סיבה כלשהי, חס וחלילה, חס ושלום, להרים את ידו ברגע הקריטי, ויכול להפיל את הממשלה המצוינת הזאת.

יואב בן צור: לכן, אני אומר לכם, אני לא מלין על אנשי המקצוע ולא על היועצים המשפטיים.

יואב בן צור: אפילו לא על חברי הכנסת מהקואליציה.

יואב בן צור: הם בסך הכול כמו חיילי שחמט על לוח, שמקבלים הוראות איך להצביע ומה לעשות.

יואב בן צור: אין להם שום בררה אחרת, אלא להצביע עם המציאות הזאת.

יואב בן צור: כל מי שנורבגי ויעז להצביע נגד, ימצא את עצמו בבית, ותוך 24 שעות הוא כבר לא יהיה חבר כנסת.

יואב בן צור: אין להם יכולת של חשיבה עצמית ולא של שום דבר אחר.

יואב בן צור: ככה אנחנו מייתרים את עבודת החקיקה ואת עבודת הכנסת.

יואב בן צור: אם אנחנו יודעים מראש, שחברי הכנסת האלה הם בלי שום חשיבה עצמית, בלי שום תודעה וכך הם הולכים להצביע, אז אנחנו נמצאים באמת שפל של השפל של עבודת הכנסת.

גבי לסקי: אני מתחילה להתעצבן, חבר הכנסת בן צור.

גלעד קריב: חברת הכנסת לסקי, בבקשה.

גלעד קריב: חבר הכנסת בן צור, בבקשה.

גבי לסקי: במשך שלושה שבועות אנחנו יושבים פה, מכניסים תיקונים מפה עד להודעה חדשה.

גבי לסקי: באמת.

גלעד קריב: חברת הכנסת לסקי, חברת הכנסת בזק, חבר הכנסת בן צור, אנא.

גלעד קריב: חבר הכנסת בן צור, תודה על דבריך.

גלעד קריב: אדוני, היועץ המשפטי, עמדתך לגבי היכולת שלנו להצביע על ההסתייגויות על סעיף 2, לאור בקשה לנושא חדש.

שמחה רוטמן: אני רק אומר בנושא הזה, שטענת נושא חדש הן בנוגע לסעיף 2 כולו, בין בגלל השינוי של 19 – אגב, הייתי יכול להיתלות בעובדה שנמחק - - - בסעיף 2 עצמו, כדי להגיד שהוא משנה את כל מהות הסעיף, אבל אני חושב ששני הדברים ביחד בוודאי עושים את זה.

שמחה רוטמן: אני אשמח לשמוע את חוות הדעת של היועץ המשפטי, אבל מי שחייבת לדון בזה, היא ועדת הכנסת.

גור בליי: ברור שהטענה על נושא חדש על סעיף 2 חייבת להיות נדונה בוועדת הכנסת, ואי אפשר יהיה להצביע על החוק, בלי שתידון הטענה בוועדת הכנסת.

גור בליי: על ההסתייגויות אפשר להצביע.

גור בליי: אם סעיף 2 ייפול בנושא חדש, גם ייפלו ההסתייגויות.

גור בליי: על ההסתייגויות עצמן אפשר להצביע.

גור בליי: אי-אפשר יהיה להתקדם עם החוק עצמו, בלי הכרעה בנושא החדש בוועדת הכנסת.

שמחה רוטמן: אפשר להצביע על הסתייגויות, כשהסעיף עצמו תלוי ועומד בנוסח חדש?

גור בליי: אם הסעיף ייפול, גם ההסתייגויות ייפלו עימו.

גור בליי: אין מניעה בדבר הזה.

גור בליי: ההסתייגויות ילכו עם הסעיף.

גור בליי: אם הסעיף נשאר – הן ייפלו או יתקבלו; אם הסעיף ירד – הן ירדו איתו.

גלעד קריב: אם כך, אנחנו ניגשים לדון בהסתייגויות שמוצגות ביחס לסעיף 2.

גלעד קריב: גם כאן, על ההסתייגויות שהן בין 31 ל-57 נאפשר היוועצות סיעתית אחת.

גלעד קריב: אנחנו נאפשר פה גם התייחסות נרחבת בזמן הנדרש לדברים המהותיים, להצעות המהותיות.

גלעד קריב: הסתייגות מס' 31 לסעיף 2(1) המוצע, במקום: נדרשת, יבוא: מתבקשת.

גלעד קריב: מי בעד, מי נגד.

שמחה רוטמן: זה מהותי מאוד.

גלעד קריב: חבר הכנסת רוטמן, בבקשה, אתה מוזמן להתייחס.

שמחה רוטמן: אני לא זוכר, אבל נראה לי שזאת אחת מההסתייגויות שלי, ואני השתדלתי להגיש רק הסתייגויות מהותיות.

גלעד קריב: בבקשה.

גלעד קריב: אתה מבקש, אין שום בעיה.

גלעד קריב: על זה בוודאי לא נתווכח.

שמחה רוטמן: היא לא שלי, אבל היא דומה.

שמחה רוטמן: הסיפא המקורי בנוסחו, מדבר על כך שאסדרה מיטבית היא אסדרה המבוססת על עקרונות אלה:

שמחה רוטמן: קביעת האסדרה נדרשת לשם אינטרס מוגן או לשם ביצוע תפקיד המאסדר לפי דין, תוך שקילת חלופות לכך.

שמחה רוטמן: ההבחנה בין נדרשת או מתבקשת סותרת, לדעתי, את כל הקו שדיברנו עליו בהקשר של ההגנה על המאסדרים.

שמחה רוטמן: דיברנו לכל אורך הדרך על שמירה והקפדה על שיקול הדעת של מאסדרים בקביעת אסדרה.

שמחה רוטמן: יכול להיות שהגישה האישית שלי היא כן, אבל כמו שאמרנו בחלק מהדיונים, יש מוזיקה של חוק.

שמחה רוטמן: אמרנו את זה בכמה וכמה הזדמנויות.

שמחה רוטמן: המוזיקה של החוק, כפי שהתנהל הדיון פה בוועדה לכל אורך הדרך, היא לנסות לייצר ולשמר איזשהו איזון, בין עצמאותם של המאסדרים בקביעת האסדרה, ולהשאיר להם את מרווח שיקול הדעת, לעומת הגופים המפקחים על האסדרה.

שמחה רוטמן: בין אם מדובר בגוף ברשות המוקמת, בין אם מדובר בבתי המשפט כמובן, ביועצים המשפטיים ובכל גורם אחר שרלוונטי לנושא הזה.

שמחה רוטמן: כאשר אתה מכניס בסעיף בחוק, שאסדרה צריכה להיות מבוססת על עקרונות של קביעת האסדרה הנדרשת, בעצם אתה מייצר איזושהי מילה, איזושהי קביעה – אני בא מעולם התוכן של המשפט האמריקאי, והאם אתה צריך להראות compelling interest, שזה ממש דרוש, או אתה יכול להראות שאפשר להסתדר גם בלעדיו, אבל אפשר לחיות יותר טוב איתו, ואז זאת המילה מתבקשת.

שמחה רוטמן: כאשר אתה משתמש במילה חזקה כמו נדרשת, אתה בעצם מעמיד כל רגולציה של כל מאסדר באיזושהי בחינה ברמה הגבוהה ביותר.

שמחה רוטמן: אתה צריך להראות לי למה זה נדרש, כי בלי האסדרה הזאת העולם נופל, פחות או יותר.

שמחה רוטמן: אם שמתם לב, בכל הסעיף הזה אני רוצה מילים רכות יותר, ושזה יהיה יותר כשם הכותרת שלו: עקרונות מנחים, ולא עקרונות מחייבים.

שמחה רוטמן: כאשר המילה נדרשת מופיעה בו, הפכת אותו לעקרונות מחייבים, שעלולים להפיל רגולציה, כך שגם אם איננה נדרשת, היא בהחלט מתבקשת.

גלעד קריב: תודה.

גלעד קריב: חבריי, אנחנו ניגשים להצבעה.

גלעד קריב: מי בעד, מי נגד.

גלעד קריב: הסתייגות מס' 31 לא אושרה.

גלעד קריב: ההסתייגות נפלה.

אוריאל בוסו: רוויזיה.

גלעד קריב: בסדר.

גלעד קריב: הסתייגות מס' 32 היא הסתייגות מהותית, חשובה.

גלעד קריב: מי מבקש לנמק?

גלעד קריב: שלוש דקות, בבקשה.

אוריאל בוסו: אני מגיע מחוק אחד לחוק אחר.

אוריאל בוסו: היינו שעות רבות בוועדה לשירותי הדת היהודיים, שם הכותרת היא ייעול מערך הכשרות, ומדובר בדיוק בהפך הגמור.

אוריאל בוסו: הדבר היחיד שיש לנו הוא לפחות לדבר בוועדות, ולהציג הסתייגויות.

אוריאל בוסו: מתקיימות ועדות בזמן שיש מליאה, ואנחנו אמורים לדבר.

אוריאל בוסו: והינה, חבר הכנסת בן צור הלך למליאה לדבר, והוא חוזר.

אוריאל בוסו: אזרחי ישראל מבקשים שכל מוצר שייכנס יהיה מתאים להם, ואנשים מנסים להפוך את זה כך, שזה מתאים רק לנו.

אוריאל בוסו: הסעיף הזה מדבר על התועלת לחברה ולמשק, תוך שקילת האינטרס המוגן עם השפעות כלכליות.

אוריאל בוסו: החוק הזה, שנקרא אסדרה – אגב, שאלתי מה המילה הזאת, ואמרו לי שזה משהו לשוני מהאוניברסיטה העברית.

אוריאל בוסו: למה לא אסדרה עם ה"א?

אוריאל בוסו: למה אסדרה עם אל"ף?

גלעד קריב: האקדמיה.

אוריאל בוסו: רגולציה כזאת או אחרת.

אוריאל בוסו: זה משהו לשוני, שעניין אותו לדעת.

גלעד קריב: הנושא של חוק האסדרה ב-ה"א כבר נתפס.

שמחה רוטמן: הוא כבר בוטל.

אוריאל בוסו: כשמדברים על רגולציה, זה ודאי דבר חיובי לעשות רגולציה ולפשט הליכים, אבל כשמטרת הרגולציה היא לדרוס - - -

שמחה רוטמן: אני יכול להסתייג מההסתייגויות?

גלעד קריב: כן.

גלעד קריב: בבקשה.

אוריאל בוסו: כשהמטרה היא לדרוס זכויות פרט, ולא להציג קולות אחרים, צריך להיות עם עיניים אמיתיות לכל חוק וחוק שעולה.

אוריאל בוסו: לכן, אני חושב שכל ההסתייגויות שהוגשו על ידי כלל חברי הסיעות, הן הסתייגויות ענייניות ומהותיות, בשונה מהעבר, וחשוב לקבל אותן.

אוריאל בוסו: אין לנו אצבע בוועדת החוקה.

גלעד קריב: יש לכם אצבע בוועדת החוקה.

גלעד קריב: משה ארבל הוא חבר, ואתה יכול להצביע במקומו.

אוריאל בוסו: הוא כבר מונה?

גלעד קריב: כן, כן.

גלעד קריב: אתה יכול להצביע.

אוריאל בוסו: זאת הבקשה וזה מה שצריך להיות מול עיני חברי הכנסת, כשהם מאשרים בסוף את החוק, למרות אי קבלת ההסתייגויות.

גלעד קריב: תודה, חבר הכנסת בוסו.

גלעד קריב: אם אני לא טועה, זאת הופעתך הראשונה בוועדת החוקה בכנסת הזאת, אז ברוך הבא.

אוריאל בוסו: לא.

גלעד קריב: נכון, בחוק הדיינים.

גלעד קריב: במושב הזה.

גלעד קריב: ברוך הבא.

גלעד קריב: מי בעד הסתייגות מס' 32?

גלעד קריב: מי נגד.

גלעד קריב: הסתייגות מס' 32 לא אושרה.

גלעד קריב: ההסתייגות נפלה.

אוריאל בוסו: רוויזיה.

גלעד קריב: בסדר.

גלעד קריב: הסתייגות מס' 27, גם היא מהותית.

גלעד קריב: בסעיף 2 המוצע, פסקה קטנה (2) תימחק.

גלעד קריב: דומני שאין לך בררה, חבר הכנסת בוסו, לנמק, כי חבר הכנסת רוטמן בחוץ.

גלעד קריב: בבקשה.

אוריאל בוסו: אני אדבר על נושאים נוספים.

גלעד קריב: בבקשה, שלוש דקות לרשותך.

אוריאל בוסו: שמעתי הבוקר את יושבת-ראש הוועדה לשירותי דת יהודיים, שהתראיינה באחד מערוצי הרדיו.

אוריאל בוסו: היא אמרה שדיברו איתה, אפרופו מערך הכשרות, והיא אמרה: אנחנו ניכנס באימא שלהם, של הרבנות.

גלעד קריב: יפה שהיא מכירה ביהדות על פי האם.

אוריאל בוסו: הרבנות יתומה מאב, ואנחנו עדיין מחפשים את האימא של הרבנות.

אוריאל בוסו: ציפיתי לשמוע את השר לשירותי דת או מישהו מחברי הכנסת, שבכל זאת קצת מאמין ברבנות, שלא נוסדה על ידי האורתודוכסים הקנאים, כפי שקוראים לנו היום, אלא על ידי ראשי הציונות הדתית.

אוריאל בוסו: ככה לזלזל ברבנות?

אוריאל בוסו: לא שמענו שום גינוי או חזרה מהדברים האלה.

אוריאל בוסו: השר לשירותי דת עמד אתמול על דוכן הכנסת, ואמר שהרפורמה בכשרות תחזק דרמטית את הרבנות הראשית.

אוריאל בוסו: היום אנחנו שומעים את יושבת-ראש הוועדה אומרת בדיוק ההפך.

אוריאל בוסו: מלבד זה, סרטון טיק-טוק שלה, והבנתי שהיא מקימה מערך כשרות חדש.

גלעד קריב: אתם צריכים לברך על זה, לא?

אוריאל בוסו: כן, אבל ביקשתי לשאול את היועצת המשפטית, אם היא בניגוד עניינים.

אוריאל בוסו: היא מקדמת רפורמה בכשרות שיש לה בד"ץ.

גלעד קריב: כבודו בענייני ניגודי עניינים בכשרות?

גלעד קריב: היא יכולה לגשת ולקבל עצות מלא מעט חברי כנסת כאן.

אוריאל בוסו: לא, יש לך טעות, היושב-ראש.

אוריאל בוסו: בדיוק ההפך העניין.

אוריאל בוסו: אם מישהו אמר שפוגעים ברבנות ומחזקים את הבד"ץ, זה בטח לא יפריע לאף אחד אחר.

אוריאל בוסו: זה יחזק אותנו דרמטית, וחשוב שאזרחי ישראל יידעו.

גלעד קריב: תודה.

גלעד קריב: אנחנו מצביעים על הסתייגות 33.

גלעד קריב: מי בעד, מי נגד.

גלעד קריב: הסתייגות מס' 33 לא אושרה.

גלעד קריב: ההסתייגות נפלה.

גלעד קריב: הסתייגות 34, גם היא הסתייגות מהותית, כמובן.

גלעד קריב: בסעיף 2(2) המוצע, המילה הסביבתיות, תימחק.

גלעד קריב: חבר הכנסת רוטמן לא נמצא, והזכות בידיך.

גלעד קריב: מה טעם אתם מציעים, שלא נבחן את ההשפעות הסביבתיות של הרגולציה בישראל?

אוריאל בוסו: הבנתי שיש דוח של מבקר המדינה.

גלעד קריב: שהתפרסם רק היום, ומראה מה קורה כשלא שוקלים השפעות סביבתיות.

אוריאל בוסו: השאלה היא מה המשמעות של סביבתי.

אוריאל בוסו: זה רק נושא של אווירה, או מבחינת מפגעים סביבתיים?

אוריאל בוסו: סביבה משתמע גם לאנשים.

גלעד קריב: הכוונה היא לא למצב רוח הציבורי.

אוריאל בוסו: צריך להתייחס גם לזה.

אוריאל בוסו: אין ספק, שכל רגולציה וכל פעולה שנעשית, צריכה להתחשב.

אוריאל בוסו: זה ממשיך את מה שאמרתי לפני כן.

אוריאל בוסו: הייתי היום בדיון בוועדת הפנים, בנושא שמקדם פינוי-בינוי והעצמה בנושא התכנוני.

אוריאל בוסו: אמרתי שעם כל הכבוד לכוח שנותנים לפינוי-בינוי, ולקדם את זה, בסוף צריך לזכור שיש אנשים מוחלשים ומסכנים, שאין להם כוח לא משפטי ולא תכנוני.

אוריאל בוסו: להיזהר לא לדרוס אותם, כי ראינו מה קורה בסוף לאנשים האלה.

אוריאל בוסו: בתקופה האחרונה נהיינו יותר טראומטיים מאז הסיפור של חולון, אבל צריך לפעול בשום שכל, כי כל יום אנחנו שומעים על בניין שפונה במקום כלשהו.

אוריאל בוסו: הדיירים חוזרים ובסוף זה לא קורה, כי אף אחד לא מוכן לקחת על עצמו.

אוריאל בוסו: זה גם משהו שפוגע באנשים.

אוריאל בוסו: לכן, אני אומר שצריך להסתכל על נושאים סביבתיים וזה חשוב לאין ערוך, ובכל דבר צריך להתחשב במושג ארץ ישראל מארבע כנפות הארץ.

אוריאל בוסו: הרי אנחנו קולטים כאן את כל יהודי העולם, ואנחנו לא בנויים מפסיפס אחד.

אוריאל בוסו: יהדות אחת, לא פסיפס אחד.

אוריאל בוסו: תודה רבה.

גלעד קריב: אני תמיד שמח לשמוע את נציגי ש"ס מדברים על מודל של ריבוי צבעים ופסיפס.

גלעד קריב: תודה.

גלעד קריב: אנחנו ניגשים להצביע על ההסתייגות.

גלעד קריב: מי בעד, מי נגד.

גלעד קריב: הסתייגות מס' 34 לא אושרה.

גור בליי: הסתייגויות 35 ו-36 לא רלוונטיות.

גלעד קריב: בהקשר הזה, מכובדיי, אני רוצה לדבר על המהלך של ההסכמה שלי ושל חברים נוספים, להסרת המילה מגדריות.

גלעד קריב: ההסתייגות כבר לא רלוונטית.

גלעד קריב: הסיבה המרכזית לכך שהסכמנו, הייתה בשל העובדה שהועלו שתי טענות על ידי חברים נוספים בקואליציה.

גלעד קריב: האחת הייתה, שבניגוד למונח השפעות סביבתיות, נושא ההשפעות המגדריות הוא יותר עמום, ונכון להותיר את התוספת של המילה סביבתיות.

גלעד קריב: הטענה השנייה, שיותר התחברנו אליה, הייתה שנושא המגדריות נכלל בסוגיית ההשפעות החברתיות באופן מובהק, וגם בהקשר של סעיף קטן (9), שמגדיר במפורש בתוך תהליך האסדרה, שצריך להתחשב במידת האפשר בזכויות ובאינטרסים מוגנים נוספים.

גלעד קריב: הזכות לשוויון מגדרי מעוגנת בחקיקה הישראלית, היא מכוח אמנות בינלאומיות שמדינת ישראל אשררה, עם הסתייגות לגבי נושא המעמד האישי.

גלעד קריב: היא מעוגנת גם בחוק שוויון זכויות, גם בחוק איסור אפליה.

גלעד קריב: לכן, הסכמנו לטובת הדיוק של לשון הסעיף, לראות שנושא המגדר מעוגן גם בסעיף קטן (9), גם בהשפעות החברתיות, וזו הכוונה שלנו בשינוי הזה.

גלעד קריב: אני עובר להסתייגות 37, שהיא בוודאי מהותית.

גלעד קריב: בסעיף 2(2) המוצע, אחרי לחברה ולמשק, יבוא: ולצמצום ממדי העוני.

אוריאל בוסו: זה לא משהו מהותי?

אוריאל בוסו: אני אנמק.

גלעד קריב: בבקשה.

אוריאל בוסו: אני אתן דוגמה קטנה.

אוריאל בוסו: עכשיו עובר חוק המטרו בוועדת הרפורמות, גם אצל יוליה.

אוריאל בוסו: במשך שנים רבות הייתי יושב-ראש ועדת תכנון ובנייה, ועדה מקומית.

אוריאל בוסו: במשך 13-12 שנה הייתי חבר ועדה מחוזית, ומכיר את כל נושא התכנון.

אוריאל בוסו: בתקופתי, התחלנו לעשות את כל המטרו והרכבת בפתח תקווה, בציר ז'בוטינסקי, והרכבת הקלה שמחוברת לכל המרכז.

אוריאל בוסו: ברגע שמקימים שוב מערך רגולציה, שרוצה בדרך להוריד מסמכויות הרשויות, לדלג על כוחות, ולהפקיע זכויות של אנשים, מאבדים מהתוכן ומהמטרה.

אוריאל בוסו: דיברו על מכון התקנים, למשל, לבזר אותו.

אוריאל בוסו: מצד אחד אתה רוצה להוזיל מוצרים, אבל ברגע שתוריד את הפיקוח של מכון התקנים, ויביאו מוצרים יותר זולים, העשירים יוכלו לקנות מוצרים יקרים עם יותר פיקוח, כמו משחקים, מתקני רחוב וכולי, ואנשים שאין להם, יקנו מוצרים זולים מסין וממקומות אחרים, ואולי הם פחות בטוחים.

אוריאל בוסו: אין ספק שהאסדרה נקבעה על מנת להביא למרב התועלת לחברה ולמשק וכולי.

אוריאל בוסו: זה יכבד את החוק עצמו, כשאנחנו מסתכלים על צמצום ממדי העוני.

אוריאל בוסו: יש אנשים שלא יודעים מה המשמעות של עוני, וחושבים שכולם בעלי אמצעים, ומדינת ישראל היא בין רעננה לרמת גן.

אוריאל בוסו: הם לא מכירים את הפריפריה, ואת העוני האמיתי.

אוריאל בוסו: אנחנו מכירים את זה.

אוריאל בוסו: ברוך ה', גדלתי ברמלה, במשפחה עם עשרה ילדים, בבית קטן אחד באושר רב.

אוריאל בוסו: יש מושג של עוני, והחוק הזה צריך לשים לו את זה מול עיניו.

גלעד קריב: תודה, חבר הכנסת בוסו.

גלעד קריב: אני רק אומר שגם אם המילים הללו לא נכללו, אני חושב שדיוני הוועדה שיקפו היטב את הציפייה של רבים מהחברים כאן, שסוגיית ההשלכות החברתיות של כל אסדרה, תילקח בחשבון.

גלעד קריב: יותר מכך, הצעת החוק הממשלתית אמרה, שהאסדרה נקבעת במטרה להביא למרב התועלת למשק ולחברה.

גלעד קריב: בדיוני הוועדה עמדנו על היפוך סדר הדברים.

גלעד קריב: חברה רומז להיבטים חברתיים.

גלעד קריב: חשוב לי רק לומר, שמה שאתה אומר עמד לנגד עינינו.

גלעד קריב: הפשרה שהגענו אליה בסוף, הייתה להוסיף את סעיף קטן (9), להקדים את המילה חברה למילה משק, ולהתייחס לנושא של סביבה, שיש לו השלכה והקרנה ישירה, והוא גם מושפע מהיבטים של עוני ושל החלשה כלכלית.

גלעד קריב: כל מה שאני אומר, הוא שבסופו של דבר ביטאנו את הדאגה הנכונה שלך, שאנחנו שותפים לה כל חברי הקואליציה, דרך השינויים שהכנסנו בהצעה הממשלתית.

גלעד קריב: אני חושב שהדברים שלך חשובים, ואני מאוד מתחבר לדברים שלך.

גלעד קריב: הייתי אומר שהדברים שלך, שמדברים על כך שדה-רגולציה פוגעת בשכבות מוחלשות, כשלשכבות חזקות יש דרך להתגונן מהשפעות הדה-רגולציה, אין לי אלא לאמץ בשתי ידיים את האמירה החשובה הזאת.

גלעד קריב: מי בעד קבלת הסתייגות 37?

גלעד קריב: הסתייגות מס' 37 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות 38, וגם היא מהותית.

גלעד קריב: בסעיף 2(2) המוצע, אחרי: לחברה ולמשק, יבוא: ולצמצום פערים חברתיים וסוציו-אקונומיים.

גלעד קריב: אני בטוח שחברי, חבר הכנסת רוטמן, ירצה לנמק.

שמחה רוטמן: בוודאי, אלא אם כן חבר הכנסת בוסו רוצה.

אוריאל בוסו: נימקתי כרגע את ההסתייגויות.

גלעד קריב: חברים, בשל כבודנו למצוות היושב-ראש, נצא להפסקה.

גלעד קריב: במצוות בין אדם לחברו אנחנו מאוד מאוד מקפידים.

גלעד קריב: אנחנו נוטים רק להקל במצוות פולחניות במקום שצריך, אבל חלק מההקלה שאנחנו חושבים שצריך להקל במצוות הפולחניות, זה כדי שהאנרגיה האמונית לא תתבזבז כל כולה על מה שנתפס כמצוות בין אדם לחברו.

שמחה רוטמן: כידוע, לתנועה הרפורמית יש מלא אנרגיה אמונית.

גלעד קריב: מכיוון שהיושב-ראש הוא אדם מכובד, אבל הוא עדיין לא אלוהים, זה במסגרת בין אדם לחברו ולא בין אדם למקום.

גלעד קריב: עד כאן הקפה ראשונה.

גלעד קריב: יש לנו היתר להמשיך?

גלעד קריב: האישור שניתן לנו בהתחלה על ידי היושב-ראש, היה להמשיך את הדיון עד סיום שלב השאילתות.

גלעד קריב: ביקשנו להמשיך אותו הלאה, עד שתהיינה הצבעות, אם תהיינה.

גלעד קריב: או עד שהאופוזיציה תקצר, ותביא את החוק החשוב שיאפשר הכנסת כסף לקרן העושר משוד הגז, כדי שאזרחי יוכלו ליהנות.

גלעד קריב: מכיוון שחבר הכנסת בוסו ואני מסכימים, שצריך להשקיע משאבים באוכלוסיות המוחלשות, אני מציע שתשכנע את האופוזיציה.

אוריאל בוסו: היושב-ראש, אתה מסכים איתי היום על יותר מדי דברים.

גלעד קריב: אני יודע שזה לא טוב לך.

גלעד קריב: עד כאן, ואני אעצור.

גלעד קריב: חבר הכנסת רוטמן, הנמקת ההסתייגות, שלוש דקות.

שמחה רוטמן: אני חייב לדבר על צמצום הפערים החברתיים והסוציו-אקונומיים.

שמחה רוטמן: קודם דיברת על בין אדם למקום ובין אדם לחברו.

שמחה רוטמן: כידוע, היד הנעלמה היא ידו של הנעלם מעין כול, ולכן, כידוע, הוא משפיל גאים, הוא מגביה שפלים.

שמחה רוטמן: הוא דואג למי שיהיה עני ומי שיהיה עשיר.

שמחה רוטמן: כמובן, מי שיהיה עשיר, כדי לעמוד בניסיון העושר, ומי שיהיה עני, כדי שנזכה בו אנחנו במצוות צדקה – רק לפני זמן קצר דיברת על חשיבותה.

שמחה רוטמן: צמצום הפערים החברתיים והסוציו-אקונומיים מאוד מאוד חשוב בהקשר הזה, אלא שהוא צריך להיעשות על ידי החברה האזרחית.

שמחה רוטמן: הוא לא צריך להיעשות כל כך על ידי הממשלה.

שמחה רוטמן: אבל, אחת המטרות העיקריות של רגולציה, היא צמצום פערים חברתיים וסוציו-אקונומיים, שקיימים בין שני מעמדות מרכזיים בחברה הישראלית.

שמחה רוטמן: דיברנו על זה גם בהקשר אחר, לדעתי, ומוקדם יותר.

שמחה רוטמן: יש מעמד אצולה במדינת ישראל, ונקרא אצולת הפנסיות התקציביות.

שמחה רוטמן: הם בעצם בני אצולה, והם מקבלים את קצבתם היישר מאוצר המלוכה, ללא צורך בדבר וחצי דבר.

שמחה רוטמן: האצולה הזאת חיה את חייה בשובה ונחת.

שמחה רוטמן: לעומת זאת, בני העם, פשוטי העם הפלבאים, שמשלמים על כך, הם העסקים הקטנים, הם העצמאים, הם עובדי המגזר הפרטי שנושאים על כפם כדוגמת מי שהביא בשעתו ראש הממשלה – הוא היה אז שר האוצר.

גלעד קריב: בוא נאמר – אלא אם אתה מתכוון לראש הממשלה נפתלי בנט.

שמחה רוטמן: אני מתכוון רק לראשי ממשלה לגיטימיים, אדוני היושב-ראש.

גלעד קריב: אבל אם אתה מצטט את דבריו המוזרים, את המשל המוזר של ראש הממשלה הקודם, תאמר.

גלעד קריב: דבריו של יו"ר האופוזיציה, בזמן שהיה בעבר שר האוצר.

גלעד קריב: בוא נדייק.

שמחה רוטמן: הוא היה שר האוצר.

גלעד קריב: כן, יו"ר האופוזיציה.

שמחה רוטמן: כן.

שמחה רוטמן: הוא גם היה בעבר יושב-ראש האופוזיציה.

שמחה רוטמן: המשל שלו על האיש הרזה ועל האיש השמן, גורם לכך שיש פערים מאוד גדולים בחברה הישראלית.

שמחה רוטמן: משבר הקורונה רק חידד אותם, בכל מה שהתרחש בתקופה הזאת, כאשר העסקים הקטנים ועובדי המגזר הפרטי נפגעו קשות, בעוד עובדי המגזר הציבורי ומקבלי הפנסיות התקציביות, המשיכו כרגיל.

שמחה רוטמן: לכן, אני מאוד מאוד מקווה, שאחת התועלות שהחוק הזה יעשה לחברה ולמשק, יביא לצמצום הפערים החברתיים והסוציו-אקונומיים בין אותם בני אצולה מדוברים, לבין אלה שנושאים על גבם את עיקר המשקל של הכלכלה הישראלית בשוק הפרטי, בהייטק ובעסקים הקטנים.

שמחה רוטמן: לכן, אני קורא לך לצמצם פערים ולהצביע בעד ההסתייגות.

גלעד קריב: ברור.

גלעד קריב: בשורה גדולה יוצאת הערב מוועדת החוקה – תדענה כל העובדות הסוציאליות במדינת ישראל, שהן אצילות בנות אצילות.

גלעד קריב: האחיות והאחים הסיעודיים, הפסיכולוגים והפסיכולוגיות בשירות הציבורי.

גלעד קריב: תדעו כולכם שאתם אצילים, שסובלים מעודף משקל.

גלעד קריב: הינה, בשורה חשובה.

גלעד קריב: תרגישו טוב עם עצמכם הערב, שאתם אצילים ואצילות.

שמחה רוטמן: מהו השכר הממוצע במגזר הציבורי, אדוני היושב-ראש?

גלעד קריב: במקרה הזה, הקרן בעיקר עומדת להם לעולם הבא.

גלעד קריב: מכובדיי, הסתייגות מס' 38, אחרי הנמקותיו של חברי, חבר הכנסת רוטמן.

גלעד קריב: מי בעד, מי נגד.

גלעד קריב: הסתייגות מס' 38 לא אושרה.

גלעד קריב: ההסתייגות נפלה.

גלעד קריב: אנחנו ממשיכים הלאה.

גלעד קריב: גם הסתייגות 39 היא מהותית.

גלעד קריב: בסעיף 2(2) המוצע, אחרי: לחברה ולמשק, יבוא: ולחיזוק האוכלוסיות המוחלשות.

שמחה רוטמן: זה באמת עונש אכזרי ולא רגיל לתת לי לנמק את ההסתייגות.

גלעד קריב: אתה יכול לוותר, ונצביע.

שמחה רוטמן: באמת אני יכול לוותר?

גלעד קריב: ימשיך כבודו.

שמחה רוטמן: אני מאוד בעד חיזוק האוכלוסיות החלשות, אבל כשם שאני מתנגד למתן מדינה לעם הפלסטיני, בגלל שהעם הפלסטיני מעולם לא היה וגם לא יהיה, כך אני מתנגד לחיזוק האוכלוסיות המוחלשות, כי המושג אוכלוסיות מוחלשות, כמוהו, כעם הפלסטיני, לא קיים.

שמחה רוטמן: הפסוק אומר: לא יחדל אביון מקרב הארץ.

שמחה רוטמן: יש אוכלוסיות שהן חלשות.

גלעד קריב: ועוד בהקשרה של שנת שמיטה.

שמחה רוטמן: יש אוכלוסיות חלשות מסיבות רבות.

שמחה רוטמן: חלקן מסיבות טבעיות – נולדו עם כל מיני מומים.

שמחה רוטמן: הרבה מאוד סיבות שיכולות להוביל אדם להיות במעמד חלש.

שמחה רוטמן: צורת הסביל במילה מוחלש, היא מילה שכל כולה נובעת מתפיסה מרקסיסטית של יחסי כוחות.

שמחה רוטמן: אם אתה חלש, סימן שמישהו החליש אותך.

שמחה רוטמן: בוא תחפש מיהו האשם בכך שאתה חלש.

שמחה רוטמן: אין מצב שאתה חלש, חס ושלום, בגלל גזרת גורל; אין מצב שאתה חלש בגלל שאתה עצמך לא דאגת לעצמך כמו שצריך.

שמחה רוטמן: זה גם קורה לפעמים.

שמחה רוטמן: אם אתה חלש, סימן שמישהו הוא המחליש אותך.

שמחה רוטמן: התפיסה הזאת מעוררת מדנים בין חלקי אוכלוסייה שונים, ושיטת הפרד ומשול הידועה.

שמחה רוטמן: אני אחלק את העולם למחלישים ומוחלשים, וכתוצאה מכך, אני אוכל להפריד בין חלקי האוכלוסייה השונים, ולמשול בהם.

שמחה רוטמן: לכן, אני מסתייג להסתייגות לחיזוק האוכלוסיות – אני מאוד בעד.

שמחה רוטמן: עכשיו, תוך כדי טענתי, הגעתי למסקנה שחיזוק אוכלוסיות מוחלשות זה נושא חדש.

גלעד קריב: אבל מכיוון שהתחלת לנמק את ההסתייגות, זה לא ראוי שאחרי שנימקת הסתייגות, תטען לנושא חדש.

שמחה רוטמן: בסדר, אני אוותר על טענתי לאור הערת היושב-ראש.

גלעד קריב: אני באמת מודה לך.

שמחה רוטמן: ובתנאי שהיושב-ראש יודה, שאין כזה דבר אוכלוסיות מוחלשות.

גלעד קריב: היושב-ראש לא יודה.

גלעד קריב: אין ספק שהטענה שאין אוכלוסיות מוחלשות, היא נושא חדש.

גלעד קריב: חדש ומופרך.

שמחה רוטמן: אני מבקש חוות דעת משפטית, מה קורה כאשר היושב-ראש - - -

גלעד קריב: חבר הכנסת רוטמן, אני מבין שהמטרה שלך היא לתרום לאימוני השלווה הנפשית שלי.

גלעד קריב: הכול בסדר.

גלעד קריב: אני באמת רואה בשיחות איתך תרגיל בסובלנות.

גלעד קריב: חברים, אנחנו מצביעים.

שמחה רוטמן: הפורטה של התנועה הרפורמית.

גור בליי: האם עומדת טענת נושא חדש על הסתייגות 39?

גלעד קריב: די, התחלנו לנמק את ההסתייגות.

גלעד קריב: איך יכול באמצע הנימוק?

גור בליי: עד הצבעה.

שמחה רוטמן: אפשר גם אחרי הנימוק, זה לגיטימי.

גלעד קריב: אתה רוצה לטעון נושא חדש?

שמחה רוטמן: בגלל שביקשת כל כך יפה, אדוני היושב-ראש, אני אעשה את זה בפעם הבאה.

גלעד קריב: אני מודה לך.

גלעד קריב: הסתייגות 39.

גלעד קריב: בסעיף 2(2) המוצע, אחרי: לחברה ולמשק, יבוא: ולחיזוק האוכלוסיות המוחלשות.

גלעד קריב: עם הערותיו של חבר הכנסת רוטמן.

גלעד קריב: מי בעד, מי נגד.

גלעד קריב: הסתייגות מס' 39 לא אושרה.

גלעד קריב: ההסתייגות נפלה פה אחד, וזה חשוב לציין, בייחוד בסיפור הזה.

גלעד קריב: אני אחזור לפרוטוקול, שההסתייגות בנושא האוכלוסיות המוחלשות, אחרי הנמקתו המנומקת והמלומדת של חבר הכנסת רוטמן, שאין כזה דבר, וזה מושג פיקטיבי – נציין שנפלה.

שמחה רוטמן: ללשון החוק יש עדיין איזושהי משמעות.

גלעד קריב: את הסתייגות 40 אנחנו רואים כהסתייגות לא מהותית.

גלעד קריב: בסעיף 2(2) במקום: ועלות הציוד לאסדרה, יבוא: ועלות הכניעה לסיעת רע"מ.

גלעד קריב: מי בעד, מי נגד.

גלעד קריב: הסתייגות מס' 40 לא אושרה.

גלעד קריב: ההסתייגות נפלה.

גלעד קריב: הסתייגות מס' 41.

גלעד קריב: בסעיף 2(2) המוצע, במקום: ועלות הציוד לאסדרה, יבוא: ועלות הכניעה לתנועה האסלמית.

גלעד קריב: מי בעד, מי נגד.

גלעד קריב: הסתייגות מס' 41 לא אושרה.

גלעד קריב: ההסתייגות נפלה פה אחד.

גלעד קריב: הסתייגות 42.

גלעד קריב: בסעיף 2(2) המוצע, במקום: ועלות הציוד לאסדרה, יבוא: ועלות הכניעה לאחים המוסלמים.

גלעד קריב: מי בעד, מי נגד.

גלעד קריב: הסתייגות מס' 42 לא אושרה.

גלעד קריב: ההסתייגות נפלה פה אחד.

גלעד קריב: הסתייגות 43.

גלעד קריב: בסעיף 2(2) המוצע, במקום: ועלות הציוד לאסדרה, יבוא: ועלות הכניעה לשמאל.

גלעד קריב: מי בעד, מי נגד.

גלעד קריב: הסתייגות מס' 43 לא אושרה.

גלעד קריב: ההסתייגות נפלה פה אחד.

גלעד קריב: הסתייגות 44.

גלעד קריב: בסעיף 2(2) המוצע, במקום: ועלות הציוד לאסדרה, יבוא: ועלות התמיכה בתומכי טרור.

גלעד קריב: מי בעד, מי נגד.

גלעד קריב: הסתייגות מס' 44 לא אושרה.

גלעד קריב: ההסתייגות נפלה פה אחד.

גלעד קריב: הסתייגות 45 היא הסתייגות מהותית בעיניי.

שמחה רוטמן: למה היא מחולקת לארבעה חלקים?

גלעד קריב: ככה הגשתם.

שמחה רוטמן: לא.

שמחה רוטמן: הגשתי אותה כארבע הסתייגויות נפרדות.

גלעד קריב: כתוב: בהתחשב בהשפעות הבאות.

שמחה רוטמן: טוב, זאת הייתה טעות.

שמחה רוטמן: אם תיתן לי מספיק זמן לדבר על כל סעיף, זה בסדר.

גלעד קריב: בקצרה על כל סעיף.

שמחה רוטמן: אומנם, אני מודה שמחיקת המילה מגדריות היא בהחלט ערך חשוב, ואני מודה לחברתי חברת הכנסת גבי לסקי, על כך שנתנה לכך את הסכמתה האדיבה.

גבי לסקי: לא, לא נתתי.

גלעד קריב: חבר הכנסת רוטמן, לא היית כאן כשהסברנו את העניין.

שמחה רוטמן: את הסכמת?

שמחה רוטמן: אז למה לא הגשת הסתייגות?

גלעד קריב: הכול בסדר.

גלעד קריב: הסברנו לפרוטוקול, ואני אחזור בשבילך על ההסבר, אחרי שתסיים את ההנמקה.

גבי לסקי: הסברנו לפרוטוקול, תסתכל על הפרוטוקול.

גבי לסקי: לא ברור מה יש לך נגד נשים ושוויון בין נשים לגברים.

שמחה רוטמן: להפך, אני מברך על כך.

שמחה רוטמן: דווקא מה שאמרת עכשיו מאוד חשוב בעיניי.

שמחה רוטמן: כשאת אומרת שלא רוצים להתחשב או מורידים מלשון החוק דברים מסוימים - - -

גבי לסקי: לא, לא, זה לא מה שאמרתי.

גבי לסקי: אמרתי שתקרא את הפרוטוקול.

גבי לסקי: חוץ מזה, אני שואלת באופן כללי ובלי קשר לחוק, מה הבעיה שיש לכם.

גלעד קריב: אתה יכול לענות לשאלה החשובה, אבל לא תקבל יותר זמן.

שמחה רוטמן: אין בעיה.

שמחה רוטמן: בעצם התשובה נמצאת כאן בגוף ההסתייגות.

שמחה רוטמן: בשנייה שהוכנסה ויצאה מהחוק המילה מגדריות – ובהקשר הזה, גם המילה סביבתיות – ההוצאה שלה מהחוק פוגעת לשיטתה של חברתי, חברת הכנסת גבי לסקי.

גבי לסקי: אל תכניס לי מילים לפה.

גבי לסקי: לא, אל תכניס לי מילים לפה.

גלעד קריב: חברתי גבי, התענגי על העובדה שסביר להניח שההצעה הזאת תימחק פה אחד.

גלעד קריב: חכי רגע.

שמחה רוטמן: אני רק אומר שרגולטור של מדינה יהודית, על פי חוקי היסוד שלה, ועל פי ערכיה היסודיים עוד טרם חוקי היסוד, צריך לקחת בחשבון השפעות חברתיות, כלכליות, סביבתיות.

שמחה רוטמן: חברתי, חברת הכנסת גבי לסקי, רצתה בשעתה מגדריות, וויתרה על כך.

שמחה רוטמן: אבל את זהותה היהודית של המדינה לא יצטרכו לשקול באסדרה.

שמחה רוטמן: אני חושב שמדובר ולו במשל ולא תהא כוהנת כפונדקית.

שמחה רוטמן: לא ייתכן שכל תפיסה חדשה ככל שתהיה, תקבל את מעמדה בהתאם לאופנות שמחזיקים כרגע באיחוד האירופי.

שמחה רוטמן: הקריאו פה רשימות ארוכות, ומתוכן הצלחנו לצמצם צמצום אחר צמצום.

שמחה רוטמן: לעומת זאת, זהותה היהודית של המדינה לא תקבל את המעמד, ואני חושב שהרבה מאוד מהרגולציות שאנחנו עושים במדינת ישראל, לא לוקחות בחשבון כבר היום את זהותה היהודית של המדינה.

שמחה רוטמן: לכן, אני בוודאי קורא לחבריי שברחו מפה – לא מהאופוזיציה אלא דווקא מהקואליציה – שטוענים כל הזמן שהם בעד זהותה היהודית של המדינה.

שמחה רוטמן: הם הצביעו נגד הסתייגות שמאפשרת את עיגונה של הזהות היהודית של המדינה.

שמחה רוטמן: בהמשך לחלק 2 של ההסתייגות, אותו כנ"ל מעמד המשפחה וחיזוקה בישראל.

שמחה רוטמן: הרגולציה במדינת ישראל כמעט לא לוקחת בחשבון את הצורך לחזק את מעמד המשפחה.

שמחה רוטמן: ברוך ה', החברה שלנו מאוד מאוד חזקה, ומעמד המשפחה חזק בה באופן טבעי, אבל הרגולציה מייצרת מקרים שדווקא מקשים על משפחות, בוודאי על משפחות מרובות ילדים.

שמחה רוטמן: זה דבר שלא צריך לנטוש בזמן שקובעים אסדרה.

שמחה רוטמן: כנ"ל בכל הנוגע ללוחמה בטרור.

שמחה רוטמן: ישבנו היום וניהלנו דיון רב משמעות על רגולציה פיננסית.

שמחה רוטמן: עשיתם איזשהו קווץ' קטן בחוק הזה, לדעתי, בכל הנוגע לרגולציה פיננסית.

גלעד קריב: שיפרנו לאין ערוך את החוק לא רק מול הצעת החוק הממשלתית, אלא מול החלטת הממשלה, שהגיעה בתקופת שלטונו של יו"ר האופוזיציה הנוכחי, בנימין נתניהו.

שמחה רוטמן: ומה הוא היה פעם?

גלעד קריב: ראש הממשלה.

גלעד קריב: אני שייך לאלה שמאוד מאמינים בעקרונות של ממלכתיות.

גלעד קריב: ראש הממשלה לשעבר מר בנימין נתניהו.

שמחה רוטמן: הוא היה ראש ממשלה לגיטימי?

גלעד קריב: בוודאי.

שמחה רוטמן: כי ראש הממשלה החליפי בשעתו, אמר שהוא לא ראש ממשלה לגיטימי.

גלעד קריב: אני עדיין לא ראש ממשלה חילופי.

גלעד קריב: זה בסדר גמור.

שמחה רוטמן: זה השדרוג הבא שלך.

גלעד קריב: לא, לא לשם נשואות עיניי.

גלעד קריב: אני רוצה להיות השר לשירותי דת.

גבי לסקי: גם אני רוצה שתהיה.

שמחה רוטמן: אני ממש מצר על התקלה הטכנית שהתרחשה, כי אני חשבתי להגיש את זה כארבע הסתייגויות נפרדות, למען האמת.

שמחה רוטמן: אני מאוד מאוד רציתי שתחשבו מה הרגולציה עושה לחופש הביטוי בישראל, ותיאלצו להרים את ידכם.

שמחה רוטמן: כשם שחברתי, חברת הכנסת גבי לסקי הרימה את ידה פעם אחר פעם כנגד שיקולים מגדריים בחוק הזה, גם בנוגע לחופש הביטוי, מאוד מאוד הייתי רוצה לראות אותה מרימה את ידה.

שמחה רוטמן: לכן, אני אבקש מכם לתמוך בהכנסת השיקולים החשובים הללו לתוך החוק.

גלעד קריב: מכיוון שעסקת בהלכות צדקה, אנחנו מוכנים לזרוק לך מטבע של חסד, ולתת לך לראות את הרגע שבו אנחנו מצביעים נגד ההסתייגות.

שמחה רוטמן: נגד חופש הביטוי בישראל.

גלעד קריב: זה בסדר גמור.

גלעד קריב: אני שמח על ההזדמנות שנפלה בידינו, בניגוד להחלטת הממשלה מ-2014, ובניגוד להצעת החוק הממשלתית, שאכן, כל זכויות היסוד והאינטרסים הציבוריים המוגנים, ובתוכם בהחלט גם חופש הביטוי.

גלעד קריב: אני חושב שגם ערכיה של מדינת ישראל כמדינה יהודית ודמוקרטית בכללם.

גלעד קריב: אנחנו באמת שיפרנו את הצעת החוק, ולשיטתנו, כל מאסדר, כשהוא מאסדר אסדרה מצד האינטרס המוגן והערכים הכלכליים או האינטרסים הכלכליים, טוב שיזכור את זכויות היסוד ואת האינטרסים הציבוריים המוגנים.

שמחה רוטמן: ולמה לא את זהותה היהודית של המדינה?

גלעד קריב: אתה נכנס בדלת פתוחה.

גלעד קריב: כלל האינטרסים המוגנים, הם גם הגדרתה של מדינת ישראל כמדינה יהודית ודמוקרטית.

שמחה רוטמן: ממש לא כתוב כך בחוק.

גלעד קריב: לשיטתך לא, לשיטתי כן.

גלעד קריב: לשיטתי כתוב גם כתוב.

גלעד קריב: מי בעד קבלת הסתייגות מס' 45?

גלעד קריב: מי נגד?

גלעד קריב: הסתייגות 42.

גלעד קריב: בסעיף 2(2) המוצע, במקום: ועלות הציוד לאסדרה, יבוא: ועלות הכניעה לאחים המוסלמים.

גלעד קריב: מי בעד, מי נגד.

גלעד קריב: הסתייגות מס' 42 לא אושרה.

גלעד קריב: ההסתייגות נפלה.

גלעד קריב: נהדר.

גלעד קריב: הסתייגות 46, גם היא הסתייגות מהותית חשובה.

גלעד קריב: הלוואי והיינו מגיעים לסיכום דברים עם הממשלה, שאפשר לפרט את הרף הזה של השקיפות.

גלעד קריב: לצערנו, לא הצלחנו במשימה הזאת, אבל השגנו הישגים נאים בתחום השקיפות, ובפעם הראשונה קבענו את עקרון השקיפות כאחד מעקרונות היסוד של האסדרה בישראל; הכנסנו חובת גילוי מוגברת על פעולות הרשות; קבענו גם שהממשלה מחויבת לקבוע כללים בסוגיה הכבדה שההסתייגות הזאת עוסקת בה.

גלעד קריב: אנחנו שמחים שהאופוזיציה שותפה שלנו בנושא השקיפות של מהלכי האסדרה.

גלעד קריב: והינה, נציגי הממשלה יכולים לראות שגם הקואליציה וגם האופוזיציה מצפות לראות את התקדמות הממשלה בנושא השקיפות של פעילות האסדרה.

גלעד קריב: אני בטוח שכך תעשו, הרי התחייבתם לעניין.

גלעד קריב: בבקשה, חבר הכנסת, אין הסתייגות יותר מהותית שאנחנו שמחים שתנמק.

גלעד קריב: בבקשה.

שמחה רוטמן: לא רק שאני שמח לנמק.

גלעד קריב: היועץ המשפטי רומז שאני מתבלבל, ופיליבסטר זה לא התפקיד שלי.

גלעד קריב: חברים, יותר מדי שנים היינו רגילים לאופוזיציה.

גלעד קריב: לוקח לנו זמן להתרגל לכך שאנחנו פתאום עם הפטיש ביד, אבל תודה על התזכורת.

גלעד קריב: תראה, גם אני צריך ליהנות בסוף מהדיונים האלה.

גלעד קריב: זאת לא העברה סיטונאית של חוקים.

גלעד קריב: איפה אתה רוצה שאני אהנה?

גלעד קריב: בחוק הדיינים?

שמחה רוטמן: כמעט מתחשק לי לתת לך לנמק את ההסתייגות הזאת.

שמחה רוטמן: לטובת מטרות האופוזיציה, אני חושב שזה יהיה הרבה יותר יעיל.

גלעד קריב: אני אהיה יותר משכנע.

שמחה רוטמן: אחד מהערכים המרכזיים של החוק הזה, הוא יעילות.

שמחה רוטמן: לכן, דווקא לתת לך לנמק את ההסתייגות הזה, היה משרת דווקא את היעילות.

שמחה רוטמן: אמרת קודם משהו, ואני חייב לתקן אותך.

שמחה רוטמן: אמרת שגם הקואליציה וגם האופוזיציה היו רוצות לראות פרסום ושקיפות.

שמחה רוטמן: אני מסכים לכך שהקואליציה הייתה רוצה לראות; גם חלקים מהאופוזיציה היו רוצים לראות, אבל מה שהאופוזיציה בעיקר רוצה לראות סביב הסעיף הזה, זה לראות אותך מצביע נגד ההסתייגות הזאת.

שמחה רוטמן: אין דבר שישמח אותנו יותר, מאשר לראות כיצד גם אתה וגם חברת הכנסת ענבר, מצביעים כנגד שקיפות.

שמחה רוטמן: הייתי יכול למדוד כמה זמן נדרש לנמק הסתייגות.

שמחה רוטמן: זאת שאלה, ובאמת קשה לי להבין מהו שיקול הדעת שמנחה אותך.

שמחה רוטמן: חשבתי לעצמי על תרגיל – אני אבדוק לאורך הדיונים, כמה זמן אתה השקעת בהנמקת הצורך להסתייגות מס' 46, ואני אבקש עבורי 10% מהזמן שאתה השקעת בהנמקת הצורך בשקיפות, כדי שאנחנו נדע עם מי נפגשו רגולטורים.

שמחה רוטמן: אחרי שאני אשקיע את אותה מידת זמן, נוכל כולנו לומר: רבותינו, הגיע זמן קריאת שמע של שחרית.

שמחה רוטמן: צר לי לומר, אדוני היושב-ראש, ברבים מאוד מהמאבקים שניהלת לאורך הדיונים בחוק הזה, התנגדתי לך מהותית.

שמחה רוטמן: בחלקם הגדול גם תמכתי בך מהותית.

שמחה רוטמן: העובדה היא שבנושא הזה אתה נכנעת.

שמחה רוטמן: קודם שייכת אותי מחנאית לאיזשהו מחנה, וספק גדול בעיניי, אם מאותם מכוני מחקר או מאותן תפיסות פוליטיות שייחסת לי באופן מחנאי, אפשר למצוא מישהו שחושב שההסתייגות הזאת לא הייתה צריכה להיכנס לנוסח החוק.

שמחה רוטמן: לצערי, ואני אומר זאת בכנות ולמרות האווירה המחויכת שאנחנו נמצאים בה, אתה נכנעת במקום שבו לא היה עליך להיכנע.

שמחה רוטמן: אני קורא לך להצביע הצבעה מצפונית, ולהכניס את נוסח הסתייגות מס' 46 לתוך החוק.

שמחה רוטמן: כמובן, אני מדבר אליך כי אני לא יכול להסתכל לשני כיוונים, אבל אני מדבר, כמובן, גם לחברתי חברת הכנסת ענבר בזק.

גלעד קריב: זה בסדר גמור, מכיוון שגם חברת הכנסת בזק, גם אני, גם חבר הכנסת דוידסון וחבר הכנסת מרעי יודעים היטב, איזה הישג משמעותי הושג בחוק הזה, והתקדמות של הנכחת עיקרון השוויון.

גלעד קריב: אנחנו נצביע נגד ההסתייגות בלב שלם, מכיוון שלפעמים דרך ארוכה נעשית בתחנות – פרשת מסעי.

גלעד קריב: אנחנו באמצע הדרך, אבל התקדמנו בניגוד לתוכניות המקוריות של גורמים שונים.

גלעד קריב: התקדמנו התקדמות מאוד נאה בתחום.

גלעד קריב: מי בעד ומי נגד הסתייגות 46?

גלעד קריב: הסתייגות מס' 46 לא אושרה.

גלעד קריב: ההסתייגות נפלה.

גלעד קריב: הסתייגות 47 אינה מהותית, לשיטתי.

שמחה רוטמן: מה היא מבקשת לתקן?

שמחה רוטמן: אני לא מוצא את המילה.

גלעד קריב: המילה בראש הסעיף – מתהליך למהלך.

גלעד קריב: בסעיף 2(3) המוצע, במקום: תהליך, יבוא: מהלך.

גלעד קריב: מי בעד, מי נגד.

גלעד קריב: הסתייגות מס' 47 לא אושרה.

גלעד קריב: ההסתייגות נפלה.

שמחה רוטמן: זאת הסתייגות מהותית, ואני לא אגזול מזמנך, אדוני היושב-ראש.

שמחה רוטמן: שוב אנחנו נמצאים במילים שהן, כביכול, חזקות ופוגעות בעצמאותם של רגולטורים ושל מאסדרים.

שמחה רוטמן: כאשר אתה קובע מידה הנדרשת בנסיבות העניין, במקום המידה הרצויה, אתה בעצם מאפשר לגורמים פרשניים להגיד מהן הדרישות, וממילא להגיד שרגולציה מסוימת איננה עומדת בכללים שנקבעו בחוק, ולבטל אותה ללא בחינתה כראוי וכרצוי.

שמחה רוטמן: לכן, אני מבקש שכל מה שמגביל את שיקול דעתם של רגולטורים כדי לשמר את המוזיקה של החוק, להפוך אותם לביטויים רכים יותר.

גלעד קריב: אנחנו מצביעים על הסתייגות 48.

גלעד קריב: מי בעד, מי נגד.

גלעד קריב: הסתייגות מס' 48 לא אושרה.

גלעד קריב: ההסתייגות נפלה.

גלעד קריב: הסתייגות 49.

גלעד קריב: בסעיף 2(4) המוצע, במקום: על בסיס כללים, יבוא: בהתחשב בכללים.

שמחה רוטמן: גם כאן לא מדובר בהסתייגות טכנית, אלא בהסתייגות מהותית.

שמחה רוטמן: המילים על בסיס, מצמצמות את שיקול הדעת בכל הסעיף הזה.

שמחה רוטמן: לכן, אני מבקש להחליף אותן למילה: בהתחשב, כדי לרכך את הדרישה שהיא כוללת.

גלעד קריב: מי בעד ההסתייגות, מי נגד.

גלעד קריב: הסתייגות מס' 49 לא אושרה.

גלעד קריב: ההסתייגות נפלה.

גלעד קריב: הסתייגות 50 אינה מהותית.

גלעד קריב: בסעיף 2(4) המוצע, במקום: בארגונים, יבוא: במוסדות.

גלעד קריב: מי בעד, מי נגד.

גלעד קריב: הסתייגות מס' 50 לא אושרה.

גלעד קריב: ההסתייגות נפלה.

גלעד קריב: נציגת משרד המשפטים, זה קצת חריג בעיניי.

יעל קריב טייטלבאום: אני רוצה לחדד את מה שנאמר פה.

יעל קריב טייטלבאום: כשמתייחסים בסעיף 1 לחוק - - -

גלעד קריב: לא, לא, זה לא מקובל.

גלעד קריב: אני מצטער.

גלעד קריב: אנחנו לא בשלב הדיונים ואנחנו לא מבקשים מנציגי הממשלה הבהרות לגבי סעיפים.

גלעד קריב: משרד המשפטים לא יכול כרגע להתערב בתהליך ההצבעה.

גלעד קריב: את כל מה שרציתם לומר, יכולתם לומר.

גלעד קריב: אלא אם הייעוץ המשפטי יתקן אותי.

גור בליי: לא, לא.

גלעד קריב: צר לי.

גלעד קריב: אנחנו בהסתייגות 51, שמתייחס ל-2(6).

גלעד קריב: בסעיף 2(6) המוצע, אחרי: הגורמים שחלה עליהם אסדרה, יבוא: ועם הציבור הרחב.

גלעד קריב: מי מבקש לנמק?

שמחה רוטמן: מאסדרים אומנם באים בקשר עם גורמים בעלי עניין, או עם גורמים שעליהם חלה האסדרה, אבל גם מוטלת עליהם חובה של שיתוף הציבור, במקרים מסוימים.

שמחה רוטמן: האלמנט החשוב הרבה יותר הוא פניות הציבור.

שמחה רוטמן: כאשר אנחנו מטילים חובה על מאסדר ומבקשים ממנו, כשהוא קובע אסדרה, שייקח בחשבון את הנגישות באמצעים דיגיטליים של קבוצה מסוימת, אנחנו מחריגים – מכלל הן אתה שומע לאו – או עלולים להחריג את הנגישות באמצעים דיגיטליים ובאמצעים אחרים גם לציבור הרחב, שנפגע פעמים רבות מתוצאות הרגולציה, למרות שהוא איננו אחד מהמאוסדרים וכדומה.

שמחה רוטמן: למען האמת, אני ממש לא מבין מדוע זאת הסתייגות שמוגשת מטעם האופוזיציה.

שמחה רוטמן: הייתי מצפה שהדבר הזה יהיה באופן כללי.

שמחה רוטמן: לכן, אני מבקש לדבר לא רק על הגורמים שחלה עליהם האסדרה, לא לדאוג לאותן קבוצות אינטרסים, שיש להן נגישות ממילא למאסדר בכל מיני דרכים, אלא לציבור הרחב, שיוכל להביע את דעתו ועמדתו בנושא.

גלעד קריב: תודה רבה.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 46 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות מס' 52, שגם היא מהותית.

גלעד קריב: בבקשה, מי מנמק?

שמחה רוטמן: בסעיף 2(8) המוצע, במקום: כדי לקדם את התחרות הענפית ולהביא להפחתת יוקר המחיה, יבוא: קידום התחרות הענפית, הפחתת יוקר המחיה, הגנה על העובד והצרכן, שמירה על הסביבה, ההיערכות הנדרשת למשבר האקלים, הורדת אי השוויון וחיזוק האוכלוסיות המוחלשות.

שמחה רוטמן: אני חושב שהסעיף הזה מדבר בעד עצמו.

שמחה רוטמן: אני מבקש מכם להצביע, כחלק מהמשמעת הקואליציונית שלכם, נגד הגנה על העובד והצרכן, נגד שמירה על הסביבה, נגד ההיערכות הנדרשת למשבר האקלים, נגד הורדת אי השוויון, ונגד חיזוק האוכלוסיות המוחלשות.

שמחה רוטמן: לצערי, כחלק מהמשמעת הקואליציונית שלכם, אתם נאלצים פעם אחר פעם להצביע כנגד כל הערכים היקרים והחשובים לליבכם.

שמחה רוטמן: בהזדמנות זאת אני רוצה להודות לחברתי חברת הכנסת גבי לסקי, על הסדרת היישוב אביתר הצפויה.

גלעד קריב: תודה רבה על ההנמקה.

גלעד קריב: אנחנו חשים שהצעת החוק בהחלט נתנה את דעתה לדברים האלה.

גלעד קריב: מי בעד, מי נגד.

גלעד קריב: הסתייגות מס' 52 לא אושרה.

גלעד קריב: ההסתייגות נפלה.

גלעד קריב: אנחנו בהסתייגות מס' 53.

גלעד קריב: גם כאן, הסתייגות מהותית.

גלעד קריב: בסעיף 2 המוצע, פסקה (9) – תימחק.

גלעד קריב: בבקשה.

שמחה רוטמן: סעיף (9) היא סעיף סל, ולא סתם סל, אלא סעיף סל אין סופי.

שמחה רוטמן: הוא כל כך כללי, עד כדי כך, שאין ערך תפיסה, עמדה או גישה, שלא ניתן באמצעותו למשפך אל תוך האסדרה כל אשר יעלה הפרור על ידי שופטים, יועצים משפטיים ושאר ירקות.

שמחה רוטמן: הדבר הזה בלתי אפשרי.

שמחה רוטמן: לא ייתכן שסעיף שנועד דווקא להבנות את שיקול הדעת של המאסדר – לנסות לתת לו כללים כלשהם כיצד הוא יפעיל את שיקול דעתו, איזה שיקולים עליו לשקול, מדוע וכדומה – בעצם מסבך אותו.

שמחה רוטמן: במשך שמונה סעיפים ניסינו לתת בהם סימנים, באיזה סוג שיקולים.

שמחה רוטמן: בחלק הצלחנו, בחלק הצלחנו פחות, בחלק הרחבנו יתר על המידה, בחלק צמצמנו יתר על המידה, אבל לפחות ניסינו להבנות את שיקול הדעת של המאסדר.

שמחה רוטמן: והינה, עכשיו, אחרי שצמצמנו וצמצמנו, הרחבנו באופן אין סופי, ובעצם הותרה הרצועה.

שמחה רוטמן: כל מאסדר יוכל לשקול כל שיקול מצד אחד; כל מבקר, כולל רשות האסדרה, יוכל לבקר רגולציה על בסיס כל סיבה וכל טענה.

שמחה רוטמן: ולכן, הסעיף הזה בעצם חותר תחת משמעותו של סעיף 2 כולו.

שמחה רוטמן: אני קורא לכם לבטל אותו, אדוני היושב-ראש.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 53 לא אושרה.

גלעד קריב: ההסתייגות נפלה.

גלעד קריב: אנחנו בהסתייגות 54.

גלעד קריב: הנמקה, בבקשה.

שמחה רוטמן: הסתייגות מס' 54 מדברת על כך, שהאסדרה צריכה לכלול את משאבי האכיפה הנדרשים.

שמחה רוטמן: אדוני היושב-ראש, לרבות תקני כוח אדם וטכנולוגיות אכיפה, לצורך הבטחת מימושו של האינטרס המוגן.

שמחה רוטמן: ישבנו פעמים רבות ודנו בכך, שאסדרה ללא אכיפה, כגוף בלי נשמה – בהנחה שיש נשמה בתיאולוגיה אצלכם.

שמחה רוטמן: אבל אסדרה בלי אכיפה, היא חסרת כל משמעות.

שמחה רוטמן: היא בעצם מייצרת סוג של משטר לא שוויוני ברמה הכי עמוקה, ונתקלנו בזה הרבה פעמים.

שמחה רוטמן: בעצם, אנחנו מחילים אותה רק על האזרחים שומרי החוק, ואנחנו נותנים מס ציות לאסדרה, דווקא לאנשים שאותם ואת פעילותם אנחנו רוצים לעודד.

שמחה רוטמן: בעוד שלעבריינים – בין אם מדובר בעבריינים בודדים, ובין אם מדובר בקבוצות או בענפים שלמים, שבהם לא נשמרים הכללים – אנחנו נותנים צ'ק פתוח, לעשות ככל שהם רוצים.

שמחה רוטמן: לכן, אם לא כוללים בתוך שיקולי האסדרה גם את האכיפה של האסדרה הזאת, כמו שאנחנו רואים פעמים רבות בענייני הקורונה וכדומה, אנחנו בעצם מייצרים כלל שפוגע בזכויות.

שמחה רוטמן: אני רוצה לציין לחיוב את אמירתך במהלך החקיקה, לפיה כמעט כל אסדרה באשר היא, פוגעת בחופש העיסוק ובקניין.

שמחה רוטמן: אנחנו בעצם מייצרים פגיעה בזכויות יסוד מוגנות, ללא מבחן המידתיות הראשון.

שמחה רוטמן: כמובן שאם אין אכיפה, אין גם קשר רציונלי בין הכלל לבין השגת המטרה שלשמה הוא נקבע.

שמחה רוטמן: לכן, אני מבקש, אדוני היושב-ראש, שתוסיף את השיקול שמופיע כאן לסעיף מס' 2, או תקבל את ההסתייגות.

גלעד קריב: תודה רבה.

גלעד קריב: מי בעד, מי נגד.

שמחה רוטמן: יש לי הרגשה שלא הקשבת בלב פתוח ונפש חפצה.

גלעד קריב: מאוד בנפש חפצה.

גלעד קריב: הסתייגות מס' 54 לא אושרה.

גלעד קריב: ההסתייגות נפלה.

גלעד קריב: הסתייגות מס' 55 גם היא מהותית.

גלעד קריב: בבקשה.

שמחה רוטמן: האסדרה נקבעת, במידת האפשר, באופן שמקדם את התעשייה הישראלית.

שמחה רוטמן: אומנם היה אפשר לקרוא את המילה תעשייה לתוך סעיף 8, לכאורה.

שמחה רוטמן: האסדרה נקבעת, במידת האפשר, באופן שיש בו כדי לקדם את התחרות הענפית, ולהביא להפחתת יוקר המחיה.

שמחה רוטמן: אבל אני חושב שהתעשייה, כתחום עיסוק מובחן, היא זקוקה לפסקה ולהגדרה משלה.

שמחה רוטמן: אני מבקש שתקדמו אותה, ונראה לי שחברי חבר הכנסת יואב בן צור, ניסה לרמוז לי שלפני ההצבעה על הסעיף הזה, הוא מבקש התייעצות סיעתית.

יואב בן צור: התייעצות סיעתית.

גלעד קריב: בסדר גמור.

גלעד קריב: אנחנו יוצאים להפסקה ונשוב לדיון בשעה 7:35..

גלעד קריב: אני מחדש את הישיבה.

גלעד קריב: מי בעד ומי נגד ההסתייגות.

גלעד קריב: הסתייגות מס' 55 לא אושרה.

גלעד קריב: ההסתייגות נפלה.

גלעד קריב: אנחנו בהסתייגות 56, וגם זאת הסתייגות מהותית.

גלעד קריב: בסעיף 2 המוצע, בסופו יבוא: סעיף קטן (10): האסדרה נקבעת, במידת האפשר, באופן שיש בו כדי להרחיב את מעגל התעסוקה ולצמצם את האבטלה.

גלעד קריב: מי מנמק?

גלעד קריב: בבקשה, חבר הכנסת בוסו.

אוריאל בוסו: כבוד חברי הוועדה, אנחנו נשלחנו על ידי אזרחי מדינת ישראל, וכל אחד מקדם, כביכול, גם את האג'נדה שלו.

אוריאל בוסו: הרי לא כולם בחרו בנו, וש"ס קיבלה בסך הכול 9 מנדטים מתוך 120.

שמחה רוטמן: עדיין יותר מראש הממשלה.

אוריאל בוסו: צריך לחוקק חוק, שלא יהיה ראש ממשלה, מי שמספר המאבטחים שלו גדול ממספר המנדטים.

אוריאל בוסו: אתמול ראיתי אותו נכנס עם עשרה מאבטחים.

אוריאל בוסו: זה חלק מהבדיחה.

אוריאל בוסו: כנראה שכל אחד מקדם את האג'נדה שלו, ועדיין אזרחי ישראל מצפים מאיתנו, כשאנחנו יוצאים מחוץ לבניין השן, כפי שמסתכלים עליו, המפואר הזה, אנשים קשיי יום.

אוריאל בוסו: אנחנו מכירים את הפריפריה מקרוב, ומצפים מאיתנו לקדם את הורדת הביורוקרטיה, כדי שזה יוזיל את יוקר המחיה.

אוריאל בוסו: ועדיין, להסתכל על האזרחים המוחלשים, שאין להם קול.

אוריאל בוסו: אתה נמצא פה בשביל להשמיע את הקול של אלה שאין להם קול.

אוריאל בוסו: אני חושב שהמטרה היא גם להגדיל תעסוקה ולצמצם את העוני, וזה צריך לבוא ביחד.

אוריאל בוסו: תמיד אמרנו שהמדינה לא מסתכמת ממרכז למרכז ובארבע אמות.

אוריאל בוסו: כשמכניסים מס גודש, אמרנו שאדם שגר בתל אביב, ממילא הנדל"ן שלו יותר יקר ממי שלא נמצא בתל אביב.

אוריאל בוסו: מי שבא לבקר אותו, ישלם כסף על זה שהוא בא לבקר אותו.

אוריאל בוסו: ובסוף הכסף והתשתיות ישרתו את אותו אחד ששילמנו לו מס.

אוריאל בוסו: אנחנו צריכים להוציא את זה החוצה.

אוריאל בוסו: אם אנחנו לא משיגים את המטרה הזאת באסדרה, אנחנו חוטאים לבוחרים של כולם.

אוריאל בוסו: זאת לא צריכה להיות מפלגה חברתית.

אוריאל בוסו: נכון שהם עם אג'נדה יותר סוציאלית וכאלה שהם עם אג'נדה יותר קפיטליסטית.

צבי האוזר: אם יש משגיח כשרות, אתה בעד שני משגיחי כשרות?

גלעד קריב: חברים, עוד דקה להנמקה, בבקשה.

אוריאל בוסו: בוודאי צריך להוזיל, אבל אני שואל אותך שאלה באותו מטבע ששאלת אותי.

צבי האוזר: הרגולציה מצמצמת - - -

גלעד קריב: חברים, אנא.

אוריאל בוסו: לא הכול ברגולציה.

אוריאל בוסו: אתה לא לוקח סכנה על ביטחון המדינה, עושה רגולציה ומוזיל דברים, ובסוף אומר שאתה מסכן את ביטחון המדינה.

אוריאל בוסו: אתה רוצה את הטוב, ולהיות בטוח במה שאתה עושה.

אוריאל בוסו: לכן אני אומר, לא כל דבר מקדש בסוף את המטרה.

אוריאל בוסו: תסתכל על זה בעיניים כאלה.

אוריאל בוסו: לכן, אם אתה עושה משהו בשביל להוזיל, ובדרך דורס את א', ב', ג' ו-ד', לא השגנו את המטרה.

אוריאל בוסו: תודה רבה.

גלעד קריב: תודה רבה.

גלעד קריב: מי בעד הסתייגות מס' 56?

גלעד קריב: מי נגד?

גלעד קריב: הסתייגות מס' 56 לא אושרה.

גלעד קריב: ההסתייגות נפלה.

אוריאל בוסו: רוויזיה.

גלעד קריב: הסתייגות 57, גם היא מהותית.

גלעד קריב: בסעיף 2 המוצע, בסופו יבוא: האסדרה נקבעת, במידת האפשר, באופן שיש בו כדי לקדם זכויות עובדים.

גלעד קריב: מי מנמק?

שמחה רוטמן: אני מוכן לדבר בעד זכויות עובדים.

שמחה רוטמן: זה תמיד טוב.

אוריאל בוסו: לא.

אוריאל בוסו: נקרא לאבתיס

אוריאל בוסו: אם מראענה, היא יושבת-ראש הוועדה לזכויות עובדים.

אוריאל בוסו: סליחה, עובדים זרים.

אוריאל בוסו: מזל שהיא לא הכניסה הסתייגות על עובדים זרים.

שמחה רוטמן: אני לא יודע מה אתה מעדיף, אדוני היושב-ראש.

שמחה רוטמן: אני בדיוק מנסח ציוץ מפרגן.

שמחה רוטמן: מה אתה מעדיף, שקודם אני אצייץ ואז אקריא אותו, או שקודם אקריא אותו ואז אצייץ אותו?

גלעד קריב: כל מה שאתה רוצה לעשות בזמן ההנמקה שעומד לרשותך, אתה יכול לעשות.

גלעד קריב: אתה רק לא מבין, שלפחות הקהלים הישראלים שבוחרים את המפלגה שלי, לא צריכים לקרוא את תוכן הציוץ.

גלעד קריב: הם רואים שמחה רוטמן מצייץ על גלעד קריב, ישר - - -

שמחה רוטמן: מפרגן לגלעד קריב, ישר יורדים לך מנדטים בפריימריז.

גלעד קריב: לא, אתה טועה.

גלעד קריב: בדיוק ההפך.

גלעד קריב: בבקשה.

שמחה רוטמן: אני אקריא את הציוץ כי כבר ניסחתי אותו, ואז אני אלחץ באקט סמלי על צייץ, מייד כאשר אסיים.

שמחה רוטמן: אני אקריא קודם את מה שאני מרטווט, בעצם.

שמחה רוטמן: אני מרטווט את מה שאתה טענת קודם לכן, שפורום קהלת – רמזת, לא אמרת את שמו המפורש, כמובן – הוא מאחורי החוק הזה, והוא מבסוט ממנו.

גלעד קריב: לא זה מה שאמרתי, אבל הלאה.

שמחה רוטמן: רמזת.

שמחה רוטמן: אני אקריא ציוץ של פורום קהלת מלפני זמן קצר.

שמחה רוטמן: מדינת ישראל סובלת מרגולציה מרובה שפוגעת בציבור.

שמחה רוטמן: לכן, נעשה ניסיון לקדם רשות רגולציה, שתסדיר את הליכי קביעת הרגולציה במדינת ישראל, ותפעל לטיוב שלה.

שמחה רוטמן: הנוסח של החוק, כפי שהוצע בוועדת חוקה, רק יחמיר את המצב.

שמחה רוטמן: הוא יצור רגולציה נוספת, ויפגע במשילות.

שמחה רוטמן: הנוסח החדש מכפיף את עבודת הממשלה ואפילו את החקיקה הממשלתית לעקרונות הרגולציה, כפי שנוסחו, ככוללים קידום זכויות יסוד ואינטרסים ציבוריים.

שמחה רוטמן: במקום שהחוק יתמקד ברגולציה עודפת, שנובעת מחוסר תיאום בין רגולטורים, ורגולטורים שמעדיפים להרבות רגולציה מטעמי האינטרס הצר עליו הם מופקדים, מי שניסחו את החוק ביקשו ליצור רגולטור-על, שיחזיק כלים רבי עוצמה, שיאפשרו לו ולמשפטנים להתערב גם בהחלטות אידאולוגיות של הממשלה.

שמחה רוטמן: כל אסדרה שהממשלה תביא תהיה חשופה לטענות בדבר פעולה בניגוד לחוק החדש.

שמחה רוטמן: ניקח, לדוגמה, את מתווה הגז – דיברת על כך קודם, אדוני היושב-ראש.

שמחה רוטמן: אם החוק היה קיים בזמן הבג"צים נגד המתווה, ייתכן שהוא היה מסוכל.

שמחה רוטמן: החוק קובע שורה של עקרונות לרגולציה, שהיו מאפשרים למתנגדי המתווה לעצור אותו בשם פגיעה באינטרסים ציבוריים, כמו איכות הסביבה – העובדה שהאסדה מפריעה להם בנוף, או הטענה שהמתווה ועידוד יצוא של גז לא לוקחים בחשבון את האינטרסים והזכויות של הדורות הבאים.

שמחה רוטמן: מטרת החוק, לפי הנוסח שמקודם, היא לקדם אסדרה מיטבית שנועדה להגשים זכות יסוד או אינטרס ציבורי.

שמחה רוטמן: למרות כל הרצון הטוב – אני לא יודע של מי – החוק הזה ישמש לקידום זכויות יסוד ואינטרסים ציבוריים, שיוכתבו על ידי משפטנים, ולא ייעל את המשק.

שמחה רוטמן: העברת הנוסח הנוכחי תיצור יותר נזק מתועלת.

שמחה רוטמן: אני ריטווטתי את הדבר הזה, וכתבתי כך: רחמיי הכנים על אלו שחשבו שניתן לקדם ערכים של שוק חופשי וימין כלכלי, בממשלת שמאל על מלא.

שמחה רוטמן: כבוד ליושב-ראש הוועדה גלעד קריב, על כך שפעל ללא לאות לקידום עמדותיו ותפיסותיו.

שמחה רוטמן: מעט מביך עבור חבר הכנסת צביקה האוזר, שיושב כאן ומצביע כמו ילד טוב.

שמחה רוטמן: ומכאן, נראה לי כדאי שנעבור להצבעה.

גלעד קריב: נהדר.

גלעד קריב: אנחנו ניגשים להצבעה.

גלעד קריב: תודה על המחמאות, חברי.

צבי האוזר: זאת הייתה הנמקת הסתייגות לקדם זכויות עובדים.

גלעד קריב: לא, תעזוב.

גלעד קריב: בסדר.

גלעד קריב: מי בעד, מי נגד.

גלעד קריב: הסתייגות מס' 57 לא אושרה.

גלעד קריב: ההסתייגות נפלה.

גלעד קריב: ביום הגיבוש שהקואליציה עושה בקרוב, אני אפתח בסדנה על שלווה סטואית בניהול - - -

שמחה רוטמן: בן אדם מפרגן לך, ואתה צריך שלווה סטואית?

שמחה רוטמן: אתה צריך להיות מבסוט.

אוריאל בוסו: אגב, זה לא יפה לעשות גיבוש בלי חלק מחברי הקואליציה, בלי רע"מ.

גלעד קריב: אל תדאג, אנחנו נטפל בזה.

שמחה רוטמן: זה בדיוק נפל להם על היום של כפר קאסם.

גלעד קריב: אנחנו עוברים להסתייגויות לסעיף 3.

גלעד קריב: הסתייגות 58.

גלעד קריב: בסעיף 3 המוצע, בהגדרה אסדרה, פסקה א' – תימחק.

גלעד קריב: זאת הסתייגות מהותית, מי מבקש לנמק?

אוריאל בוסו: אני מבקש התייעצות סיעתית.

גלעד קריב: יש התייעצות סיעתית אחת לכל הסעיף.

גלעד קריב: אתם רוצים לבזבז אותה כבר עכשיו?

שמחה רוטמן: כן.

גלעד קריב: בבקשה.

גלעד קריב: אנחנו מתכנסים ב-19:53.

גלעד קריב: תודה.

גלעד קריב: חברים, אני מעמיד להצבעה את הסתייגות 58.

גלעד קריב: בסעיף 3 המוצע, בהגדרת אסדרה, פסקה א' – תימחק.

גלעד קריב: מי בעד, מי נגד.

גלעד קריב: הסתייגות מס' 58 לא אושרה.

גלעד קריב: ההסתייגות נפלה.

גלעד קריב: הסתייגות 59, גם היא מהותית.

גלעד קריב: בסעיף 3 המוצע, בהגדרה אסדרה, בפסקה א', המילים למעט הוראה, כאמור, שחלה רק על שירותים הניתנים על ידי גוף פרטי, שלא מטעמה של הממשלה – יימחקו.

גלעד קריב: חבר הכנסת רוטמן, בבקשה.

שמחה רוטמן: פה אני מרגיש לגמרי בנוחות.

שמחה רוטמן: צביקה הלך, כנראה הוא הבין שגם את זה הוא לא יוכל להצדיק.

שמחה רוטמן: כבר בישיבה הראשונה על החוק, אמרנו שכל החוק הזה, בוודאי בתצורה הסופית שהוא קיבל אחרי ההתעללות שהוא עבר כאן, בוועדה, מטיב עם העם והשלטון.

שמחה רוטמן: כמו שאמרנו, הון ושלטון זה ממשלת ישראל, משרד האוצר ומשרד המשפטים.

שמחה רוטמן: יש פה סיטואציה שבה אנחנו פוטרים מכל ההוראות שנועדו לטייב את הרגולציה, את הממשלה, ולעומת זאת, את המגזר הפרטי אנחנו כוללים בחוק.

שמחה רוטמן: לכאורה, הטענה שלי הייתה אמורה להיות הפוכה.

שמחה רוטמן: הרי החוק נועד להקל על המאוסדרים, ואם אתה ממעט – מיעוט אחר מיעוט עולה לרבות – מההוראות המחריגות מהרגולציה, אתה בעצם אומר: אני שומר על המגזר הפרטי.

שמחה רוטמן: לכאורה, הייתי צריך להיות מבסוט, אבל אין טעות גדולה מזו, מכיוון שלמעשה אתה מייצר פה שני שווקים.

שמחה רוטמן: אתה מייצר הפרדה בין השוק הפרטי לבין השוק הממשלתי, בצורה כזאת שהכללים בסופו של דבר יהיו שונים.

שמחה רוטמן: אנחנו רוצים לקוות שהכללים שחלים על השוק הפרטי יהיו מקלים יותר בגלל הליך ה-RIA, אבל למעשה, זה לא נכון.

שמחה רוטמן: למעשה, יהיה לנו פה משטר אחד לממשלתי, משטר אחד לפרטי.

שמחה רוטמן: לא בהכרח המשטר של הפרטי יהיה יותר טוב.

שמחה רוטמן: כמו האמירה separate but equal is not equal, ואני חושב שתזדהה איתה.

שמחה רוטמן: לכן, אם אתה מייצר הפרדה בין הממשלתי לבין הפרטי, אתה מייצר דין שונה.

שמחה רוטמן: בסופו של דבר יש פה סיווג חשוד, ויש לי הרגשה שמשרדי הממשלה ימצאו את הדרך, עם הליך RIA או בלעדיו, להקשות על המגזר הפרטי, ולהקל עם המגזר הציבורי.

שמחה רוטמן: לכן, אני מבקש לקבוע שכל ההוראות שיחולו על גופים כלליים, פרטיים וממשלתיים בנושא הבריאות, יהיו כאחד.

גלעד קריב: יפה שציטטת את המשפט הכי אהוב עליי בהקשר של תפילה עם מחיצהseparate but equal is not equal.

שמחה רוטמן: אין ספק.

שמחה רוטמן: אני רוצה לציין שנוסח התפילה אכן איננו זהה, ולכן, separate but equal is not equal.

שמחה רוטמן: מה אומרת האישה בבוקר, כאשר היא קמה?

שמחה רוטמן: מודה אני לפניך.

שמחה רוטמן: ולעומתה הגבר אומר: מודה אני.

גלעד קריב: צודק.

גלעד קריב: מי בעד ההסתייגות, מי נגד.

גלעד קריב: הסתייגות מס' 59 לא אושרה.

גלעד קריב: ההסתייגות נפלה.

גלעד קריב: חברים, אנחנו בהסתייגות 60, והיא תדון באופן נפרד.

גלעד קריב: למרות שכל ההסתייגויות עד 67 עוסקות בגובה ההגדרה, בהסתייגות 60 נדון וננמק, ומ-61 עד 66 מקבץ אחד.

גלעד קריב: בסעיף 3 המוצע, בהגדרה אסדרה בעלת השפעה משקית, בפסקה 1, במקום: שלא יפחת מהסכום האמור, יבוא: שלא יפחת מ-50 מיליון שקלים חדשים.

גלעד קריב: הנמקה, בבקשה.

אוריאל בוסו: היושב-ראש, דיברתם על מחיצות.

גלעד קריב: זה בהנמקה.

אוריאל בוסו: בהנמקה.

אוריאל בוסו: אני מנמק.

אוריאל בוסו: היום פורסם מכתב ששלח ד"ר קלאוס יעקב הרמן בתשל"א לרב מנחם פרוש.

גלעד קריב: תזכיר איפה זה פורסם.

אוריאל בוסו: בעיתון המבשר, אני חושב.

אוריאל בוסו: אבל לא משנה.

גלעד קריב: לא, זה חשוב, כי תכף אני אתייחס לרב.

שמחה רוטמן: העיתון המבשר, בדרך כלל דואג לפרסם את הגותם של הוגים רפורמים.

אוריאל בוסו: אנחנו לגופו של מכתב.

אוריאל בוסו: הוא אומר שאין לרפורמים מה לחפש ליד הכותל, וכי יש להם מקומות אטרקטיביים יותר.

אוריאל בוסו: הוא גם התבטא שאי אפשר לכתוב כזה דבר בקולמוס, הקיר.

גלעד קריב: תזכיר לי את השם של שולח המכתב.

אוריאל בוסו: ד"ר קלאוס יעקב הרמן.

אוריאל בוסו: הוא היה מראשי הרפורמים.

אוריאל בוסו: זה נכון?

אוריאל בוסו: אתה מכיר את זה?

אוריאל בוסו: אפרופו, כשאנחנו מדברים על הכותל הרפורמי, על החלק ועל המלחמה.

אוריאל בוסו: תמיד אתם אומרים שאתם בעד שוויון.

אוריאל בוסו: אנחנו לא ביקשנו לגייר אנשים ולא להחזיר אנשים בתשובה.

אוריאל בוסו: אבל מה שחשוב למישהו, להשאיר, ולא לנגוס במה שחשוב לכולם.

אוריאל בוסו: אתה מכיר את זה?

אוריאל בוסו: פעם, כששאלתי אותך מה זה המושג רפורמים, אמרת לי שיש לכם שינויים בתפילה, בשיבת ציון, בבניין בית המקדש.

אוריאל בוסו: מה היחס של היהדות הרפורמית לקדושה של הכותל?

אוריאל בוסו: באמת יש קדושה, או אין קדושה כמו שהוא אמר?

אוריאל בוסו: אולי אנחנו רבים על משהו שהוא מיותר?

אוריאל בוסו: היה מעניין לשמוע את התייחסותך.

גלעד קריב: נקודה מעניינת.

גלעד קריב: ראשית, מעולם לא שמעתי את שמו של האיש.

גלעד קריב: ראיתי את הידיעה בבוקר, פשוט עסקתי בכמה עניינים אחרים, חוץ מלהתייחס לעיתון המבשר.

גלעד קריב: עכשיו עשיתי גוגל על שמו של האיש.

גלעד קריב: כנראה, אם הוא היה מראשי היהדות הרפורמית, סביר להניח שמשהו היה קופץ בעברית או באנגלית.

גלעד קריב: חוץ מהפניה לעיתון המבשר, זה לא מופיע.

גלעד קריב: אני לא מכיר את האיש ולא שמעתי את שמו.

גלעד קריב: אני גם מבין שהאיש היה בכלל מרצה באוניברסיטה במונטריאול.

גלעד קריב: אני לא מכיר את האיש כאחד מראשי היהדות הרפורמית בצפון אמריקה.

גלעד קריב: מה שאני כן יודע, זה שבשנת 1968, בעקבות מלחמת ששת הימים, ובעקבות הניצחון הברור של אותם כוחות ביהדות הרפורמית, שהאמינו בציונות ובקשר עם מדינת ישראל, על פני כוחות אחרים, שהיו כבר הרבה שנים לפני זה מיעוט מבוטל, ארגון הרבנים הרפורמים בצפון אמריקה, ביקש לערוך תפילת הודיה ליד הכותל.

גלעד קריב: בעקבות הבקשה הזאת, של מנהיגי וראשי מיליוני יהודים בארצות הברית, להגיע לליבה של ירושלים ולשמוח ביחד עם הציבור הישראלי על החזרת הכותל לידי העם היהודי, שם בעצם התחילה המחלוקת על הכותל.

גלעד קריב: זאת פעם ראשונה שבה עלתה דרישה מצד הממסד הרבני, גם להדיר את רגלי היהדות הליברלית מהכותל – ממש היו איומים באלימות, שמזכירים קצת את מה שאנחנו שומעים בימים האחרונים לקראת ראש חודש כסלו.

גלעד קריב: עלתה הדרישה לשים מחיצה.

גלעד קריב: באופן פיראטי, ללא החלטת ממשלה, הושמה מחיצה, שהיא היסוד למחיצה שקיימת היום בכותל.

גלעד קריב: בדיונים שנערכו בממשלה באותה שנה – ממשלת האחדות אחרי ששת הימים – היו אמירות מאוד מאוד ברורות של רוב שרי הממשלה, לרבות חלק משרי המזרחי – בזה אני לא בטוח – נגד הניסיון להפוך את הכותל למקום שמדיר חלקים גדולים בעם היהודי.

גלעד קריב: לצערי הרב, למרות החלטות ברורות של הממשלה, בסופו של דבר הכותל לא נפל לידי הרבנות הראשית.

גלעד קריב: לצערי, הממשלה של מפא"י נסוגה מהסדרת העניין, ובסופו של דבר, מי שקבע שם את המנהג, זאת הרבנות הראשית, עד פסיקות בג"ץ ובית המשפט המחוזי, שמתקנות את המצב.

גלעד קריב: ועד שהשר דרעי הסכים למתווה הכותל.

גלעד קריב: אחרי זה הוא נסוג משיקולים פוליטיים צרים.

גלעד קריב: זאת ההיסטוריה.

גלעד קריב: אתה יודע, אנחנו תנועה פלורליסטית, וכשם שישנם יהודים אורתודוכסים שעולים להר הבית, ויהודים אורתודוכסים אחרים רואים בזה חילול השם, יש גם יהודים רפורמים במהלך הדורות, שפחות התחברו לכותל.

גלעד קריב: אדם באמונתו יחיה.

גלעד קריב: איפה נמצאת היהדות הרפורמית באופן רשמי, בוודאי במדינת ישראל אבל גם בעולם?

גלעד קריב: במקום אחר.

גלעד קריב: רוב הקבוצות של הקהילות היהודיות שמגיעות לביקורים בישראל, מבחינה מספרית – קל לבדוק את זה – מבתי כנסת הן קבוצות רפורמיות וקונסרבטיביות.

גלעד קריב: מספרית, בגלל שיש כל כך הרבה קהילות.

שמחה רוטמן: זכותך להסתייג מהתשובות - - -

גלעד קריב: זה בסדר.

גלעד קריב: מזכירים לי פה שתפקיד האופוזיציה לעשות פיליבסטר, אבל יש דיונים עם חשיבות לציבור.

גלעד קריב: אתה רואה, אלה אנשים שמאמינים בתשובה ובתיקון, והם מאמינים שאם ישלחו לי פתקים, אני אשתכנע.

גלעד קריב: אני אומר עוד משפט אחד.

גלעד קריב: בכל שנה, מחוץ לשנות הקורונה, יש מאות רבות של קבוצות מבתי כנסת רפורמים וקונסרבטיבים, שמגיעים לביקורים בארץ.

גלעד קריב: אין קבוצה, אין קבוצה רפורמית או קונסרבטיבית שלא באה לביקור בכותל.

גלעד קריב: דרך אגב, לא רק בכותל השוויוני.

גלעד קריב: הן מגיעות לביקור גם בכותל המסורתי, ונכנסות למנהרות הכותל.

גלעד קריב: במובן הזה, די ברור איפה נמצאת היום היהדות הרפורמית, ובוודאי איפה היהדות הקונסרבטיבית ביחס לכותל.

שמחה רוטמן: איפה היא נמצאת היום, אנחנו יודעים.

שמחה רוטמן: השאלה היא איפה היא תהיה מחר.

גלעד קריב: כן, כן, שמעתי.

גלעד קריב: זה בסדר גמור.

גלעד קריב: כבר אומרים לנו את זה 250 שנה.

גלעד קריב: עכשיו תקשיב, מנהל הוועדה.

גלעד קריב: בוועדת החוץ והביטחון לא יהיו לך הדיונים המעניינים האלה.

צבי האוזר: אדוני היושב-ראש, אני חושב שזה דיון מרתק.

צבי האוזר: אני חושד שאתה הזמנת את ההסתייגות.

צבי האוזר: נדמה לי שניתנה פה במה נדירה לאיזושהי תפיסה, שלולא ההסתייגות, הצופה לא יכול היה להתרשם.

צבי האוזר: יש פה שיתוף פעולה בין האופוזיציה ליושב-ראש הוועדה.

גלעד קריב: צביקה, כשהיית מזכיר הממשלה עסקת בנושא, ואתה יודע כמוני – אני לא אומר את זה בהתרסה, כי אני חושב שזאת אמירה חשובה – שהקבוצה שפעלה ופועלת היום למנוע פשרה בכותל, היא בעצם בעיקר הקבוצות החרד"ליות היותר קיצוניות.

גלעד קריב: הציבור החרדי במפלגות החרדיות לא תמכו במתווה הכותל, אבל הם היו פחות אקטיביים בהפלה של המתווה, וזה חבל.

גלעד קריב: אני מקווה שדווקא הציבור החרדי יבין ש - - -

שמחה רוטמן: מתווה הכותל נכנס להסכמים הקואליציוניים או לא?

גלעד קריב: בדרך מסוימת.

גלעד קריב: חבר'ה, אני חייב לחזור לנושא.

גלעד קריב: אנחנו מצביעים על הסתייגות מס' 60.

גלעד קריב: מי בעד, מי נגד.

גלעד קריב: הסתייגות מס' 60 לא אושרה.

גלעד קריב: ההסתייגות נפלה.

גלעד קריב: הסתייגויות 61 עד 66 – אנחנו נצביע עליהן במרוכז.

גלעד קריב: כולן מתייחסות להפחתה בהגדרה של מהי אסדרה בעלת השפעה משקית.

גלעד קריב: מכיוון שיש פה קובץ, אנחנו נאפשר הנמקה, כמובן, ואז נצביע ביחד.

גלעד קריב: אם הקובץ יאושר, נברור איזו הסתייגות באמת עברה.

גלעד קריב: בבקשה, אדוני.

אוריאל בוסו: אני מוכן לנמק.

אוריאל בוסו: כשכתוב כאן בעל השפעה משקית, הרי מהותו של חוק ההסדרים – יתקן אותי היועץ המשפטי – היא שכל סעיף שיש לו השפעה כלכלית ישירה על תקציב המדינה, על התוצאות, מנסים לקצר בו הליכים, ומביאים אותו כחלק מתקציב המדינה.

אוריאל בוסו: עושים הצבעה, ומביאים אותו לחוק ההסדרים.

אוריאל בוסו: למשל, עכשיו אנחנו דנים ברפורמה של הכשרות, ולפי כל הכלכלנים ולפי כל הבדיקות, היא לא אמורה להיות בחוק ההסדרים.

אוריאל בוסו: לא רק שאין לה השפעה כלכלית, יש לה השפעה שלילית על אזרחים, והיא אמורה לייקר את הדברים.

אוריאל בוסו: לכן, כשאני עושה רגולציה, צריכה להיות לה משמעות של אסדרה בעלת השפעה משקית.

אוריאל בוסו: זה צריך להשפיע על המשק, ולא רק על הכלל אלא גם על הפרט – משק הבית.

אוריאל בוסו: לכן אני חושב שצריך להדגיש את הנקודות הללו בכל חוק וחוק, כדי שתהיה לזה משמעות למה זה בחוק ההסדרים, ושנית, כדי שאתה, אני וכולם, כל מי שנמצא ומתנגד להסתייגות, נוכל להגן על כך שזה יעזור גם למשק הבית, גם לפשוט ולחלש, ותהיה לזה השפעה ישירה.

אוריאל בוסו: אם זה נמצא כסעיפים בחוק, מי שעושה את הרגולציה, יצטרך להסתכל על האותיות הקטנות שיש שם, ולא לדרוס את החלשים.

גלעד קריב: תודה.

גלעד קריב: מי בעד אישור קובץ ההסתייגויות 61 עד 66, כולל?

גלעד קריב: הסתייגויות 66-61 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגות 67, בסעיף 3 הנמצא בהגדרה "אסדרה בעלת השפעה משקית".

גלעד קריב: במקום: סכום אחר שקבע ראש הממשלה בצו, ושלא יפחת מהסכום האמור, יבוא: עומדת על סכום נמוך יותר.

גלעד קריב: זה לא דבר מהותי, זה שינוי לשוני.

גלעד קריב: מי בעד?

גלעד קריב: מי נגד?

שמחה רוטמן: למה?

שמחה רוטמן: למה?

שמחה רוטמן: זה מהותי מאוד, כי זה מוריד את ראש הממשלה מהסיפור, לא?

גלעד קריב: לא.

שמחה רוטמן: כן.

גלעד קריב: בבקשה, נמק, חברנו.

שמחה רוטמן: הבטחתי לך שנעשה עסקה – אני אקח מעט יותר זמן בהסתייגות הזאת, ובהסתייגות הבאה אני אקצץ, גם אם היא תהיה מהותית.

שמחה רוטמן: אני רוצה להקדיש את ההסתייגות הזאת לחברתי לוועדה לבחירת שופטים, נשיאת בית המשפט העליון אסתר חיות.

שמחה רוטמן: אני בטוח שהיא צופה בנו כעת.

שמחה רוטמן: אני רוצה להקדיש לה את ההסתייגות ואת ההנמקה.

שמחה רוטמן: אולי נשלח לה ווטסאפ שתפתח מהר את ערוץ הכנסת.

שמחה רוטמן: לצערי, ואני נותן לך פרומו, אדוני היושב-ראש, בכוונתי לבקש על כך דיון בוועדת חוקה, כי אני רואה בכך פגיעה בחוק יסוד.

שמחה רוטמן: אני חושב שהנושא הזה הוא בליבת סמכותה של הוועדה לקיים דיון.

שמחה רוטמן: הסיטואציה שבה חבר ועדה שיושב בתפקידו, שליח הכנסת – אומנם נציג אופוזיציה, אבל בכל זאת שליח הכנסת.

גלעד קריב: הקואליציה הנוכחית הקפידה לשמור על זכותה של האופוזיציה.

גבי לסקי: בניגוד לכנסת הקודמת, שבה לא נתנו לאופוזיציה - - -

שמחה רוטמן: והיא נתנה הוראה, למרות פסיקת בג"ץ בנושא, שגם היא ניתנה במענה לעתירה שהגשתי – בוודאי תופתע לגלות ששופטי בג"ץ חשבו שלנשיאת בית המשפט העליון יש סמכות טבועה להגביל את עבודת הוועדה לבחירת שופטים, ולתת הוראות לשופטים בערכאות שונות, למרות שהחוק במפורש קובע אחרת – בעבר הורתה נשיאת בית המשפט העליון נאור, ולפניה גם בייניש, שלשופטים מכהנים, גם אם הם מועמדים לעליון, יהיה אסור להיפגש עם חברי הוועדה שאינם שופטים.

שמחה רוטמן: בעצם, המגבלה הזאת חלה רק עליי ועל חברתי, חברתך לסיעה, חברת הכנסת רייטן.

שמחה רוטמן: ואולי גם על נציגי הלשכה.

שמחה רוטמן: ההנחיה הזאת פוגעת ביכולת שלי לעשות את העבודה שלשמה נבחרתי ונשלחתי.

שמחה רוטמן: אני חושב שכל אדם מבין, שלבחור שופט לבית המשפט העליון, בוודאי לתקופת זמן ארוכה, ללא אפשרות להתרשם ממנו בפרק זמן איכותי וטוב – הרי ברור שאנחנו לא יכולים לשבת בוועדת משנה עם תשעה אנשים בחדר, ולנהל דיון מעמיק בהשפעתו של פסק הדין.

שמחה רוטמן: יכול להיות שזה מאוד יעניין אותי, זה יתיש.

שמחה רוטמן: כפי שאתה בוודאי יודע, יש לנו, חברי הכנסת, ודאי חברי הוועדה הזאת, יכולת להתיש אחרים.

שמחה רוטמן: אם אנחנו ננהל דיון כזה בוועדת משנה, הדבר הזה יפגע באמת.

שמחה רוטמן: מלבד העובדה שמטבע הדברים, כשתשעה אנשים שואלים שאלות, היכולת להעמיק.

שמחה רוטמן: המניעה הזאת קשה.

שמחה רוטמן: ואיך אני יודע שהמניעה הזאת קשה ופוגענית?

שמחה רוטמן: כי המשנה, המשנה לנשיאת בית המשפט העליון, כבוד השופט הנדל, ערב מינויו לעליון הפר את הנחייתה של נשיאת בית המשפט העליון דאז, השופטת בייניש, והלך ונפגש עם נציגי הוועדה לבחירת שופטים.

שמחה רוטמן: הוא ניסה להסביר להם את עמדותיו ואת תפיסותיו.

שמחה רוטמן: וממילא, אני מאוד מקווה – אני מגלה סוד גלוי – שופטים רבים בכל הערכאות לא מצייתים להנחיה זאת, ואני מכבד אותם על כך.

שמחה רוטמן: הם מקיימים את הוראות חוק היסוד, הם נותנים כלים לחברי הוועדה השונים, שאיתם הם נפגשים, לקיים את תפקידם ועבודתם.

שמחה רוטמן: צר לי על כך, שנשיאת בית המשפט העליון בחרה לחבל בעבודתי.

שמחה רוטמן: אני אמשיך לעשות את עבודתי, ואני מתחייב כאן ובכל מקום.

שמחה רוטמן: אני אמשיך לעשות את עבודתי כמיטב הבנתי ויכולתי, ואראיין כל שופט שירצה לפנות אליי.

שמחה רוטמן: הייתי רוצה לעשות את זה בשקיפות, אבל לצערי, כרגע, כדי לא לפגוע בשופטים האמיצים שמדברים איתי, אני אצטרך לעשות זאת גם בדיסקרטיות.

גבי לסקי: אני עדכנתי את חברי, שפניתי אליו.

גבי לסקי: יוצא אליו מכתב ואני מבקשת שהוא יחשוף עם מי הוא נפגש.

גלעד קריב: חבריי, תודה.

שמחה רוטמן: לכן, אני מבקש להצביע בעד ההסתייגות.

גלעד קריב: בסדר גמור, תודה.

גלעד קריב: הסתייגות 67 – מי בעד?

גלעד קריב: מי נגד?

גלעד קריב: הסתייגות מס' 67 לא אושרה.

גלעד קריב: ההסתייגות נפלה פה אחד.

גלעד קריב: אנחנו עוברים להסתייגות 68 – בסעיף 3 המוצע, בהגדרה "אסדרה בעלת השפעה משקית", בפסקה 1, המילים: ושלא יפחת מהסכום האמור – יימחקו.

גלעד קריב: זאת הסתייגות מהותית.

שמחה רוטמן: היא מהותית, אבל מאחר וניצלתי את טוב ליבך בפעם הקודמת, בפעם הזאת אני רק אגיד, שאני קורא לך לתמוך בהסתייגות.

גלעד קריב: תודה רבה.

גלעד קריב: מי בעד?

גלעד קריב: מי נגד?

גלעד קריב: הסתייגות מס' 68 לא אושרה.

גלעד קריב: ההסתייגות נדחתה.

גלעד קריב: הסתייגות מס' 69 – בסעיף 3 המוצע בהגדרה "אסדרה בעלת השפעה משקית", בפסקה 1, במקום שקבע ראש הממשלה, יבוא: ושקבעה הממשלה.

שמחה רוטמן: אני אנמק בקצרה, מאחר ומדובר בהסתייגות מהותית, וגם לוקחת סמכויות מראש הממשלה, שזה בכלל דבר טוב בהקשר הנוכחי.

שמחה רוטמן: הסמכות לקבוע מהי אסדרה בעלת השפעה משקית באמת לא צריכה להיות בידיו של ראש הממשלה.

שמחה רוטמן: אני לא חושב שזה המשרד המתאים בנושא הזה.

שמחה רוטמן: אני חושב שהשפעה משקית, מעצם טבעה וטיבה, מתפרשת על משרדים רבים ועל אינטרסים רבים.

שמחה רוטמן: לכן, הגוף המתאים לעשות זאת הוא הממשלה כולה, ולא ראש הממשלה בעצמו.

גלעד קריב: תודה.

גלעד קריב: מי בעד?

גלעד קריב: מי נגד?

גלעד קריב: הסתייגות מס' 69 לא אושרה.

גלעד קריב: ההסתייגות נפלה פה אחד.

גלעד קריב: הסתייגות מס' 70 – בסעיף 3 המוצע בהגדרה "אסדרה בעלת השפעה משקית", בפסקה 1 – במקום שקבע ראש הממשלה, יבוא: שקבע שר האוצר, באישור ועדת הכספים של הכנסת.

שמחה רוטמן: אותו עיקרון שעמד בבסיס הנמקתי הקודמת לעניין הממשלה.

גלעד קריב: אני חשבתי שכל הסתייגות חייבת הקראה, והסבירו לי שלא.

שמחה רוטמן: אני אוהב לשמוע אותך מקריא, במיוחד אם יש הסתייגויות שתוכנן נעים לאוזניי.

שמחה רוטמן: גם כאן, אומנם שר האוצר אמון מעצם טיבו על אינטרסים צרים יותר מאשר ראש הממשלה, אבל האינטרסים הרחבים מקבלים את המענה באמצעות אישורה של ההצעה על ידי ועדת הכספים של הכנסת, שבעיתות שלום, כאשר אתם לא קובעים את האסדרה באופן מנוגד לחוק ולתקנון, אמורה לשקף את הרכבה הסיעתי של כנסת ישראל.

גלעד קריב: תודה רבה.

גלעד קריב: מי בעד?

גלעד קריב: מי נגד?

גלעד קריב: הסתייגות מס' 70 לא אושרה.

גלעד קריב: ההסתייגות נפלה פה אחד.

גלעד קריב: הסתייגות מס' 71.

גלעד קריב: בבקשה, זאת הסתייגות מהותית.

שמחה רוטמן: בחוק הזה ניסינו להכניס לייצר גדר להליך השפעת האסדרה.

שמחה רוטמן: אני חושב שהפרק הזה הוא אחד הפרקים שמקשים על ארגונים מסוגו של פורום קהלת, איך שהם מכניסים ובעצם כובלים את שיקול הדעת, מטיבם משתפרים ומתפתחים.

שמחה רוטמן: צר לי על כך, שחבר הכנסת צביקה האוזר היה בעבר חלק מפורום קהלת, למיטב זיכרוני.

שמחה רוטמן: הוא נאלץ להצביע בעד חוק כזה, כאשר למעשה החוק הזה עשוי הרבה הרבה יותר בדמותו ובצלמו של יושב-ראש הוועדה, חבר הכנסת גלעד קריב, או בדמותה ובצלמה של חברת הכנסת גבי לסקי, מאשר בדמותו ובצלמו של פורום קהלת.

צבי האוזר: בוא אני אספר לך סוד על מה שמתרחש בפורום קהלת.

צבי האוזר: אני לא יודע אם אתה יודע, אבל לא פגשת אחד – פגשת את כולם.

צבי האוזר: בניגוד למכוני מחקר באזורים אחרים, שם שמעת אחד – שמעת את כולם, אתה יודע שרעיון הפלורליזם קיים בפורום קהלת.

צבי האוזר: מצאתי עמיתים בפורום קהלת שחושבים כמוני, לעיתים אפילו באופן נרחב; יש מספר דעות שלי שלא מצאתי הרבה אנשים שתומכים בהן.

צבי האוזר: וכך, אינני חותם על כל דבר שפורום קהלת אומר.

צבי האוזר: נדמה לי שפורום קהלת מברך על כך, ומצפה מכל האנשים שפעלו בו ופועלים בו, לא לחתום על כל דבר ועניין.

שמחה רוטמן: כרגע הפורום מבקש שתתמוך בחוק הזה?

צבי האוזר: אני לא יודע אם פורום קהלת.

צבי האוזר: אני יכול להגיד לך שהיה לי דיון עם פורום קהלת על שני סעיפים.

צבי האוזר: סעיף אחד, הצעתי והסכימו רוב האנשים ששוחחו איתי על פורום קהלת, על תפיסתי.

צבי האוזר: בסעיף אחר לא הוסכמה תפיסתי.

צבי האוזר: אני מברך את פורום קהלת על ההפריה ההדדית שהתקיימה בתהליך.

שמחה רוטמן: אני רק אסיים, בעקבות ההערה של חבר הכנסת האוזר, אני חושב שבסופו של דבר, העיקרון של הסדרת רגולציה, נועד לצמצם בעיות וחסמים.

שמחה רוטמן: אני מאוד מכבד תפיסות מקצועיות, גם אם אני לא מסכים איתן.

שמחה רוטמן: נשמח לשמוע אם חבר הכנסת האוזר חושב, שבסופו של דבר החוק הזה, נזקו רב על התועלת שבו, או תועלתו רבה על נזקו.

גלעד קריב: בהיוועצות הבאה תוכלו לשוחח על זה.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 71 לא אושרה.

גלעד קריב: ההסתייגות נפלה פה אחד.

גלעד קריב: אדוני היועץ המשפטי, האם הסתייגויות 72 ו-73 הן מהותיות, לאור העובדה שאין הגדרה בלשון החוק למאסדר פיננסי, ואני לא רואה בהסתייגויות הצעה להכניס הגדרה?

גלעד קריב: אם כך, אני מקריא את ההסתייגויות אחת-אחת, ונצביע עליהן.

גלעד קריב: הסתייגות 72 – בסעיף 3 המוצע, בהגדרה אישור אסדרתי אחרי או תאגיד ציבורי, יבוא: או מאסדר - - -

שמחה רוטמן: מכיוון שהמאסדר הפיננסי יצא, אנחנו עוסקים בנושא חדש.

גלעד קריב: בבקשה.

גלעד קריב: כנ"ל הסתייגות מס' 73?

שמחה רוטמן: לא, רק הסתייגות 72.

גלעד קריב: הסתייגות מס' 73 – בסעיף 3 המוצע, בהגדרה אסדרה, בפסקה 2, אחרי או תאגיד ציבורי, יבוא: או מאסדר פיננסי.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 73 לא אושרה.

גלעד קריב: ההסתייגות נפלה פה אחד.

גלעד קריב: אנחנו עוברים לדיון בהסתייגויות לסעיף 4.

גלעד קריב: זאת הזדמנות טובה לברך את חבר הוועדה מן המניין, חברנו עורך הדין משה ארבל, נציג סיעת ש"ס.

גלעד קריב: ברוך השב אלינו.

גלעד קריב: מכובדיי, אנחנו בהסתייגות 74, ואני מקריא אותה להצבעה.

גלעד קריב: בסעיף 4 המוצע, במקום המילה רשות, יבוא: מינהלת.

גלעד קריב: מי בעד ההסתייגות?

גלעד קריב: הסתייגות מס' 74 לא אושרה.

שמחה רוטמן: אני יכול לבקש התייעצות סיעתית?

גלעד קריב: הסתייגות מס' 74 נפלה.

גלעד קריב: יש בקשה להיוועצות סיעתית על הסתייגות מס' 75.

גלעד קריב: בבקשה, אנחנו חוזרים בשעה שמונה וחצי, ונחדש את הדיון בהסתייגות מס' 75.

גלעד קריב: תודה לכולם, יצאנו להפסקה להיוועצות.

גלעד קריב: מכובדיי, אני מחדש את הדיון.

גלעד קריב: אנחנו נמצאים בהסתייגות מס' 75.

גלעד קריב: משה, תרצה לנמק את ההסתייגות?

גלעד קריב: בבקשה, שלוש דקות.

משה ארבל: תודה רבה, מכובדי היושב-ראש, אנחנו בהחלט בעיצומו של הליך חקיקה מאוד משמעותי, ולצערי הרב, אתמול נוכחתי לדעת שמשרד המשפטים מפרסם שוב תזכיר ממשלתי, שנוגע להרבה מאוד דברים שגם דעתך לא הייתה נוחה מהם.

משה ארבל: מדובר בסוגיות משמעותיות, שנוגעות לזכויות אדם והיוועצות חזותית, וחלקן נכנסו גם לחוק ההסדרים.

משה ארבל: פורסם תזכיר לפרק זמן מקוצר של כשבוע, במקום ל-21 יום, שמטרתו היא ביטול חובת הנוכחות בקבינט הקורונה למידותיו של שר האוצר ושר החוץ, תוך התעלמות מחובתם כשרים בממשלה, ותוך התעלמות מהנחיית היועץ המשפטי לממשלה 23005, שקובעת את הכלל של 21 יום להפצת תזכיר.

משה ארבל: ההנחיה היא לא סתם, בפרט בחוק כזה, שנוגע לליבת זכויות האדם, גם נוגע להיוועצות חזותית בזמן הקורונה, גם נוגע לזכויות אסירים ועצירים, וגם נוגע לחובה של שרי הממשלה, להיות נוכחים בקבינט הקורונה גם אם התחלואה ירדה.

משה ארבל: הדבר משול לשר הביטחון, שבעיצומה של מערכה, יחליט שהוא לא מעוניין להשתתף בקבינט מדיני-ביטחוני, וישלח לשם את סגנו.

משה ארבל: מלבד עצם זה שהחקיקה עצמה היא חרפה, ההצדקה להביא אותה בפרק זמן מקוצר של כתשעה ימים, היא שערורייה של ממש.

משה ארבל: ככה לא בונים אמון, וסליחה על הביטוי החריף, אני חושב שזה הפיכת עורכי הדין במחלקת ייעוץ וחקיקה ליועצים פוליטיים.

משה ארבל: הם שומרי סף, הם צריכים לעמוד עם חוט שדרה, לדפוק על השולחן ולומר: מכובדיי, רציתם להביא את זה?

משה ארבל: אין מניעה משפטית?

משה ארבל: זה יבוא, אבל יש הנחיית יועץ, תזכיר יופץ 21 יום, ארגונים חברתיים, ארגונים חוץ-פרלמנטריים, חברי כנסת יעברו על הנוסח, יעירו את הערותיהם לפני שזה מגיע לכנסת לקריאה ראשונה.

גלעד קריב: תודה רבה.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 75 לא אושרה.

גלעד קריב: ההסתייגות נפלה.

גלעד קריב: אדוני היועץ המשפטי, ההסתייגות של 76 ו-77 יוצרת סתירה בין סעיפי החוק, ולכן אני רק אקריא את ההסתייגות.

גלעד קריב: אני גם מעלה את השאלה להבא, האם אפשר להעלות הסתייגות, שיוצרת סתירה בין סעיפי החוק, מבלי שההסתייגות כוללת את תיקון יתר הסעיפים, במקום כל כך בולט שיש סתירה?

גלעד קריב: זאת הסתייגות, שלטעמי לא יכולה לבוא על פי הכללים של ההסתייגויות, אבל נצביע, כמובן, וזאת הכרעה שלכם.

גלעד קריב: בסעיף 5(א) המוצע, במקום 7 יבוא 9.

גלעד קריב: מי בעד?

גלעד קריב: הסתייגות מס' 76 לא אושרה.

גלעד קריב: ההסתייגות נפלה.

גלעד קריב: הסתייגות מס' 77 – בסעיף 5(א) המוצע, במקום 7 יבוא 8.

גלעד קריב: מי בעד?

גלעד קריב: הסתייגות מס' 77 לא אושרה.

גלעד קריב: ההסתייגות נפלה.

גלעד קריב: הסתייגות מס' 78 היא הסתייגות מהותית – הדרישה שחברי המליאה יהיו תושבי מדינת ישראל, ולא רק אזרחים.

גלעד קריב: בבקשה, חבר הכנסת ארבל, אם אתה רוצה לנמק.

משה ארבל: מכובדי, יושב-ראש ועדת החוקה, חוק ומשפט, חבריי חברי הוועדה, חברי הכנסת, פניתי הערב במכתב דחוף ליועץ המשפטי לממשלה, בנוגע למינוי ועדה פרטית ללא סמכות בדין, לבחינת מועמדים לדיינות.

משה ארבל: השר לשירותי דת מתן כהנא הקים ועדה פרטית, שחברים בה הרב אריה שטרן, הרב אייל ורד וטוענת רבנית, שגם חברה בוועדה למינוי דיינים עצמה, תאנה אקרמן, כדי לבחון מועמדים לדיינות, שמבקשים לקבל את תמיכת השר בוועדה.

משה ארבל: מדובר בוועדה שלא קיבלה הסמכה בחוק; מדובר בוועדה שהיא איננה ועדה סטטוטורית, והיא משתמשת במתקני המשרד לשירותי דת.

משה ארבל: היא מבצעת את הפגישות במשרד לשירותי דת, והיא נעשית בחוסר סמכות.

משה ארבל: חברי הוועדה לא קיבלו אישור לכך, ולא מילאו שאלון למניעת ניגודי עניינים.

משה ארבל: ההשפעה של חברי ועדת המשנה הזאת, הוועדה המייעצת, על מינוי דיינים, כאשר הם לא מילאו שאלון ניגוד עניינים, חמורה ביותר.

משה ארבל: רק לאחרונה נקבע על ידי משרד המשפטים, ששר האוצר לא יכול למנות קבינט כלכלי, מבלי שחברי הגוף המייעץ הזה יחתמו על הסדר ניגוד עניינים.

משה ארבל: מדובר כאן בוועדה חשובה מאוד, שיש לה השפעה על בחירת המועמדים לתפקיד שהוא תפקיד שיפוטי.

משה ארבל: לכל הפחות, הכללים בדבר ניגוד עניינים ויתר ההיבטים המשפטיים שנקבעו לוועדה מייעצת לשר האוצר, צריכים לחול על אחת כמה וכמה על מינויים של נושאי משרה שיפוטית.

משה ארבל: אני באמת מקווה מאוד, שאני אקבל תשובה בהקדם מאת היועץ המשפטי לממשלה או לחילופין, מהיועץ המשפטי לוועדה למינוי דיינים בסוגיה הזאת.

משה ארבל: במידה ולא, אני בהחלט מצפה שגם הוועדה החשובה הזאת תבצע את חובתה הפרלמנטרית, לפקח על עבודת הממשלה בסוגיה כל כך חשובה.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 78 לא אושרה.

גלעד קריב: ההסתייגות נפלה.

גלעד קריב: ההסתייגות הבאה, גם היא יוצרת סתירה בנוסח הסעיף, ולכן אני רק אקריא אותה.

גלעד קריב: בסעיף 5(א) המוצע, במקום אזרחי ישראל ותושביה, יבוא: חברי כנסת.

גלעד קריב: מי בעד, מי נגד.

גלעד קריב: הסתייגות מס' 79 לא אושרה.

גלעד קריב: ההסתייגות נמחקה.

גלעד קריב: הסתייגות 80, גם היא לא הסתייגות מהותית, ואקריא אותה.

גלעד קריב: בסעיף 5(א) המוצע, אחרי: ותושביה, יבוא: או תושבי הרשות הפלסטינית, בכפוף לאישור מועצת השורא של התנועה האסלמית.

גלעד קריב: מי בעד, מי נגד.

גלעד קריב: הסתייגות מס' 80 לא אושרה.

גלעד קריב: ההסתייגות נפלה.

גלעד קריב: הסתייגות מס' 81 היא מהותית.

גלעד קריב: חבר הכנסת ארבל, בבקשה.

משה ארבל: אדוני היושב-ראש, חבריי חברי הכנסת, היום נפל דבר במדינת ישראל.

משה ארבל: יושבת-ראש ועדה בכנסת בשם חברת הכנסת יוליה מלינובסקי, יושבת-ראש הוועדה למיזמי תשתיות לאומיים ושירותי דת, בראיון ברדיו צפון התבטאה היום בבוקר התבטאות קשה מאוד.

קריאה: איך זה קשור לחוק?

משה ארבל: אני אנמק.

משה ארבל: אם את תשתכנעי, מהנימוק שלי את תצביעי בעד ההסתייגות.

משה ארבל: ואם את לא תשתכנעי, את תצביעי נגד.

משה ארבל: היא אמרה: אנחנו נלך רחוק, וניכנס באימא שלהם, של הרבנות.

משה ארבל: לצערי הרב, אנחנו נמצאים בשיח כל כך מדורדר וכל כך חמור וחריף, שמביא, לצערי הרב, את הבית הזה למחוזות שלא ידענו.

משה ארבל: לא ידענו אמירות כאלה, לא ידענו דיבורים כאלה.

משה ארבל: בוודאי ובוודאי שגם כאשר הקואליציה רוצה לקדם מהלך מסוים, היא לא אמורה להשתמש בשפת ביבים שכזאת.

משה ארבל: לצערי הרב, זהו המשך של אותה דורסנות, שבית המשפט העיר עליה, ולצערי הרב לא טרח לתת סעד.

משה ארבל: היא פוגעת באופן ישיר ומשמעותי בקולותיהם של חברי האופוזיציה.

משה ארבל: קביעת חברי ועדה, שלא בהתאם לתוצאות הבחירות ולהרכב הסיעתי – אנחנו צריכים להבין דבר אחד, שהריבון זה העם.

משה ארבל: העם בחר ב-59 חברי כנסת לשבת באופוזיציה, וב-60 או 61 חברי כנסת להיות קואליציה.

משה ארבל: אלה תוצאות הבחירות, ומי שבאמת דמוקרט אמיתי, חייב לדעת לקדש את הדבר הזה, ולהביא את זה לידי ביטוי גם בוועדות הכנסת.

משה ארבל: מחיקת קולותיהם של חברי כנסת בוועדות מוועדות הכנסת, ותהיה הסיבה אשר תהיה, היא לא דמוקרטית.

משה ארבל: היא פוגעת.

משה ארבל: ישבתי גם כחבר כנסת בקואליציה.

משה ארבל: בעיניי, קולות של חברי כנסת מהאופוזיציה הם כלי עבודה, הם כלי עבודה משמעותי, שאמור לשמש לי איזשהו מצפן, איזשהו כלי לנסות לראות בשוק הדעות הזה, בדמוקרטיה, לפלס דרך לשביל הזהב, לקדם טוב משותף.

משה ארבל: לצערי הרב, דרך הדורסנות שנבחרה פה, מביאה אותנו למחוזות שהתוצאה שלהם היא אותו רעיון אומלל, שמבקש להיכנס באימא של הרבנות.

משה ארבל: זה בהמשך לאותה אמירה אומללה, שסירב ראש המפלגה שלה להסתייג ממנה, וביקש להעמיס את החרדים על מריצות ולזרוק אותם למזבלה.

משה ארבל: אנחנו מיעוט במדינת ישראל, ויחד עם היותנו מיעוט אנחנו מצפים לדבר אחד, לזכות הבסיסית לכבוד.

משה ארבל: תודה רבה.

גלעד קריב: אין ספק שהזכות לכבוד כלפי כל אדם, קבוצה וקהילה, היא זכות חשובה מאוד.

גלעד קריב: מי בעד ההסתייגות?

גלעד קריב: הסתייגות מס' 81 לא אושרה.

גלעד קריב: ההסתייגות נפלה.

גלעד קריב: גם ההסתייגות הבאה היא הסתייגות מהותית.

גלעד קריב: חבר הכנסת ארבל, בבקשה.

משה ארבל: מכובדי היושב-ראש, חבריי חברי הכנסת, בהמשך לדבריי האמורים אנחנו באמת נמצאים כרגע במאורע מאוד מאוד משמח.

משה ארבל: אנחנו בהתקדמות משמעותית לקראת הקמת ישיבת הסדר ונקודה צה"לית ביישוב אביתר שביהודה ושומרון, במועצה האזורית שומרון.

משה ארבל: היישוב אביתר מהווה נקודת חיץ משמעותית לכל מי שנוסע בדרך על כביש חוצה שומרון.

משה ארבל: זאת דרך שמעבירה אותנו בכביש 5 מתל אביב עד לבקעת הירדן.

משה ארבל: זאת דרך לא כל כך ארוכה, והמשמעות של הקמת היישוב בנקודה הספציפית הזאת, היא אסטרטגית כדי להבטיח יכולת תנועה חופשית לאזרחי ישראל לאורך כל הציר.

משה ארבל: בהזדמנות אחרת שהייתה לי בירכתי ואני מברך שוב את חברתי שלצידי, חברת הכנסת גבי לסקי, על פעולותיה הרבות להצלחת המהלך החשוב הזה.

משה ארבל: ברוך ה', בזכות שותפותם של חברי מרצ, אנחנו זוכים לאישורי בנייה משמעותיים ומסיביים של אלפי יחידות דיור ביהודה ושומרון, ולהקמת היישוב אביתר והישיבה שבתוכו.

משה ארבל: סלסלת הפירות שלא נאכלה בעבר הייתה רק סיפתח.

משה ארבל: בהחלט צריך לדעת להכיר טובה על פעולות מבורכות שכאלה, ואני באמת קורא לכם לתמוך בהסתייגות.

משה ארבל: תודה רבה.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 82 לא אושרה.

גלעד קריב: ההסתייגות לא התקבלה.

גלעד קריב: הסתייגות מס' 83 גם היא מהותית.

גלעד קריב: מי רוצה לנמק?

גלעד קריב: בבקשה, חברי חבר הכנסת רוטמן.

שמחה רוטמן: ההסתייגות מבקשת להחליף, כך שבמקום שיהיה כתוב לפי הצעת ראש הממשלה, יבוא: לפי הצעת שר האוצר, ובמקום שר האוצר, יבוא: ראש הממשלה.

שמחה רוטמן: האמת היא שכל דבר, תרגיל, כל דבר שמחליף את ראש הממשלה, מבורך.

שמחה רוטמן: אני לא בטוח שהייתי שמח להחליף את ראש הממשלה דווקא בשר האוצר, אבל עדיין כמעט כל חבר כנסת בכנסת ישראל, וגם כמה אנשים שאינם חברי כנסת בכנסת ישראל, מועמדים יותר טובים להחלפת ראש הממשלה מאשר ראש הממשלה הנוכחי.

שמחה רוטמן: כאשר אני אומר ראש הממשלה בסעיף הזה, אדוני היושב-ראש, אני עושה זאת לבקשתך, ואינני מתייחס לבנימין נתניהו.

גלעד קריב: תודה רבה.

גלעד קריב: הסתייגות מס' 83, מי בעד.

גלעד קריב: הסתייגות מס' 83 לא אושרה.

גלעד קריב: ההסתייגות נפלה.

גלעד קריב: חברים, אדוני היועץ המשפטי, האם אנחנו יכולים להצביע על הסתייגויות 84 עד 89 כמקבץ, ואז לבדוק?

גור בליי: 85 נמחקה כי היא זהה ל-84.

גור בליי: 86 ו-88 הן אותו הדבר, אז גם 88 נמחקה.

גור בליי: יש פה טעות, והחלק הראשון של הסתייגות מס' 89 נמחק, כי הוא זהה ל-87.

גור בליי: נשארנו עם 84, 86, 87 ו-89 חצי ממנה.

גלעד קריב: בסדר גמור.

גלעד קריב: מי מנמק את הסתייגות 84?

שמחה רוטמן: למחוק את שר המשפטים?

שמחה רוטמן: חלילה וחס.

שמחה רוטמן: אני רוצה לנצל את הזמן העומד לרשותי בעניין הנמקת הסתייגות 84, המבקשת למחוק את שר המשפטים.

שמחה רוטמן: אני קורא לכם, למעשה, להתנגד להסתייגות.

שמחה רוטמן: חשבתי על האמור בה, ואני לא אמשוך אותה, כי כמובן אינני מחזיק בלבדי בסמכות למשוך.

שמחה רוטמן: ההסתייגויות הוגשו בשם סיעות רבות.

שמחה רוטמן: אבל אני חושב שלשר משפטים בכלל במדינת ישראל, יש תפקיד מאוד מאוד חשוב.

שמחה רוטמן: לצערי, אני חושב שהוא קצת מזניח אותו לאחרונה, וחברים מסיעתו שנמצאים פה אולי יסבירו לנו מדוע.

שמחה רוטמן: במצע הבחירות של שר המשפטים, נאמר שיהיה שימוע פומבי למשפטים בבית המשפט העליון.

שמחה רוטמן: הסעיף הזה במצעו של שר המשפטים נמחק, ככל הנראה, כי הוא ירד מהתוכנית הזאת, והוא לא מתכנן לעשות זאת.

שמחה רוטמן: במצעו של שר המשפטים הופיע שיש צורך לפצל את סמכויות היועץ המשפטי לממשלה.

שמחה רוטמן: כנראה שגם הסעיף הזה, אדוני חבר הכנסת בגין – נמחק.

אבי מעוז: אתה עדיין בציפייה לקיום הבטחות?

שמחה רוטמן: לא, אינני בציפייה לקיום הבטחות, חשוב להגיד, אבל אני עדיין חושב שמחיקת שר המשפטים, כפי שבאה לידי ביטוי בפועל בממשלת ישראל, היא תקלה.

שמחה רוטמן: לכן, למרות האמור בהסתייגות, אני אצרף את קולי הלא-קיים, דווקא לצד הנגד.

גלעד קריב: תודה.

גלעד קריב: מי בעד ההסתייגות?

גלעד קריב: מי נגד?

גלעד קריב: הסתייגות מס' 84 לא אושרה.

גלעד קריב: ההסתייגות נפלה.

גלעד קריב: הסתייגות 85 – נמחקה.

גלעד קריב: הסתייגות 86 היא הסתייגות מהותית.

גלעד קריב: מי מנמק?

שמחה רוטמן: פה אנחנו מעבירים את הסמכויות משר המשפטים לשר הכלכלה והתעשייה.

שמחה רוטמן: אני עובר מהנמקה באירוניה להנמקה אמיתית, כדי לגוון ולא לשעמם, חלילה וחס, את כותבי הפרוטוקולים ואת צופי הערוץ הקדוש.

שמחה רוטמן: למעשה, משרד המשפטים ומשרד האוצר מקבלים בחוק הזה מעמד-על, שלא היה להם ולא צריך להיות להם.

שמחה רוטמן: אני רוצה להזכיר לאדוני היושב-ראש, שביקשתי לכל אורך הדרך שחלק מסמכויות הרשות תעבורנה לוועדה של הכנסת.

שמחה רוטמן: הסתייגות שכזאת אפילו מונחת על שולחן הוועדה, ואני מתפלא על כך, שדווקא כמי שמאמין בפיקוח פרלמנטרי אתה לא זורם איתי.

שמחה רוטמן: אני חושב שגיוון האינטרסים המופיעים בקרב השרים המפקחים כאן, הוא דווקא חשוב.

שמחה רוטמן: שר הכלכלה והתעשייה יכול לתת אינפוט חשוב בנושא הזה, ולכן אני חושב שכדאי להחליף את שר המשפטים לשר הכלכלה והתעשייה.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 86 לא אושרה.

גלעד קריב: ההסתייגות נפלה.

גלעד קריב: הסתייגות 87, בבקשה, הנמקה.

שמחה רוטמן: בהסתייגות 87 מבקשים להחליף את שר המשפטים, אחרי שלא קיבלתם את הצעתי בנוגע לשר הכלכלה.

שמחה רוטמן: בעיניי חבל, ואפילו מאוד.

שמחה רוטמן: אני רוצה להציע לכם תזה חלופית – שר הפנים.

שמחה רוטמן: בהקשר הזה, הייתה צריכה להיות שרת הפנים.

שמחה רוטמן: אני חושב ששרת הפנים הייתה יכולה לתרום רבות דווקא בתחום הזה, מאחר והיא טענה באחד האמשים, כפי שאמר אפרים קישון, שהיא ימנית והיא שמרנית.

שמחה רוטמן: כך טענה.

שמחה רוטמן: מאחר וטענותיהם של חברי סיעת ימינה ככלל, ושל אילת שקד בפרט, הן אמת ויציב, כל אחת מהן – פה זה באירוניה, בבקשה – ואנחנו יודעים שהמחויבויות שלה יצוקות בבטון, שעומד בתקן ישראלי, כמובן, אני חושב שאם היא תהיה זאת שמפקחת, חזקה על הרגולציה שבאמת תהיה ימנית ושמרנית.

שמחה רוטמן: לכן, אני מקווה שכל חברי הקואליציה, המכנים את עצמים ימנים ושמרנים, יתמכו במתן סמכויות לשרת הפנים הימנית והשמרנית, או שאנחנו נגלה שגם בתחום הזה, ההצהרות של חלק מחברי הקואליציה ושל שרת הפנים בדברים היותם ימנים ושמרנים, הן לא מעבר להצהרה.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 87 לא אושרה.

גלעד קריב: ההסתייגות נפלה.

גלעד קריב: הסתייגות מס' 88 – נמחקה.

גלעד קריב: הסתייגות מס' 89, בבקשה, הנמקה.

משה ארבל: אדוני היושב-ראש, אני אשמח לנמק את ההסתייגות בפרק הזמן שעומד לרשותי.

משה ארבל: הלילה, ליל כ"א מרחשוון, זה יום הפטירה של חכם דוד בן זמרא – הרדב"ז, שנולד בשנת 1479 בספרד.

משה ארבל: בגיל 13, בעקבות גירוש ספרד, נדד עם משפחתו לעיר פז שבמרוקו, ומשם לצפת.

משה ארבל: הוא עסק בתורה, כמובן.

משה ארבל: הוא נפטר בתאריך הזה ב-1573 למניינם, בשנת של"ד, ונקבר בבית העלמין העתיק בצפת.

משה ארבל: תשובותיו בהלכה קובצו בספרי שו"ת הרדב"ז, ובספרו דברי דוד.

משה ארבל: אחד מדבריו המשמעותיים מאוד, שיכולים להיות מצפן עבורנו בימים הללו, אני מצטט מאתר החכם היומי בעניין אהבת ישראל.

משה ארבל: מפרש הרב בספרו מצודת דוד: ואהבת לרעך כמוך, כי כל ישראל כולם גוף אחד, וצריך שיאהב כל אבריו בשווה, וכן חברו לחברו.

משה ארבל: על ידי כן, השלום מתרבה והולך, שמישהו אשר זוכה למצווה זו לעשות אותה על מתכונתה ועל דרך הסוד, זה שאמר שלמה המלך: רעך ורע אביך אל תעזוב.

משה ארבל: כי בשעה שהוא אוהב את רעהו למטה, כאילו אוהב את רע אביו שהוא הקדוש ברוך הוא.

משה ארבל: ומכאן תביא - - - כמוך, כאילו היא נותנת טעם.

משה ארבל: ואהבת לרעך?

משה ארבל: לפי שהוא כמוך ממש בצורה ונשמה.

משה ארבל: כפי שכל ישראל גוף אחד הם, ונשמתם ממקום הייחוד נקצבה, ועל זה אמרו שכל ישראל ערבים זה בזה.

משה ארבל: חשיבות אהבת ישראל, אהבת הבריות, הייתה אחד הדברים המשמעותיים במשנתו של הרדב"ז.

משה ארבל: הוא היה מראשוני הפוסקים, שהבהירו לכולם שיהדות אתיופיה היא חלק בלתי נפרד מקהל ישראל, מהיהדות.

משה ארבל: יהי זכרו ברוך.

גלעד קריב: תודה.

גלעד קריב: אתה מצטט מתוך פרויקט חכמי המזרח, נכון?

משה ארבל: חכם היומי.

גלעד קריב: חכם היומי של כל ישראל חברים.

משה ארבל: אמת.

גלעד קריב: אני אציין בשמחה, שארגון כי"ח הוא חלק מארגוני ההתחדשות היהודית וארגוני פנים.

גלעד קריב: שמחנו לארח אותם כאן בשדולה לחופש דת וליהדות והתחדשות יהודית.

גלעד קריב: אנחנו עוד יותר שמחים שבזכות האגף החדש במשרד התפוצות נוכל לתמוך בפרויקט החשוב הזה, של חכמי המזרח.

גלעד קריב: כן תרבה מלאכתם להפיץ את תורת חכמי המזרח וקהילות ספרד.

משה ארבל: ונתפלל גם עליהם שיחזרו בתשובה.

גלעד קריב: אמן ואמן.

גלעד קריב: מי בעד ההסתייגות?

גלעד קריב: הסתייגות מס' 89 לא אושרה.

גלעד קריב: ההסתייגות נפלה.

גלעד קריב: הסתייגות מס' 90 איננה הסתייגות מהותית, ואני אקריא אותה.

גלעד קריב: בסעיף 5(ב)(1) המוצע, אחרי ראש הממשלה, יבוא: החליפי.

גלעד קריב: מי בעד ההסתייגות?

גלעד קריב: הסתייגות מס' 90 לא אושרה.

גלעד קריב: ההסתייגות נפלה.

גלעד קריב: הסתייגות מס' 91 בוודאי איננה מהותית.

גלעד קריב: בסעיף 5(ב)(1) המוצע, במקום שר האוצר, יבוא: יו"ר הוועדה המיוחדת למיגור הפשיעה בחברה הערבית.

גלעד קריב: מי בעד ההסתייגות?

גלעד קריב: הסתייגות מס' 91 לא אושרה.

גלעד קריב: ההסתייגות נפלה.

גלעד קריב: הסתייגות מס' 92 היא הסתייגות מהותית.

גלעד קריב: משה, תרצה להתייחס?

משה ארבל: כן, בהחלט.

משה ארבל: אני אעלה את זכרו של מכובדנו השר לשירותי דת, ויושב-ראש ועדת הפנים והגנת הסביבה של הכנסת, השר דוד אזולאי זיכרונו לברכה.

משה ארבל: גם יום פטירתו חל הלילה.

משה ארבל: השר דוד אזולאי היה באמת איש אשכולות גם כאן בכנסת, ואני בידידות רבה עם בנו, שייבדל לחיים ארוכים, חבר הכנסת ינון אזולאי.

משה ארבל: פעולותיו של השר דוד אזולאי כיושב-ראש ועדת הפנים לרווחתם של אסירים ועצירים, היו משמעותיות ורבות.

משה ארבל: ערך זכויות האדם לא היה רק מהשפה ולחוץ באיזשהו מסמך או באיזשהו דבר חקיקה, אלא ממש בגופו הוא פעל בביקורי פתע, בבדיקה מדוקדקת של צרכיהם של האנשים, שאין להם קול, אין להם פה ואין להם לוביסטים.

משה ארבל: אהבת הבריות שהייתה בו, הייתה ייחודית במינה.

משה ארבל: נעים הליכות, וכמובן עובדי הכנסת כולם זוכרים אותו פה לטובה.

משה ארבל: היום יום השנה לפטירתו.

משה ארבל: יהי זכרו ברוך.

גלעד קריב: אמן.

גלעד קריב: מי בעד ההסתייגות?

גלעד קריב: הסתייגות מס' 92 לא אושרה.

גלעד קריב: ההסתייגות נפלה.

גלעד קריב: אני מקריא את הסתייגות מס' 93.

גלעד קריב: בסעיף 5(ב)(2) המוצע, הרישא עד המילים ראש הממשלה או – תימחק.

גלעד קריב: מי בעד ההסתייגות?

גלעד קריב: הסתייגות מס' 93 לא אושרה.

גלעד קריב: ההסתייגות נפלה.

גלעד קריב: הסתייגות מס' 94.

גלעד קריב: בסעיף 5(ב)(3) המוצע, המילים החל ב, או עובד עד הסוף – יימחק.

משה ארבל: היוועצות סיעתית.

גלעד קריב: בסדר גמור.

גלעד קריב: אנחנו נתכנס בשעה 21:01, ונפתח את הישיבה, בבקשה.

גלעד קריב: חברים, אני מחדש את הדיון.

גלעד קריב: הסתייגות מס' 94 – בסעיף 5(ב)(3) המוצע, המילים: או החל ב או עובד עד הסוף – יימחקו.

גלעד קריב: מי בעד ההסתייגות?

גלעד קריב: הסתייגות מס' 94 לא אושרה.

גלעד קריב: ההסתייגות נפלה.

גלעד קריב: הסתייגות מס' 95.

גלעד קריב: בסעיף 5(ב)(3) המוצע, הרישא עד המילים: במשרד האוצר או – תימחק.

גלעד קריב: מי בעד ההסתייגות?

גלעד קריב: הסתייגות מס' 95 לא אושרה.

גלעד קריב: ההסתייגות נפלה.

גלעד קריב: הסתייגות מס' 96, חבריי היועצים המשפטיים, היא לא מהותית כי היא יוצרת סתירה.

גלעד קריב: הרישא של סעיף 5 אומר שלרשות תהיה מליאה בת שבעה חברים מאזרחי ישראל.

גלעד קריב: אנשים שמגישים הסתייגויות, שיעשו את עבודתם נאמנה.

שמחה רוטמן: היא מהותית מאוד.

גלעד קריב: סליחה, היועץ המשפטי יחליט.

גלעד קריב: הסתייגות 96 מנוסחת באופן שיוצר סתירה בחוק, ולכן, מן הראוי היה שמגיש ההסתייגות - - -

שמחה רוטמן: אין דבר כזה.

גלעד קריב: סליחה, יש דבר כזה.

אלעזר שטרן: - - - כותבים הסתייגות לנושא.

שמחה רוטמן: ועם זה היית צריך לעשות תיקון נוסח אחר כך.

שמחה רוטמן: אם זה היה נופל.

גור בליי: באופן אמיתי, אם זה היה מתקבל - - -

גלעד קריב: היה פה דיון מהותי על מספר החברים.

גור בליי: לא, הפוך.

גלעד קריב: אם זאת פסיקתכם, בבקשה, נימוק.

שמחה רוטמן: הסתייגות 96, פסקה 4 – משנה ליועץ המשפטי לממשלה.

שמחה רוטמן: איך ידעתי מתי לבקש לדבר?

שמחה רוטמן: אני חייב להודות לצוות הוועדה המסור, על כך שנתנו לי הזדמנות לספר אנקדוטה היסטורית, אדוני היושב-ראש.

שמחה רוטמן: אני חושב שהיא מאוד תעניין אותך.

שמחה רוטמן: היא מלמדת הרבה על תהליכי חקיקה, תפקידם של יושבי-ראש בקידום חקיקה וכדומה.

שמחה רוטמן: בזמן עבודתי בתנועה למשילות ודמוקרטיה גיליתי לפתע בהצעות חוק, שמשרד המשפטים דוחף את המשנה ליועץ המשפטי לממשלה בכל מיני הצעות חוק, אשר לא שיערום אבותינו.

שמחה רוטמן: תהיתי לעצמי מה פתאום הגיעה סיטואציה, שהמשנה נכנס לכל מיני חוקים.

שמחה רוטמן: אפילו שאלתי את הנוגעים בדבר, והם אמרו לי: אנחנו בסך הכול מעתיקים מבנה קיים מאחד מהחוקים הקודמים.

שמחה רוטמן: הלכתי ועשיתי מעט מחקר היסטורי, וגיליתי שבפעם הראשונה בתולדות מדינת ישראל שמשנה ליועץ המשפטי לממשלה מצא את דרכו לחקיקה, ואף קיבל סמכויות בחקיקה ראשית – הרי שהוא כל כולו המשנה.

שמחה רוטמן: היה איזה סעיף בחוק סדר הדין הפלילי שאפשר ליועץ המשפטי לממשלה לאצול את סמכותו לעיכוב הליכים לאחד ממשניו, אבל זה באמת היה משהו טכני מאוד.

שמחה רוטמן: זה היה בחוק בתחום דיני העבודה, וניסיתי להבין איך נכנס המשנה ליועץ המשפטי לממשלה לחקיקה הזאת.

שמחה רוטמן: בדקתי את נוסח הצעת החוק הממשלתית – זאת הייתה הצעת חוק ממשלתית – ולא הופיעה בה המשנה ליועץ המשפטי לממשלה.

שמחה רוטמן: בדקתי את הנוסח בקריאה הראשונה, רציתי לראות אולי בדיוני הוועדה זה נכנס, למה זה נכנס, מי היה זה שהגה את הרעיון הגאוני להכניס את המשנה ליועץ המשפטי לממשלה לתוך החקיקה במדינת ישראל.

שמחה רוטמן: בכל זאת, מעשה תקדימי שלא היה לפניו קודם.

שמחה רוטמן: ואז גיליתי שהישיבה האחרונה בדיוני הוועדה – כמה חשוב תפקידכם, צוות הוועדה, בהקפדה על הנוסח – הופיעו המילים המשנה ליועץ המשפטי לממשלה, ובכלל לא בא זכרה בתור חלק מהגופים שזקוקים להתייחסות.

שמחה רוטמן: בישיבה האחרונה על הצעת החוק הזאת, התקיימה ישיבה חגיגית.

שמחה רוטמן: זה היה חלק מהמתנה לעיר שדרות, ושם התקיימה הישיבה.

שמחה רוטמן: בישיבה החגיגית והאחרונה שהתקיימה, והייתה מיועדת אך ורק לאישור החוק – ישיבה טקסית – פתאום, רגע לפני ההצבעה, הגיע נציג היועץ המשפטי לממשלה ממשרד המשפטים ואמר: בואו נוסיף פה את המשנה ליועץ המשפטי לממשלה.

שמחה רוטמן: כולם היו עייפים, כולם רצו לאשר, כולם רצו ללכת הביתה.

שמחה רוטמן: סוג של פיליבסטר בשדרות.

שמחה רוטמן: זה היה דיון שהיה אמור להיות טקסי לחלוטין, הצבעה וללכת.

שמחה רוטמן: הדיון התארך, התחילו דיונים וברגע האחרון של הדיון, שנייה לפני הסוף, משרד המשפטים דחף את המשנה ליועץ המשפטי לממשלה לתוך החוק הזה.

שמחה רוטמן: החוק הזה, אדוני היושב-ראש, הפך להיות מודל לחקיקה במדינת ישראל להכנסת המשנה ליועץ המשפטי לממשלה לכל חור אפשרי.

שמחה רוטמן: אני חושב שתיקון טוב לאותו עוול היסטורי, יהיה שבמסגרת שיקול הדעת המוקנה לכם, תוציאו את המשנה ליועץ המשפטי לממשלה מהחוק הזה.

שמחה רוטמן: הוא לא צריך להיות שם, אין לו מה לעשות שם.

גלעד קריב: מי בעד ההסתייגות?

גלעד קריב: הסתייגות מס' 96 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות מס' 97, ואני מקריא.

שמחה רוטמן: זה לא מהותי בעיניך?

גלעד קריב: לא.

גלעד קריב: אדוני היועץ, תחליט.

שמחה רוטמן: אני חושב שזה סופר-מהותי.

אלעזר שטרן: השאלה אם הוא רוצה לנמק את זה.

גלעד קריב: אתה רוצה לנמק?

שמחה רוטמן: אני אשמח לנמק.

גלעד קריב: בבקשה, תנמק.

שמחה רוטמן: סעיף 5(ב)(4) המוצע, המילים, החל ב: או עובד עד הסוף – יימחקו.

שמחה רוטמן: כאשר נותנים סמכות מינוי ליועץ המשפטי לממשלה לבחור את המשנה, להגיד שהמשנה יוכל לבחור עובד של משרד המשפטים, בלי שום תנאי כשירות – אנחנו יודעים מהם תנאי הכשירות של משנה ליועץ המשפטי לממשלה; אנחנו יודעים איזה תהליך הוא עובר, ואז אנחנו אומרים: אורח מכניס אורח.

שמחה רוטמן: לא די שהמשנה ליועץ המשפטי לממשלה לא אמור להיות פה, אנחנו נאפשר לעובד משרד המשפטים, שהוא ממנה, ללא שום תנאי כשירות.

שמחה רוטמן: אפילו אין תנאי כשירות למשפטן.

שמחה רוטמן: הוא יכול, על פי החוק הזה, על פי הסעיף הזה, כפי שהוא מנוסח עכשיו – למנות את עובד הניקיון של משרד המשפטים להיות נציג בוועדת הרגולציה.

שמחה רוטמן: ללא כל הכשרה משפטית, ללא כל תואר, ללא כל התייחסות.

שמחה רוטמן: לנציג ציבור דרשנו תנאי כשירות, ופה אנחנו מאפשרים למנות אדם ללא שום כשירות רלוונטית לתפקיד, פשוט כי המשנה רוצה למנות אותו.

שמחה רוטמן: הדבר הזה בעיניי הוא חסר היגיון.

שמחה רוטמן: אני לא יודע למה הכנסתם אותו לחוק מלכתחילה, ואני מבקש שתמחקו אותו.

גלעד קריב: מי בעד ההסתייגות?

גלעד קריב: הסתייגות מס' 97 לא אושרה.

גלעד קריב: ההסתייגות נפלה.

גלעד קריב: רק נאמר שהלוואי ועובד הניקיון במשרד המשפטים היה עובד מדינה ולא עובד קבלן, אבל גם בזה נטפל יום אחד.

גלעד קריב: אנחנו ממשיכים להסתייגות 98 על אותו משקל.

גלעד קריב: אדוני רוצה לנמק?

שמחה רוטמן: אכן כן.

שמחה רוטמן: גם אם נגזר עלינו – היו על זה דיונים בוועדה – שייבחר משנה ליועץ המשפטי לממשלה לתפקיד, האמירה שהיועץ המשפטי לממשלה יהיה זה שיקבע מי המשנה, לא הגיונית.

שמחה רוטמן: הרי אם אנחנו עוסקים ברגולציה, יש משנה כלכלי פיסקלי, שבהחלט רלוונטי יותר לנושא רגולציה כלכלית.

שמחה רוטמן: אם מדובר על רגולציות בתחומים אחרים – משנה אזרחי.

שמחה רוטמן: להגיד שיבוא יועץ משפטי לממשלה, וימנה את המשנה הפלילי שלו לצורך העניין?

שמחה רוטמן: מה הקשר לנושא?

שמחה רוטמן: למה אנחנו נותנים ליועץ המשפטי לממשלה שיקול דעת בלתי מוגבל, לבחור איזה מבין משניו, יהיה זה שנכנס לתפקיד הזה, והופך להיות צאר הרגולציה של מדינת ישראל?

שמחה רוטמן: אני חושב שצריך לקבוע משנה ליועץ המשפטי לממשלה, ומאחר ואנחנו יודעים שאם אתה לא תקבע מיהו זה שבוחר מי המשנה ליועץ המשפטי לממשלה, הדבר הזה ייפול על ממשלת ישראל שמחזיקה בסמכות השיורית לכל המינויים במדינת ישראל, עד לקביעה אחרת בחקיקה או בדרך אחרת.

שמחה רוטמן: ככל שתהיה ממשלה נורמלית ולגיטימית, חזקה עליה שהיא תבחר את המשנה הרלוונטי לנושא.

גלעד קריב: יש משנה כסף ויש משנה תורה.

גלעד קריב: מי בעד ההסתייגות?

גלעד קריב: הסתייגות מס' 98 לא אושרה.

גלעד קריב: ההסתייגות נפלה.

גלעד קריב: הסתייגות מס' 99.

אלעזר שטרן: צריך להסיר אותה, כי היא יוצרת משפט לא הגיוני.

אלעזר שטרן: היא יוצרת משפט שאומר: שר המשפטים שימנה היועץ המשפטי לממשלה.

שמחה רוטמן: למה זה משפט לא הגיוני?

אלעזר שטרן: היועץ המשפטי לא ממנה.

גלעד קריב: כבודו, חבל על הזמן.

גלעד קריב: אני מקריא ואנחנו נצביע: בסעיף 5(ב)(4) המוצע, במקום: המשנה ליועץ המשפטי לממשלה, יבוא שר המשפטים.

שמחה רוטמן: אני מאוד מסכים איתך שזה לא הגיוני שהיועץ המשפטי לממשלה ימנה.

גלעד קריב: אתה רוצה לנמק, וזאת סמכות היושב-ראש.

שמחה רוטמן: האמירה שהמשפט "שר משפטים שימנה היועץ המשפטי לממשלה" הוא אכן משפט לא הגיוני.

גלעד קריב: חברים, זאת סמכות היו"ר, וקבעתי.

גלעד קריב: מי בעד ההסתייגות?

גלעד קריב: הסתייגות מס' 99 לא אושרה.

גלעד קריב: ההסתייגות נפלה.

גלעד קריב: הסתייגות מס' 100 – בסעיף 5(ב)(4) המוצע, במקום היועץ המשפטי לממשלה, יבוא: שר המשפטים.

גלעד קריב: בבקשה, אדוני.

שמחה רוטמן: תודה רבה, אדוני היושב-ראש, שלפחות את ההסתייגות הזאת אני מנמק.

שמחה רוטמן: אני רק רוצה לציין לפרוטוקול שאני שמח שאתה מסכים איתי, שהמילים: שר המשפטים שימנה היועץ המשפטי לממשלה, הן מילים לא הגיוניות.

שמחה רוטמן: הצרה, אדוני היושב-ראש, היא שאתה אומנם מסכים איתי, אבל שר המשפטים עצמו לא מסכים איתי.

שמחה רוטמן: הוא חושב שלא זו בלבד שאת שר המשפטים יכול למנות או לפטר היועץ המשפטי לממשלה; הוא סבור שגם את ראש הממשלה יכול למנות או לפטר היועץ המשפטי לממשלה.

שמחה רוטמן: בעולם נורמלי היה מדובר בקל וחומר; בממשלה שלנו קצת פחות.

שמחה רוטמן: בסופו של דבר, כולנו יודעים שהסמכויות שמחזיק בידיו ראש הממשלה, הן מעטות מהסמכויות המחזיק בידו שר המשפטים, כמו גם הכוח הפוליטי שהוא מחזיק בידו, והוא מועט מהכוח הפוליטי המוחזק בידי שר המשפטים.

שמחה רוטמן: כאשר אנחנו אומרים שהיועץ המשפטי לממשלה יהיה זה שיקבע עבור הממשלה כולה מיהו המשנה שיישב בוועדה, אנחנו לוקחים את הסמכויות מידיהם של נבחרי הציבור, ומעבירים אותן פעם נוספת, בחקיקה נוספת שהממשלה הזאת מקדמת, לפקידות.

שמחה רוטמן: אם הפקידות הייתה עושה שימוש מושכל בכוח שהיא מקבלת, היה מקום אולי לחשוב ולהניח שמדובר במעשה שיש בו תבונה פרקטית, גם אם לא תבונה פוליטית.

שמחה רוטמן: אבל אנחנו רואים שהפקידות שלנו לא פועלת כך, ברובה הגדול, לצערי.

שמחה רוטמן: יש פקידים מוכשרים וטובים, חלקם היו פה, חלקם ברחו מפה.

שמחה רוטמן: כנראה הם לא עמדו בשיח הארוך שאנחנו מנהלים פה.

שמחה רוטמן: אבל אני לא חושב שזה נכון להעניק ליועץ המשפטי לממשלה כוח כה רב, סמכות כה רבה, וצריך וראוי לתת את הסמכות הזאת בידיו של שר המשפטים.

גלעד קריב: מי בעד ההסתייגות?

גלעד קריב: הסתייגות מס' 100 לא אושרה.

גלעד קריב: ההסתייגות נפלה.

גלעד קריב: הסתייגות מס' 101, בבקשה.

שמחה רוטמן: נציג מקרב הציבור, שהוא בעל תואר אקדמי ממוסד מוכר, כמשמעותו בחוק המועצה להשכלה גבוהה, בתחומי עיסוקה של הרשות ומומחיות בתחום האסדרה, שימנה שר האוצר.

שמחה רוטמן: כאשר אתה מעניק לנציג מטעם הציבור לשבת בוועדה תוך-ממשלתית, ועל אחת כמה וכמה, כששר האוצר הוא זה שממנה אותו, אתה מעניק למשרד האוצר כוח כפול בוועדה.

שמחה רוטמן: אני חושב, אדוני, שזאת תקלה ואתה תסכים איתי.

שמחה רוטמן: לא ייתכן שמשרד האוצר מחזיק גם בנציג ציבור, ודאי כאשר אנחנו משווים אותו למשרדים אחרים, וכוחם בוועדה.

שמחה רוטמן: אני חייב לומר, שכל הפרקטיקה של מינוי נציג ציבור, לא כל כך מוצאת חן בעיניי.

שמחה רוטמן: אני מכיר נציגי ציבור, חלקם יושבים פה מסביב לשולחן.

שמחה רוטמן: אנשים יותר מראויים, גם אם עמדותיהם לא תמיד ראויות בעיניי.

שמחה רוטמן: הם באמת יכולים להיות נציגי ציבור, הם יכולים לייצג את הציבור, וכאשר אנחנו אומרים להכניס נציג ציבור, ולו בדרך העקיפה הזאת, אנחנו בעצם אומרים שהממשלה הנבחרת של מדינת ישראל, הפקידים הנבחרים של מדינת ישראל, הפקידים הלא נבחרים של מדינת ישראל, חברי הכנסת ועוד ועוד – אף אחד מהם איננו נציג של הציבור.

שמחה רוטמן: רק איזה אדם שימונה לתפקידו בהליך לא ברור, ובהליך שבעיניי אין לו דבר וחצי דבר עם ייצוג הציבור, הוא זה שייצג את הציבור.

שמחה רוטמן: לכן, אני מבקש להוריד את הפסקה הזאת מאותה מליאה.

גלעד קריב: בסדר גמור.

גלעד קריב: מי בעד ההסתייגות?

גלעד קריב: הסתייגות מס' 101 לא אושרה.

גלעד קריב: ההסתייגות נפלה.

גלעד קריב: הסתייגויות 102, 103, 104 – יוצבעו כקובץ.

שמחה רוטמן: רק רגע, ההצבעה כקובץ היא חלק מהנוהל הרגיל או שזה נוהל מיוחד?

גלעד קריב: כן, חד משמעית.

גלעד קריב: חברים, מכיוון שההסתייגויות האלה לא מהותיות, אני אקריא אותן.

שמחה רוטמן: מה לא מהותי בהן?

גלעד קריב: חברי חבר הכנסת רוטמן, שנייה, אני רוצה להסביר משהו.

גלעד קריב: הסמכות לקבוע אם יש פה תוכן מהותי או לא, היא בידי היו"ר.

גלעד קריב: יש פה יועץ משפטי, ואם הוא יורה לי אחרת – זה בסדר.

אלעזר שטרן: זאת לא הסתייגות מהותית.

גלעד קריב: זהו, נקבע.

אלעזר שטרן: לא הייתי מצביע על זה כקובץ, אבל זה לא מהותי.

גלעד קריב: לא נצביע כקובץ.

שמחה רוטמן: סליחה, למה זה לא מהותי?

שמחה רוטמן: מותר לי לנהל איתך שיח?

שמחה רוטמן: אני שואל, אם אני רוצה שנציג ציבור יהיה תושב יהודה ושומרון, למה זה לא מהותי?

גלעד קריב: אני מבין.

גבי לסקי: כי הוא לא אזרח ישראל.

שמחה רוטמן: הינה, מראה לך כמה זה מהותי.

שמחה רוטמן: תודה רבה, אדוני היושב-ראש.

גלעד קריב: זה לא נוגע להצעת החוק.

גלעד קריב: יקירי, כשבנוהל תהיה פרוצדורה - - -

שמחה רוטמן: אני חושב שזה לא מקובל.

שמחה רוטמן: אני מבין את האיחוד, דווקא יותר מאשר את האמירה שאני רוצה שתושב - - -

גלעד קריב: חבר הכנסת רוטמן.

שמחה רוטמן: סליחה, אתה רוצה שאני אראה לך בכמה חוקים נקבע שבן אדם צריך לבוא מהפריפריה, מהפריפריה החברתית או מהפריפריה הכלכלית?

שמחה רוטמן: בוא אני אומר נגב וגליל, ואתה פוסל לי את זה כי זה לא מהותי.

גלעד קריב: אני אשמח שתראה לי את החוקים האלה.

גלעד קריב: שמעתי את עמדתך, קבעתי את קביעתי.

שמחה רוטמן: אני מוחה על כך בתוקף, אני חושב שזאת חריגה מסמכותך, אדוני.

גלעד קריב: בסדר גמור.

גלעד קריב: בסעיף 5(ב)(5) המוצע, בסופו יבוא: ובלבד שהוא תושב הנגב או הגליל.

גלעד קריב: מי בעד ההסתייגות?

גלעד קריב: הסתייגות מס' 102 לא אושרה.

גלעד קריב: ההסתייגות נפלה.

גלעד קריב: הסתייגות מס' 103 – בסעיף 5(ב)(5) המוצע, בסופו יבוא: ובלבד שהוא תושב ירושלים.

גלעד קריב: מי בעד ההסתייגות?

גלעד קריב: הסתייגות מס' 103 לא אושרה.

גלעד קריב: ההסתייגות נפלה.

גלעד קריב: הסתייגות מס' 104 – בסעיף 5(ב)(5) המוצע, בסופו יבוא: ובלבד שהוא תושב יהודה ושומרון.

גלעד קריב: מי בעד ההסתייגות?

גלעד קריב: הסתייגות מס' 104 לא אושרה.

גלעד קריב: ההסתייגות נפלה.

גלעד קריב: הסתייגות מס' 105 – חבר הכנסת רוטמן, תרצה לנמק?

שמחה רוטמן: בוודאי.

שמחה רוטמן: בסעיף 5(ב)(5), במקום: שר האוצר, יבוא: שר הכלכלה והתעשייה.

שמחה רוטמן: שוב אנחנו נמצאים, אדוני היושב-ראש, בסעיף שמאפשר שליטה כמעט ללא מיצרים למשרד האוצר.

שמחה רוטמן: משרד האוצר מקבל נציגים רבים, יש לו כוח רב מאוד ברשות לרגולציה, ואני חושב שהחלפת הנציג לנציג שימנה שר הכלכלה, תשרת יותר טוב דווקא את המטרה שאתה דיברת עליה לכל אורך הדרך – להכניס לתוך מליאת הרשות, אחרי שכבר הוצאת לה את הנשמה מכל כך הרבה כיוונים, דווקא לתת בה אינטרסים מגוונים ונציגים ממשרדים רבים, ולא לאפשר לשחקן אחד לשבת על כמה כיסאות – דווקא זה אמור להיות צעד מבורך.

שמחה רוטמן: התלבטתי, אדוני היושב-ראש, ואומר זאת בגילוי לב, איזה משרד צריך להחליף את משרד האוצר.

שמחה רוטמן: הממשלה הזאת נתנה לי משרדים רבים להתלבט לגביהם.

שמחה רוטמן: אני חייב לומר שאפילו התלבטתי – אני מגלה שעשינו התייעצות בתוך האופוזיציה, האם אנחנו נצליח לבקש, שהנציג יהיה דווקא השר אלי אבידר, אבל לא הצלחנו למצוא הגדרת תפקיד שתכניס אותו לתוך החוק הזה.

שמחה רוטמן: זה דווקא הקשה עלינו, ולכן נאלצנו, בלית ברירה, להכניס את משרד הכלכלה ואת שר הכלכלה והתעשייה.

שמחה רוטמן: אני רוצה להעביר מפה מסר, אלי, חשבנו עליך, ניסינו להכליל אותך בתוך החוק הזה, ורק בגלל שאנחנו לא יודעים מה אתה עושה, נמנע ממך העונג למנות נציג ציבור למועצת הרגולציה.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 105 לא אושרה.

גלעד קריב: ההסתייגות נפלה.

גלעד קריב: הסתייגות מס' 106.

גלעד קריב: בבקשה, חבר הכנסת רוטמן.

שמחה רוטמן: הטיעון די דומה, ודווקא בגלל זה הייתי רוצה לתת לך סקירה קצרה.

שמחה רוטמן: לא סקירה, בדיוק קיבלתי הודעה.

שמחה רוטמן: אני רוצה לקרוא מכאן לצופי ערוץ הכנסת לעשות מעשה אזרחי אמיץ, כל עוד זה מותר לכם, ולהחליף את הערוץ.

שמחה רוטמן: זה זמן מוגבל בלבד, ואל תעשו מזה הרגל.

שמחה רוטמן: ערוץ הכנסת הוא הערוץ החשוב ביותר במדינת ישראל, וצריך לצפות בו כמה שיותר.

שמחה רוטמן: אני מבקש מכם לעשות הפסקה קצרה, ולהעביר לכאן 11, כי ברגעים אלו ממש, מתחיל שידור פרק של זמן אמת.

גלעד קריב: כבודו יכול להזכיר באיזה ערוץ זה אמור להיות משודר?

שמחה רוטמן: כאן 11.

גלעד קריב: של תאגיד השידור הציבורי.

גלעד קריב: של איזה עיתונאי תוכנית התחקירים הזאת?

שמחה רוטמן: גם 99 וגם כאן 11 – מבחינה זאת, הכול נשאר במשפחה.

שמחה רוטמן: אנחנו מעבירים משידור ציבורי אחד לשידור ציבורי אחר.

גלעד קריב: רציתי לשמוע את המילים שלך, שהן המלצה לצפות בתאגיד השידור הציבורי.

שמחה רוטמן: המלצה חמה לצפות בפרק של זמן אמת.

שמחה רוטמן: הסיבה לכך מאוד פשוטה, יש תחקיר שמראה כיצד הנהלת בתי המשפט העבירה מידע פרטי של אנשים, כדי להשתיק ביקורת.

שמחה רוטמן: זאת הכותרת שפרסם חברי, העיתונאי נתנאל בנדל בהארץ היום בבוקר.

גלעד קריב: תזכיר לי באיזה עיתון.

שמחה רוטמן: בעיתון הארץ.

שמחה רוטמן: תראה כמה אני מפרגן לך, כדי שתרגיש בבית.

גלעד קריב: אם אתה יכול להזכיר לי, מי מוביל את תוכנית התחקירים הזאת.

שמחה רוטמן: יש כמה וכמה מובילים.

גלעד קריב: תוכנית של מי היא?

גלעד קריב: בסופו של דבר יש עיתונאי מרכזי שמגיש אותה, שמוביל אותה.

גלעד קריב: אתה זוכר מי?

שמחה רוטמן: יש כמה וכמה, ואני לא רוצה לפגוע, חלילה.

גלעד קריב: אני ממליץ לכולם לצפות בקרדיטים בסוף.

שמחה רוטמן: אני יודע שכמה וכמה עיתונאים חשובים עבדו על התחקיר הזה.

שמחה רוטמן: הקרדיט המרכזי שייך לעוד גוף ממלכתי, להנהלת בתי המשפט, ובלעדי פועלו בהעברת מידע פרטי לידיה של בלוגרית, כדי להשתיק ביקורת, לא היינו זוכים לאותו פרק איכותי של זמן אמת.

שמחה רוטמן: אני בטוח שאני מבזבז את מילותיי לריק, כי מרגע שאמרתי לצופי ערוץ הכנסת להעביר לכאן 11, הם כבר עזבו אותנו.

שמחה רוטמן: אף אחד לא מקשיב לנו עכשיו.

שמחה רוטמן: ולכן, לא נותר לי אלא להתיר לסיים את זמן ההסתייגות.

גלעד קריב: ב-20 השניות שחסכת אני מבקש להדגיש בצהוב בפרוטוקול, שחבר הכנסת רוטמן המליץ לצופים הנאמנים גם על תאגיד השידור הציבורי, גם על עיתון הארץ, וגם על עיתונאי שמזוהה עם המחנה הליברלי.

גלעד קריב: אין ספק שהתקשורת הציבורית במדינת ישראל ועיתון הארץ, מוכיחים את הסטנדרטים העיתונאיים הגבוהים שלהם.

גלעד קריב: תודה.

שמחה רוטמן: אדוני היושב-ראש, אני במתח – מיהו אותו עיתונאי?

שמחה רוטמן: עצם העובדה שאתה חושב שעיתונאי יכול להיות מזוהה עם מחנה, זה בעיניי פגיעה קשה במקצוע העיתונאות כולה.

גלעד קריב: לא, זאת הטענה שלכם.

גלעד קריב: אתה שוכח שלא אנחנו עסוקים במיפוי העיתונאים ובספירת ראשים.

שמחה רוטמן: אתה מסמן עיתונאים כמזוהים פוליטית.

שמחה רוטמן: בעיניי זאת פגיעה קשה בחופש הביטוי, אדוני היושב-ראש,

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 106 לא אושרה.

גלעד קריב: ההסתייגות נפלה.

גלעד קריב: לצערי, כבר לי מנוי להארץ, ואם לא היה לי, מייד הייתי רץ לעשות אחרי המלצתו החמה של חברי חבר הכנסת רוטמן.

שמחה רוטמן: אני פה לעזור.

גלעד קריב: תודה רבה ידידי ורעי, חבר הכנסת רוטמן.

גלעד קריב: הסתייגות 107 – חבר הכנסת רוטמן, בבקשה.

גלעד קריב: אני מצטער שכל הזמן אני מטיל את זה עליך, אבל כל מפלגות האופוזיציה טרחו להיות כאן בערך ברמת הנוכחות שלהן בדיון בחוק עצמו.

גלעד קריב: אז מה לעשות, חבריך מפילים עליך את עומס הדיבור, וזה מדהים אחרי שהאופוזיציה מינתה חברים לוועדה.

שמחה רוטמן: אני לא חבר.

גלעד קריב: זה המדהים.

גלעד קריב: אתה לא חבר בוועדה, כל חברי הוועדה מהאופוזיציה, שמונו היום ואתמול לא נמצאים כאן בדיון, רק הגישו 450 הסתייגויות.

גלעד קריב: סחתיין, טוב.

גלעד קריב: אתה צריך לקבל משכורת כפולה.

גלעד קריב: איך כתוב במגילת רות?

גלעד קריב: תהיה משכורתך שלמה.

שמחה רוטמן: אני מבקש שזה יודגש בפרוטוקול.

גלעד קריב: מנה אחת אפיים, כמו שאמר לחנה.

שמחה רוטמן: אני מבקש לכלול את זה במסגרת הבקשה שלנו לנושא חדש, מאחר והגוף בכנסת, שמוסמך לדון במשכורתם של חברי הכנסת, ולהכפיל את משכורתי, כפי שהציע היושב-ראש, הוא ועדת הכנסת.

שמחה רוטמן: אני מבקש שנאחד את הדיון בנושא החדש יחד עם הכפלת המשכורת.

גלעד קריב: חבר הכנסת רוטמן, אתה על זמן הנמקה.

גלעד קריב: אלעזר, אסף לוחש לי: מה הוא עושה פיליבסטר, היועץ המשפטי?

שמחה רוטמן: רציתי לחדד את הנושא הזה, כי היה נראה לי, גם מהתנהלותך עד כה, וגם מהערתך לי, שאתה לא ממש הבנת את תפקיד הפיליבסטר.

שמחה רוטמן: אדוני, הייתי רוצה לעשות את זה לטובת הצופים בבית, אבל אין צופים כרגע.

גבי לסקי: שלחת אותם לכאן 11, לתאגיד הציבורי.

שמחה רוטמן: הסתייגות 107.

שמחה רוטמן: אני רוצה לנצל את ההזדמנות כדי להסביר את תפקיד הפיליבסטר, וממילא להבהיר מדוע השאירו אותי לבדי.

שמחה רוטמן: תפקידו של הפיליבסטר, אדוני היושב-ראש, חברתי חברת הכנסת גבי לסקי, וחברתי חברת הכנסת ענבר בזק, חסר לי מאוד שדווקא חברי, חבר הכנסת צביקה האוזר אינו פה, כי גם הוא, ככל הנראה, אינו מבין את תפקיד הפיליבסטר.

שמחה רוטמן: המטרה היא לרתק לכאן כמה שיותר חברי קואליציה, וכמה שפחות חברי אופוזיציה.

שמחה רוטמן: לכן, העובדה שמידי פעם אנחנו יושבים פה שניים, כדי שלא יהיה לנו משעמם, היא לרווחא דמילתא.

שמחה רוטמן: הפיליבסטר האידאלי, הוא כאשר יושב חבר כנסת אחד מהאופוזיציה, עדיף ללא זכות הצבעה, ומרתק סביבו אחד, שניים, שלושה, ארבעה חברי קואליציה.

שמחה רוטמן: שנאמר, ורדפו מכם חמישה מאה, ומאה מכם רבבה ירדופו.

גלעד קריב: הנמקה יפהפייה.

שמחה רוטמן: חמישה.

שמחה רוטמן: לא ראיתי אותך, איתן.

שמחה רוטמן: סליחה, אני מתנצל.

גלעד קריב: מה שיפה הוא שבאמת דבריך מרתקים, ובגלל זה אנחנו נהנים.

גבי לסקי: חבל שלא היית בוועדת כספים, יש שם אופוזיציה.

גלעד קריב: חברים, אנחנו ממשיכים.

גלעד קריב: הנמקה מצוינת, יפה מאוד.

גלעד קריב: מי בעד ההסתייגות?

גלעד קריב: הסתייגות מס' 107 לא אושרה.

גלעד קריב: ההסתייגות נפלה.

שמחה רוטמן: אני חוזר על מחאתי מהפעם הקודמת, אדוני היושב-ראש, בעיניי זאת אפליה של תושבי יהודה ושומרון, ושל הנגב והגליל.

גלעד קריב: נרשמה, בסדר גמור.

גלעד קריב: הסתייגות 108 – בסעיף 5(ב)(6) המוצע, בסופו יבוא: ובלבד שהוא תושב הנגב או הגליל.

גלעד קריב: מי בעד ההסתייגות?

גלעד קריב: הסתייגות מס' 108 לא אושרה.

גלעד קריב: ההסתייגות נפלה.

גלעד קריב: הסתייגות 109 – בסעיף 5(ב)(6) המוצע, בסופו יבוא: ובלבד שהוא תושב ירושלים.

גלעד קריב: מי בעד ההסתייגות?

גלעד קריב: הסתייגות מס' 109 לא אושרה.

גלעד קריב: ההסתייגות נפלה.

גלעד קריב: הסתייגות 110 – בסעיף 5(ב)(6) המוצע, בסופו יבוא: ובלבד שהוא תושב יהודה ושומרון.

גלעד קריב: מי בעד ההסתייגות?

גלעד קריב: הסתייגות מס' 110 לא אושרה.

גלעד קריב: ההסתייגות נפלה.

גלעד קריב: אנחנו נמצאים בהסתייגות 111 – בסעיף 5(ב)(6) המוצע, במקום שר האוצר, יבוא: שר הכלכלה והתעשייה.

גלעד קריב: בבקשה, אדוני.

שמחה רוטמן: רציתי לזכות את הציבור הקדוש.

שמחה רוטמן: אני רוצה לנצל את מעט הזמן שבו נשארו לי הסתייגויות, כך שכל זמן שלא נעבור את הסתייגות מס' 150 – אדוני היושב-ראש בוודאי יכול לנחש מדוע הסתייגות 150 היא כה חשובה לעניין הזה, ומדוע הסתייגות 119 תהיה הג'וקר שלנו.

שמחה רוטמן: אני הולך להקריא את פרק תהילים קי"א, שהוא 111.

שמחה רוטמן: ומה קורה בפרק קי"ט, אתה יודע, אדוני היושב-ראש, כמובן.

גלעד קריב: הכול בשלוש דקות.

שמחה רוטמן: "הללויה אודה יהוה בכל לבב בסוד ישרים ועדה: גדלים מעשי יהוה דרושים לכל חפציהם: הוד והדר פעלו וצדקתו עמדת לעד: זכר עשה לנפלאתיו חנון ורחום יהוה: טרף נתן ליראיו יזכר לעולם בריתו: מעשיו הגיד לעמו לתת להם נחלת גוים:" תראה איזה יופי.

שמחה רוטמן: מאחר וקודם לכן דרסת ברגל גסה את תושבי יהודה ושומרון, מזל – כך יצא, כך סובבה ההשגחה העליונה, או כפי שאתם קוראים לה – הנצחי – שמייד לאחר שאתה תרמוס את יהודה ושומרון, יזכיר לנו הפסוק את הרש"י הראשון בתורה, שאומר שאם יאמרו אומות העולם לישראל: ליסטים אתם, שכבשתם ארץ של שבעה עמים, יגידו להם: כל העולם כולו הוא של הקדוש ברוך הוא.

שמחה רוטמן: ברצונו – נתנה להם; וברצונו – נטלה מהם ונתנה לנו.

שמחה רוטמן: שנאמר: כוח מעשיו הגיד לעמו לתת להם נחלת גויים.

שמחה רוטמן: זה בדיוק הפסוק שהקראנו עכשיו.

שמחה רוטמן: "מעשי ידיו אמת ומשפט נאמנים כל פקודיו: סמוכים לעד לעולם עשוים באמת וישר: פדות שלח לעמו צוה לעולם בריתו קדוש ונורא שמו: ראשית חכמה יראת יהוה שכל טוב לכל עשיהם תהלתו עמדת לעד": אדוני היושב-ראש, אני מקווה שבזכותו של פרק התהילים הזה, שאינני יודע אם הוא שייך לתיקון לאה או לתיקון רחל, נכנסו בליבך מעט הרהורי תשובה ואתה תצביע בעד הסתייגות 111.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 111 לא אושרה.

גלעד קריב: ההסתייגות נפלה.

גלעד קריב: אני מאמין בהדדיות, ומכיוון שלימדנו פרק תהילים מורי ורבי, חבר הכנסת רוטמן – אני לא בדרגתו התורנית – אז אני לא אקרא את כל הפרק.

גלעד קריב: אני רק אצטט שני פסוקים ממזמור תהילים ט"ו: "כספו לא נתן בנשך, ושוחד על נקי לא לקח.

גלעד קריב: עושה אלה לא ימוט לעולם".

גלעד קריב: צדקה עשה איתנו הקדוש ברוך הוא, שלימד אותנו שמי שכנראה לקח שוחד, כנראה לא יגור באוהלו ולא ישכון בהר קודשו.

גלעד קריב: הינה, זיכיתי גם אותך בדברי תהילים והכול בסדר.

גלעד קריב: "ושוחד ונקי לא לקח".

שמחה רוטמן: עכשיו אתה מבין איזה פח טמנתי לך.

גלעד קריב: הסתייגות מס' 112.

גלעד קריב: בבקשה, חבר הכנסת רוטמן.

שמחה רוטמן: אני רק רוצה להגיד לך איזה פח טמנתי לך, כי בעצם מעכשיו ועד הסתייגות 150, כל הסתייגות שאתה תטען שאיננה מהותית, אינך מסתכסך אך ורק עם כותב ההסתייגות, אלא גם עם כותב הפרק בתהילים הרלוונטי.

שמחה רוטמן: אתה בעצם טוען שפרק התהילים איננו מהותי, ולא רק ההסתייגות.

שמחה רוטמן: אני החלטתי שרק דוד המלך יציל אותנו מהממשלה הזאת, ולכן, אם אתה מסתכסך איתו, אני חושב שאני בקואליציה איתו מוכן ללכת.

גלעד קריב: הסתייגות מס' 112 היא באמת הסתייגות חשובה.

שמחה רוטמן: חבל מאוד שחברתי גבי לסקי איננה פה, כי היא הייתה בוודאי להצביע נגד החלטתו של מנכ"ל המשרד להגנת הסביבה – מי עומדת בראשו?

שמחה רוטמן: מי יודע?

גלעד קריב: מנכ"לית המשרד להגנת הסביבה, אני מבקש.

שמחה רוטמן: מאחר ואתה רוצה שאני אזכה אותך בפרק תהילים, אני אמשיך.

גלעד קריב: אני תמיד שמח לזה, מאז ייסד את המנהג הקדוש חברי, חבר הכנסת פרוש, אני חובב פרקי תהילים.

שמחה רוטמן: "הללויה אשרי איש ירא את יהוה במצותיו חפץ מאד: גבור בארץ יהיה זרעו דור ישרים יברך: הון ועשר בביתו וצדקתו עמדת לעד:"

צבי האוזר: חברים, אני מציע שאנחנו נכריז על חצי שעת לימוד.

גלעד קריב: זה לא עומד בהוראות של היועצת המשפטית.

גלעד קריב: הרב רוטמן, אתה באמצע פרק תהילים, תסיים אותו.

שמחה רוטמן: אני בעד.

שמחה רוטמן: "זרח בחשך אור לישרים חנון ורחום וצדיק: טוב איש חונן ומלוה יכלכל דבריו במשפט: כי לעולם לא ימוט לזכר עולם יהיה צדיק: משמועה רעה לא יירא נכון לבו בטח ביהוה: סמוך לבו לא יירא עד אשר יראה בצריו: פזר נתן לאביונים צדקתו עמדת לעד קרנו תרום בכבוד: רשע יראה וכעס שניו יחרק ונמס תאות רשעים תאבד:"

גלעד קריב: תודה רבה.

גלעד קריב: אנחנו מצביעים על הסתייגות מס' 112.

גלעד קריב: מי בעד ההסתייגות?

גלעד קריב: הסתייגות מס' 112 לא אושרה.

גלעד קריב: ההסתייגות נפלה.

גלעד קריב: בהמשך למה שאמרתי – כספו לא נתן בנשך ושוחד על נקי לא לקח – יפה שבפרק הזה הדגשת את מידת הפזרנות והוצאת הכסף מכיסו של המנהיג.

גלעד קריב: שהוא צריך להיות זה שמשלם, ולא שישלמו עליו.

גלעד קריב: אנחנו הולכים ומשתפרים בפרקי התהילים.

גלעד קריב: שלום חברנו, חבר הכנסת יריב לוין, ברוך הבא.

גלעד קריב: הסתייגויות 113, 114, 115.

גלעד קריב: אני מקריא.

גלעד קריב: בסעיף 5(ב)(7) המוצע, בסופו יבוא: ובלבד שהוא לא תושב הנגב או הגליל.

גלעד קריב: מי בעד ההסתייגות?

גלעד קריב: הסתייגות מס' 113 לא אושרה.

גלעד קריב: ההסתייגות נפלה.

גלעד קריב: דומני שלליכוד מינו כבר חבר.

גלעד קריב: הסתייגות 114 – בסעיף 5(ב)(7) המוצע, בסופו יבוא: ובלבד שהוא תושב ירושלים.

גלעד קריב: מי בעד ההסתייגות?

גלעד קריב: הסתייגות מס' 114 לא אושרה.

גלעד קריב: ההסתייגות נפלה.

גלעד קריב: הסתייגות מס' 115 – בסעיף 5(ב)(7) המוצע, בסופו יבוא: ובלבד שהוא תושב יהודה ושומרון.

גלעד קריב: מי בעד ההסתייגות?

גלעד קריב: הסתייגות מס' 115 לא אושרה.

גלעד קריב: ההסתייגות נפלה.

גלעד קריב: הסתייגות מס' 116 – בסעיף 5(ב)(7) המוצע, בסופו יבוא: שר הפנים ושר הדתות.

גלעד קריב: בבקשה, חבר הכנסת רוטמן.

שמחה רוטמן: אני אצטרך לקרוא מהר ולהשלים ארבעה פרקי תהילים, בגלל שפסלת לי שלוש הסתייגויות.

שמחה רוטמן: זה מאוד מקשה עליי ואני מתלבט.

גלעד קריב: כבודו, שלוש דקות, בבקשה.

שמחה רוטמן: האמת היא, זה פרק הלל שלא מתאים לאווירה.

שמחה רוטמן: אנחנו נמצאים פה באבל, לאחר שהרגת את החוק באופן מאוד יסודי.

שמחה רוטמן: לכן, אני אחזור לאחד הפרקים שדילגת עליהם, אדוני היושב-ראש.

שמחה רוטמן: "בצאת ישראל ממצרים בית יעקב מעם לעז: היתה יהודה לקדשו ישראל ממשלותיו:" אגב, זה חידוש, כי היום יש לנו ממשלה שאיננה כוללת את ישראל, או כאלה שלא ממש רוצים את ישראל.

שמחה רוטמן: הים ראה וינס הירדן יסב לאחור: ההרים רקדו כאילים גבעות כבני צאן: מה לך הים כי תנוס הירדן תסב לאחור: ההרים תרקדו כאילים גבעות כבני צאן:

שמחה רוטמן: מלפני אדון חולי ארץ מלפני אלוה יעקב: ההפכי הצור אגם מים חלמיש למעינו מים:" אדוני היושב-ראש, אנחנו נמצאים בפרקי ההלל, ואני רוצה לגמור את ההלל על פועלך כאן בוועדה.

שמחה רוטמן: אתה בוודאי לא רואה, כי אתה מקשיב לי בקשב רב, ולא מסתכל בטלפון תוך כדי זה שאני מדבר.

שמחה רוטמן: רשת הטוויטר רועשת וגועשת, ושמך עולה לתהילה בפי כל אנשי הימין.

שמחה רוטמן: וגומרים עליך ומשבחים את ההלל על מה שעשית פה בוועדה.

שמחה רוטמן: לקחת חוק ימני, והפכת אותו לחוק שמאלני.

שמחה רוטמן: אדוני, תן לי טיפה זמן.

גלעד קריב: יש לי בררה?

גלעד קריב: אתה בשוונג.

שמחה רוטמן: יש דבר שמקבל את כוחו של הקדוש ברוך הוא.

שמחה רוטמן: קודם דיברנו על היחס בין אדם למקום ובין אדם לחברו.

שמחה רוטמן: מתי אדם הופך ממש לשליחו של הקדוש ברוך הוא עלי אדמות?

שמחה רוטמן: אומר הנביא ירמיהו: אם תוציא יקר מזולל, כפי תהיה.

שמחה רוטמן: אדם שמצליח להוציא יקר מזולל, מקבל חלק מכוחו של הקדוש ברוך הוא.

שמחה רוטמן: כך אומר הנביא.

שמחה רוטמן: אתה הצלחת להוציא יקר מזולל – האמת, הצלחת קצת להוציא זולל מיקר במקרה הזה.

שמחה רוטמן: הצלחת להוציא יקר מזולל – לקחת חוק שהיה חוק שכל כולו מנוגד לתפיסותיך ולעמדותיך, חוק מבית הימין השמרני הקיצוני, ובמהלך באמת גאוני הפכת אותו לחוק של השמאל הרדיקלי.

שמחה רוטמן: חוץ מסעיף אחד, שהצלחנו, ברוך ה', להוציא, וזה נושא המגדר.

שמחה רוטמן: גבי לסקי הצליחה להוציא.

שמחה רוטמן: חוץ מהנקודה הקטנה הזאת, החוק הוא שמאלני לתפארת, ואתה הצלחת לעשות זאת.

שמחה רוטמן: לכן, כל הכבוד, אדוני, פי מלא הלל ותהילה על מעשיך בחוק הזה.

גלעד קריב: תודה על המחמאה.

גלעד קריב: מי בעד ההסתייגות?

גלעד קריב: הסתייגות מס' 116 לא אושרה.

גלעד קריב: ההסתייגות נפלה.

גלעד קריב: אדוני היועץ המשפטי, האם על הסתייגויות 117, 118 ו-119 יכולה להיות הנמקה אחת ברצף?

גור בליי: כן, ברצף.

גור בליי: והצבעה אחת.

שמחה רוטמן: הן מהותיות.

שמחה רוטמן: אתה יכול להצביע ברצף, אבל תן לי לנמק אותן.

גלעד קריב: בבקשה, נמק אותן, והפעם נקפיד על שלוש דקות.

גלעד קריב: כבודו, יש לך שלוש דקות.

שמחה רוטמן: יש לי שלושה פרקי תהילים, ואתה יודע מה היתרון?

שמחה רוטמן: אחד הקצר ביותר, ומצד שני, אחד הארוך ביותר.

שמחה רוטמן: אני לא אספיק בשלוש דקות.

גלעד קריב: יש לך כבר שתיים וחצי דקות.

שמחה רוטמן: אנחנו גם מפרשים את הפסוקים.

שמחה רוטמן: "הללו את יהוה כל גוים שבחוהו כל האמים: כי גבר עלינו חסדו ואמת יהוה לעולם הללויה:" זה הפרק הקצר ביותר, לדעתי גם בתנ"ך, לא רק בתהילים.

צבי האוזר: רוטמן, יש שאלה.

צבי האוזר: בעוד מאה שנה יסתכלו על הפרוטוקול הזה, והשאלה היא אם ישירו לך את שיר ההלל, או שאתה תינתן כאיזושהי דוגמה היסטורית למה שנקרא ימים אפלים.

שמחה רוטמן: לא פחות.

צבי האוזר: כן.

צבי האוזר: הפרלמנט הישראלי, בדיון על חוקים, כך התנהל, ובשביעות רצון.

צבי האוזר: אני מבין את התרגיל, אבל אחד הדברים שלמדתי מראש הממשלה הקודם בנימין נתניהו, זה חשיבה סימולטנית של כאן ועכשיו, וחשיבה בתדר היסטורי.

צבי האוזר: כל דבר שהוא כתב ועשה, הוא גם שאל את עצמו מה יגידו בעוד 50, 100 או 500 שנה.

צבי האוזר: מאז אני ממליץ לכולם לאמץ.

צבי האוזר: אני למדתי את זה.

שמחה רוטמן: זאת באמת שאלה.

צבי האוזר: אני אומר לך את זה עכשיו במלוא הרצינות.

צבי האוזר: אולי יש עכשיו איזושהי שביעות רצון - - -

יריב לוין: אני חושב שההערה הזאת לא יכולה להישאר בלי תגובה.

גלעד קריב: הינה, יש לו עוד דקה.

גלעד קריב: חברים וחברות, חבר הכנסת רוטמן.

יריב לוין: הערת הערה שלא שייכת להסתייגות, והיא הערה כללית.

יריב לוין: אני חושב שהיא ראויה לתגובה.

גלעד קריב: אנא, תגובה קצרה, חבר הכנסת לוין.

גלעד קריב: חבר הכנסת רוטמן, אתה צריך לסיים.

יריב לוין: אלה אכן ימים אפלים, וכל מי שיסתכל על הכנסת העשרים-וארבע, בלא צורך בפרוטוקול של ועדה כזאת או אחרת, יידע שיש כאן קו פרשת מים, שהפך את הפרלמנט למקום שהדיונים בו הם חסרי ערך, חסרי כל תכלית.

יריב לוין: שורה שלמה של מהלכים שביצעתם, חסרי תקדים, שהרסו את כל מבנה הכנסת כמו שהיה לאורך כל השנים, ולא ניתן יהיה לתקן אותם בשום דרך.

יריב לוין: כל מי שיהיה לו רוב, ימשיך בדרך הזאת, ויחשוב שככה הדברים צריכים להתנהל, וזה גם טבעי.

יריב לוין: אני חושב שהאחריות כולה עליכם, חבר הכנסת האוזר, ואני אומר לך יותר מזה.

יריב לוין: מי שיסתכל אחורה על ההיסטוריה יראה עוד דבר אחד, שאתם הייתם שותפים לממשלה איומה ונוראה, רק בגלל שנאה אישית לאדם.

יריב לוין: זה המניע היחיד והבסיס היחיד לכל קיומה של המפלגה שאתה מייצג כאן בכנסת.

יריב לוין: אני מציע לא לנהוג בצביעות ולא להטיף לנו מוסר.

גלעד קריב: חבר הכנסת לוין, חבר הכנסת לוין.

יריב לוין: ואני אומר את זה עם כל ההערכה שיש לי אליך.

גלעד קריב: יש הבדל בחריגה שלנו מהפרוטוקול בדיוני הסתייגויות, כשהדברים הם ברוח טובה וכשהם לא.

גלעד קריב: חבר הכנסת רוטמן, סיים, בבקשה, הנמקתך.

שמחה רוטמן: אני אענה לחבר הכנסת איתן גינזבורג בשאלתו.

שמחה רוטמן: אני חושב שאם נגזר על חבורת יהודים לבלות לילה, כדאי וראוי לנצל אותו, להגיד דברים, ללמוד.

שמחה רוטמן: כמעט כל פרק תהילים שקראתי, גם התייחסתי לתוכנו.

שמחה רוטמן: הרחבנו על חלק מהדברים, והשתמשנו בפסוקים באופן אקטואלי.

שמחה רוטמן: אני מאמין שלפסוקי תהילים ולכל פסוקי התנ"ך כולו יש רלוונטיות.

שמחה רוטמן: ראוי ורצוי שנרגיל את לשוננו גם באופן החשיבה של התנ"ך, גם בשימוש בתנ"ך, גם בידיעת התנ"ך.

שמחה רוטמן: העובדה שאני עושה את זה ברוח טובה, כמו שאני מקריא כל הסתייגות ברוח טובה, איננה חלילה וחס, לא זלזול בתהילים ולא בפסוקים, אלא ניסיון להגיד שנגזר עליי לשבת פה, מסיבות שאת חלקן הזכיר חבר הכנסת יריב לוין.

שמחה רוטמן: אני מעדיף שננצל את הזמן הזה במקום בבדיחות או בחזרה אין סופית על משפטים חסרי פשר, בלימוד.

צבי האוזר: ואני אקשה ואומר בכל זאת, שאני רואה בזה זילות התנ"ך וזילות - - - וההיסטוריה תשפוט.

גלעד קריב: אני מעמיד להצבעה את הסתייגויות 117, 118 ו-119.

גלעד קריב: מי בעד ההסתייגויות?

גלעד קריב: הסתייגויות מס' 117, 118, 119 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגות מס' 120.

גלעד קריב: אדוני היועץ, האם אפשר לנמק את 120 ו-121 ביחד?

גור בליי: לא.

גלעד קריב: מי מנמק את הסתייגות 120?

יריב לוין: הייתי שמח לנמק נימוק ענייני לגוף העניין, וזה אכן מה שניסיתי לעשות בישיבה הקודמת שהייתי בא, אך נוכחתי לדעת שזה חסר תכלית, לצערי הרב.

יריב לוין: המערכת כאן יש לה רק מטרה אחת, והיא לסיים את החוק ולהביא אותו למליאה בזמן.

יריב לוין: תוכנו ופרטיו פחות מעניינים ופחות מטרידים.

יריב לוין: אני בכל זאת אשוב ואומר את מה שאמרתי גם בישיבה הקודמת, כי לא כל מי שנמצא כאן היום, היה שם.

יריב לוין: כאשר מכניסים לחוק ההסדרים הוראה שעוסקת בשלילת זכותו של עציר או של אסיר לראות שופט, ושהשופט יראה אותו בעיניים, וכאשר שוללים את חירותו מקבלים החלטה משמעותית בעניין מאסרו, אני חושב שזה דבר נורא.

יריב לוין: אני חושב שמעטות הפגיעות בזכויות אדם ושל אנשים שנמצאים באמת במצב הקשה ביותר שאפשר להעלות על הדעת, כמו הפגיעה הזאת.

יריב לוין: הדבר הזה נעשה בתוך חוק ההסדרים, והרי אין לו שום קשר לתקציב ושום דבר, הוא נעשה רק מסיבה אחת – כי זאת הזדמנות לדחוף כאן דבר שבמשך שנים הצלחתי למנוע אותו, כאשר ישבתי בממשלה והדפתי אותו.

יריב לוין: סיפרתי בישיבה הקודמת שהיה ניסיון לנצל את הקורונה כדי להגיד: הינה, יש בעיה, ואי אפשר לקיים דיונים בהשתתפות האסירים.

יריב לוין: ועכשיו נעשה כללים שמאפשרים לעשות את זה בווידאו קונפרנס.

יריב לוין: שם הצלחנו להגביל את הדבר הזה באופן דרמטי, ולהפוך אותו להוראת שעה קצרה וזמנית, למצב שבו באמת לא ניתן להביא את האסיר, בגלל מגבלות הקורונה, וגם בנסיבות ועם הרבה מאוד הגבלות.

יריב לוין: עכשיו מצאו פטנט חדש – נכתוב שזה יהיה בהסכמת האסיר.

יריב לוין: כולנו הרי מבינים את המצב שהאנשים האלה נמצאים בו.

יריב לוין: ואגיד לכם עוד דבר מדהים, יש הוראה שאתם אישרתם כאן, בוועדה הזאת, שקובעת שאם יש איזו תקלה ולא ניתן לעשות את זה בווידאו קונפרנס, אתם יודעים מה עושים?

יריב לוין: לא מביאים את האסיר לבית המשפט, גם לא מבטלים את המעצר במקרה שזה מעצר, אלא עושים את זה בטלפון.

יריב לוין: זה פשוט דבר מטורף.

גלעד קריב: תודה.

גלעד קריב: זאת לא הצגה נאמנה של הדברים שאישרנו, אבל בסדר.

יריב לוין: הלוואי ואני טועה, ואני חושב שאתם לא עושים פה את החובה הכי בסיסית של חבר כנסת, והיא להגן על הזכות הכי בסיסית של - - -

גלעד קריב: כבודו, תודה רבה.

גלעד קריב: אני לא פותח את הדיון.

גלעד קריב: אני חושב שלצערי אתה לא בקי בפרטי החוק.

גלעד קריב: מי בעד ההסתייגות?

גלעד קריב: הסתייגות מס' 120 לא אושרה.

גלעד קריב: ההסתייגות נפלה.

גלעד קריב: הסתייגות מס' 121 – בסעיף 5(ב)(7) המוצע, במקום: השר להגנת הסביבה, יבוא: שר הפנים.

גור בליי: אתה יכול לנמק את הסתייגויות 121, 122 ו-123 הנמקה אחת, אבל ביחד כי הן אותו נושא.

גור בליי: זאת החלפת השרים.

שמחה רוטמן: גם הסתייגות 120 הייתה כזאת.

גור בליי: נכון, אני חוזר בי.

גור בליי: הסתכלתי על הרצף.

שמחה רוטמן: זה אותו דבר להחליף את שר הפנים לעומת שר הבריאות?

גור בליי: במקרה הזה, זאת הנמקה אחת.

גור בליי: אלה דברים שאתה יכול לנמק, כי זה מהותי, אבל זאת הנמקה אחת.

גלעד קריב: אנחנו בהסתייגויות 121, 122, 123.

גלעד קריב: ננמק אותן ואחרי זה נצביע על כל הסתייגות.

גלעד קריב: בבקשה, נא לנמק.

יריב לוין: בהמשך להנמקה הקודמת, אחרי שסיימתי להציג את הדברים, ואחרי שנופנפתי, כמובן, בדחיית העניין ובהמשך קידום החוק, הייתה כאן חברת הכנסת בזק.

יריב לוין: אני חייב לומר שהיא הצליחה להשאיר בי רושם עצום.

יריב לוין: היא פשוט הדהימה אותי.

יריב לוין: אתם יודעים מה היה הנימוק שלה, ומה היא אמרה?

יריב לוין: היא אמרה, אני לא מקבלת את הטענות שלך.

יריב לוין: אני חושבת שהחוק הזה טוב מאוד לאסירים.

יריב לוין: אתם יודעים למה הוא טוב לאסירים?

יריב לוין: כי למה לנו לפגוע בשגרת יומם, שניקח אותם לבית משפט, להופיע בפני השופט.

יריב לוין: ככה, אני אומר לכם, תבדקו את הפרוטוקול.

יריב לוין: אפשר לחייך, אפשר לבכות, אבל זה הרי לא להאמין.

יריב לוין: כך היא אמרה, באלה המילים.

יריב לוין: אנחנו נמצא פתרון, לא נפגע בשגרת יומם, חס וחלילה.

יריב לוין: שגרה נפלאה שהם נהנים ממנה.

יריב לוין: זה הרי דבר מטורף.

יריב לוין: אגב, לא נמצא פה אחד מחברי הקואליציה שהעיר לה איזושהי הערה.

יריב לוין: אחד.

יריב לוין: אתם יודעים מה?

יריב לוין: לטובת הפרוטוקול שדיברת עליו, חבר הכנסת האוזר; לטובת מה שיחשבו עלינו, כל כולנו, כשיקראו את הדבר הזה.

יריב לוין: אני חושב שזאת בושה וחרפה.

יריב לוין: באמת.

גלעד קריב: תודה.

גלעד קריב: אנחנו נצביע בנפרד, ואני רק אציין, חבר הכנסת לוין, שהוועדה הזאת ישבה על המדוכה שעות רבות על החוק הזה.

גלעד קריב: היו חברי אופוזיציה שטרחו לבוא; אתה וחבריך לא טרחתם לבוא.

גלעד קריב: אלה שכן טרחו לבוא, השפיעו על נוסח החוק, כי הקפדנו.

גלעד קריב: אתם לא טרחתם להגיע, וכנראה דאגת

גלעד קריב: כם לזכויות האסירים קשורה רק ברצון להשמיע אמירות בעלות גוון פוליטי.

גלעד קריב: הדיון שהתקיים פה היה מעמיק, יסודי ורציני.

גלעד קריב: חבל מאוד שלא נטלת בו חלק.

יריב לוין: אני מודה על הערתך, ואשיב לה בהסתייגות הבאה.

גלעד קריב: בסדר גמור.

גלעד קריב: בסעיף 5(ב)(7) המוצע, במקום: השר להגנת הסביבה, יבוא: שר הפנים.

גלעד קריב: מי בעד ההסתייגות?

גלעד קריב: הסתייגות מס' 121 לא אושרה.

גלעד קריב: ההסתייגות נפלה.

גלעד קריב: הסתייגות מס' 122 – בסעיף 5(ב)(7) המוצע, במקום: השר להגנת הסביבה, שר הבריאות או השר לביטחון פנים, יבוא: שר הכלכלה והתעשייה או שר הפנים.

גלעד קריב: מי בעד ההסתייגות?

גלעד קריב: הסתייגות מס' 122 לא אושרה.

גלעד קריב: ההסתייגות נפלה.

גלעד קריב: הסתייגות מס' 123 – בסעיף 5(ב)(7) המוצע, במקום: השר להגנת הסביבה, שר הבריאות, השר לביטחון פנים, שר החקלאות והשר האחראי על זרוע העבודה, יבוא: שר המודיעין או השר ללא תיק.

גלעד קריב: מי בעד ההסתייגות?

גלעד קריב: הסתייגות מס' 123 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות מס' 124.

גלעד קריב: אני רק מבקש לומר דבר אחד, מאז שהותקן הנוהל לגבי הליך ההסתייגויות, הנמקתן וההצבעה, חל איזשהו שינוי שצריך להשפיע גם על סדרי העבודה, אבל גם על אופי ההנמקות.

גלעד קריב: יש הבדל בין הדיונים במליאה לבין הדיונים בוועדה, וכשחבר כנסת מציע הסתייגות והוא מבקש לנמק אותה, בראש ובראשונה הוא צריך לנמק את ההסתייגות.

גלעד קריב: זאת אומרת, יש כללים למליאה שבהם זכות הדיבור היא ללא כל הגבלה על הנושא, אבל אני מציע להתייחס.

גלעד קריב: ככה אני מבין את הנוהל.

יריב לוין: אני יכול לענות לך גם על זה בשמחה רבה.

שמחה רוטמן: אני אשמח להתייחס גם לזה, כי זה נוגע לכולנו.

שמחה רוטמן: אדוני יושב-ראש הוועדה, אחרי שהקואליציה לקחה את המקומות בוועדה, את החלוקה עשתה כרצונה, את יושבי-הראש חילקה כרצונה ואפילו קבעו נוהל שמעניק לך את הסמכות לסתום את פי בפועל, ולהגיד לי שההסתייגות שלי היא לא מהותית.

שמחה רוטמן: לא לתת לי את הזמן לדבר עליה, כאשר יש לי טיעון מהותי עליה.

שמחה רוטמן: ועכשיו אתה אומר שכבר כשאין בררה ונאנסת ונאלצת לתת לי לדבר, אתה רוצה להכתיב לי גם מה לומר ואיך לומר.

שמחה רוטמן: אני חושב שבאמת הצלחנו להגיע, ברוך ה', לדמוקרטיה בהתגלמותה.

שמחה רוטמן: עד כדי כך שאני שוקל להכריז על הכנסת כעל הסניף של בית המשפט העליון.

גלעד קריב: תודה רבה על ההערות.

גלעד קריב: אני רוצה לשאול את היועץ המשפטי האם הסתייגויות 124 עד 129 ראויות להנמקה אחת, כי מדובר על הוספת נציגים, מעבר לשבעה שקבועים בחוק?

גלעד קריב: ההצבעה תהיה בנפרד, אבל ההנמקה משותפת?

שמחה רוטמן: זאת אותה הנמקה להגיד שאני רוצה נציג של לשכת עורכי הדין לעומת מנכ"ל של משרד?

גלעד קריב: אפשר לקבוע הנמקה יותר ארוכה לעניין.

גור בליי: זה יכול להיות בהסכמה בעניין, אבל צודק חבר הכנסת רוטמן, שאלה שיקולים שונים.

גלעד קריב: בבקשה, מה אתם מעדיפים?

גלעד קריב: שנעבור סעיף-סעיף והנמקה?

יריב לוין: היושב-ראש יקבע, ודעתי ממילא לא משנה פה כלום.

גלעד קריב: לא, דעתך מאוד משנה, כי זה צריך להיעשות בהסכמה.

יריב לוין: היושב-ראש יקבע, ואני לא אאפשר להציג את זה כאיזו מערכת דמוקרטית.

גלעד קריב: שמחה, אתה רוצה לנמק?

גלעד קריב: הסתייגות מס' 124, בבקשה.

יריב לוין: אני אתחיל, אדוני היושב-ראש, מהסיפא של הדברים שנאמרו כאן לעניין נוהל ההסתייגויות.

יריב לוין: היה בכנסת נוהג לאורך שנים, שנוגע לנושא ההסתייגויות.

יריב לוין: הנוהג הזה היה הרבה יותר מרחיב ממה שקיים בנוהל שנכתב והוצע לכבוד הכנסת הזאת.

יריב לוין: אני מסכים, אגב, שהשיטה יש בה לא מעט ליקויים.

יריב לוין: יש גם דרך לתקן אותה, והיא בהסכמה בין קואליציה ואופוזיציה, כפי שאני עשיתי כאשר הובלתי את כתיבת תקנון הכנסת הנוכחי.

יריב לוין: בהסכמה פה אחד של כל חברי הכנסת, עד האחרון שבהם.

יריב לוין: כללי משחק אי-אפשר לשנות באיזו החלטה של רוב מקרי, כי אז מגיעים לתוצאה שהגענו אליה.

יריב לוין: כך נראים הדיונים וכך נראית הכנסת.

יריב לוין: אבל אתם, אדוני היושב-ראש, אתכם זה לא מעניין.

יריב לוין: הלכתם לשנות את התקנון באופן חד צדדי.

יריב לוין: אגב, אפילו בלי לדבר איתנו.

יריב לוין: מילא, לבקש את הסכמתנו.

יריב לוין: אפילו לא פניתם אלינו.

יריב לוין: אתה יודע מה?

יריב לוין: אולי הייתה לנו איזו הערה מועילה?

יריב לוין: בכל זאת, אנחנו כמה שנים בבניין הזה.

יריב לוין: לא טרחתם אפילו את זה לעשות.

יריב לוין: שיניתם תקנון איך שבא לכם, מה שאתם רוצים.

יריב לוין: יצא נוהל שהגביל אותנו איך שאתם רוצים, ועכשיו אתה גם רוצה לעשות פרשנויות על הנוהל, כדי לצמצם אותו עד כמה שניתן עוד יותר.

יריב לוין: אני אומר לך את האמת, זה ממש לא משנה.

יריב לוין: הרי אין לזה משמעות.

יריב לוין: באמת אין לזה משמעות.

יריב לוין: אם אתה חושב שאני מאמין שיש משמעות לישיבה שלי כאן עכשיו, אני אומר לך בצער רב, אין לה שום משמעות.

יריב לוין: אני יכול גם לומר לחברי הקואליציה, אתם לא צריכים לטרוח לשבת כאן.

יריב לוין: אני לא אצביע.

יריב לוין: יש לי זכות הצבעה – לא אצביע.

יריב לוין: מבטיח לכם.

יריב לוין: אתם יכולים ללכת הביתה לנוח.

יריב לוין: היושב-ראש יישב עם עצמו, ויעשה מה שהוא רוצה.

יריב לוין: אין שום בעיה בכלל.

יריב לוין: לכאן הבאתם אותנו.

יריב לוין: אני אומר לך יותר מזה, היושב-ראש, אתה מלין על כך שאנחנו לא הגענו.

יריב לוין: אז אני אומר לך כך, אתה צריך קודם כול להלין על עצמך שהסכמת לעמוד בראש ועדה, שהייתה החלוצה בהרכבת הוועדות בפעם הראשונה בתולדות הכנסת, שלא על פי הרכב הסיעות המיוצגות.

יריב לוין: אני מבין את הרצון לקיים פסאדה שהכול טוב והכול בסדר.

יריב לוין: קודם אנחנו נסדר לעצמנו את הרוב שנוח לנו, נסדר לעצמנו הרכב ועדה עם מי שמתאים לנו, לא משנה מה בחר ציבור הבוחרים, ואז נקיים דיונים כאילו הכול בסדר, ונצפה מחברי האופוזיציה הכנועים והנרצעים לבוא לכאן, כדי לשבת ולהשתתף בהצגה הזאת שלנו.

יריב לוין: אז אני אומר לך, אנחנו מצטערים, לא ראינו טעם בדבר הזה.

יריב לוין: אבל אני אגיד לך יותר מזה, מכיוון שהנושא של האסירים, בניגוד למה שטענת, הוא לא נושא פוליטי בכלל, והוא נושא שאני עסקתי בו ונאבקתי עליו כאשר כיהנתי כשר בממשלה, וגם השגתי הישגים לא מעטים – צמצמתי מהלך מאוד מסוכן, בדיוק את המהלך שאתם אישרתם כאן – אני חשבתי לתומי, וזאת האמת, שאם הכול מתנהל במעמד צד אחד, לפחות יש לכם גרם של אחריות.

יריב לוין: גרם של הבנה, שאם כבר יצרתם את המצב הבלתי נסבל הזה, זה מטיל על כתפיכם איזושהי מעמסה נוספת.

יריב לוין: הרי מה מהות הדיון בפרלמנט?

יריב לוין: בדיוק זאת.

יריב לוין: שמגיע מישהו מהאופוזיציה, שיש לו חשיבה אחרת, ורואה את הדברים מזווית אחרת.

יריב לוין: ולא פעם, מביא בפני הוועדה דברים שיש להם משקל, ואולי יכולים לשנות.

יריב לוין: ואם הוועדה באמת פועלת באופן ענייני, והיא משקפת את כלל הדעות, כפי שהן באות לידי ביטוי בכנסת – הרי הכנסת היא הפרלמנט של כל העם – אתה משיג בסוף תוצאה שהיא הרבה יותר טובה.

יריב לוין: מה שאתם עושים, אתם פשוט מפעל של חותמות גומי כדי לקדם את הדברים.

יריב לוין: אגב, איפה זה בולט הכי הרבה?

יריב לוין: בוועדת הכנסת.

יריב לוין: אני מוכן לוותר על ההנמקה של ההסתייגות הבאה, כדי לשמור על הרצף.

יריב לוין: איש מכם, מחברי הקואליציה – חלקכם חברים בוועדת הכנסת – לא בא והרים דגל אדום כאשר ועדת הכנסת דנה בחוק ההסדרים, ואתם יודעים כמה סעיפים היא פיצלה בחוק ההסדרים?

יריב לוין: אתם יודעים כמה?

יריב לוין: אפס.

יריב לוין: אפילו לא אחד.

יריב לוין: דבר שלא היה כמוהו.

יריב לוין: אני לא זוכר דבר כזה.

יריב לוין: הרי כל העוצמה, כל המעמד של ועדת הכנסת זה בדיוק הדבר הזה, היכולת להגיד שנושא כזה, של האסירים, לא צריך לבוא לכאן בתוך חוק ההסדרים.

יריב לוין: אבל מישהו בכלל טרח לקרוא?

יריב לוין: למישהו היה בכלל אכפת?

יריב לוין: באים, מרימים ידיים, הולכים.

יריב לוין: העיקר, זה עבר, העיקר, זה רץ.

יריב לוין: ואז אתה בא ואומר: איך לא באתם להשתתף בדיונים המפוארים והמלומדים?

יריב לוין: אני אומר לך, אדוני היושב-ראש, החוק שהוצאתם תחת ידכם הוא בושה וחרפה, הוא פגיעה אנושה בזכויות אדם.

יריב לוין: הוא רשום על שמך באופן אישי; הוא רשום על שמם של חברי הוועדה.

יריב לוין: לא תוכל יותר לנאום לא על זכויות אדם, לא על זכויות אזרח ולא על שום דבר, כשרמסת את האנשים הכי חלשים, במצוקה הכי גדולה שלהם.

יריב לוין: אף אחד פה לא רוצה להיות בסיטואציה, שמאריכים את מעצרו בשיחת טלפון.

יריב לוין: אף אחד.

גלעד קריב: תודה.

גלעד קריב: שוב אומר, חבל שלא נטלת חלק בדיונים, אולי היית מיטיב להכיר את החוק.

גלעד קריב: מי בעד ההסתייגות?

גלעד קריב: הסתייגות מס' 124 לא אושרה.

גלעד קריב: ההסתייגות נפלה.

גלעד קריב: מי מנמק את הסתייגות 125?

יריב לוין: אני את הנימוקים שלי סיימתי.

יריב לוין: מי בעד ההסתייגות?

יריב לוין: הסתייגות מס' 125 לא אושרה.

גלעד קריב: ההסתייגות נפלה.

גלעד קריב: הסתייגות מס' 126, בבקשה.

שמחה רוטמן: אני אשמח מאוד לראות אותך מצביע נגד נציג מקרב האקדמיה.

שמחה רוטמן: זה ישמח את לב כולנו.

שמחה רוטמן: אני אומר לך, ופה אני עושה תמיד זום-אין וזום-אאוט, שבסופו של דבר אתה מקים פה כנסת.

שמחה רוטמן: אתה מקים גוף שאמור לייצג ציבור.

שמחה רוטמן: אני לא מצליח להבין מה בתפיסה הדמוקרטית – הייתי אומר השמאל, אבל זה אפילו לא השמאל – של חלקים ממדינת ישראל, גורם להם להגיד: אנחנו נזיז את הכוח מנבחרי הציבור אל הגורמים הלא נבחרים; ננסה לייצר כל מיני מקומות שיזיזו את הכוח מהכנסת למקומות אחרים.

שמחה רוטמן: כאשר הייתם באופוזיציה, אדוני היושב-ראש, הבנתי את המהלך.

שמחה רוטמן: אמרתי, הם באופוזיציה וברור שהם ירצו להכניס כמה שיותר גורמים, לקחת כמה שיותר כוח מתוך הכנסת.

שמחה רוטמן: בכנסת הם מיעוט, ובמקומות האלה – באקדמיה – יש לכם רוב.

שמחה רוטמן: בנציגי ציבור מקרב האקדמיה יש רוב, ושם אפשר לעשות הכול.

שמחה רוטמן: בסופו של דבר הקמתם פה עוד גוף שלוקח כוח מנבחרי ציבור.

שמחה רוטמן: עוד אחד מיני רבים.

שמחה רוטמן: התעלומה הזאת בעינה עומדת.

שמחה רוטמן: התשובה שאני נותן לעצמי, ואשמח לשמוע תשובה חלופית, אדוני היושב-ראש, היא שאתם יודעים היטב שאתם המיעוט.

שמחה רוטמן: מצאתם פראיירים כמו חברי, חבר הכנסת צביקה האוזר ואחרים, שיעבירו לכם את השלטון לזמן קצר על חשבון קולות הימין.

שמחה רוטמן: לא ברור לי למה, אבל זה מה שהם עושים בחוסר אחריות קיצוני.

שמחה רוטמן: ואתם, האי עלמא כבי הילולא דמיא, חטוף ואכול.

שמחה רוטמן: יש לכם זמן קצר וקצוב על גבם של מצביעי ימינה ותקווה חדשה האומללים, שקולם נגזל מהם.

שמחה רוטמן: יש לכם זמן קצוב פה בעמדת הרוב, ולכן אתם תסיעו כמה שיותר סמכויות מהרוב העתידי שאתם יודעים שלא יהיה לכם, אל הגופים הבלתי נבחרים.

שמחה רוטמן: והסעיף הזה הוא רק הדגמה.

שמחה רוטמן: לקחת גוף שהיה אמור להיות דל ורזה, עם ארבעה חברים.

שמחה רוטמן: הגדלת אותו, הוספת בו חברים נוספים בתהליך סלמי.

שמחה רוטמן: זה התחיל מגוף מיותר בכלל, ומליאת הרשות הזאת לא הייתה צריכה בכלל לקום.

שמחה רוטמן: בתהליך סלמי הלכת והגדלת, אתה ושאר חבריך בוועדה.

שמחה רוטמן: ושוב, לא נותר לי אלא לברך אותך.

שמחה רוטמן: כל פוסט של פורום קהלת כנגד החוק הזה, עוד נוצה בכנפיך, אדוני היושב-ראש.

גלעד קריב: תודה על ההנמקה.

גלעד קריב: לשם הדיוק רק נזכיר שהגדלנו את המליאה למול הצעת החוק המקורית בחבר אחד.

גלעד קריב: זאת הייתה ההצעה המקורית – שישה, ואנחנו עברנו לשבעה.

גלעד קריב: אנחנו מעלים את ההסתייגות להצבעה.

גלעד קריב: מי בעד ההסתייגות?

גלעד קריב: הסתייגות מס' 126 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות מס' 127.

שמחה רוטמן: יש מסביב לשולחן המון נציגים ללשכת עורכי הדין, אדוני היושב-ראש.

שמחה רוטמן: אני לא יודע אם הם פועלים בכובעם כנציגים, אבל הם המון המון נציגים.

שמחה רוטמן: כאשר מתבצעת עבודה, יש צורך לוודא שהיא נעשית טוב.

שמחה רוטמן: לא להסתפק בשלב הראשון.

שמחה רוטמן: הרבה מאוד פעמים יש נטייה לבצע דברים בשטחיות.

שמחה רוטמן: לקבל איזשהו רושם כאילו משהו התרחש, אבל בסוף, כשמגיעים לנקודת הקצה, אדם נבחן בסוף מעשיו על מה נשאת ונתת באמונה.

שמחה רוטמן: בסופו של דבר, אדם נשאל: הבקעת את הגול.

שמחה רוטמן: אני אומר, אתה ביצעת הריגה לחוק הזה, צריך לעשות וידוא הריגה, כדי לוודא שהמשימה הושלמה.

שמחה רוטמן: אני חושב שהוספת נציג של לשכת עורכי הדין, וכמוהו גם הנציג הבא – רואה חשבון – אני חושב שאין כהוספת נציג של לשכת עורכי הדין לגוף הזה, כדי לוודא את הריגת החוק הזה בצורה יעילה.

שמחה רוטמן: כדי שחבר הכנסת, סגן השר אביר קארה, יצביע בעד החוק הזה, הוא יידע שהוא מצביע בעד חוק שלא רק הרגו אותו, אלא גם ביצעו בו וידוא הריגה.

גלעד קריב: חן-חן.

גלעד קריב: מי בעד ההסתייגות?

גלעד קריב: הסתייגות מס' 127 לא אושרה.

גלעד קריב: ההסתייגות נפלה.

גלעד קריב: הסתייגות מס' 128, בבקשה.

שמחה רוטמן: בואו חשבון, אדוני היושב-ראש.

שמחה רוטמן: תיבנה ותיכונן עיר סיחון.

שמחה רוטמן: על כן יאמרו המושלים.

שמחה רוטמן: רואי חשבון יודעים יותר טוב מכולם מה הרגולציה הנסתרת שפוגעת בכולנו.

שמחה רוטמן: הם רואים אותם במאזן, בסופו של דבר.

שמחה רוטמן: הם רואים את העלות האמיתית שהחוק הזה ייצר לכולנו.

שמחה רוטמן: הם יודעים שכל שורה שהשקעת בה מאמץ בחוק הזה, אדוני היושב-ראש, הוסיפה למאזנה של מדינת ישראל עוד שורה לצד ההכנסות, ולמאזנם של מאות אלפי העצמאים, של בעלי העסקים הקטנים, של בעלי העסקים בכלל ושל המגזר הפרטי עוד שורה למאזן, רק הפעם בצד החובה.

שמחה רוטמן: היא תכביד עליהם כפי שמעולם לא הכבידו עליהם.

שמחה רוטמן: אני באמת מתפלא, כי שמעתי בתחילת החקיקה כל מיני אמירות מכיוונם של אנשי ה-so called ימין, מאנשי ימין לשעבר בקואליציה, שאם החוק יגיע לסיטואציה שבה הוא ייהרג כאן, בוועדת החוקה, הם ימשכו אותו.

שמחה רוטמן: סגן השר אביר קארה, אני חושב שהקריאה הזאת היא אליך.

שמחה רוטמן: אם מושכות החקיקה האלו עדיין בידיך, פקח עיניים וראה שהחוק הזה, בסופו של דבר, נזקו עולה על תועלתו.

שמחה רוטמן: או שתמשוך אותו, או שיאמרו המושלים בואו חשבון.

שמחה רוטמן: תמשול, כי כרגע אתה לא מושל.

שמחה רוטמן: כרגע אולי אתה מושל ברוחך, וזה הופך אותך לגדול יותר ולגיבור יותר מאשר כובש עיר, אבל מלבד זה אתה לא מושל.

שמחה רוטמן: אני חושב שחברת הכנסת גבי לסקי, שכבר לא יושבת לידי עכשיו, השפיעה על החוק הזה יותר ממך.

שמחה רוטמן: היא הרגה אותו בצורה מאוד מאוד יסודית, ואני מתפלא מדוע אתה לא משתמש ביכולת שיש לך כנציג הממשלה, או למשוך אותו, או לדפוק על השולחן ולהגיד: רבותיי, הגיע זמן קריאת זמן של שחרית.

אביר קארה: חבר הכנסת רוטמן, אתה מגיע באיחור.

אביר קארה: את זה כבר עשינו בבוקר.

שמחה רוטמן: כנראה שלא, כנראה שלא.

שמחה רוטמן: אני קורא את האנשים שליוו את חקיקת החוק הזה כל הזמן, והם לא מרוצים כל כך.

שמחה רוטמן: לא נראה שסיפקת את הסחורה.

גלעד קריב: תודה.

גלעד קריב: חבר הכנסת, הסתיים הזמן.

אביר קארה: אם תמשוך את ההסתייגויות, אני אגיד לך את הסיכום שלי - - -

גלעד קריב: אנחנו בהסתייגות מס' 128.

גלעד קריב: מי בעד ההסתייגות?

גלעד קריב: הסתייגות מס' 128 לא אושרה.

גלעד קריב: ההסתייגות נפלה.

גלעד קריב: הסתייגות מס' 129, בבקשה.

שמחה רוטמן: הסתייגות 129 היא הסתייגות פרסונלית, אדוני היושב-ראש, מאחר וגם אני הצעתי אותה.

שמחה רוטמן: במקרה היא חלה עליי, אני חבר כנסת מקרב חברי האופוזיציה.

שמחה רוטמן: היא לא מספיק פרסונלית, ואולי צריך להפוך אותה ליותר פרסונלית.

שמחה רוטמן: נראה לי שבממשלה לא כל כך יודעים לזהות מה פרסונלי ומה לא, לפי ההברקה ששמעתי לפיה, חוק נתניהו איננו חוק פרסונלי.

שמחה רוטמן: אני כתבתי אותה באופן היתולי, וראיתי שכמה אנשים אימצו אותה ולא הבינו את האוקסימורוניות שבה.

שמחה רוטמן: בניגוד לחלק מההצעות שהציעו חברי סיעות אחרות, אני חושב שההצעה הזאת חשובה.

שמחה רוטמן: דווקא מחבר הכנסת האוזר, שהוא נציג הכנסת בוועדת איתור ממשלתית – אומנם יצור משונה, אבל מנגנון קיים ומוכר – אני הייתי מצפה לתמוך בדבר הזה.

שמחה רוטמן: בתוך הוועדה שיושבת במשרד ראש הממשלה, ואמורה לבחון את הרגולציה, יישב נציג, חבר כנסת, שהוא נציג ציבור אמיתי, בניגוד לכל הפייק שהכללתם בחוק הזה – נציג ציבור מטעם שר האוצר, נציג ציבור מטעם שר המשפטים, נציג ציבור מטעם משרד אחר וכדומה.

שמחה רוטמן: יש נציג ציבור אמיתי, חבר כנסת, שגם תהיה לו נקודת הסתכלות.

צבי האוזר: הוא מהרשות המחוקקת, ויישב בגוף של הרשות המבצעת.

שמחה רוטמן: אתה לא הקשבת, אדוני, חבר הכנסת האוזר.

שמחה רוטמן: נציג הכנסת לגוף של הרשות המבצעת לבחירת היועץ המשפטי לממשלה, דמות של הרשות המבצעת.

שמחה רוטמן: דווקא אתה תפספס את האירוניה?

שמחה רוטמן: משונה.

שמחה רוטמן: ממש משונה, אדוני, חבר הכנסת האוזר.

שמחה רוטמן: אני ממש מתפלא על כך שלא שמת לב לזה.

שמחה רוטמן: אבל האמת היא, שמאחר והקשר בין הרשות המבצעת לבין הרשות המחוקקת, לבין הרוב לבין המיעוט, בין סדרי הבית למה שאיננו חלק מסדרי הבית מטושטש אצלכם לגמרי, כמו גם ההבדל בין חוק פרסונלי לחוק שאינו פרסונלי, אני מוכן אדוני, חבר הכנסת האוזר, לשנות את השם של ההסתייגות הזאת, ולקרוא לה: הסתייגות על שם צביקה האוזר.

שמחה רוטמן: ואז אולי גם אתה תרצה לתמוך בה.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 129 לא אושרה.

גלעד קריב: ההסתייגות נפלה.

גור בליי: שתי ההסתייגויות הבאות הן באותו נושא.

גלעד קריב: בבקשה, הנמקה.

יריב לוין: אני רוצה לנסות להסתכל באיזשהו מבט-על, על חלק מתהליכי החקיקה שאנחנו חווים בחודשים האחרונים.

יריב לוין: אני מכוון את הדברים בעיקר לסגן השר קארה, לא כדי להתנגח איתך ואפילו לא כדי לבקש שתענה לי או תתייחס.

יריב לוין: אבל כן כדי לבקש ממך לפחות לחשוב על הדברים.

יריב לוין: אני חושב שבסוף, הנחת העבודה שלי היא שכל אדם שמגיע לכאן, בא באמת עם רצון לקיים שליחות ציבורית, ואתה גם באת עם אג'נדה מאוד ברורה.

יריב לוין: בהרבה מאוד מקרים גם מאוד נחוצה, שקולה לא תמיד נשמע כאן, כפי שהיה צריך להישמע.

יריב לוין: בזה אין בכלל ספק.

יריב לוין: אני חושב שההבדל בין עבודה מחוץ לכנסת לעבודה בתוך הכנסת, בטח ובטח בממשלה, הוא שפה קובע מבחן התוצאה, ולא מבחן הכוונות הטובות שוודאי יש לך.

יריב לוין: לא מבחן הניסיונות ולא מבחן ההצהרות.

יריב לוין: הדבר הזה נכון ביתר שאת, כאשר מדובר במציאות קואליציונית, שבה הכול קם ונופל על חודו של קול אחד, וכל אחד יכול למקסם את השפעתו בזכות המצב המיוחד הזה.

יריב לוין: אני חושב שיש כאן כמה חברי כנסת, שבהחלט עושים את זה בצורה מאוד טובה, ויש אחרים שעד עכשיו לא יכולים להסתכל ולומר שהם הגיעו באמת לתוצאות המקוות בראייתם, ומתוך האג'נדה האישית שלהם.

יריב לוין: נדמה לי, אדוני סגן השר, שיש הרבה אירוניה בכך, שדווקא אתה מייצג כאן את הממשלה בדיון בחוק הזה, שכל כולו רגולציה עודפת, מיותרת, שונה לגמרי מהדברים שאתה באמת מאמין בהם.

יריב לוין: אין לי ספק שאתה מאמין בהם.

יריב לוין: אגב, אני משוכנע שאם אתה היית יכול לכתוב את הדברים, ולא רק נאלץ לבוא ולייצג אותם כאן, הדברים היו נראים אחרת לחלוטין.

יריב לוין: אני אומר וחושב שאתה צריך לשאול את עצמך שאלה אחת, וכפי שאמרתי, אתה לא צריך לענות עליה כאן.

יריב לוין: אני חושב שהיא עניין שלך בינך לבין עצמך.

יריב לוין: לפעמים משלמים מחירים בחיים הציבוריים.

יריב לוין: צריך לתמוך בדברים או להיות שותף לדברים שפחות אוהבים, כדי להשיג את הדברים שהם בראייתך החשובים באמת.

יריב לוין: אבל את הדברים שבראייתך חשובים באמת, לא רק שלא השגת עד עכשיו, אלא ההפך הוא הנכון – בהרבה מקרים יש לנו רגרסיה והליכה אחורה.

יריב לוין: זה המאזן נכון לעכשיו, ונדמה לי שגם אתה מבין את זה.

יריב לוין: נשאלת השאלה האם יש בכלל סיכוי.

יריב לוין: אם זה מה שקרה עד עכשיו, בטח עוד לפני תקציב, האם יש סיכוי שמעכשיו הדברים ישתנו?

יריב לוין: אני חושב שהם ישתנו רק לרעה.

יריב לוין: בסוף הזמן עובר, ואתה גורר עוד יום, עוד חודש ועוד שנה, ואתה אומר לעצמך שמה שלא היה אתמול, אולי נתקן מחר.

יריב לוין: בסוף תצטרך לעמוד עם עצמך, עוד לפני הציבור ששלח אותך לכאן, ולתת לעצמך הסבר איך בין הכוונות הטובות שהיו לך בהתחלה, הגעת לתוצאות האלה.

יריב לוין: אני רוצה להציע לך, אדוני סגן השר, תפעיל את השפעתך, תתעקש על הדברים שחשובים לך, שלרבים מהם אני מסכים, ואל תפעל בדרך הזאת כי בדרך הזאת תגיע פעם אחר פעם - - -

גלעד קריב: תודה.

גלעד קריב: אנחנו ניגשים להצביע על הסתייגויות מס' 131-130.

גלעד קריב: מי בעד ההסתייגויות?

גלעד קריב: הסתייגויות מס' 131-130 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגות 132, שאיננה מהותית.

שמחה רוטמן: למה היא לא מהותית?

גלעד קריב: זה רק מסירת דיווח.

גלעד קריב: אדוני היועץ המשפטי, בבקשה, אתה רואה את זה כמהותי?

גלעד קריב: בבקשה, אני אשמח שתתייחסו.

שמחה רוטמן: אני חייב לומר שפסלו לי פה כבר כמה הסתייגויות.

שמחה רוטמן: אני מבקש שנעלה את זה גם למעלה.

גלעד קריב: חבר הכנסת רוטמן, בבקשה, תנמק.

גלעד קריב: מכיוון שההסתייגות מהותית, לגוף ההסתייגות, בבקשה.

שמחה רוטמן: בוודאי.

שמחה רוטמן: יש פה הודעה על מינוי חברי מליאת הרשות, שיפורסמו ברשומות.

שמחה רוטמן: התחזיות שלך לגבי העתיד בממשלה הזאת יותר מדויקות, ככל הנראה, מהתחזיות של צביקה האוזר ושל אביר קארה.

שמחה רוטמן: בסופו של דבר, יכולת ההשפעה שלך על החקיקה של הממשלה רבה יותר.

שמחה רוטמן: כאמור, אני גם מברך אותך על כך.

שמחה רוטמן: יש אנשים שאולי עדיין חולמים ומתכננים להוסיף להם את סמכויות הקצה, להפוך אותם בעצם למלכי הרגולציה של מדינת ישראל.

שמחה רוטמן: אני חושב שאין כמעט מינוי חשוב יותר בממשלה, ולכן, כאשר אומרים "יפורסמו ברשומות", אני חושב שהביקורת הפרלמנטרית החשובה, שצריכה להיות בשאלה מי יהיו האנשים במליאה, היא קריטית.

שמחה רוטמן: אתה יודע, זה לא סוד, ודיברנו על זה כמה וכמה פעמים גם במהלך החקיקה.

שמחה רוטמן: אני בכלל הייתי רוצה שהגוף הזה יהיה גוף פרלמנטרי כולו, ויש לי הסתייגות שעוסקת בזה.

שמחה רוטמן: למרות בקשותיי החוזרות ונשנות, משום מה החלטתם לא לתמוך בהסתייגות הזאת.

שמחה רוטמן: אני חושב שרק הולם, שחברי ועדה כזאת – קורות החיים, הניסיון הרלוונטי שלהם ועוד – יגיעו לוועדת החוקה של הכנסת.

שמחה רוטמן: יתקיים בהם דיון, ואנחנו בכנסת נוכל לדעת מי הם אותם האנשים בני המזל, שיחזיקו בכוח האדיר הזה להתערב בכל רגולציה, ולכפות בעצם על כל רגולציה את כל ערכי היסוד, את כל הערכים החשובים – חוץ ממגדר, כמובן – על רגולטורים שונים.

שמחה רוטמן: אני מבקש להודות לחברת הכנסת גבי לסקי על ויתורה על גוף המגדר.

גבי לסקי: די.

גבי לסקי: שיהיה לפרוטוקול, לא ויתרתי.

גבי לסקי: די, די.

שמחה רוטמן: כדי שרגולטורים לא יצטרכו לשקול שיקולים כאלה בזמן שהם קובעים רגולציה.

גלעד קריב: נצביע על הסתייגות 132.

גלעד קריב: מי בעד ההסתייגות?

גלעד קריב: הסתייגות מס' 132 לא אושרה.

גלעד קריב: ההסתייגות נפלה.

גלעד קריב: הסתייגות 133, בבקשה, הנמקה.

שמחה רוטמן: בסעיף 5(ג) המוצע, המילים "(5), (6) או (7) תהיה ארבע שנים".

שמחה רוטמן: המטרה של מחיקת המילים הללו, היא לקבוע שכל חברי המליאה, כהונתם תהיה מוגבלת לארבע שנים, לא רק נציגי הציבור.

שמחה רוטמן: בכלל, הייתי רוצה לקבוע כלל שכזה על כמה שיותר משרות בשירות המדינה.

שמחה רוטמן: כהונה קצובה היא דבר מאוד מאוד חשוב.

שמחה רוטמן: כאשר אתה מכניס פנימה לתוך קודש הקודשים של רגולציה בישראל אנשים, אתה מכניס אותם לתקופת זמן ארוכה בהרבה.

שמחה רוטמן: אתה נמצא בסיטואציה של אגירת כוח רבה בידיים של אותם אנשים.

שמחה רוטמן: לכן, אני חושב שצמצום התקופה הזאת חשוב מאוד.

שמחה רוטמן: צמצום התקופה הזאת יכול להוביל לריענון השורות.

שמחה רוטמן: כמובן, אם ההסתייגות תתקבל, צריך לדאוג לכך שלא ייגמרו ארבע השנים האלה באותו זמן, כי אז נאבד את הזיכרון הארגוני.

שמחה רוטמן: אבל דיה לצרה בשעתה.

שמחה רוטמן: אני בטוח שאחרי שתצביע בעד ההסתייגות הזאת, אדוני היושב-ראש, יהיה לנו זמן רב לתקן ולהתאים גם את משך הזמן, ולדאוג שחס ושלום לא נישאר יתומים בבת אחת בתום תקופת ארבע השנים.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 133 לא אושרה.

גלעד קריב: ההסתייגות נפלה.

גלעד קריב: אדוני היועץ המשפטי, הסתייגויות 134, 135 ו-136, הן באותו נושא.

גלעד קריב: בבקשה, הנמקה.

גור בליי: האמת שגם הסתייגויות 138 ו-139, אבל לא 137.

גלעד קריב: אנחנו מנמקים את 134, 135, 136, 138 ו-139.

גלעד קריב: אחרי זה נחזור אחורה ל-137.

גלעד קריב: בבקשה, הנמקה.

יריב לוין: אני רוצה לעבור לכמה דברים שנוגעים לחוק הזה עצמו, כי פשוט לא להאמין כשאתה רואה את הדבר הזה.

יריב לוין: מספיק לראות את ההיקף של החוק, ומה שקבוע בו, הסרבול של הדברים וההסדרים שיש שם – הרשות, הוועדות וכל מה שמופיע בו – כדי להבין שאנחנו יוצרים כאן מפלצת בירוקרטית פשוט מטורפת.

יריב לוין: היא תעשה בדיוק את ההפך מכל מה שהמערכת הזאת אמורה לעשות – יתחילו עניינים, ירצו למנות נציגים ויתברר שמי שאמור לשבת, כנגד ההוא יש טענה כזאת, וכנגד השני יש טענה כזאת.

יריב לוין: ואז יהיו בתי משפט, צווי מניעה ואי אפשר יהיה לכנס כי אין מספיק חברים, או לא כל החברים מונו, הקוורום לא מתאים וכולי וכולי.

יריב לוין: אחר כך כל אחד יצטרך ניגוד עניינים – בנושא הזה הוא כן יכול לעסוק, בנושא השני הוא לא יכול לעשות.

יריב לוין: אנחנו נפתח פה תהליך בירוקרטי מטורף, כמו שאנחנו רואים בחברות הממשלתיות.

יריב לוין: אני אומר שוב, זה לא נושא פוליטי כי אני לא חושב שמישהו פה רוצה עוד בירוקרטיה.

יריב לוין: אני בטוח שזאת גם לא הכוונה שעומדת ביסוד החוק הזה, אבל התוצאה הסופית היא תוצאה פשוט אבסורדית.

יריב לוין: לפעמים, צריך לומר, רבותיי, אין שום סיכוי.

יריב לוין: כשאתה רואה את הדבר הזה, אתה מבין שאין שום סיכוי שהוא יעבוד.

יריב לוין: ולא משנה אם ההרכב יהיה כזה או הרכב אחר, או האנשים יהיו יותר טובים או פחות טובים.

יריב לוין: אני רוצה לומר עוד דבר.

יריב לוין: בסופו של עניין, יש לנו נטייה לחשוב שכאשר אתה מעביר את הדברים לדרגים מקצועיים, זה מבטיח את זה שהדברים ייעשו בצורה יותר טובה ויותר מהירה.

יריב לוין: אני חושב שבהרבה מאוד מקרים זה לא נכון.

יריב לוין: אני חושב שדווקא הניסיון לייצר מהלכים מאוד אגרסיביים של הורדת רגולציה, שהובלו על ידי השרים, ובעצם דילגו וניסו לשחרר את הדברים החוצה מהמערך הפקידותי, ומכל התהליכים המשפטיים והבירוקרטיים למיניהם, המהלכים האלה הם אלה שבאמת הצליחו בגדול.

יריב לוין: דווקא מהלכים שניסו לייצר כל מיני מנגנונים כאלה, הרבה פעמים תקעו את המערכות לחלוטין.

יריב לוין: לכן, אני חושב שמעבר להסתייגויות הספציפיות, יש מקום לשקול אם בכלל כל המבנה ביסודו הוא נכון, או שהביאו לכאן איזה מבנה, ועכשיו הוועדה שינתה קצת, הזיזה קצת ותיקנה קצת, אבל בסוף היא הייתה מתועלת לתוך איזושהי תעלה, שתוצאתה הסופית – כולנו מבינים – טוב לא תביא.

יריב לוין: בוא נראה כמה זמן ייקח עד שהדבר הזה בכלל יקום על הרגליים, ייתנו לו תקנים ויאשרו לו בנציבות.

יריב לוין: כולנו מבינים לאן זה הולך, וזה פשוט מיותר לחלוטין, לא נכון.

יריב לוין: אני חושב שהדבר הזה נוגע לכל ההסתייגויות כולן.

גלעד קריב: תודה.

גלעד קריב: אנחנו מצביעים ביחד על 134, 135, 136, 138 ו-139.

גלעד קריב: מי בעד ההסתייגויות?

גלעד קריב: הסתייגויות מס' 134, 135, 136, 138, 139 לא אושרו.

גלעד קריב: ההסתייגויות נפלו.

גלעד קריב: אנחנו ניגשים להסתייגות 137.

גלעד קריב: הנמקה, בבקשה.

יריב לוין: אני רוצה להתייחס לעוד נושא, שבעיניי מאוד מאוד חשוב, והוא הניסוחים המעורפלים שיש לכל אורך החוק הזה.

יריב לוין: כמובן, הדוגמה המובהקת היא האמירה בדבר התחשבות בזכויות ובאינטרסים ציבוריים, המושפעים מהאסדרה.

יריב לוין: הרי מה אנחנו רוצים?

יריב לוין: להזמין התדיינויות משפטיות אין קץ?

יריב לוין: אני לא נכנס לשאלה של השקפת עולם, עד כמה נכון בכלל להכניס מרכיבים מהסוג הזה לתוך מערכות השיקולים, משום שבסוף זה מעביר את הכול למגרש המשפטי.

יריב לוין: אני אומר את זה לך, חבר הכנסת האוזר.

יריב לוין: אני נדהם מכך שאתה מוכן לתמוך בדבר הזה, ולא מרים דגל אדום מייד.

יריב לוין: אתה הרי מבין לאן זה הולך.

צבי האוזר: בנדרה רוסה.

יריב לוין: אני לא יודע באיזו שפה אתה מדבר, אבל בספרדית זה רוחה ולא רוסה, כי רוסה זה ורוד.

צבי האוזר: זה ציטוט מאוונטי פופולו לפי מיטב שמיעתי.

יריב לוין: חבר הכנסת האוזר, הניסיון להסיט אותי מהקו היה מוצלח, אבל בסוף לא עלה.

שמחה רוטמן: רבותיי, רק לטובת הדיוק.

שמחה רוטמן: אוונטי פופולו הוא באיטלקית, לא בספרדית.

גלעד קריב: בבקשה, כבודו.

יריב לוין: באמת הייתי שמח לקבל התייחסות שלך לעניין הזה.

יריב לוין: אני עוד לא נכנס לשאלה העקרונית, האם אנחנו רוצים להכניס את בתי המשפט ושוב את המערכת המשפטית לתוך כל העולמות האלה באופן הזה.

יריב לוין: אני מסתכל רק על הצד הטכני-הבירוקרטי.

יריב לוין: הרי אתה מבין שסעיף כזה מזמין דיוני אין קץ בתוך המערכת הזאת, ואחר כך דיוני אין קץ בעתירות מחוץ למערכת הזאת, על כל דבר ועניין, גם דברים שנמצאים פה.

יריב לוין: אגב, יכול להיות שבהיקש ובהסקה גם לעולמות אחרים.

יריב לוין: הרי נפתח פה פתח מטורף, שגוי לחלוטין, מזיק.

יריב לוין: אתם יודעים מה?

יריב לוין: ה-בירוקרטיה הכי גדולה, הכי משמעותית, נמצאת שם.

יריב לוין: אני שואל אותך, חבר הכנסת האוזר, תסביר לי מי צריך את זה.

צבי האוזר: אני אבקש תגובה על חשבון ההסתייגות הבאה.

גלעד קריב: אנחנו נמצא וניתן לך את הזמן להגיב.

גלעד קריב: הכול בסדר.

גלעד קריב: אנחנו מצביעים על הסתייגות 137.

גלעד קריב: מי בעד ההסתייגות?

גלעד קריב: הסתייגות מס' 137 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגויות 140 ו-141.

גלעד קריב: אני לא רואה בפער הזה הסתייגות מהותית.

גלעד קריב: הפער בין שישה חודשים לשמונה חודשים או עשרה חודשים.

שמחה רוטמן: לאחד את ההסתייגויות זה משהו אחד, אבל להגיד שהן לא מהותיות זה משהו אחר.

גלעד קריב: שנייה, אני שואל את היועץ המשפטי.

גלעד קריב: מדובר על השאלה מתי הם מתחילים לפעול למינוי נציג הציבור.

גלעד קריב: זה לא שאנחנו מורידים את ההסתייגויות האלה.

יריב לוין: הן יורדו בסעיף 98 בוועדת הכנסת.

גלעד קריב: לא, לא.

יריב לוין: שם ועדת הכנסת, אוהו, תקבל החלטות.

יריב לוין: לא כמו בפיצולים.

יריב לוין: שם אולי יישמע ברבים.

גלעד קריב: חבר הכנסת רוטמן, אתה רוצה לנמק?

שמחה רוטמן: כן, אני אשמח.

שמחה רוטמן: קודם כול, אני מוכן לתת חלק מהזמן שלי לחבר הכנסת האוזר.

שמחה רוטמן: אני מוכן לתת לו גם זמן אקסטרה, אבל זה כבר לא בשליטתי.

שמחה רוטמן: אני מוכן לתת לו כל זמן שהיושב-ראש יהיה מוכן לתת לו, ועוד קצת.

שמחה רוטמן: שני אי דיוקים קטנים, אחד טכני ואחד מהותי.

שמחה רוטמן: זה תיקון ראשון, ואני לא ממש מצליח להבין כיצד פזמון הקומוניסטים האיטלקיים הפך אצלכם לספרדי.

שמחה רוטמן: השיר הוא באיטלקית.

יריב לוין: לא, זה באשמתי.

שמחה רוטמן: לא בספרדית.

שמחה רוטמן: חברת הכנסת גבי לסקי, שהייתי מצפה ממנה שכל דבר שקשור לקומוניזם יעמוד בראש מעייניה, במקום זה היא התחילה פה דיון על השפה הספרדית.

גבי לסקי: בנדרה רוסה זה בספרדית.

גבי לסקי: ורוד.

גלעד קריב: חברים, אנחנו בתוך זמן ההנמקות.

שמחה רוטמן: אני רק אומר, עם כל הצער והכאב, שכנראה השכלתי בקולנוע ישראלי נמוכה מהשכלתי בפזמונים של קומוניסטים איטלקיים.

שמחה רוטמן: אני הכרתי את השיר בלי קשר לסרט.

גבי לסקי: אולי תזמזם?

צבי האוזר: אוונטי פופולו, אוונטי פופולו.

יריב לוין: אני רק אזכיר את ביקורתו של חבר הכנסת האוזר על פרקי התהילים.

גלעד קריב: מכובדיי, אנחנו תכף נצא להיוועצות סיעתית, כי אני רואה שיש פה צורך קצת ב - - -

שמחה רוטמן: אני חייב לומר, אדוני היושב-ראש, שבכל פעם שאתה תבקש התייעצות סיעתית, אני מבטיח לא להתנגד.

גלעד קריב: יפה.

גלעד קריב: אתה מוכן לסיים את הנמקתך?

שמחה רוטמן: אני מנסה, אדוני.

שמחה רוטמן: לא נותנים לי.

גלעד קריב: דבר כבר.

שמחה רוטמן: הדבר השני, שהוא בהקשר הזה הרבה יותר מהותי מאשר השאלה באיזו שפה השיר אוונטי פופולו ובנדרה רוסה, ולא בנדרה רוחה, כי זה באיטלקית, הוא שהייתה איזושהי פליטת פה לחבר הכנסת האוזר.

שמחה רוטמן: הוא טען שאני עכשיו צריך להיות איכשהו יותר מחובר להמנון הקומוניסטים האיטלקיים.

צבי האוזר: לא יותר מחובר.

צבי האוזר: להכיר, להכיר.

צבי האוזר: עדיף שתהיה מחובר לתהילים.

שמחה רוטמן: אדוני היושב-ראש, רציתי לציין שיש חוסר מודעות לבחירה.

שמחה רוטמן: כאשר חבר הכנסת האוזר בחר להקים קואליציה עם מפלגת מרצ ועם מפלגת העבודה, החיבור העמוק שלו לדגל האדום, או באיטלקית – בנדרה רוסה – הפך להיות הרבה יותר מהותי וחזק, מאשר החיבור שלי לפרקי תהילים.

גלעד קריב: תודה, מכובדיי.

גלעד קריב: אנחנו מצביעים על הסתייגויות 140 ו-141.

גלעד קריב: מי בעד ההסתייגויות?

גלעד קריב: הסתייגויות מס' 140, 141 לא אושרו.

גלעד קריב: ההסתייגויות נפלו.

גלעד קריב: אנחנו ננמק שלוש הסתייגויות – 142, 143, 144, בבקשה.

גלעד קריב: חברים, יש שלוש דקות להנמקה.

צבי האוזר: אני אנצל את הזכות הזאת, וברשות חבריי אני אנמק פחות משלוש דקות.

צבי האוזר: קודם כול, אני שותף לדאגתו של חבר הכנסת לוין בהקשר לכך שלא ייצא, חלילה, שבאנו לברך ויצאנו מקשים ומקללים או מכבידים הליכים בירוקרטיים.

צבי האוזר: אשר על כן, אמרתי את זה בדיוני הוועדה.

צבי האוזר: לדעתי, הפתרון הראוי הוא לאפשר לאותו גוף להניף דגל אדום, כמו שאתה אומר – אני כיניתי זאת צו מבנה מסוכן – על הבירוקרטיה.

צבי האוזר: הרשות תכריע באשר לרגולציה, כמובן עם כל הנימוקים וכל ההקשרים שיש על רגולציה שבוחנת, כרגולציה שאיננה נאותה, איננה ראויה לבחינה.

צבי האוזר: ואז יחל אותו שעון זמן שעובר אחורה, כלומר הרגולציה שאליה הוכרז כמבנה להריסה או לבחינה, תוקפה יפוג תוך זמן מסוים.

צבי האוזר: תלוי גם מה ההקשר – תוך שנה, שנתיים, חמש שנים.

יריב לוין: חמישים שנה.

צבי האוזר: לא, לא, בהקשר סביר.

צבי האוזר: במקביל, יינתן לרגולטור עצמו, שהוא בעל המומחיות, חזקה שאנחנו גם הסדרנו עניינו של ציבור בידי מאסדרים-רגולטורים, וגם מאמינים במקצועיותם.

צבי האוזר: הם יצטרכו לשנות את סדר העדיפויות ולקבוע את אותה רגולציה חדשה הנדרשת.

צבי האוזר: תודה רבה.

גלעד קריב: תודה רבה.

גלעד קריב: אנחנו מצביעים על שלוש ההסתייגויות – 142, 143, 144.

גלעד קריב: מי בעד ההסתייגויות?

גלעד קריב: הסתייגויות מס' 142, 143, 144 לא אושרו.

גלעד קריב: ההסתייגויות נפלו.

גלעד קריב: ההסתייגות האחרונה לסעיף 5 היא הסתייגות 145.

גלעד קריב: הנמקה, חבר הכנסת לוין, בבקשה.

יריב לוין: באשר לסוגיית אוונטי פופולו, אני מוכרח לומר שמהקומוניזם בכל זאת יצא משהו אחד טוב, וזה הציור של פרידה קאלו.

יריב לוין: אני חושב שהם מבטאים את הכאב העצום שחש כל מי שקורא את החוק הזה.

יריב לוין: הרי פרידה קאלו הייתה נכה, סבלה כל חייה מכאבים נוראיים ומתקופות מאוד קשות בחיים שלה.

יריב לוין: בקושי התניידה.

יריב לוין: יש לה אפילו ציורים שהיא שוכבת במיטה, לא מרצון אלא מתוך המצב שבו היא מצאה את עצמה.

יריב לוין: זה מה שהולך לקרות גם עם החוק הזה, רבותיי.

יריב לוין: הוא מכניס אותנו לתוך מיטת סדום כזאת, קושר אותנו מכל הכיוונים, על כל מיני אנשים שיגידו לנו מה כן, מה לא, יפקחו עלינו מכאן, וייתנו לנו הוראות משם.

יריב לוין: פקק תנועה אחד גדול.

יריב לוין: אני רק רוצה להציע דבר אחד, אדוני היושב-ראש, ואולי תשקול בכל זאת למשוך את העניין הזה החוצה, ולהחזיר אותו לוועדה.

יריב לוין: אני מבטיח לך שאם תעשה את התיקון האחד הקטן הזה, אנחנו אפילו נסכים שהוא יובא מייד, לא נגיש הסתייגויות ולא נעכב את החוק אחר כך, כשהוא יבוא למליאה בנפרד מחוק ההסדרים.

יריב לוין: נכניס סעיף אחד שאומר, שאם התקינה מציעת המבנה, שבו המערכת הזאת תעבוד, וכל הצדדים הטכניים האלה לא יסתיימו תוך שנתיים, אז החוק יפקע.

יריב לוין: זה מספיק, האמן לי.

יריב לוין: ואני לא לוקח פה שום סיכון.

גלעד קריב: אנחנו מצביעים על הסתייגות 145.

גלעד קריב: מי בעד ההסתייגות?

גלעד קריב: הסתייגות מס' 145 לא אושרה.

גלעד קריב: ההסתייגות נפלה.

גלעד קריב: אנחנו נעשה היוועצות סיעתית שתהיה קצת יותר ממושכת.

גלעד קריב: היא תהיה עד השעה 22:55.

גלעד קריב: יש בחוץ כיבוד שיתמוך בהיוועצות הסיעתית, ותודה לכולם.

גלעד קריב: אנחנו יוצאים להיוועצות.

גלעד קריב: חברים, אנחנו מחדשים את הדיון.

גלעד קריב: הסתייגות 146 – אני מקריא אותה ונצביע.

שמחה רוטמן: זה לא נראה לך מהותי?

גלעד קריב: הביטוי "שחרור המשק מרגולציה" – לא.

גלעד קריב: אני חושב שזה בדיוק התייחסות לא מהותית, כמו הדברים שיבואו אחרי זה.

גלעד קריב: בסעיף 7(1), במקום המילים: תהליכי קביעת אסדרה, יבוא: שחרור המשק מרגולציה.

גלעד קריב: מי בעד ההסתייגות?

גלעד קריב: הסתייגות מס' 146 לא אושרה.

גלעד קריב: ההסתייגות נפלה.

גלעד קריב: הסתייגות 147 – בסעיף 7(1) המוצע, במקום: מאסדרים, יבוא: לפקידים השולטים על המדינה.

גלעד קריב: מי בעד ההסתייגות?

גלעד קריב: הסתייגות מס' 147 לא אושרה.

גלעד קריב: ההסתייגות נפלה.

גלעד קריב: הסתייגות 148 – בסעיף 7(3) המוצע, במקום: בתחום האסדרה, יבוא: במגזר הערבי.

שמחה רוטמן: סליחה, זה לא מהותי?

גלעד קריב: לא.

שמחה רוטמן: איך זה לא מהותי?

שמחה רוטמן: לא מקובל עליי הדבר הזה, אני חייב לומר.

גלעד קריב: מי בעד ההסתייגות?

גלעד קריב: הסתייגות מס' 148 לא אושרה.

גלעד קריב: ההסתייגות נפלה.

גלעד קריב: הסתייגות 149.

גור בליי: זאת הסתייגות מהותית.

גלעד קריב: עמדת הייעוץ המשפטי היא שההסתייגות מהותית.

גלעד קריב: בבקשה, הנמקה.

שמחה רוטמן: רציתי רק להגיד שלמיטב ידיעתי אתם צריכים אך ורק לקנא במה שהולך בוועדת הכספים.

שמחה רוטמן: שם הוגשו 22 אלף הסתייגויות.

גבי לסקי: 33 אלף.

שמחה רוטמן: הרסת לי עכשיו את כל הטיפולוגיה.

גבי לסקי: א

גבי לסקי: חמד טיבי הגיש עוד 11 אלף.

שמחה רוטמן: זה לא נחשב, כי אחמד טיבי הוא מהקואליציה.

שמחה רוטמן: אנחנו דיברנו על כך שאך ורק הסתייגויות של האופוזיציה נחשבות בספירה הזאת.

יריב לוין: לא, אל תגיד שהוא מהקואליציה.

שמחה רוטמן: הוא מהקואליציה.

שמחה רוטמן: הוא עמד בחוץ בזמן ההצבעה על הקמת הממשלה, בתור האצבע הספייר שלהם.

יריב לוין: בסדר.

יריב לוין: מאז חלו שינויים.

שמחה רוטמן: הוא מעל קואליציה של כבוד.

שמחה רוטמן: בכל מקרה, למספר הטיפולוגי שלי זה לא מפריע.

שמחה רוטמן: קודם שאלו אותי איך הגענו למספר 22 אלף, ומדוע בחרו באופוזיציה להעלות דווקא 22 אלף הסתייגויות בוועדת הכספים.

שמחה רוטמן: 22 אלף למיטב ידיעתי, ואולי אני טועה – גלעד, אני זקוק לידע הנרחב שלך – אני לא מכיר מספר טיפולוגי ביהדות, חוץ מ-60 ריבוא, כמובן, שהוא מספר טיפולוגי הגדול ביותר ביהדות.

שמחה רוטמן: המספר הגדול ביותר שאיננו 60 ריבוא, הוא 22 אלף.

שמחה רוטמן: הוא מספר מאוד מיוחד, עד כדי כך, שחז"ל אומרים: מדוע אדם שאיננו עוסק בפרייה ורבייה הוא הורס את העולם?

שמחה רוטמן: כי השכינה שורה על עם ישראל, אך ורק אם יש 22 אלף איש.

שמחה רוטמן: אם יש פחות מ-22 אלף איש, השכינה איננה שורה.

שמחה רוטמן: שנאמר: שובה ה' רבבות אלפי ישראל.

שמחה רוטמן: ממילא אומרת הגמרא במסכת יבמות, אם יהיה חסר אחד, יהיו רק 21,999 אנשים, לא תהיה שכינה בעולם.

שמחה רוטמן: השכינה לא תשרה בעולם כלל וכלל.

שמחה רוטמן: לכן, פוגע בהשראת השכינה כל מי שמחסיר אחד.

שמחה רוטמן: וממילא, כל המקיים נפש אחת כאילו קיים עולם מלא, וכל השראת השכינה תלויה בדבר הזה.

שמחה רוטמן: 22 אלף הוא מספר בהקשר הזה מאוד מאוד חשוב.

יריב לוין: בקיצור, אתה אומר שאסור לקזז.

שמחה רוטמן: לכן, אסור לקזז ולוותר, חלילה וחס, על הסתייגות אחת.

שמחה רוטמן: זה גם בא ומלמד אותך, אדוני היושב-ראש, שאין כזה דבר הסתייגות לא מהותית.

שמחה רוטמן: כל נפש מישראל היא מהותית, וכל המקיים נפש אחת מישראל כאילו קיים עולם מלא.

שמחה רוטמן: ממילא, כאשר חברתי חברת הכנסת גבי לסקי, באה ואמרה שהוסיפו עוד 11 אלף הסתייגויות על ידי אחמד טיבי, בהתחלה חששתי.

שמחה רוטמן: אבל מייד נזכרתי שכתוב: רבבות אלפי ישראל.

שמחה רוטמן: וגם אם נספור את אחמד טיבי כחלק מהקואליציה או כחלק מהאופוזיציה, כחלק מישראל אפילו אתה, אדוני היושב-ראש - - -

יריב לוין: חבר הכנסת רוטמן, תרשה לי לסתור את התיאוריה.

יריב לוין: אני מניח שחבר הכנסת כסיף גם חתום על ההסתייגויות האלה, אז התיאוריה קרסה.

שמחה רוטמן: אני חייב לומר שאתה עברת עכשיו על אחד מהכללים החשובים ביותר, הכתובים במקורותינו – אין מקשים על הדרשן.

גלעד קריב: דרשה יפה מאוד.

גלעד קריב: אם כבר הזכרת ציטוט, נזכיר שנוסח המשנה המקורי הוא ככל הנראה: כל המציל נפש אחת, ולא נפש אחת מישראל.

גלעד קריב: וכך גם גרס הרמב"ם.

שמחה רוטמן: אירעו שני אירועים חשובים ביותר, אדוני, ביום אחד.

שמחה רוטמן: פעם אחת אמרת שגמרנו לדון באוונטי פופולי.

שמחה רוטמן: בפעם השנייה אמרת שהנוסח המקורי חשוב יותר מאשר הנוסח החדש, הרפורמי.

שמחה רוטמן: די בכך כדי שאני ארגיש שאני סיימתי את עבודתי בוועדה היום, ואני משאיר אתכם בידיו האמונות של חברי חבר הכנסת לוין.

יריב לוין: את זה אדוני העיר בהקשר לחוק ההיוועדות החזותית?

גלעד קריב: גם, בהחלט.

גלעד קריב: נכון.

גלעד קריב: מי בעד ההסתייגות?

גלעד קריב: הסתייגות מס' 149 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות 150.

גלעד קריב: חבר הכנסת לוין, תרצה לנמק?

יריב לוין: כן.

יריב לוין: אחרי שברוך ה' ובשעה טובה עומדים לרשותנו משרדים, יש בניין ויש אפילו תקנים וכללים, דרכי עבודה ולמנות יועץ משפטי ולעשות את כל הפעולות הדרושות, הינה מה אנחנו אמורים לעשות עכשיו?

יריב לוין: הרשות תכין תוכנית שנתית לשיפור האסדרה.

יריב לוין: זה מזכיר לי משהו שנתקלתי בו כאשר הייתי שר התיירות.

יריב לוין: הגעתי למשרד, ביקשו להיפגש איתי שורה ארוכה של ראשי ערים, וכל אחד מהם הגיע למשרד עם חוברת, שבה הייתה תוכנית-אב לתיירות לרשות המקומית שלו.

יריב לוין: בפי כולם אותה בקשה – שאני אאשר להם לעדכן את התוכנית.

יריב לוין: למה?

יריב לוין: כי היא נעשתה לפני חמש, שמונה או עשר שנים, ולפעמים אפילו עשרים שנה, ולא קרה איתה כלום.

יריב לוין: רצו לעדכן את התוכנית.

יריב לוין: הלכתי לבדוק, והתברר לי שכל קודמיי נענו תמיד בהתלהבות לבקשה הזאת, כי עדכון תוכנית-אב היה כרוך בעלות בסדר גודל של 100 אלף שקל.

יריב לוין: כך ראש הרשות יוצא מרוצה עם 100 אלף שקל לטובת העדכון, ואתה יודע שאין שום סיכוי שהתוכנית תסתיים, עד שהקדנציה שלך תיגמר.

יריב לוין: כך, הוא לא ידרוש ממך לבצע שום פרויקט ושום דבר, כי הוא עובד על התוכנית.

יריב לוין: הצרה שצריך לבצע בה, תתגלגל כבר לבא אחריך, והכול טוב.

יריב לוין: מה שקרה תמיד הוא, שעד שגמרו להכין את התוכניות האלה ועד שהתחלפו השרים והגיע מישהו שרצה לעשות משהו, כבר נעשו כל כך הרבה שינויים, שהתוכנית כבר לא הייתה רלוונטית.

יריב לוין: כך, בכל פעם היה צריך לעדכן את התוכניות האלה.

יריב לוין: אני יכול לומר לוועדה שקבעתי במקום שאצלי לא יהיו תוכניות-אב.

יריב לוין: שיבואו עם פרויקט נקודתי שצריך לבצע, ואותו נעשה.

יריב לוין: אני אומר אותו הדבר פה.

יריב לוין: מרוב שיישבו על המדוכה להכין תוכניות שנתיות רק לעשות משהו, לא יהיה זמן, לא יספיקו ולא יעשו שום דבר.

יריב לוין: לשם מה צריך להכין תוכניות שנתיות?

יריב לוין: צריך לטפל בדברים, לעשות אותם כמה שיותר מהר.

יריב לוין: שוב, בירוקרטיה מיותרת לחלוטין, ופשוט מדהים לראות מה יוצרים פה.

גלעד קריב: הרוב נשען על החלטת הממשלה משנת 2014.

יריב לוין: יכול להיות.

יריב לוין: אמרתי לך, אדוני היושב-ראש, לא הכול מושלם היה גם קודם.

יריב לוין: אף אחד לא טוען, אבל אין חובה להתעקש דווקא לחזור על השגיאות שנעשו.

צבי האוזר: חבר הכנסת לוין, או בתוארו דאז השר לוין, לא הצליח בכל מלחמותיו.

יריב לוין: זה נכון, אני מסכים.

צבי האוזר: לעניין האסירים - - -

יריב לוין: על כך תעיד השופטת חיות.

גלעד קריב: הסתייגות 150.

גלעד קריב: מי בעד ההסתייגות?

גלעד קריב: הסתייגות מס' 150 לא אושרה.

גלעד קריב: ההסתייגות נפלה.

גלעד קריב: אני אקריא את הסתייגויות 151, 152, 153 ואעמיד להצבעה.

גלעד קריב: אני רואה אותן כהסתייגויות לא מהותיות לנוסח החוק.

גלעד קריב: אדוני היועץ המשפטי, אם אתה מתנגד, אמור לי.

גלעד קריב: הסתייגות 151 – בסעיף 8 המוצע, המילים: או שהוגש נגדו כתב אישום או קובלנה משמעתית בעבירה כאמור, וטרם ניתן פסק דין סופי בעניינו – יימחקו.

גלעד קריב: מי בעד ההסתייגות?

גלעד קריב: הסתייגות מס' 151 לא אושרה.

גלעד קריב: ההסתייגות נפלה.

גלעד קריב: הסתייגות 152 – בסעיף 8 המוצע, בסופו יבוא: או שלא נמצא זכאי לתעודת בגרות.

גלעד קריב: מי בעד ההסתייגות?

גלעד קריב: הסתייגות מס' 152 לא אושרה.

גלעד קריב: ההסתייגות נפלה.

גלעד קריב: הסתייגות 153 – בסעיף 8 המוצע, בסופו יבוא: או שהפר את חוק יישום ההסכם בדבר הגדה המערבית ורצועת עזה.

גלעד קריב: מי בעד ההסתייגות?

גלעד קריב: הסתייגות מס' 153 לא אושרה.

גלעד קריב: ההסתייגות נפלה.

גלעד קריב: הסתייגות 154 היא הסתייגות מהותית.

גלעד קריב: בבקשה, הנמקה, חבר הכנסת לוין.

יריב לוין: אני ממשיך בנקודה שעצרנו בה קודם.

יריב לוין: אם ניגשים לשבת על מדוכת הכנת התוכנית השנתית, איך נכין תוכנית?

יריב לוין: סתם נשב ונכין?

יריב לוין: לא, נקיים הליך שלם של התייעצויות.

יריב לוין: ועם מי אנחנו נתייעץ?

יריב לוין: יש לנו רשימת מכולת שלמה – ארגוני עובדים, ארגוני מעסיקים, כל מיני גופים ציבוריים וכולי וכולי.

יריב לוין: שוב, אני מניח שההתייעצות הזאת תיקח יותר זמן מהשנה שמוקצבת למימוש התוכנית שאמורה להיכתב, ואני שוב שואל את חברי הוועדה: איך הסכמתם לכל הדברים האבסורדיים האלה?

יריב לוין: אני אומר שוב, שעדיין לא מאוחר לתקן אותם, אם באמת רוצים לתקן, ולא רק לשבת ולהטביע חותמת על הדברים האבסורדיים האלה, שהממשלה שלחה לך.

יריב לוין: אבל אני גם חושב שבעניין הזה יש חוסר צדק משווע.

יריב לוין: אני דווקא הייתי מצפה, שהדבר החשוב באמת יהיה להבטיח את זה שדווקא קולם של אזרחים פשוטים, של עסקים קטנים, של גופים לא גדולים ולא ממוסדים, שפעמים רבות הם אלה שנדרסים תחת גלגלי הרגולציה, קולם יהיה זה שיישמע קודם כול ולפני הכול.

יריב לוין: למעשה, יוצרים כאן מנגנון שנותן העדפה ברורה לגופים גדולים, מוסדיים, שיכולים להשמיע את קולם ולנסות להיאבק ברגולציה שבראייתם עלולה לפגוע בהם, ובעצם את האזרח הקטן, את האזרח הפשוט, את בעל העסק הקטן, את מי שבאמת נפגע מהרוב המוחלט של הרגולציה הזאת, אותו משאירים מחוץ לתמונת קביעת תוכנית העבודה.

יריב לוין: צריך להבין, ברגע שנקבעה תוכנית עבודה, בעצם הזרקור והפוקוס של כל עבודת הגוף הזה, לא רק מבחינת התוכן של הדברים אלא בכלל הדברים שעוסקים בהם, הולכים לכיוונים שמותווים על ידי הגופים הגדולים והחזקים האלה, על חשבון עיסוק במה שאולי חשוב יותר לציבור רחב, לאזרח הפשוט ולעסקים הקטנים.

יריב לוין: אני אומר שוב, אין צורך בכלל בתוכנית שנתית.

יריב לוין: ואם כבר עושים תוכנית שנתית, לפחות שתהיה תוכנית שבאמת מביאה בחשבון את האינטרסים של אלה שבאמת סובלים מהרגולציה, ולאו דווקא של כל מיני ארגונים גדולים, שאולי ימצאו את הדרך לשפר את מצבם, אבל לאו דווקא את מצבם של כלל אזרחי ישראל.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 154 לא אושרה.

גלעד קריב: ההסתייגות נפלה.

גלעד קריב: אנחנו ניגש להסתייגויות 155 ו-156 בהנמקה משותפת.

גלעד קריב: חבר הכנסת ארבל, חבר הכנסת לוין, תרצו לנמק?

יריב לוין: אני אנמק גם את ההסתייגות הזאת.

יריב לוין: אני מבין שאדוני עושה את זה עכשיו בקצב מזורז כדי שלא אלך.

גלעד קריב: לא, חס וחלילה.

גלעד קריב: כל זמננו בידינו.

גלעד קריב: יש הרבה כיבוד בחוץ.

יריב לוין: אדוני היושב-ראש, שאלה נוספת שאני תוהה לגביה היא העובדה, שיש שורה ארוכה של גופים ציבוריים, ואפילו ממשלתיים –ביטוח לאומי, מאסדרים פיננסיים שונים – שכבר שנים ארוכות מבטיחים לנו לעסוק בהפחתת רגולציה ובשיפורה.

יריב לוין: אני מוכרח לומר שדווקא בביטוח הלאומי נעשה מאמץ גדול, נעשים תיקונים ונעשים דברים שבהחלט שיפרו את השירות הכולל לציבור.

יריב לוין: ועדיין, יש לא מעט מה לשפר, ויש גופים שהמחויבות שלהם לעניין הזה שולית עד לא קיימת.

יריב לוין: משום מה, שורה ארוכה של גופים כאלה הוחרגו מהביקורת ומהטיפול של הרשות.

יריב לוין: הדבר הזה מעורר שתי שאלות גדולות: אחת, אם הם הוחרגו, למה לא להחריג את כולם, ופשוט לבטל את החוק?

יריב לוין: הרי אם החוק לא טוב להן, למה הוא טוב לאחרים?

יריב לוין: נדמה לי שאין תשובה ברורה לשאלה הזאת.

יריב לוין: עולה שאלה שנייה, והיא האם יש מקריות בזה שדווקא מאסדרים פיננסיים, הם אלה שהוחרגו?

יריב לוין: אני חושב שכל מי שמכיר את המציאות בתחום הזה, חושב שבירוקרטיה ממש לא חסרה שם, ורגולציה עודפת בוודאי לא.

יריב לוין: עולה בדעתי רעיון, עולה אפשרות.

יריב לוין: הרי חוק ההסדרים הזה, עוד לפני שהגיע לכנסת, עבר בממשלה בדרך שלא הייתה כדוגמתה.

יריב לוין: ואני אומר זאת מתוך ההיכרות שלי את הדברים.

יריב לוין: למעשה, פקידי האוצר לקחו את כל הרפורמות שבמשך כל השנים אנחנו סירבנו להכניס אותן, משום שהן היו רפורמות גרועות, הכניסו את כולן as is ודחפו אותן קדימה.

יריב לוין: ידם וטביעת האצבע שלהם נמצאת בכל מקום.

יריב לוין: מטבע הדברים, הם דואגים למה שבעיניהם חשוב.

יריב לוין: מה שחשוב להם, הוא שמה ששייך למשרד האוצר או קרוב למשרד האוצר, ונמצא תחת סמכויותיהם של פקידיו השונים, יוחרג החוצה על מנת שהוא לא יהיה תחת העין הבוחנת, וחס וחלילה שם לא יבוצעו ולא יטופלו דברים.

יריב לוין: אני גם יודע שהיה כאן דיון בעניין הזה, וכשאדוני שאל אותי למה לא הגעתי, אני יכול לומר לך – כי ידעתי מה תהיה התוצאה הסופית.

יריב לוין: חותמת הגומי תעבוד, ההחרגה לא תבוטל, אדוני היושב-ראש לא יסכים לה, וגם חברי קואליציה שאמרו אולי כמה דברים קודם, יצביעו עכשיו כאיש אחד ויפילו עוד הסתייגות כדי להמשיך ולקדם את העניין הזה במין טייס אוטומטי.

יריב לוין: נדמה לי שכדברי פרידה, לפחות לשלב הזה, הדברים מסכמים את מצבנו העגום.

משה ארבל: אני רק אבקש, אדוני היושב-ראש, לפני הפרידה ולפני ההצבעה התייעצות סיעתית, כדי שנוכל לדעת איך אנחנו מצביעים.

גלעד קריב: נצא להיוועצות סיעתית עד שעה 23:20.

גלעד קריב: מכובדיי, חידשנו את הדיון.

גלעד קריב: אנחנו מצביעים על הסתייגות 155.

גלעד קריב: מי בעד ההסתייגות?

גלעד קריב: הסתייגות מס' 155 לא אושרה.

גלעד קריב: ההסתייגות נפלה.

גלעד קריב: אנחנו מצביעים על הסתייגות 156.

גלעד קריב: מי בעד ההסתייגות?

גלעד קריב: הסתייגות מס' 156 לא אושרה.

גלעד קריב: ההסתייגות נפלה.

גלעד קריב: הסתייגות מס' 157, סעיף 9(א), זאת הסתייגות מהותית?

גלעד קריב: לדעתי יש גם סעיף לגבי העובדים.

גלעד קריב: בבקשה, חבר הכנסת ארבל.

משה ארבל: אדוני היושב-ראש, חבריי חברי הכנסת, אם הזכרת את עניינם של העובדים, אי-אפשר שלא להביע מורת רוח מאדם שתרם רבות, רבות מאוד לרווחתם של עובדים במדינת ישראל, וגם לביטחונה של המדינה.

משה ארבל: אדם שכיהן כשר הביטחון של מדינת ישראל, וחרף המלצות רבות מאוד של גורמים שונים כאלה ואחרים, להימנע מפיתוח וקידום כיפת ברזל עמד על כך שצריך לרכוש ולהצטייד בה.

משה ארבל: איש מפלגתך, אדוני היושב-ראש, השר וחבר הכנסת לשעבר עמיר פרץ.

משה ארבל: אני אומר לפרוטוקול דברים שהם קשים לשמיעה, אבל חשוב שהם ייאמרו.

משה ארבל: אין לי ספק שהחלטת ועדת המינויים לפסול אותו מלכהן כיושב-ראש התעשייה האווירית, לא הייתה מתקבלת אם שם משפחתו לא היה פרץ.

משה ארבל: זאת החלטה שלא מתקבלת על הדעת בשום מדינה מתוקנת, בשום מדינה נורמלית.

משה ארבל: אדם שהפעולות שהוא ביצע במחצית מימי חייו למען מדינת ישראל, ויכולות הניהול שלו כשר ביטחון של מדינת ישראל – כל חברי הוועדה בראשות השופטת בדימוס בלהה גילאור, לא מגיעים לקצה קצהו של העשייה של האיש היקר הזה.

משה ארבל: החלטה שכזו, גם אם היא מתכסה בלבוש משפטי ובהנמקות משפטיות, היא החלטה לא לגיטימית.

משה ארבל: זאת החלטה שנודף ממנה ריח קשה מאוד של גזענות, לצערי הרב.

משה ארבל: אנחנו, קואליציה ואופוזיציה, צריכים יחד לשנס מותניים כדי להעביר גילולים מן הארץ.

משה ארבל: להעביר מן העולם החלטות רעות שכאלה.

משה ארבל: לא מדובר באדם שבא לעשות איזשהו ג'וב לביתו, וגם בתפקיד הזה מטרתו היא לשרת את מדינת ישראל ואת האינטרסים הלאומיים של מדינת ישראל.

משה ארבל: יושב-ראש מפלגתך, חבר הכנסת איתן גינזבורג, שר הביטחון שראה לנכון באמת את יכולותיו של עמיר פרץ וביקש למנות אותו, עשה מעשה חשוב.

משה ארבל: אני קורא לך להפנות את זה גם לשר הביטחון, לערער על ההחלטה הזאת.

משה ארבל: זאת החלטה לא סבירה ולא לגיטימית, וקורה הרבה מאוד פעמים שאלמלא שם משפחתו היה פרץ, ההחלטה הייתה אחרת.

משה ארבל: תודה רבה.

גלעד קריב: תודה, אדוני.

גלעד קריב: מי בעד ההסתייגות?

גלעד קריב: הסתייגות מס' 157 לא אושרה.

גלעד קריב: ההסתייגות נפלה.

איתן גינזבורג: אני רוצה להגיד לך, אדוני, שאני לא חושב שזה בגלל שם משפחתו.

איתן גינזבורג: שר ביטחון, יושב-ראש הסתדרות, ראש מועצה מקומית הרבה שנים, שר בממשלת ישראל, חבר כנסת במשך שנים, שאין לו כישורים מיוחדים שהולמים – נראה לי באמת קצת תמוה.

איתן גינזבורג: אגב, יש לי הצעת חוק בנושא, בלי קשר לאירוע הזה, וזה רק מחדד את הצורך בנושא הזה.

גלעד קריב: אני מרשה לעצמי אפילו להניח שגם האיש הנכבד שבו אנחנו מדברים, לא חושב שהרקע הוא שם משפחתו.

איתן גינזבורג: צריך לחשוב על כל עניין הכישורים המיוחדים הנדרשים במינויים.

גלעד קריב: הסתייגות 158 – ההצעה להוריד את המילים "באופן תדיר".

גלעד קריב: בבקשה, חבר הכנסת ארבל.

משה ארבל: לשמחתי הרבה, אחרי תקופה ארוכה מאוד, קיבלתי הערב לבקשתי ממרכז המחקר והמידע של הכנסת את הדוח בנושא מיסוי משקאות קלים מטעמי בריאות.

משה ארבל: אני אתן את הקרדיט למי שכתבה אותו – מירב פלג גבאי מה-ממ"מ.

משה ארבל: הוא עדיין לא יצא לתקשורת, ולכן תקבלו כאן ממש סקופ ראשוני ובלעדי, כפי שיותיר לנו הזמן.

משה ארבל: אני אתחיל בנקודות ראשונות מהתמצית.

משה ארבל: המסמך הזה נכתב לבקשתי על ידי הממ"מ, והוא עוסק במיסוי משקאות קלים מטעמי בריאות, וגם בסקירה של סוגי המס הנהוגים בעולם, הניסיון שנצבר בתחום הזה, ובאמצעים נוספים או חלופיים לקידום אורח חיים בריא.

משה ארבל: כך מצוין בדוח: בחמשת העשורים האחרונים חלה בעולם עלייה בצריכת הקלוריות, בהשמנה ותחלואה נלווית.

משה ארבל: יותר ממחצית האוכלוסייה במדינות החברות בארגון ה-OECD מתאפיינת במשקל עודף, כמעט רבע ממנה סובל מהשמנת יתר.

משה ארבל: נתונים שנאספו בישראל מלמדים, שכ-30% מהמבוגרים בגילאים 18 עד 64 סובלים מעודף משקל, ו-17% נוספים סובלים מהשמנת יתר.

משה ארבל: לפי נתונים שפורסמו בקובץ מאמרים של ה-OECD, בשנת 2016 היו כ-23% מבני 5 עד 19 בישראל בעלי משקל עודף, ו-12% התאפיינו בהשמנת יתר.

משה ארבל: צריכת יתר של סוכר מזוהה כגורם משמעותי לסוכרת, לעששת שיניים ולהשמנת יתר, והיא כשלעצמה גורם סיכון למחלות לב, לסרטן ולמחלות לא מידבקות אחרות.

משה ארבל: העלויות הישירות והעקיפות של התחלואה הקשורה להשמנה בישראל הוערכו בכ-6 מיליארד שקלים בשנה.

משה ארבל: ארגון הבריאות העולמי ממליץ להגביל את צריכת הסוכר המוסף ל-6 עד 12 כפיות ביום לכל היותר למבוגר.

משה ארבל: את המשך הדוח, הערותיו והנתונים, אני אציג בפניכם בהנמקות הבאות.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 159 לא אושרה.

גלעד קריב: ההסתייגות נפלה.

גלעד קריב: אני אקריא את הסתייגות 160, מכיוון שבמהלך הדיון קיבלנו הבהרות מהממשלה, שבעצם הוראות הסעיפים האחרים בחוק מכילות את ההסדר הזה.

גלעד קריב: בסעיף 9 המוצע, אחרי סעיף קטן (ג) יבוא: (ד).

גלעד קריב: חבר מליאת הרשות, וכן אדם המסייע לרשות בתמורה למתן ייעוץ וחוות דעת מקצועיות בעניינים שבתחומי פעילותה, יחתום לכל הפחות 14 ימים טרם מינויו וטרם תחילת ההתקשרות עימו על ההסדר למניעת ניגודי עניינים, וזה יפורסם באתר משרד ראש הממשלה, בכפוף לסייגים הקבועים בסעיף 9(א) לחוק חופש המידע, התשנ"ח-1998.

גלעד קריב: מי בעד ההסתייגות?

גלעד קריב: הסתייגות מס' 160 לא אושרה.

גלעד קריב: ההסתייגות נפלה.

גלעד קריב: הסתייגות מס' 161, גם אותה אני מקריא.

גלעד קריב: בסעיף 10(א) המוצע, אחרי "ישיבות מליאת הרשות", יבוא: בנוכחות ראש הממשלה וראש הממשלה החליפי.

משה ארבל: ההקראה פוטרת מהנמקה?

גלעד קריב: כן.

גלעד קריב: מי בעד ההסתייגות?

גלעד קריב: הסתייגות מס' 161 לא אושרה.

גלעד קריב: ההסתייגות נפלה.

גלעד קריב: למען הסר ספק, אני חוזר על ההצבעה על הסתייגויות 158 ו-159.

גלעד קריב: מי בעד הסתייגות 158?

גלעד קריב: הסתייגות מס' 158 לא אושרה.

גלעד קריב: ההסתייגות נפלה.

גלעד קריב: מי בעד הסתייגות 159?

גלעד קריב: הסתייגות מס' 159 לא אושרה.

גלעד קריב: ההסתייגות נפלה.

גלעד קריב: הסתייגויות 162 עד 166, כולן עוסקות בתדירות ישיבות המליאה ומספרן מידי שנה.

גלעד קריב: חבר הכנסת ארבל, אם תרצה לנמק, בבקשה, הנמקה אחת על כולן, ואחרי זה נצביע.

משה ארבל: נתון שצריך לשים לב אליו הוא כי קיים פער משמעותי, בין הנתונים שמציג ה-OECD על היקף צריכת הסוכר בישראל, לבין היקף אספקת הסוכר הזמינה בכלל במדינה.

משה ארבל: על פי נתוני ה-OECD, היקף צריכת הסוכר היומית לנפש בישראל בשנת 2018 היה 176 גרם ליום, ודורג במקום הראשון בהשוואה לצריכה העולמית הממוצעת, ובתוך כך, לצריכה הממוצעת במדינות ה-OECD, באיחוד האירופי ובמדינות המפותחות.

משה ארבל: לדברי משרד הבריאות, צריכה זו כוללת את הסוכר המיובא עבור הרשות הפלסטינית, או משמש לתעשיות שאינן מזון, ומוערכות בכ-25% מכמות הסוכר המיובא לישראל.

משה ארבל: בהפחתת 25% אלו, עולה כי היקף צריכת הסוכר היומית לנפש בישראל בשנת 2018 היה 132 גרם, וישראל דורגה במקום השני.

משה ארבל: עם זאת, הנתונים שפרסם ה-OECD על היקף אספקת הסוכר הזמינה במדינה, כלומר כמות הסוכר העומדת לרשות הצרכנים, מעלים שהיקף האספקה היה רק 91 גרם ליום לנפש.

משה ארבל: כלומר, הייתה צריכה יותר מאספקה.

משה ארבל: ישראל דורגה במקום ה-34 מבין 38 מדינות.

משה ארבל: לדברי הלמ"ס, אין בידה הסבר לפער בין נתוני הצריכה לנתוני אספקת הסוכר הזמינה.

משה ארבל: בנוסף, מפרסמת הלמ"ס נתון על אספקת הסוכר הזמינה במדינה – 128 גרם ליום לנפש – שהוא שונה וגבוה יותר מהנתון שמפרסם ה-OECD לגבי ישראל – 91 גרם ליום לנפש.

משה ארבל: גם לכך לא היה בידי הלמ"ס הסבר.

משה ארבל: לפני שנצביע על הסעיף הזה, אני אבקש היוועצות סיעתית.

גלעד קריב: בסדר גמור.

גלעד קריב: אנחנו נתכנס ב-23:38.

איתן גינזבורג: 167 הסתייגויות היו ללא היוועצות סיעתית.

איתן גינזבורג: הגיע משה ארבל, ויוצאים להיוועצות.

גלעד קריב: היו היוועצויות, והכול בסדר.

גלעד קריב: בבקשה, עומדת לו הזכות וממילא עוד מעט אנחנו מגיעים לקבצי הסתייגויות משותפים.

גלעד קריב: אנחנו ניגשים להצביע על המקבץ של הסתייגויות 162 עד 166.

גלעד קריב: מי בעד ההסתייגות?

גלעד קריב: הסתייגויות מס' 166-162 לא אושרו.

גלעד קריב: ההסתייגויות נפלו.

גלעד קריב: אני מקריא את הסתייגות 167, מכיוון שהיא לא עולה בקנה אחד עם יתר סעיפי החוק.

גלעד קריב: בסעיף 10(ב) המוצע, במקום: שניים מחבריה, יבוא: שני חברי כנסת.

גלעד קריב: מי בעד ההסתייגות?

גלעד קריב: הסתייגות מס' 167 לא אושרה.

גלעד קריב: ההסתייגות נפלה.

גלעד קריב: הסתייגויות 168, 169 ו-170 נעשה במקובץ כי הן עוסקות באותו נושא.

גלעד קריב: חבר הכנסת ארבל, אם אתה רוצה לנמק, בבקשה, שלוש דקות.

משה ארבל: תודה רבה, אדוני.

משה ארבל: אני ממשיך עם הדוח החשוב של ה-ממ"מ, גם בסוגיית הפער בין הנתונים על היקף צריכת הסוכר, לבין הנתונים על אספקת הסוכר.

משה ארבל: זה נושא שצריך לתת עליו את הדעת.

משה ארבל: כך ממשיך הדוח ומעדכן: משרד הבריאות מציג אינדיקציות נוספות לצריכת סוכר גבוהה בישראל.

משה ארבל: כך, למשל, מסקר מצב הבריאות והתזונה – מב"ת – שערכה הלמ"ס, עולה שילדים בכיתות ז' עד י"ב צורכים בממוצע 146 גרם סוכר לנפש ליום.

משה ארבל: כמו כן, מציג המשרד מחקר של מכון ברוקדייל, שלפיו 79% ממשקי הבית בקרב האוכלוסייה החרדית והערבית רוכשים משקאות ממותקים.

משה ארבל: לכך יש להוסיף את סקר הוצאות משקי הבית של הלשכה המרכזית לסטטיסטיקה, לפיו החמישון התחתון מוציא על משקאות קלים כ-100 שקלים בחודש, לעומת כ-60 שקלים שמוציא החמישון העליון.

משה ארבל: לעומת זאת, התאחדות התעשיינים מפרשת את נתוני ה-OECD כעדות לצריכה מתונה, שאף נמצאת במגמת ירידה.

משה ארבל: שכן, לדבריה בשנת 2015 שלטו שלוש החברות השולטות במשק ביותר מ-90% מהשוק – 63 אלף טון סוכר, לעומת 71 אלף טון סוכר, שצרכו בשנת 2010.

משה ארבל: זה דבר שמראה על מגמת ירידה.

משה ארבל: אפשר לעבור להצבעה, כמובן.

גלעד קריב: תודה רבה.

גלעד קריב: אנחנו בהסתייגויות 168, 169 ו-170.

גלעד קריב: מי בעד ההסתייגויות?

גלעד קריב: הסתייגויות מס' 168, 169, 170 לא אושרו.

גלעד קריב: ההסתייגויות נפלו.

גלעד קריב: הסתייגויות 171 ו-172 עוסקות באותו נושא – הקוורום המחייב.

משה ארבל: לפני שנתקדם, נצא להיוועצות סיעתית לסעיף 11, שהוא סעיף חדש.

גלעד קריב: בסדר גמור.

גלעד קריב: אנחנו שבים ומתכנסים בשעה 23:46.

משה ארבל: תודה רבה.

גלעד קריב: אנחנו מצביעים על הסתייגויות 171 ו-172.

גלעד קריב: מי בעד ההסתייגויות?

גלעד קריב: הסתייגויות מס' 171, 172 לא אושרו.

גלעד קריב: ההסתייגויות נדחו.

גלעד קריב: הסתייגות 173 אינה מהותית, מכיוון שאין סגן בהצעת החוק.

גלעד קריב: בסעיף 11(א) המוצע, בסופו יבוא: או סגנו.

גלעד קריב: מי בעד ההסתייגות?

גלעד קריב: הסתייגות מס' 173 לא אושרה.

גלעד קריב: ההסתייגות נפלה.

גלעד קריב: הסתייגות מס' 174 – בסעיף 11(ב) המוצע, המילים: המשתתפים בהצבעה – יימחקו.

גלעד קריב: מי בעד ההסתייגות?

גלעד קריב: הסתייגות מס' 174 לא אושרה.

גלעד קריב: ההסתייגות נפלה.

גלעד קריב: הסתייגות מס' 175 – בסעיף 11(ב) המוצע, במקום: יושב-ראש מליאת הרשות, יבוא: יושב-ראש הוועדה לביקורת המדינה.

גלעד קריב: מי בעד ההסתייגות?

גלעד קריב: הסתייגות מס' 175 לא אושרה.

גלעד קריב: ההסתייגות נפלה.

גלעד קריב: הסתייגות מס' 176 – בסעיף 11(ב) המוצע, המילים: מקרב חבריה – יימחקו.

גלעד קריב: מי בעד ההסתייגות?

גלעד קריב: הסתייגות מס' 176 לא אושרה.

גלעד קריב: ההסתייגות נפלה.

גלעד קריב: הסתייגות מס' 177 – פעם נוספת, אין סגן יושב-ראש מליאת הרשות.

גלעד קריב: בסעיף 11(ג) המוצע, במקום: תמנה מליאת הרשות מקרב חבריה, יבוא: ישמש סגן יושב-ראש מליאת הרשות.

גלעד קריב: מי בעד ההסתייגות?

גלעד קריב: הסתייגות מס' 177 לא אושרה.

גלעד קריב: ההסתייגות נפלה.

גלעד קריב: הסתייגות מס' 178 – בסעיף 11(ג) המוצע, במקום: מקרב חבריה ממלא מקום זמני, יבוא: את יושב-ראש הוועדה לביקורת המדינה.

גלעד קריב: מי בעד ההסתייגות?

גלעד קריב: הסתייגות מס' 178 לא אושרה.

גלעד קריב: ההסתייגות נפלה.

גלעד קריב: הסתייגות מס' 179 – בסעיף 11(ד) המוצע, במקום: לא תכריע דעתו של יושב-ראש מליאת הרשות, יבוא: יכריע משאל עם.

גלעד קריב: מי בעד ההסתייגות?

גלעד קריב: הסתייגות מס' 179 לא אושרה.

גלעד קריב: ההסתייגות נפלה.

גלעד קריב: הסתייגות מס' 180 היא הסתייגות מהותית.

גלעד קריב: חבר הכנסת ארבל, תרצה לנמק?

גלעד קריב: בבקשה, שלוש דקות.

משה ארבל: בהמשך לנושא החשוב שאותו הזכרנו קודם, אני מבקש להמשיך ולציין בפניכם, חבריי חברי הכנסת ואדוני היושב-ראש, את דוח הממ"מ.

משה ארבל: אני אציין את אחד הדברים שמוצגים שם כביקורת תהליך מיסוי משקאות קלים מטעמי בריאות הציבור.

משה ארבל: עליית המחיר בעקבות גלגול המס לצרכן מעודדת שינוי בהעדפתו הראשונית של הצרכן למוצר, וזאת בכפוף להשפעת גורמים מקומיים, כגון רמות הכנסה או זמינות מוצרים תחליפיים.

משה ארבל: בהקשר זה, עלול להתעורר חשש לפגיעה באוכלוסיות דלות אמצעים.

משה ארבל: לפי ארגון הבריאות העולמי וה-OECD, אוכלוסיות אלה צפויות גם מצד אחד לרווח בריאותי גדול יחסית ולצמצום תחלואה, המהווה כשלעצמה גורם מרושש.

משה ארבל: במקסיקו ובדרום אפריקה, למשל, נצפתה ירידה משמעותית יותר בצריכת משקאות ממוסים ובצריכת סוכר שמקורו במשקאות אלה בקרב משקי בית מעוטי הכנסה.

משה ארבל: באשר לחשש לפגיעה אתית בחרויות הפרט, פרסום של ארגון הבריאות העולמי קובע כי הפגיעה היא חלקית בלבד, ומוצדקת על ידי התרומה לציבור.

משה ארבל: ההשפעות הכלכליות על המשק, לצד הפחתת הצריכה – המס מגדיל את הכנסות המדינה, אם כי נמצא שקשה לצפות מראש את היקף ההכנסות הצפויות ממנו.

משה ארבל: המיסוי אינו צפוי להגדיל באופן משמעותי את שיעור האבטלה בענף המשקאות, וזאת בשל צריכה מוגברת של מוצרים תחליפיים, ובשל תרומתן של הכנסות המיסוי לפעילות הכלכלית בענפים אחרים, כפי שיפורט במסמך.

משה ארבל: בדרום אפריקה לא חל שינוי במגמות שיעורי התעסוקה והאבטלה בעקבות המס, ובבריטניה המיסוי לא לווה בפגיעה משמעותית בענף המשקאות הקלים.

משה ארבל: באשר להשפעת הבריאות על ההוצאה לבריאות בטווח הארוך, אין עדיין יכולת למדוד השפעות אלה בפועל.

משה ארבל: עם זאת, רוב המודלים מנבאים שהמיסוי עשוי להפחית במידה משמעותית שנות חיים עם מוגבלות, ולצמצם את שכיחותן של השמנת יתר, סוכרת ועששת שיניים, בכפוף לקביעת שיעור מס גבוה דיו.

משה ארבל: רוב המודלים מנבאים גם חיסכון ניכר בהוצאות לבריאות בעקבות המיסוי, בעיקר במבט ארוך טווח.

משה ארבל: המשך הדוח בהנמקות הבאות.

גלעד קריב: תודה.

גלעד קריב: אנחנו נמצאים בהסתייגות 180.

גלעד קריב: מי בעד ההסתייגות?

גלעד קריב: הסתייגות מס' 180 לא אושרה.

גלעד קריב: ההסתייגות נפלה.

גלעד קריב: אני מקריא את הסתייגות מס' 181 – בסעיף 11(ה) המוצע, אחרי: ואתר האינטרנט של הרשות, יבוא: ובאתר של משרד ראש הממשלה.

גלעד קריב: מי בעד ההסתייגות?

גלעד קריב: הסתייגות מס' 181 לא אושרה.

גלעד קריב: ההסתייגות נפלה.

גלעד קריב: הסתייגות מס' 182 – בסעיף 12 המוצע, אחרי: מליאת הרשות, יבוא: לעניין שמירה על יציבות המשק.

משה ארבל: אני מבקש היוועצות סיעתית על סעיף 12.

גלעד קריב: בסדר גמור.

גלעד קריב: נחזור בשעה 23:59.

גלעד קריב: חבריי, אנחנו מחדשים את הדיון עם הצבעה על הסתייגות 182.

משה ארבל: אנחנו עוברים להצבעה או להנמקה?

גלעד קריב: אין הנמקה אחרי היוועצות סיעתית.

גלעד קריב: מי בעד ההסתייגות?

גלעד קריב: הסתייגות מס' 182 לא אושרה.

גלעד קריב: ההסתייגות נפלה.

גלעד קריב: הסתייגויות 183 עד 186 עוסקות באותו נושא, של הקוורום הנדרש בעצם הכהונה.

גלעד קריב: הנמקה, בבקשה, חבר הכנסת ארבל.

משה ארבל: מכובדי היושב-ראש, חבריי חברי הכנסת, אנחנו בסיטואציה מאוד מיוחדת בהעברת התקציב.

משה ארבל: בישיבת הממשלה, שאישרה את התקציב – למי שלא מכיר את הפרקטיקה – היה ליל התקציב.

משה ארבל: זהו לילה מאוד ססגוני במשרד ראש הממשלה, ובו בדרך כלל עושים ליל שימורים.

משה ארבל: מגיעים, מתווכחים, מגיעים להסכמות לפנות בוקר, ונחתמים סיכומים תקציביים עם כל אחד ממנכ"לי המשרדים אל מול נציגו באגף התקציבים באוצר.

משה ארבל: לאחר חתימת הסיכום התקציבי, מגיעים לישיבת הממשלה, הממשלה מאשרת את תקציב המדינה, ומשם מכינים אותו לקראת העברתו לכנסת.

משה ארבל: אחד המסמכים המשמעותיים בתקציב המדינה הוא הסיכום התקציבי.

משה ארבל: זה בעצם הצעטלה, הנייר שאיתו הולך מנכ"ל משרד, מתכנן את תוכניות העבודה שלו, והוא אמור לבוא לידי ביטוי בחקיקת התקציב שמגיעה לכנסת.

משה ארבל: הנייר הזה, של הסיכום התקציבי, הוא מסמך שמחזיק נציג אגף התקציבים ומנכ"ל המשרד או אנשי משרדו.

משה ארבל: זה מסמך שחייב לבוא לעיון הציבור, והציבור חייב להיות חשוף לו.

משה ארבל: הגשתי בקשה ממשרד האוצר על פי חוק חודש המידע על מנת שיפרסם את כלל הסיכומים התקציביים, למעט הסיכומים שעלול להיות חשש לביטחון המדינה בפרסומם.

משה ארבל: שילמתי 24 שקלים אגרה ולא ביקשתי החזר מהכנסת על התשלום הזה, כי עשיתי את זה כאקט אזרחי.

משה ארבל: קיבלתי תשובה שאומרת, שבשל מורכבות ההליך, מתבקשת הארכה של שלושים יום.

משה ארבל: שלושים הימים הללו חלפו ולא קיבלתי מענה.

משה ארבל: נאלצתי להגיש עתירה מינהלית לבית המשפט המחוזי בירושלים.

משה ארבל: מייד עם הגשת העתירה קבע בית המשפט שעל משרד האוצר להשיב מייד, די בהקדם, כדי שנוכל לקבל את זה לפני העברת התקציב במליאת הכנסת בקריאה שנייה ושלישית.

משה ארבל: קיבלתי הערב תשובה, ובה נאמר שלפי סעיף 9(ב) לחוק חופש המידע אני לא זכאי לקבל את הנתונים הללו.

משה ארבל: כמובן, מסרתי הודעה מעדכנת לבית המשפט, שכן, אם הטענה היא 9(ב), הרי שהיה ניתן לטעון אותה כבר לפני חודש, ולא לטעון שישנה מורכבות בהשגת המסמכים.

משה ארבל: אני חושב שהאינטרס הציבורי בפרסום ובשקיפות הנתונים הללו, הוא קודם כול אינטרס של שרי הממשלה השונים.

משה ארבל: שר שהשיג הישגים משמעותיים למשרדו, צריך להורות למנכ"ל משרדו לפרסם ולהביא לעיון הציבור את הדבר הזה.

משה ארבל: בנוסף לכך, חברי הכנסת, מתוקף חובתנו לפקח על עבודת הממשלה, מוכרחים להביא לידיעת חברי הכנסת והציבור את אותם סיכומים תקציביים, ולראות אם יש הלימה בינם לבין חוק התקציב שמובא בפנינו.

משה ארבל: תודה רבה.

גלעד קריב: תודה.

גלעד קריב: אנחנו עוברים להצביע על הסתייגויות 183 עד 186.

גלעד קריב: מי בעד ההסתייגויות?

גלעד קריב: הסתייגות מס' 186-183 לא אושרו.

גלעד קריב: ההסתייגויות נפלו.

גלעד קריב: הסתייגות מס' 187 – בסעיף 13 המוצע, במקום: החשב הכללי במשרד האוצר, יבוא: יושב-ראש הוועדה לביקורת המדינה.

גלעד קריב: מי בעד ההסתייגות?

גלעד קריב: הסתייגות מס' 187 לא אושרה.

גלעד קריב: ההסתייגות נפלה.

גלעד קריב: אנחנו עוברים לסעיף 14.

משה ארבל: אני מבקש התייעצות סיעתית.

גלעד קריב: מכובדיי, חידשתי את הישיבה.

גלעד קריב: אפשר לנהל את ההיוועצות בחוץ.

גלעד קריב: יש יועצת משפטית, יש מנהל.

גלעד קריב: מימיני מיכאל ומשמאלי גבריאל.

גלעד קריב: אנחנו ניגשים להצבעה על הסתייגות מס' 188.

גלעד קריב: אין הנמקה אחרי היוועצות סיעתית.

גלעד קריב: מי בעד ההסתייגות?

גלעד קריב: הסתייגות מס' 188 לא אושרה.

גלעד קריב: ההסתייגות נפלה.

יואב קיש: אני אסביר למה החלטנו לשים נציגים בוועדות.

יואב קיש: נכנסנו לוועדות, וכשהגענו לזמן ההסתייגויות והנימוקים, ראינו שאם אנחנו לא חברים בוועדה, אנחנו לא יכולים לבקש התייעצות סיעתית.

יואב קיש: ברגע שאמרנו שנשים נציג אחד בכל ועדה, יהיו לנו גם התייעצויות.

גלעד קריב: דבר נהדר.

גלעד קריב: אני חייב לציין לפרוטוקול, שלפחות בוועדה הזאת לא נטלתם חלק מהותי בשום דיון בחודשים האחרונים, לעומת חברים אחרים באופוזיציה, שגם השפיעו.

גלעד קריב: אני יודע שהייתם בוועדת הכספים.

גלעד קריב: אני מקריא את הסתייגות מס' 189 – בסעיף 15(א)(1) המוצע, אחרי: כתב התפטרות, יבוא: בשיחה בעל פה.

יואב קיש: רגע, אני רוצה לנמק.

גלעד קריב: אני רוצה להסביר.

גלעד קריב: הנוהל כותב במפורש, שכאשר ההסתייגות מהותית, והיא מתכתבת עם נוסח החוק, היא מתייחסת לחוק, אין שום בעיה.

גלעד קריב: אם לא, די בהקראה.

גלעד קריב: זה כתוב בנוהל.

יואב קיש: אני רוצה להבין איך אני יודע איזו הסתייגויות אתה קורא להן מהותיות ואיזה לא.

גלעד קריב: יש פה יועץ משפטי.

גלעד קריב: זה דבר שהיושב-ראש קובע, והודעתי מראש שכל עמדה של היועץ המשפטי, למרות שזאת סמכות של היו"ר, אני מקבל.

יואב קיש: אפשר לקבל נוסח מודפס?

יואב קיש: או אייפד עובד של החוק?

יואב קיש: הינה, מצאתי.

גלעד קריב: אני רק אציין שלפנים משורת הדין, נוהל ההסתייגויות קובע כי ככלל צריכה להתקיים זיקה בין ההנמקה לבין ההסתייגות, שכן מטרת ההנמקה לאפשר לחברי הוועדה לשקול האם לקבל או לדחות את ההסתייגות.

גלעד קריב: ככל שההסתייגות חסרת תוכן מהותי, רשאי יושב-ראש הוועדה לקצר את זמן הנמקתה, ואף להסתפק בהקראתה בלבד.

יואב קיש: אני אחבר לך כל הנמקה להסתייגות.

גלעד קריב: יש פה הצעה שהתפטרות תהיה גם בשיחה בעל פה.

יואב קיש: אני רוצה לראות את 15(א)(1).

גלעד קריב: אדוני, אני מוזמן לראות את ההצעה, ואני נותן לך מספר שניות.

גלעד קריב: ההחלטה היא פרורגטיבה שלי.

יואב קיש: אני מבין שעבר עליכם יום ארוך, ורציתי לראות לפחות את נוסח החוק.

יואב קיש: אני רואה את תקציב הרשות, סעיף 15.

יואב קיש: זה לא הסעיף שאנחנו מדברים עליו?

גלעד קריב: לא.

גלעד קריב: אנחנו בסעיף 15(א)(1).

יואב קיש: אולי אין לי את הנוסח של החוק.

יואב קיש: אין לי את זה פה.

גלעד קריב: צריך שיהיה נוסח נכון, ומייד נסדיר את העניין.

יואב קיש: אני יכול לדבר בינתיים?

גלעד קריב: רק אם זה במסגרת הנמקה.

יואב קיש: לא.

יואב קיש: אני רוצה זכות דיבור, אם אתה רוצה לתת לי.

גלעד קריב: אני רוצה להיות קשוב.

גלעד קריב: כבודו מוזמן להסתכל על סעיף 15(א)(1).

יואב קיש: למה אתה טוען שזה לא מהותי?

גלעד קריב: חבר הכנסת קיש, היועץ המשפטי יקבע.

גור בליי: עד עכשיו, כ-60%-70% מההסתייגויות עסקו בנושאים שהם רלוונטיים ממש למוקד – או מספר האנשים במליאה, או מינויים.

גור בליי: הדברים שהם רלוונטיים.

יואב קיש: התשובה לא טובה, ואני אסביר לך למה.

גלעד קריב: אני נסוג מעמדתי וקיבלתי את עמדתך.

גלעד קריב: אני רשאי לקבוע את זמן ההסתייגויות.

גלעד קריב: יש לך שתי דקות לנמק הסתייגות מעכשיו.

יואב קיש: קודם כול, אני מברך על ההחלטה שלך.

גלעד קריב: בשמחה.

יואב קיש: אני חושב שהיא סופר-לגיטימית.

יואב קיש: אנחנו בזמן של נימוק הסתייגויות.

יואב קיש: מהבוקר אנחנו באירוע קשה מאוד מול הקואליציה, לא בוועדה הזאת.

גלעד קריב: נכון.

גלעד קריב: ואנחנו נקפיד שזה לא יקרה בוועדה הזאת.

גלעד קריב: אנחנו רוצים שתנמקו.

יואב קיש: רציתי לומר לגור, שכאשר אני שואל למה ההסתייגות הזאת לא מהותית, ואתה מסביר לי ש-60%-70% מההסתייגויות בעבר היו כך, זה לא רלוונטי לאירוע.

גור בליי: אני מסכים איתך שזה לא רלוונטי.

יואב קיש: נגמר הדיון.

גלעד קריב: גמרנו את הדיון, אנא, נמק.

יואב קיש: אני אומר בצורה מאוד ברורה.

יואב קיש: לכל דבר צריך שיהיה תחליף, ולכתב התפטרות ושיחה בעל פה יש משמעויות שונות.

יואב קיש: לכן, שיחה בעל פה מוסיפה לאירוע, וזה בהחלט נושא מהותי.

יואב קיש: אני יכול לומר לך שגם אם הליכוד איחר בדקה לפתיחת הדיון של חברת הכנסת מלינובסקי, כפעולת "תגמול" מחקו לליכוד את כל ההסתייגויות, ולא נתנו לנו לדון בהסתייגויות.

יואב קיש: במשך כל היום היו ריצות מטורפות, כולל ייעוץ משפטי שאומר ליושבת-ראש הוועדה: את טועה, ההסתייגויות של הליכוד חייבות להיות בפנים.

יואב קיש: תשובת יושבת-ראש הוועדה היא: דיברתי עם יושב-ראש הכנסת, והוא מאשר לי לפסול לכם את כל ההסתייגויות.

יואב קיש: כך התנהלה היום הוועדה של חברת הכנסת יוליה מלינובסקי.

יואב קיש: זה ביזיון ולא יאומן שיש חברי כנסת בכנסת הזאת, שכך מתנהגים.

יואב קיש: אנחנו באירוע שלא היה כדוגמתו, כולל לא בזמן שבו חבר הכנסת גינזבורג היה יושב-ראש הוועדה המסדרת, וכולם תקפו אותו.

יואב קיש: הוא דאג להתנהג בהגינות ובהוגנות, עם כל מה שהיה נגדו.

יואב קיש: אני מחריג את הוועדה הזאת ואת ההתנהלות שלה, במיוחד לאור הדוגמה של ההתנהלות הזאת.

יואב קיש: לא יכול להיות שאתם כחברי קואליציה מוכנים לסבול את ההשפלה וריסוק כל דבר בבית הזה, כולל מעיכת הייעוץ המשפטי ואי הקשבה להנחיותיו בוועדת שירותי הדת של יוליה מלינובסקי.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 189 לא אושרה.

גלעד קריב: ההסתייגות נפלה.

איתן גינזבורג: אני רק אציין שכאשר אני הייתי יושב-ראש ועדת הכנסת, הם טענו שלא הייתי הוגן.

יואב קיש: לא עשית את הדברים האלה.

איתן גינזבורג: הייתי עם היועץ המשפטי הזה ועם מנהל הוועדה הזה.

איתן גינזבורג: ואין עליהם.

גלעד קריב: הסתייגויות מס' 190, 191, 192 – אני מודיע מראש שאלה הסתייגויות שאינן מהותיות לנוסח החוק.

יואב קיש: סליחה.

יואב קיש: אני מסכים איתך לגבי הסתייגות מס' 190.

יואב קיש: אני לא מסכים לגבי 191.

יואב קיש: גם הסתייגות 192 היא שונה והיא מהותית.

יואב קיש: אתה לא יכול לקבוע את זה בצורה כזאת.

איתן גינזבורג: הנוהל קובע את זה.

גור בליי: 190 ו-191 הן באמת לא מהותיות.

גלעד קריב: לגבי 192 אתה צודק.

גלעד קריב: אני לא ראיתי, סליחה.

יואב קיש: אני רוצה להגיד מילה על 191.

יואב קיש: זה לא יכול להיות.

גלעד קריב: חבר הכנסת קיש, סליחה.

גלעד קריב: יש נוהל ואני אקפיד בהוראות הנוהל, הכול באדיבות.

גלעד קריב: אני מבטיח לך שאתה תשמיע את קולך הרבה פעמים.

גלעד קריב: הקביעה שלי היא על הסתייגות 190, וזו הסמכות שלי על פי הנוהל.

גלעד קריב: אני מקריא את הסתייגות מס' 190.

גלעד קריב: בסעיף 15(א)(1) המוצע, בסופו יבוא: או שראש ממשלת השמאל הגיש מכתב התפטרות.

גלעד קריב: מי בעד ההסתייגות?

גלעד קריב: הסתייגות מס' 190 לא אושרה.

גלעד קריב: ההסתייגות נפלה.

גלעד קריב: הסתייגות 191.

גלעד קריב: אני קובע שהיא לא מהותית לנוסח החוק.

גור בליי: חבר הכנסת קיש, אני רוצה להבהיר.

גור בליי: מדובר בהעברה מכהונה של אדם שכבר מכהן.

גור בליי: זה לא תנאי למינוי.

גור בליי: במהלך הכהונה הוא אינו זכאי לתעודת בגרות?

גור בליי: הרי אין בזה היגיון.

יואב קיש: חשבתי שזה תנאי למינוי.

גלעד קריב: לא, לא, זה לא הסעיף הזה.

גלעד קריב: הסעיף הזה הוא הפסקת כהונה.

יואב קיש: הבנתי, מקבל.

גלעד קריב: הסתייגות מס' 191 – בסעיף 15(ב)(1) המוצע, בסופו יבוא: או שהוא אינו זכאי לתעודת בגרות.

גלעד קריב: מי בעד ההסתייגות?

גלעד קריב: הסתייגות מס' 191 לא אושרה.

גלעד קריב: ההסתייגות נפלה.

גלעד קריב: על סעיף 15 עוד לא הייתה היוועצות סיעתית, נכון?

גלעד קריב: אתה רוצה אותה?

איתן גינזבורג: למען הסדר הטוב, אנחנו יושבים פה הרבה שעות ואף אחד לא מתלונן.

איתן גינזבורג: הקריאו פה תהילים והכול בסדר, אבל אף אחד לא התלונן על חוסר הגינות של היושב-ראש והיועץ המשפטי ביחס לשאלה אם זה מהותי או לא מהותי.

איתן גינזבורג: היו פה יריב לוין, שמחה רוטמן, משה ארבל.

איתן גינזבורג: באמת, שורה של חברי כנסת.

איתן גינזבורג: אדוני מציע להתמקד בהסתייגויות ולא בנוהל.

איתן גינזבורג: לא נראה לי שמישהו פה נהג לא בהגינות כלפי ההסתייגויות ולא פועלים איתך בצורה שונה, באופן שבו פעלו עם כל מי שהיה פה לפניך.

איתן גינזבורג: אני אומר את זה רק לתשומת ליבך.

יואב קיש: מאה אחוז.

יואב קיש: קודם כול, תודה.

יואב קיש: אני יכול לענות בקצרה?

יואב קיש: אני לא מושך זמן, אני רוצה לענות לו עניינית.

גלעד קריב: תענה לו בדקה, ונצא להיוועצות סיעתית.

יואב קיש: אם שמת לב, פתחתי את דבריי בהסתייגות הראשונה, כשאמרתי שאני מברך את היושב-ראש, שהוכיח התנהלות עניינית, חזר ואמר שאותו סעיף כן מהותי.

יואב קיש: הצבענו ונימקנו.

יואב קיש: יותר מזה, הצטרפתי אליו כרגע בשני דברים שחשבתי בהתחלה אחרת.

יואב קיש: לכן, אני מתנהג עניינית לחלוטין, ואני מצפה לקבל את הזכות לנמק כל הסתייגות מהותית.

יואב קיש: הבנתי את זה ואני לא משחק משחקים.

יואב קיש: אמרתי ליושב-ראש שאני מכבד את זה שהוא שינה את דעתו בעקבות הערתי על סעיף 1, ואני שיניתי את דעתי בעקבות הסבר שנתנו לי.

יואב קיש: זה הכול.

גלעד קריב: בסדר גמור.

גלעד קריב: אנחנו יוצאים להיוועצות סיעתית.

יואב קיש: לא, אני לא רוצה.

יואב קיש: יש עוד זמן.

גלעד קריב: חבר הכנסת קיש, בוא נעשה את זה מסודר.

גלעד קריב: הצבענו על 191?

גור בליי: כן.

גלעד קריב: הסתייגות 192 היא מהותית.

גלעד קריב: בבקשה, הנמקה, אם אתה מעוניין.

יואב קיש: אני מעוניין.

יואב קיש: כמה זמן יש לי להנמקה?

גלעד קריב: שתי דקות להנמקה.

יואב קיש: אני אתחיל עם התייחסות אמיתית למצב הקשה של החוק הזה.

יואב קיש: חבל שסגן השר אביר קארה לא נמצא פה.

יואב קיש: הוא בבניין, והייתי מאוד שמח אם הוא היה יכול להצטרף.

יואב קיש: ראיתי אותו הבוקר במדרגות, בכניסה.

יואב קיש: נכנסנו יחד ואמרתי לו: רצית לעשות משהו טוב, והבאת דבר מקולקל ורע.

יואב קיש: באת לתקן וקלקלת.

יואב קיש: אני חושב שאנשים מבינים שרשות רגולציה-אסדרה כמודל, היא מודל נכון, אבל השאלה מה כתוב באותיות שאנחנו קוראים עכשיו.

יואב קיש: במקום לעשות דבר נכון ופשוט, בניתם מפלצת, שמוסיפה רגולציה, שתהפוך להיות כלי לסירוס הממשלה על ידי משפטנים, שתהפוך להיות כלי שיעשה ההפך הגמור ממטרתו.

יואב קיש: בעצם, נוצר מצב אבסורדי, שבגלל עמדות של שותפיו לקואליציה של חבר הכנסת אביר קארה – אגב, עמדות שונות, אבל לגיטימיות.

יואב קיש: אני לא בא ופוסל.

יואב קיש: הן פשוט הפוכות למהות של הורדת רגולציה – נוצר חוק שהוא מפלצת.

יואב קיש: הוא מדבר על זכויות יסוד, ולדבר הזה אין שום קשר לחוק הזה.

יואב קיש: פשוט בושה שדבר כזה נכנס לתוך חוק שבא להוריד רגולציה.

יואב קיש: זה הזוי שאנחנו בכלל מתעסקים עם זה.

יואב קיש: בנוסף לכך, סעיף 18 או 19 – אני לא יודע איזה מספר הוא הוגדר, ואני מניח שדיברתם בו רבות – כל מי שתמך באירוע הזה, שבא מתפיסה ליברלית, מתנגד לו היום.

יואב קיש: אני קורא לכם בצורה מאוד ברורה לקבל את ההסתייגות הזאת, ולבטל את החוק הזה כי החוק הזה הוא חוק רע.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 192 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות 193.

גלעד קריב: שתי דקות להנמקה, בבקשה.

יואב קיש: אני פונה שוב לחבר הכנסת אביר קארה, שלא נמצא פה, לצערי.

יואב קיש: אולי הוא עוד צופה בנו.

יואב קיש: אני לא יודע.

יואב קיש: אני מבין שיש לו בעיה פרסונלית עם זה שיש לו אפס הישגים בממשלה הזאת; עם זה שהוא נאלץ להצביע נגד החוק לפיצויי פיטורים לעצמאים, והחוק נפל בגלל הקול שלו.

יואב קיש: עכשיו הוא מנסה להביא הישג כלשהו בנושא של הורדת רגולציה.

יואב קיש: כפי שאמרתי קודם, הוא בעצם עושה את ההפך.

יואב קיש: יש פה מפלצת, והוא יודע היטב שזאת טעות קשה שהוא נותן את ידו להעביר אותה.

יואב קיש: זאת טעות קשה.

יואב קיש: הוא חייב להתאפס על עצמו ולבוא למשרד ראש הממשלה.

יואב קיש: דרך אגב, יש שם אנשים טובים – אביחי ואחרים, שעבדנו איתם על הדברים האלה.

יואב קיש: הם כולם מבינים שמה שיצא פה בחוק הזה, הוא רע מאוד.

יואב קיש: צריכים פשוט למשוך את החוק הזה.

יואב קיש: לא זו הייתה כוונת המשורר מלכתחילה, וכשמדברים על הקטנת רגולציה, עושים ההפך ומוסיפים כלים שיסרסו את הממשלה – הרי בסוף אף אחד לא התכוון שזה יפעל כנגד החלטות ממשלה או כנגד חוקים.

יואב קיש: והולכים להשתמש בזה כנגד הדברים האלה.

יואב קיש: הדבר הזה חייב להיות מתוקן או לחילופין, פשוט לא לבוא.

יואב קיש: עוד הצעה שאני מציע ליושב-ראש, היא לקחת ברצינות את הרעיון לפצל את זה מחוק ההסדרים, וניתן לזה את הזמן הנכון שלו.

יואב קיש: לא בלחץ, לא לשבת פה בשעות הקטנות.

יואב קיש: כך נוכל לייצר משהו שאולי נוכל לחיות איתו.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 193 לא אושרה.

גלעד קריב: ההסתייגות נפלה.

גלעד קריב: הסתייגות מס' 194 – האם אתה מעוניין לנמק?

יואב קיש: כן, אני מעוניין לנמק.

יואב קיש: אני מבקש שבהסתייגות 196 נצא להפסקה לטובת התייעצות סיעתית.

גלעד קריב: בסדר.

גלעד קריב: אני כבר מודיע שאני אעמיד את הסתייגויות 195 ו-196 ביחד, כי הן עוסקות באותו נושא.

גלעד קריב: אם תרצה, אפשר בהחלט לצאת להיוועצות סיעתית.

גלעד קריב: בבקשה, שתי דקות.

יואב קיש: אני רוצה לומר לך, יושב-ראש הוועדה, מכיוון שאנחנו בוועדת חוקה שעוסקת לא מעט בנושא חוק הקורונה וכל ההשלכות שלו.

יואב קיש: יש נושא שאולי דיברתם עליו בצורה רגישה, אבל לא הייתם רגישים.

יואב קיש: אתה יודע, זה נושא שלא צריך לבוא דווקא מהצד שלי של המפה, וזאת ההתייחסות לאותם אנשים שבוחרים לא להתחסן.

יואב קיש: אני לא מסכים איתם, אני מתנגד לזה, אלא מי שיש לו נימוק בריאותי.

יואב קיש: אני לא נכנס לזה.

יואב קיש: אותם אנשים, אנחנו נזהרנו בשמירת הזכויות שלהם בצורה מאוד משמעותית בתקופתנו, כשניהלנו את המאבק בקורונה, וכשקראנו לאנשים להתחסן.

יואב קיש: שכנענו אנשים להתחסן כי זה הדבר הנכון לעשות.

יואב קיש: לא ניסינו לגרום לכך שההורים בבתי הספר יריבו, או יקרו אירועים כאלה.

יואב קיש: במקומות הלאה לא היינו, ואתם מוצאים את עצמכם במקומות האלה.

יואב קיש: אתם עושים דברים שלו אנחנו היינו עושים אותם בממשלה שלנו, כל הזרוע הזאת – מרצ, העבודה, שבוודאי רואות לנגד עיניהן את זכויות האדם כנר.

יואב קיש: גם אנחנו, זכויות האדם הן נר לרגלינו, ואנחנו לא מזלזלים בהן, חס וחלילה.

יואב קיש: אתם מוצאים את עצמכם הולכים על קו מאוד מאוד מסוכן, עם חשש מאוד מאוד כבד לפגיעה בזכויות פרט, ברמות שהן לא נדרשות.

יואב קיש: אני חושב שאת זה צריך לשקול בכובד ראש, ולחשוב היטב לפני שנכנסים לסבב נוסף, במיוחד עכשיו לאור אישור החיסונים לילדים ב-FDA.

יואב קיש: אני מניח שהוא יגיע גם לצט"ן וגם לוועדה הזאת.

יואב קיש: אני אומר את זה לתשומת לב יושב-ראש הוועדה, החברים והחברות פה בוועדה.

יואב קיש: אותו ציבור נושא עיניו אליכם, ואתם צריכים להיות ערניים לעניין.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 194 לא אושרה.

גלעד קריב: ההסתייגות נפלה.

גלעד קריב: הסתייגויות 195 ו-106 ידונו ביחד.

גלעד קריב: אתה מבקש היוועצות סיעתית בעניינן?

יואב קיש: כן.

גלעד קריב: בבקשה, אנחנו חוזרים בשעה 00:34 לדיון.

גלעד קריב: מכובדיי, נא לשבת.

גלעד קריב: אנחנו מחדשים את הדיון בהסתייגויות 195 ו-196.

גלעד קריב: אני מעלה אותן להצבעה.

יואב קיש: תקריא אותן, בבקשה.

גלעד קריב: אחרי היוועצות סיעתית אין הנמקה.

גלעד קריב: בסעיף 15(ג) המוצע, במקום: משלוש ישיבות, יבוא: משתי ישיבות.

גלעד קריב: בסעיף 15(ג) המוצע, במקום: משלוש ישיבות רצופות, יבוא: מישיבה אחת.

גלעד קריב: מי בעד ההסתייגויות?

גלעד קריב: הסתייגויות מס' 195, 196 לא אושרו.

גלעד קריב: ההסתייגויות נפלו.

גלעד קריב: אנחנו בהסתייגויות 197 ו-198.

גלעד קריב: נאפשר הנמקה, בבקשה, חבר הכנסת קיש.

גלעד קריב: הנמקה משותפת.

גור בליי: זה מפנה לחוק התקציב השנתי.

גלעד קריב: לכן נקריא את ההסתייגויות.

יואב קיש: מדובר על תקציב הרשות.

גלעד קריב: חברים, שתי דקות, בבקשה, לשתי ההסתייגויות.

יואב קיש: אנחנו ביום חג לכנסת – הכספים הקואליציוניים הגיעו.

יואב קיש: מפלגות וח"כים.

יואב קיש: זה אמור להיות 736 מיליון שקלים, אבל העלו בעוד 600 מיליון ממש בזמן שאנחנו מדברים.

יואב קיש: אולי יש עוד בדרך.

יואב קיש: חבר הכנסת אורבך מופיע בגדול – 50 מיליון שקלים.

יואב קיש: אני לא יודע כמה אתה קיבלת, היושב-ראש, אם קיבלת.

גלעד קריב: אני לא קיבלתי.

יואב קיש: אתה לא קיבלת.

יואב קיש: אני יכול לומר לך, שיש כ-452 מיליון שקלים למוסדות תורניים.

יואב קיש: אני לא יודע אם אלה המוסדות שאתה פעיל בהם.

גלעד קריב: לא, לא.

גלעד קריב: במוסדות שלנו התחלנו לתקן את האפליה בדרך המלך.

גלעד קריב: הקמנו את האגף ליהדות מתחדשת, ואני בטוח שאתה מברך עליו.

יואב קיש: הוא מתוקצב?

יואב קיש: זאת השאלה.

גלעד קריב: הוא מתוקצב לא מכוח הסיכום של הרגע האחרון אלא מכוח הסיכומים התקציביים של משרד התפוצות, ב-40 מיליון שקלים.

גלעד קריב: אני בטוח שאתה מברך על כך.

יואב קיש: זה בבסיס התקציב?

גלעד קריב: חלק הרשאה להתחייב לשלוש שנים, ו-5 מיליון שקלים מזה בבסיס התקציב.

גלעד קריב: מתחילים לתקן את האפליה ארוכת השנים.

יואב קיש: במקום להיכנס פנימה לנושא של הכספים הקואליציוניים – הרי כל חבר כנסת בטוח שהוא מעביר את הכספים למקור ראוי, מן הסתם, כולל חברת הכנסת מיש עתיד, שדאגה ל-10 מיליון שקלים להאכלת חתולי רחוב.

גלעד קריב: לא.

גלעד קריב: צריך להזכיר שהיא דאגה לטיפול באחת מן הסוגיות המשמעותיות ביותר לסביבה האורבנית.

גלעד קריב: כן, בבקשה, אדוני.

יואב קיש: הבנתי שמדובר על 10 מיליון שקלים לטיפול בחתולי רחוב.

יואב קיש: מה שרציתי לציין כאנקדוטה – הצטרפו אלינו מיש עתיד, ואני שמח – הוא שאשתקד דחתה הכנסת הצעת חוק שהגיש יושב-ראש יש עתיד, כיום שר החוץ, נגד חלוקת כספים קואליציוניים לפי הסכמות אישיות ופוליטיות עם חברי כנסת במפלגות.

יואב קיש: אבל כעת נראה שהקואליציה מאשרת פעולות, שעליהן מתחה ביקורת בשנים האחרונות.

יואב קיש: זאת אומרת, עולם כמנהגו נוהג, ומה שיאיר לפיד קרא לו שחיתות, סוף הדמוקרטיה ובזבוז כספים, תארו מה קרה – הוא ומפלגתו דואגים היטב לשמר את אותם דברים שהם יצאו נגדם שנים רבות.

יואב קיש: זה מראה על הצביעות ועל השקרים שהם סיפרו לנו אז.

יואב קיש: אנחנו אולי חשבנו לחשוב עליהם כדוברי אמת, אבל התברר לנו שיאיר לפיד וכל סיעת יש עתיד פשוט שיקרו לנו בפרצוף.

גלעד קריב: תודה.

גלעד קריב: אני מעלה להצבעה את הסתייגויות 197 ו-198.

גלעד קריב: מי בעד ההסתייגויות?

גלעד קריב: הסתייגויות מס' 197, 198 לא אושרו.

גלעד קריב: ההסתייגויות נפלו.

גלעד קריב: אני מקריא את הסתייגות 199.

יואב קיש: התייעצות סיעתית, בבקשה, אחרי שאתה מקריא.

גלעד קריב: בסדר גמור.

גלעד קריב: הסתייגות 199 – בסעיף 17(ב) המוצע, אחרי: ובפיקוחו, יבוא: ובניצוחו.

גלעד קריב: בבקשה, היוועצות סיעתית.

גלעד קריב: נעבור להצבעה.

יואב קיש: אני יכול לטעון נושא חדש?

גלעד קריב: לא.

גלעד קריב: הוא יכול לטעון נושא חדש?

יואב קיש: עשינו היוועצות, ואני חוזר ואומר נושא חדש.

יואב קיש: אני לא רוצה להצביע עליו.

גלעד קריב: הוא יכול?

נעמה מנחמי: לדעתי הוא יכול.

גלעד קריב: בבקשה, יכול לרשום נושא חדש.

גלעד קריב: אנחנו עוברים להסתייגויות הבאות, אותן אני מתכוון להקריא ולהעמיד להצבעה.

יואב קיש: אני רוצה לנמק.

יואב קיש: הסתייגות 200 – הנמקה של שתי דקות, בבקשה.

יואב קיש: למה שתי דקות?

יואב קיש: המינימום זה לא שלוש דקות?

גלעד קריב: לא, זה לא קבוע בתקנון.

גלעד קריב: להפך, הנוהל החדש של ההסתייגויות קובע שבמקום שבו ההנמקה לא נוגעת להסתייגות גופא, היו"ר יכול לעצור את ההנמקה, להקריא ולהצביע.

גלעד קריב: אני לא נוהג ככה.

גלעד קריב: שתי דקות.

יואב קיש: אני רוצה להמשיך עם נושא הכספים הקואליציוניים, ואני רוצה לקרוא משהו שנמצא לנגד עיניי: תמיד זו העת, והיום באופן מיוחד נכון לשים על שולחן הכנסת הצעת חוק נגד כספים קואליציוניים.

יואב קיש: רק הבוקר ביקש יו"ר הקואליציה תוספת של מאות מיליונים לכספים הקואליציוניים.

יואב קיש: לאנשים אין מה לאכול; הכנסת הפילה את דמי אבטלה לעצמאים; ברחוב, על כל חנות שנייה כתוב "להשכרה"; האבטלה בשיא.

יואב קיש: הממשלה נכשלה לחלוטין בטיפול במשבר הקורונה, אבל דבר אחד הם יודעים לעשות – לבקש כסף.

יואב קיש: לוקחים כסף מאזרחי ישראל ונותנים אותו לפוליטיקאים אחרים, כדי לקנות שקט, כדי לקנות ג'ובים, כדי לקנות את השחיתות הבאה.

יואב קיש: מיליארדים בתקופה הזאת בתוך המשבר הזה נכנסים לוועדת הכספים ממש בלי למצמץ.

יואב קיש: הקואליציה הגדולה, המכוערת והמיותרת בתולדות המדינה רוצה את הכסף של אזרחיה ומחלקת אותו אחד לשני.

יואב קיש: הכסף הזה הוא של אנשים שעבדו ממש קשה.

יואב קיש: קמו מוקדם, הלכו לישון מאוחר, שילמו מסים.

יואב קיש: זה לא כסף של פוליטיקאים.

יואב קיש: הפוליטיקאים בכנסת מתבקשים להסיר את ידיהם מכספם של אזרחי ישראל.

יואב קיש: עד כאן, תודה.

יואב קיש: מי כתב?

יואב קיש: חבר הכנסת יאיר לפיד לפני כמעט שנה.

יואב קיש: תראו איך העולם מתנהג, איך יאיר לפיד מתבזה עד כדי עפר, כשהוא וחברי סיעתו לוקחים כספים קואליציוניים.

יואב קיש: בדיוק הפוך, הכול הפוך פה מול הדברים שהוא עצמו אמר.

יואב קיש: איך אומרים?

יואב קיש: הארכיון רוצה לירות לעצמו בראש.

יואב קיש: יש כזה מושג.

ענבר בזק: לוקחים כספים קואליציוניים למטרות ציבוריות.

יואב קיש: ברור.

יואב קיש: הכול למטרות ציבוריות ראויות, כולל האכלת חתולים.

יואב קיש: אני רק אסיים, היושב-ראש, ואומר ששחיתות יש רק ביש עתיד.

יואב קיש: שלא יבואו לחפש במקומות אחרים.

גלעד קריב: תודה.

גלעד קריב: חברים, אני מעלה להצבעה.

גלעד קריב: מי בעד ההסתייגות?

גלעד קריב: הסתייגות מס' 200 לא אושרה.

גלעד קריב: ההסתייגות נפלה.

גלעד קריב: אני מצביע על הסתייגויות 201 ועד 208.

יואב קיש: לא, סליחה.

יואב קיש: 202 היא מהותית.

גלעד קריב: לא.

גלעד קריב: אני שומע את דעתך, וסמכותי.

יואב קיש: אני רוצה את הייעוץ המשפטי.

יואב קיש: אנחנו מדברים פה על נטל רגולציה כבד, שנוגע בדיוק לחקיקה הזאת.

גלעד קריב: חבר הכנסת קיש, את זה אני לא אאפשר.

גלעד קריב: יש נוהל, ואני חורג מהנוהל לטובתכם, כי בעצם לא הייתי צריך לאפשר הנמקה שלא נוגעת לעניינים.

גלעד קריב: הייתי צריך לעצור אותה מייד ולהקריא.

גלעד קריב: מכיוון שהנוהל עדיין בשלביו הראשונים, אני לא עושה את זה.

יואב קיש: אין לי בעיה לעשות כל נימוק בצורה יותר מחוברת לחוק.

גלעד קריב: אתה מוזמן, ונשמח כי זאת הדרישה.

גלעד קריב: אדוני היועץ המשפטי, אני לא פותח דיון.

גור בליי: במקרה הזה, זה סעיף על עסקאות של הרשות, מי מורשה חתימה.

גור בליי: זה באמת לא שייך לחלוטין.

גלעד קריב: תודה.

יואב קיש: אני רוצה התייעצות סיעתית לסעיף 18, בבקשה.

גלעד קריב: אתה רוצה אותה עכשיו?

יואב קיש: כן.

גלעד קריב: בסדר גמור.

גלעד קריב: לאחר ההיוועצות הסיעתית נקריא את כל ההסתייגויות מ-201 עד 208, ונצביע עליהן ללא הנמקה.

גלעד קריב: נתכנס שוב ב-00:58.

גלעד קריב: תודה.

גלעד קריב: אנחנו מחדשים את הדיון.

גלעד קריב: הסתייגות 201 – בסעיף 18 המוצע, במקום: הממשלה, יבוא: ממשלת הזדון.

גלעד קריב: מי בעד ההסתייגות?

גלעד קריב: הסתייגות מס' 201 לא אושרה.

גלעד קריב: ההסתייגות נפלה.

גלעד קריב: הסתייגות 202 – בסעיף 18 המוצע, במקום: הממשלה, יבוא: ממשלת הפקרת העצמאים לנטל רגולציה כבד.

גלעד קריב: מי בעד ההסתייגות?

גלעד קריב: הסתייגות מס' 202 לא אושרה.

גלעד קריב: ההסתייגות נפלה.

גלעד קריב: הסתייגות 203 – בסעיף 18 המוצע, במקום: הממשלה, יבוא: ממשלת ההונאה.

גלעד קריב: מי בעד ההסתייגות?

גלעד קריב: הסתייגות מס' 203 לא אושרה.

גלעד קריב: ההסתייגות נפלה.

גלעד קריב: הסתייגות 204 – בסעיף 18 המוצע, במקום: הממשלה, יבוא: ממשלת הרמייה.

גלעד קריב: מי בעד ההסתייגות?

גלעד קריב: הסתייגות מס' 204 לא אושרה.

גלעד קריב: ההסתייגות נפלה.

יואב קיש: למה 205 מחוקה?

גלעד קריב: כנראה טעות סופר בהכנת הקובץ.

יואב קיש: לפני ההצבעה על הסתייגות 206, אני מבקש נושא חדש.

גלעד קריב: 206 – נושא חדש.

גלעד קריב: ההסתייגות נפלה.

גלעד קריב: הסתייגות 207 – בסעיף 18 המוצע, אחרי: הממשלה, יבוא: החוקית, שאינה לגיטימית.

גלעד קריב: מי בעד ההסתייגות?

גלעד קריב: הסתייגות מס' 207 לא אושרה.

גלעד קריב: ההסתייגות נפלה.

גלעד קריב: ההסתייגות נפלה.

גלעד קריב: הסתייגות 208 – בסעיף 18 המוצע, במקום: הממשלה, יבוא: ממשלת שר החוץ ויושב-ראש ועדת הפנים.

גלעד קריב: מי בעד ההסתייגות?

גלעד קריב: הסתייגות מס' 208 לא אושרה.

גלעד קריב: ההסתייגות נפלה.

גלעד קריב: לפני שנמשיך עם ההסתייגויות הבאות, בהתאם לבקשת היועצת המשפטית וגם בהמשך לדיון שהתקיים כאן בראשית הישיבה, אני מבקש להסביר את השינוי בסעיף 19.

יואב קיש: לא הייתי בראשית הישיבה.

גלעד קריב: אני אסביר.

גלעד קריב: הייתה בקשה שלפני שניגש להסתייגויות הרבות לסעיף 19, נסביר ונציג את השינוי שהוכנס היום.

גלעד קריב: לאחריו, אני מזכיר, ניתנו עוד שעתיים להגיש הסתייגויות.

יואב קיש: בחמש וחצי היה דיון, והשעתיים ניתנו לפניו?

גלעד קריב: כן, בוודאי.

יואב קיש: כלומר, נשלח נוסח בשעה שלוש ללא דיון, ובחמש וחצי היו דיון והסתייגויות?

יואב קיש: או שלא היה דיון?

גלעד קריב: בשלוש הוצאנו נוסח מעודכן, שהיו בו ארבעה שינויים.

גלעד קריב: הצגנו אותם בחמש וחצי, וניתנה הזדמנות להגיש עוד הסתייגויות.

גלעד קריב: קיבלנו עוד הסתייגויות לעניין הסעיף הזה, אבל הודענו שגם נאפשר התייחסות לפני ההסתייגויות באופן יותר כללי, למי שיבקש להתייחס לשינויים בסעיף 19.

גלעד קריב: בסעיף 19, בנוסח המקורי, הייתה סיפא שאמרה: ובכלל זה, רשאי הוא לשקול לצורך כך שיקולים המבוססים על אותם עקרונות.

גלעד קריב: זאת סיפא שמתייחסת לעקרונות המנויים בסעיף 2, שנזכרים בסעיף, עקרונות האסדרה הכלליים.

גלעד קריב: גורמים גם במשרדי הממשלה וגם מקרב חברים בוועדה מטעם הקואליציה, הציגו את העמדה שהסיפא הזאת מציגה חוסר קוהרנטיות בתוך הסעיף, ומציגה סוגיה פרשנית.

גלעד קריב: בשל כך, עדיף להשאיר את הסעיף בצורה יותר פשוטה, שאומר שהמאסדר יעשה כן בצד האינטרס המובן, גם לאור עקרונות האסדרה שמנויים בסעיף 2.

גלעד קריב: כדי להבהיר ולדייק את ההנחיה של המחוקק, מוטב להוריד את הסיפא.

גלעד קריב: אם משרד המשפטים רוצה להתייחס לעניין, בבקשה.

יואב קיש: מאיפה בא התיקון?

גלעד קריב: גם מצד המשרדים המציעים, וגם מצד חברי ועדה, שהם חברי קואליציה.

יעל קריב טייטלבאום: לכל רגולטור יש אינטרס מוגן, שהחקיקה הספציפית מכוחה הוא פועל מסמיכה אותו לקדם.

יעל קריב טייטלבאום: יש רגולטורים שמוסמכים לקדם אינטרס ציבורי, כמו למשל המשרד לאיכות הסביבה, שמוסמך בחוק להגן על איכות הסביבה; יש רגולטורים שמוסמכים להגן על זכויות, למשל הרשות להגנת הפרטיות מוסמכת בחוק להגן על זכות הפרטיות.

יעל קריב טייטלבאום: כל רגולטור והתכליות שהוסמך בחוק שלו לקדם, ולכך בעצם מכוונים האינטרסים המוגנים בסעיפים 1 ו-2 של מטרת החוק, שנידונו קודם.

יעל קריב טייטלבאום: סעיף 19 בעצם קובע שכאשר רגולטור קובע רגולציה, הוא יעשה את זה בנוסף על החקיקה המסמיכה שלו, גם לאור העקרונות המנחים שמוגנים בסעיף 2, בפרק של מטרת החוק.

יעל קריב טייטלבאום: כמו שאמרנו, הסעיף נועד לייצר את השאיפה ליעד כללי של אסדרה מיטבית, ולעקרונות שהם ממילא רכים.

יעל קריב טייטלבאום: למשל, שאיפה לקיים תהליכים שיש לפעול לאורם, כמו שיתוף הציבור, איסוף נתונים ועוד.

יעל קריב טייטלבאום: אני מזכירה שהעקרונות הכלליים נועדו לשמש איזשהו יעד, מצפן או מטרה שאליה המערכת הרגולטורית בישראל תשאף להגיע, והם מוספים בכוונה בצורה רחבה וגמישה.

יעל קריב טייטלבאום: הם לא מקימים כשלעצמם חובות אופרטיביות ישירות לרגולטורים, אלא עקרונות כלליים, שהרגולטורים לפי סעיף 19 פועלים לאורם.

יעל קריב טייטלבאום: לתפיסתנו, מהנוסח הנוכחי, גם אחרי המחיקה אפשר ללמוד ממילא שרגולטורים גם מוסמכים לשקול את העקרונות הכלליים הרלוונטיים, כמו למשל עלויות הציות לרגולציה.

יעל קריב טייטלבאום: להבנתנו זה גם משקף את הדין שקיים היום.

יואב קיש: אני מבקש להתייחס.

גלעד קריב: כן, בבקשה.

יואב קיש: הגענו לנושא סופר-חשוב, ובעצם הוא מראה מדוע חוק הרגולציה יוצא משליטה, והופך להיות נטל רגולטורי קשה, במקום להיות נכס מועיל.

יואב קיש: הרי מה נאמר לנו פה?

יואב קיש: שיש להפעיל שיקולים נוספים, ומפנים לעקרונות מנחים 2.

יואב קיש: מה זה עקרונות מנחים 2?

יואב קיש: אני נמצא מול הסעיף.

יואב קיש: מדברים על אסדרה מיטבית, שהיא אסדרה המבוססת על העקרונות הבאים: 1.

יואב קיש: קביעת האסדרה לשם הגשמת אינטרס מוגן או לשם ביצוע תפקיד המאסדר לפי דין, תוך שלילת חלופות.

יואב קיש: 2.

יואב קיש: האסדרה נקבעת במטרה להביא למירב התועלת לחברה ולמשק, תוך שקילת האינטרס המוגן וההשפעות הכלכליות, החברתיות והסביבתיות – אני רואה שהמילה מגדריות – נמחקה – הנובעות מקביעת האסדרה או מאי קביעתה, ועלות הציות לאסדרה, ובכלל על בסיס ניהול סיכונים.

יואב קיש: 3.

יואב קיש: תהליך גיבוש האסדרה וקביעתה מתבסס במידה מספקת על נתונים הנוגעים לעניין, ונעשה בהתאם לעקרון השקיפות, ותוך שיתוף הציבור במידה הנדרשת בנסיבות העניין.

יואב קיש: 4.

יואב קיש: האסדרה נקבעת ככלל על בסיס כללים ואמות מידה מקצועיים שגובשו בארגונים בין-לאומיים, המיושמים במדינות מפותחות עם שווקים משמעותיים, או כללים ואמות מידה מקצועיים החלים במספר ניכר של מדינות כאמור – להלן – כללים מקובלים במדינות עם שווקים משמעותיים – אלא אם כן מתקיימות נסיבות המצדיקות אחרת.

גלעד קריב: חבר הכנסת קיש, אתה מקריא לנו את הצעת החוק?

גלעד קריב: עברנו הקראה של החוק.

יואב קיש: כן, כדי להבהיר את המשמעות.

יואב קיש: תבין את הפגע רע של הסעיף הנוראי הזה.

גלעד קריב: הכול בסדר, הקראנו את החוק.

גלעד קריב: יש לך עוד דקה.

יואב קיש: ברשותך, זה שינוי שנעשה ולא ממש נדון.

גלעד קריב: הוא נדון.

גלעד קריב: סעיף 19 נדון על שני מרכיביו.

יואב קיש: אני ממשיך.

יואב קיש: 5.

יואב קיש: האסדרה נקבעת במידת האפשר בהתחשב בסוגי הגורמים שהיא חלה עליהם ומאפייניהם, ובכלל זה גודלם, היקף פעילותם, מידת הסיכון הכרוכה באותה פעילות, ובפרט תוך התחשבות במאפייניהם של עסקים קטנים ובינוניים.

יואב קיש: האסדרה ברורה ונגישה – אני מדלג – ונקבעת שתוכל להתבצע באמצעים דיגיטליים.

יואב קיש: 7.

יואב קיש: האסדרה נקבעת באופן שמקדם תיאום, שיתוף פעולה והעברת מידע, שהעברתו מותרת על פני כל מי מאסדרים בהוצאה.

יואב קיש: 8.

יואב קיש: באופן כדי לקדם תחרות ענפית ולהבאה להורדת יוקר המחייה.

יואב קיש: 9.

יואב קיש: במידת האפשר, תוך התחשבות בזכויות ובאינטרסים ציבוריים המושפעים במישרין מהאסדרה.

יואב קיש: בעצם, כל מה שעושה תיקון 19, הוא לקחת את כל הדבר הזה ופותח אותו להתנהלות משפטית.

יואב קיש: פותח את זה ליכולת סירוס של החלטות ממשלה בחקיקה, ואנחנו נמצא את עצמנו – זה פשוט הזוי.

יואב קיש: זה מזכיר קצת את חוק יסוד: כבוד האדם וחירותו, שעבר ברוב מאוד מצומצם.

יואב קיש: נאמר אז בוועדה שזה לא ישפיע יותר מדי על התנהלות בבתי המשפט, והוא הפך להיות האורים והתומים.

יואב קיש: אני אומר לכם שסעיף 19 המסוכן הזה, שבו אנחנו מכניסים שיקול דעת רחב בנושא סעיף 2 – בכוונה הקראתי את כולו – במו ידינו אנחנו פוגעים ומקשים רגולטורית בכל הרגולטורים והמאסדרים, בעם ישראל, בעסקים הקטנים, בממשלה ובחקיקה.

יואב קיש: ושלא תגידו לא ידענו.

יואב קיש: הדבר הזה יוצר עיוות עצום, שינוצל לרעה על ידי משרד המשפטים, היועצים המשפטיים, שיסרסו את יכולת הרשות המבצעת לפעול.

גלעד קריב: חבר הכנסת קיש, תודה.

גלעד קריב: אני רק רוצה להסביר שסעיף 19 נדון ארוכות בכללו.

גלעד קריב: החידוש שנעשה הוא לא בהוספת סעיף 19, אלא הוא בגריעת הסיפא שלו.

גלעד קריב: לכן, אנחנו לא צריכים לחזור על הדיון שהתקיים במשך שעות.

יואב קיש: הסיפא חשוב כי הוא נתן איזשהו פתח לכך שאולי רשאי לשקול שיקולים.

יואב קיש: פה הורדת את זה.

גלעד קריב: מי שיזם את הורדת הסעיף עסוק עכשיו בציוצים בטוויטר.

גלעד קריב: גורם חוץ פרלמנטרי, אבל הכול בסדר.

גלעד קריב: לא נתייחס לסוגיה הזאת, רק מעשיהם של חברי הכנסת.

יואב קיש: גוף חוץ פרלמנטרי?

גלעד קריב: גוף חוץ פרלמנטרי וחוץ ממשלתי, שהיה עסוק.

גלעד קריב: הוא אבי הרעיון להוריד את הסיפא, ועכשיו הוא צועק הצילו.

יואב קיש: האמת היא שהצעקה הצילו היא במקומה.

יואב קיש: יש פה אירוע רע וקשה, פגיעה ביכולת של המאסדרים, פגיעה בממשלה ופגיעה ביכולת של הממשלה לפעול.

יואב קיש: אתם עושים את זה ואתם אפילו לא מבינים.

יואב קיש: אני אומר לכם את זה, כדי שלא תגידו שלא אמרנו לכם את זה.

גלעד קריב: חבר הכנסת קיש, תודה.

גלעד קריב: הסתייגות 209 – בסעיף 19 המוצע, אחרי המילה: אסדרה, יבוא: לטובת סיעת רע"ם בלבד.

גלעד קריב: ההסתייגות נפלה.

גלעד קריב: מי בעד ההסתייגות?

גלעד קריב: הסתייגות מס' 209 לא אושרה.

גלעד קריב: ההסתייגות נפלה.

גלעד קריב: הסתייגות 210 – בסעיף 19 המוצע, אחרי: אסדרה, יבוא: נגד תושבי יהודה ושומרון לבקשת סיעות השמאל.

יואב קיש: אני רוצה לנמק.

גלעד קריב: קביעתי שהסעיף הזה לא מהותי, ולכן אני מקריא אותו ואנחנו מצביעים.

גלעד קריב: ההסתייגות נפלה.

גלעד קריב: מי בעד ההסתייגות?

גלעד קריב: הסתייגות מס' 210 לא אושרה.

גלעד קריב: ההסתייגות נפלה.

גלעד קריב: הסתייגויות 211 ו-212 יורדות ברגע שהסיפא ירדה.

יואב קיש: אני רוצה להוסיף את זה.

יואב קיש: מה זה משנה שהסיפא ירדה?

נעמה מנחמי: 211 אכן יורדת, אבל עם 212 אפשר לקולא.

גלעד קריב: בסדר גמור.

גלעד קריב: הנמקה של שתי דקות ל-212.

יואב קיש: ראיתי שהיו פה הסתייגויות שדיברו גם עם נושא יהודה ושומרון וסיעת רע"ם.

יואב קיש: אני לא יכול שלא להתייחס להחלטת הממשלה בנושא הקמת שלושת היישובים לאסדרה של הבדואים.

יואב קיש: ככלל, אני חייב לומר לכם שלא אני ולא הליכוד נגד נושא של אסדרה.

יואב קיש: אנחנו נגד הפקרה, ומה ההבדל?

יואב קיש: הנושא הזה הוא סופר-חשוב, וכדאי להבין אותו.

יואב קיש: בסיעת רע"ם טוענים – אנחנו מעבירים את מה שהליכוד העביר.

יואב קיש: לא כך הדבר, כי הליכוד אמר בצורה מפורשת שנלך לאסדרה.

יואב קיש: אנחנו לא נותנים שטח, ולא משנה מה יקרה איתו.

יואב קיש: אולי זה מה שרצה לעשות עמיר פרץ בממשלה.

יואב קיש: אנחנו בליכוד אמרנו במפורש, שיוגדר שטח ו-80% מתושבי הפזורה שנמצאת בו, מחויבת להיכנס לאותו יישוב.

יואב קיש: אם לא נכנסה, היישוב לא מוקם.

יואב קיש: תבינו, את הטעות הזאת עשו גם אהוד אולמרט וגם אריאל שרון.

יואב קיש: לקחו מקומות ואמרו: פה תהיה עיר בדואית.

יואב קיש: הקיפו בעיגול, נתנו מאות אלפי דונמים, ולא יצא מזה כלום.

יואב קיש: אי-אפשר לעשות את אותה טעות פעמיים.

יואב קיש: הליכוד עצר את זה בממשלה, ואמר: אנחנו מגדירים שטח, והיישוב לא יקום אלא אם תהיה מפה מצורפת, עם הגדרה של פזורה שנכנסת.

יואב קיש: 80% מתושבי הפזורה צריכים להיכנס, וזו תהיה הדרך היחידה שבה תתאפשר הקמת היישוב.

יואב קיש: שטחים נותרים ייגרעו ממקומות אחרים.

יואב קיש: זו הייתה הנחיית הליכוד, ואני שומע שבממשלה שהולכים להפקרות בגלל רע"ם.

יואב קיש: אני רוצה לחזק את מי שעוד עומד בפרץ – אני לא יודע בדיוק מי מהשרים, אלקין או שקד – שמקפידים על כך שלא תהיה הפקרה, כפי שהליכוד התעקש.

יואב קיש: שתהיה אסדרה ונראה שביישובים האלה תהיה התכנסות אמיתית של הפזורה, ולא מסירת שטחי ארץ ישראל לשום ערך, לשום דבר.

יואב קיש: פשוט הפקרה.

יואב קיש: אני מאוד מקווה שאת הטעות הזאת, שעשו ממשלות אריק שרון ואהוד אולמרט, לא נחזור ונעשה.

יואב קיש: זאת תהיה בכייה לדורות.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 212 לא אושרה.

גלעד קריב: ההסתייגות נפלה.

גלעד קריב: הסתייגות מס' 213, שתי דקות, בבקשה.

יואב קיש: לא.

יואב קיש: אני מבקש התייעצות סיעתית.

גלעד קריב: אנחנו חוזרים ב-01:18.

גלעד קריב: חברים, אני מחדש את הדיון.

גלעד קריב: הסתייגות מס' 213 – בסעיף 19 המוצע, בסופו יבוא: ובכלל זה רשאי הוא לשקול לצורך כך שיקולים המבוססים על אותם עקרונות.

גלעד קריב: מי בעד ההסתייגות?

גלעד קריב: הסתייגות מס' 213 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגות מס' 214 – בסעיף 20(א) המוצע, אחרי: אסדרה, יבוא: הכוללת פנייה לתנועה האסלאמית.

יואב קיש: למה אני לא מנמק?

גלעד קריב: כי זאת לא הסתייגות מהותית לגוף החוק, לתוכן החוק ולהסדריו.

גלעד קריב: מי בעד ההסתייגות?

גלעד קריב: הסתייגות מס' 214 לא אושרה.

גלעד קריב: ההסתייגות נפלה.

גלעד קריב: הסתייגות מס' 215 – בסעיף 20(א) המוצע, אחרי: אסדרה, יבוא: שעניינה פנייה לארגוני הקרן החדשה וסיעת מרצ.

גלעד קריב: מי בעד ההסתייגות?

גלעד קריב: הסתייגות מס' 215 לא אושרה.

גלעד קריב: ההסתייגות נפלה.

גלעד קריב: הסתייגות מס' 216 – בסעיף 20(א) המוצע, אחרי: אסדרה, יבוא: לטובת סיעת רע"ם בלבד.

גלעד קריב: מי בעד ההסתייגות?

גלעד קריב: הסתייגות מס' 216 לא אושרה.

גלעד קריב: ההסתייגות נפלה.

גלעד קריב: הסתייגות מס' 217 – בסעיף 20(א) המוצע, אחרי: אסדרה, יבוא: נגד תושבי יהודה ושומרון לבקשת סיעות השמאל.

יואב קיש: לפני שאתה מצביע, אני לא זוכר אם ביקשתי התייעצות סיעתית על סעיף 20.

גלעד קריב: טרם ביקשת התייעצות על סעיף 20.

גלעד קריב: אתה יכול לקבל היוועצות סיעתית אחת על כל סעיפי 20.

יואב קיש: אני מבקש נושא חדש על הסתייגות 217.

גלעד קריב: בסדר גמור.

גלעד קריב: הסתייגות 218 – בסעיף 20(א) המוצע, אחרי: אסדרה, יבוא: שעניינה הפקרת הנגב.

גלעד קריב: מי בעד ההסתייגות?

גלעד קריב: הסתייגות מס' 218 לא אושרה.

גלעד קריב: ההסתייגות נפלה.

גלעד קריב: הסתייגות מס' 219 – בסעיף 20(א) המוצע, אחרי: אסדרה, יבוא: שעניינה תמיכה בתומכי טרור.

גלעד קריב: מי בעד ההסתייגות?

גלעד קריב: הסתייגות מס' 219 לא אושרה.

גלעד קריב: ההסתייגות נפלה.

גלעד קריב: הסתייגות מס' 220 – בסעיף 20(א) המוצע, אחרי: אסדרה, יבוא: שעניינה הפקרת תושבי הנגב היהודים.

גלעד קריב: מי בעד ההסתייגות?

גלעד קריב: הסתייגות מס' 220 לא אושרה.

גלעד קריב: ההסתייגות נפלה.

גלעד קריב: הסתייגות מס' 221 היא בדיוק כמו מה שקראנו בהסתייגות מס' 215.

גלעד קריב: הסתייגות מס' 222 – טעות סופר.

יואב קיש: אתה לא רוצה להצביע על 221?

גלעד קריב: לא צריך, כי כבר הצבענו ב-215.

גלעד קריב: אני אקריא את הסתייגויות מס' 223 ו-224.

גלעד קריב: ב-225 תהיה הנמקה כי זאת הסתייגות מהותית.

גלעד קריב: הסתייגות 223 – בסעיף 20(א) המוצע, אחרי: באמצעים דיגיטליים, יבוא: ואלקטרוניים.

גלעד קריב: מי בעד ההסתייגות?

גלעד קריב: הסתייגות מס' 223 לא אושרה.

גלעד קריב: ההסתייגות נפלה.

גלעד קריב: הסתייגות מס' 224 – בסעיף 20(א) המוצע, אחרי: באמצעים דיגיטליים, יבוא: וממוחשבים.

גלעד קריב: מי בעד ההסתייגות?

גלעד קריב: הסתייגות מס' 203 לא אושרה.

גלעד קריב: ההסתייגות נפלה.

גלעד קריב: מי בעד ההסתייגות?

גלעד קריב: הסתייגות מס' 224 לא אושרה.

גלעד קריב: ההסתייגות נפלה.

גלעד קריב: הסתייגות 225, הנמקה, בבקשה, שתי דקות.

יואב קיש: מכיוון שדנו היום בנושא הכספים הקואליציוניים, ויש פה אמצעים שהם פיזיים, ויכול להיות שידרשו כספים קואליציוניים, אני רוצה להקריא לך את מה שקרה ברגע האחרון לפי עיתון כלכליסט: ברגע האחרון, הכספים הקואליציוניים הוגדלו ב-600 מיליון שקל.

יואב קיש: הממשלה הגדילה הערב את היקף הכספים הקואליציוניים ל-2 מיליארד שקלים.

יואב קיש: הכספים יועברו, בין היתר – חשוב לי, היושב-ראש, שתשמע, ואני בטוח שתברך על כך – להתיישבות בשטחים, אכיפה כנגד בנייה פלסטינית בלתי חוקית בשטחי C, לאוניברסיטה באריאל, מוסדות תרבות תורנית, החטיבה להתיישבות.

יואב קיש: מדובר בגידול של 42% לעומת הצעת התקציב המקורית בשנים 2022-2021, שהוגשה לכנסת.

יואב קיש: אתה רואה שמדובר, למשל, במשרד החינוך – 193 מיליון שקל לתוכניות נוער בסיכון ציוני דתי, מענק ירושלים בחינוך, חינוך בלתי פורמלי.

יואב קיש: הדברים חשובים, אבל אני מזכיר שוב את התהייה של יושב-ראש יש עתיד יאיר לפיד, מלפני שנה.

יואב קיש: הוא קרא מדם ליבו כנגד הכספים הקואליציוניים.

יואב קיש: הוא הגדיר את זה במילים קשות, ואמר שהמדינה נעשקת על ידי פוליטיקאים חסרי אחריות.

יואב קיש: אותו פוליטיקאי חסר אחריות – יאיר לפיד – עושה היום בצורה גסה ומבזה את הכנסת ואת כל יכולת העמידה המוסרית שלו כלפי טענה כלשהי.

יואב קיש: כולל אותם חברי כנסת עצמם, שפשוט לקחו כספים במאות מיליונים, במיליארדים, ופעלו בניגוד לכל נורמה שלה הם הטיפו במשך שנים.

יואב קיש: הצביעות והשחיתות שלהם זועקת לשמיים.

גלעד קריב: חבר הכנסת קיש, לא מכפילים את זמן ההנמקה.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 225 לא אושרה.

גלעד קריב: ההסתייגות נפלה.

גלעד קריב: הסתייגות מס' 226 – בסעיף 20(א) המוצע, אחרי: נסיבות מיוחדות, יבוא: ביותר.

גלעד קריב: מי בעד ההסתייגות?

גלעד קריב: הסתייגות מס' 226 לא אושרה.

גלעד קריב: ההסתייגות נפלה.

גלעד קריב: הסתייגות מס' 227 – בסעיף 20(ב) המוצע, אחרי: מאסדר, יבוא: המבקש להפקיר את הנגב.

גלעד קריב: מי בעד ההסתייגות?

גלעד קריב: הסתייגות מס' 227 לא אושרה.

גלעד קריב: ההסתייגות נפלה.

גלעד קריב: הסתייגות מס' 228 – בסעיף 20(ב) המוצע, אחרי: מאסדר, יבוא: שכפוף לחבר הכנסת מנסור עבאס.

יואב קיש: אני מבקש התייעצות סיעתית לסעיף 20.

גלעד קריב: בבקשה.

גלעד קריב: אנחנו מתכנסים בשעה אחת וחצי.

גלעד קריב: אנחנו מצביעים על הסתייגות מס' 228.

גלעד קריב: מי בעד ההסתייגות?

גלעד קריב: הסתייגות מס' 228 לא אושרה.

גלעד קריב: ההסתייגות נפלה.

גלעד קריב: הסתייגות מס' 229 – בסעיף 20(ב) המוצע, אחרי: מאסדר, יבוא: שכפוף למועצת השורא.

גלעד קריב: מי בעד ההסתייגות?

גלעד קריב: הסתייגות מס' 229 לא אושרה.

גלעד קריב: ההסתייגות נפלה.

גלעד קריב: הסתייגות מס' 230 – טעות סופר.

גלעד קריב: הסתייגות מס' 231 – בסעיף 20(ב) המוצע, אחרי: באסדרה, יבוא: הכוללת פנייה לתנועה האסלאמית.

גלעד קריב: מי בעד ההסתייגות?

גלעד קריב: הסתייגות מס' 231 לא אושרה.

גלעד קריב: ההסתייגות נפלה.

גלעד קריב: הסתייגות מס' 232 – בסעיף 20(ב) המוצע, אחרי: באסדרה, יבוא: שעניינה כניעה לארגוני הקרן החדשה וסיעת מרצ.

גלעד קריב: מי בעד ההסתייגות?

גלעד קריב: הסתייגות מס' 232 לא אושרה.

גלעד קריב: ההסתייגות נפלה.

גלעד קריב: הסתייגות מס' 233 – בסעיף 20(ב) המוצע, אחרי: באסדרה, יבוא: לטובת סיעת רע"ם בלבד.

גלעד קריב: מי בעד ההסתייגות?

גלעד קריב: הסתייגות מס' 233 לא אושרה.

גלעד קריב: ההסתייגות נפלה.

גלעד קריב: הסתייגות מס' 234 – בסעיף 20(ב) המוצע, אחרי: באסדרה, יבוא: נגד תושבי יהודה ושומרון לבקשת סיעות השמאל.

גלעד קריב: מי בעד ההסתייגות?

גלעד קריב: הסתייגות מס' 234 לא אושרה.

גלעד קריב: ההסתייגות נפלה.

גלעד קריב: הסתייגות מס' 235 – בסעיף 20(ב) המוצע, אחרי: באסדרה, יבוא: שעניינה הפקרת הנגב.

גלעד קריב: מי בעד ההסתייגות?

גלעד קריב: הסתייגות מס' 235 לא אושרה.

גלעד קריב: ההסתייגות נפלה.

גלעד קריב: הסתייגות מס' 236 – בסעיף 20(ב) המוצע, אחרי: באסדרה, יבוא: שעניינה תמיכה בתומכי טרור.

גלעד קריב: מי בעד ההסתייגות?

גלעד קריב: הסתייגות מס' 236 לא אושרה.

גלעד קריב: ההסתייגות נפלה.

גלעד קריב: הסתייגות מס' 237 – בסעיף 20(ב) המוצע, אחרי: באסדרה, יבוא: שעניינה הפקרת תושבי הנגב היהודים.

גלעד קריב: מי בעד ההסתייגות?

גלעד קריב: הסתייגות מס' 237 לא אושרה.

גלעד קריב: ההסתייגות נפלה.

גלעד קריב: הסתייגות מס' 238 – בסעיף 20(ב) המוצע, אחרי: באסדרה, יבוא: שעניינה כניעה לארגוני הקרן החדשה וסיעת מרצ.

גלעד קריב: מי בעד ההסתייגות?

גלעד קריב: הסתייגות מס' 238 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגויות מס' 239, 240 ו-241.

גלעד קריב: עניינן אחד, וזה מקבץ.

גלעד קריב: בבקשה, אתה מוזמן לנמק ונצביע על ההסתייגויות ביחד.

יואב קיש: אני רוצה להקדיש את שתי הדקות האלה, למה שקרה בימים האחרונים בכנסת בנושא הוועדות.

יואב קיש: שואלים אותנו:

יואב קיש: מדוע חברי הכנסת שלכם לא באו לוועדות?

יואב קיש: אני חייב לומר שהדבר הכי חמור בעיניי שקרה בכנסת העשרים-וארבע, הוא הפגיעה בייצוג של בחירת העם, הפגיעה בייצוג הדמוקרטי בוועדות.

יואב קיש: קח לדוגמה את ועדת החוקה.

יואב קיש: לסיעת תקווה חדשה יש שני חברים בוועדת החוקה, אם אני לא טועה.

יואב קיש: אני צודק?

גלעד קריב: בוועדת החוקה יש שמונה חברים לאופוזיציה ותשעה לקואליציה.

יואב קיש: שבעה ותשעה.

גלעד קריב: לא, לא.

גלעד קריב: חברים, הקואליציה הציעה לאופוזיציה בוועדת החוקה לצמצם את היתרון לאחד.

גלעד קריב: לכן, השאלה כיצד מתחלקים חברי הקואליציה בינם לא מעניינת, כי היא במסגרת הסכמים קואליציוניים.

גלעד קריב: מזה שבועות רבים יש הצעה של הקואליציה לאופוזיציה בוועדת החוקה, ליתרון של אחד לקואליציה, שמשקף את הרכב הסיעות.

יואב קיש: בוא נפריד בין המצב כרגע, לבין ההצעה שנוצרה.

יואב קיש: ההצעה לא התקבלה סתם, והיא נבעה מכך שאנחנו סירבנו להכתבה הזאת.

יואב קיש: כמו שאתה אומר, ובצדק, שאני לא אקבע את חלוקת החברים בקואליציה – אני מקבל את זה – אני אומר לך שלא יכול להיות שהקואליציה מחלקת את החברים לאופוזיציה.

יואב קיש: זה לא נעשה מעולם בבית הזה, ואתם עשיתם את זה.

גלעד קריב: זאת נקודה חשובה.

יואב קיש: החליטה הקואליציה על דעת עצמה איזה מקומות לאיזה סיעה, ובכך פגעה בליכוד בצורה בוטה, לא רק בוועדה הזאת אלא גם בוועדות אחרות.

יואב קיש: יכול להיות שבקואליציה החלטתם לחזק את תקווה חדשה, ומתשעה ושבעה, שזה המצב היום, יש שני חברים לתקווה חדשה ושני חברים לליכוד.

יואב קיש: זה מה שאמור להיות מוצע, ואנחנו לא משתמשים בזכותנו לקבל שני חברים, כמובן.

יואב קיש: כפי שאמרתי, בחרנו שיהיה לנו רק נציג, כדי שנוכל לבקש היוועצות סיעתית.

יואב קיש: אני אומר לך, היושב-ראש, שהפגיעה השערורייתית בחלוקת הוועדות והאיוש שלהן בכנסת הזאת לא נעשתה מעולם בכנסת ישראל.

יואב קיש: זה הדבר המרכזי שגרם לכך שהכנסת הזאת מתנהלת כמו שהיא מתנהלת.

גלעד קריב: תודה.

גלעד קריב: אנחנו מצביעים על הסתייגויות 239 עד 241.

יואב קיש: לא, תקריא אותן.

גלעד קריב: אם יש הנמקה, אין צורך בהקראה.

יואב קיש: אבל אלה שלוש הסתייגויות, אתה מצביע אחת-אחת.

גלעד קריב: אנחנו צריכים להצביע אחת-אחת?

נעמה מנחמי: לא, מדובר במקבץ של חלופיות.

גלעד קריב: נכון.

גלעד קריב: במקבץ של הסתייגויות חלופיות, רק אם המקבץ מאושר ברוב, רואים איזו הסתייגות ספציפית.

גלעד קריב: מי בעד ההסתייגויות?

גלעד קריב: הסתייגויות מס' 239, 240, 241 לא אושרו.

גלעד קריב: ההסתייגויות נפלו.

גלעד קריב: יש כאן מקבץ נוסף על סעיף קטן אחר, הסתייגויות מס' 242 ו-243.

גלעד קריב: בבקשה, הנמקה, שתי דקות.

יואב קיש: תודה.

יואב קיש: חשוב לי לציין שחבר הכנסת אביר קארה, סגן במשרד ראש הממשלה – אני מופתע איך הוא לא הצליח לסחוט שר בקואליציה הזאת, שהרי כל מי שרוצה מקבל מה שהוא מקבל.

יואב קיש: כנראה כישוריו פחות טובים בעניין הזה מכישורי אלי אבידר או מישהו אחר מהחברים.

יואב קיש: הוא הצליח לקבל תפקיד סגן שר, ובא עם אמירה שהוא רוצה לעשות טוב לעצמאים, ולעשות טוב בנושא הורדת הרגולציה.

יואב קיש: עם העצמאים הוא נכשל.

יואב קיש: ראינו אותו עצמו מצביע נגד החוק לדמי אבטלה לעצמאים.

יואב קיש: הרי הדבר הזה גרם לו לתסכול כבד, מן הסתם, והוא הבין את החולשה שלו בקואליציה.

יואב קיש: עכשיו מצטרף לאותה חולשה הכישלון הגמור שלו בנושא החוק שמונח בפנינו.

יואב קיש: הוא צריך לעשות דבר אחד – לקרוא למשרד ראש הממשלה למשוך את החוק ולא לתת לחוק המסוכן הזה להיכנס לספר החוקים של מדינת ישראל.

יואב קיש: אם הדבר הזה יקרה, המשמעות היא שניכנס לבכייה לדורות.

יואב קיש: זה ייצר רגולציה עודפת ובירוקרטיה מיותרת לכל משרדי הממשלה, על פעולות הממשלה ובחקיקה.

יואב קיש: זה ייתן כוח מיותר, כוח שלטוני ממש, למשרד המשפטים וליועצים המשפטיים.

יואב קיש: הדבר הזה נובע כאילו מכוונה טובה של סגן שר, שאולי בא באמת עם רצון טוב, אבל נכשל בכל מה שהוא עושה.

יואב קיש: הכישלון הזה מייצר אצלו מוטיבציות מיותרות, והוא חייב להתאפס על עצמו.

גלעד קריב: תודה.

יואב קיש: השעה מוקדמת בבוקר, ואני פונה פה בקריאה לסגן השר אביר קארה, אנא, משוך את הצעת החוק הזאת.

יואב קיש: תודה.

גלעד קריב: לא, לא, אני רוצה להסביר, חבר הכנסת קיש.

גלעד קריב: אני רוצה לומר משהו.

גלעד קריב: אפשר פה ושם כשמנמקים לחרוג מהזמן, כי נמצאים בשוונג של טיעון.

גלעד קריב: באופן עקבי להאריך את הזמן – ניאלץ להפעיל את הכלל שאם ההנמקה לא נוגעת להסתייגות, אני אחתוך אותה אחרי 30 שניות ונצביע.

גלעד קריב: תנסה להקפיד.

גלעד קריב: הינה השעון, נתנו שתי דקות.

יואב קיש: הבעיה שאין לי שעון כזה.

גלעד קריב: אתה יכול לבוא לשבת כאן, ליד אסף, ואז תראה.

יואב קיש: היושב-ראש, מה שעוזר לי, ואני אומר את זה ברצינות, שאתה אומר לי אחרי שתי דקות.

גלעד קריב: אני אומר לך 15 שניות לפני, ותדע לעצור.

יואב קיש: הינה, יש לי הצעת ייעול.

יואב קיש: אני פותח סטופר, ובכל פעם אראה כמה זמן העניין הזה נמשך.

גלעד קריב: יפה מאוד.

גלעד קריב: פתרון שהולם יוצא חיל האוויר.

גלעד קריב: אנחנו מצביעים על הסתייגויות 242 ו-243 ביחד.

גלעד קריב: מי בעד ההסתייגויות?

גלעד קריב: הסתייגויות מס' 242, 243 לא אושרו.

גלעד קריב: ההסתייגויות נפלו.

יואב קיש: אני אוכל לעדכן אותך בזמן אמיתי.

גלעד קריב: מצוין.

גלעד קריב: אנחנו בהסתייגות מס' 244.

גלעד קריב: בבקשה, שתי דקות מעכשיו.

יואב קיש: עכשיו תראה שאני אסיים בול בזמן, ואני מפעיל שיקול דעת בעניין הזה.

גלעד קריב: מצוין.

יואב קיש: אני רוצה לדבר על מה שכבר דיברתי, וזה ענייני הוועדה.

יואב קיש: יש פה חשיבות רבה לכך שנקפיד על הנהלים.

יואב קיש: הבית הזה הוא בית שיש בו נהלים, ודרך אגב, לא כולם מעוגנים בחקיקה.

יואב קיש: נוצרה פרצה, ובה הקואליציה הנוכחית לקחה מנהגים ונוהגים בכנסת, שהיו תקפים שנים רבות, והיא פשוט החליטה לפעול אחרת.

יואב קיש: לדוגמה, ההגדרה של הקואליציה לחלוקת חברי האופוזיציה בוועדות.

יואב קיש: זאת דריסה של כל מוסכמות הבית הזה, שלא הייתה מעולם.

יואב קיש: דרך אגב, היא תמשיך.

יואב קיש: הנושא של הנורבגים – אני לא רואה שום ממשלה, לצערי, שתסכים לוותר על הוצאת כל שריה מחוץ לכנסת.

יואב קיש: זה אירוע מאוד נוח לממשלה, והוא מאוד מחליש את האופוזיציה, כי אם פעם השרים היו שותפים לאותם הליכים של פיליבסטר, היום הם לא שותפים, ואין להם שום בעיה שהדבר הזה יימשך.

יואב קיש: לכן, האירוע של החלשת כנסת ישראל, פגיעה בנהלים ובנוהגים שהיו פה במשך שנים, היא דבר שערורייתי שימשיך איתנו.

יואב קיש: כמו שאומרים חבריי, ואני יכול להבין אותם, שמה שאתם עשיתם לנו, אנחנו נעשה לכם.

יואב קיש: אל תתפלאו, אל תבואו לבקש שננהג אחרת.

יואב קיש: אתם לימדתם אותנו איך לפעול ואל תדאגו, אנחנו נפעל ונעשה לפחות כמוכם, אם לא יותר.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות 244 לא אושרה.

גלעד קריב: ההסתייגות נפלה.

גלעד קריב: הסתייגות מס' 245, בבקשה, שתי דקות מעכשיו.

יואב קיש: אני מקווה שהדברים שאני אומר פה, ונשמעים באוזני חברי הוועדה, אולי ישפיעו עליכם בהתנהלות שלכם בכנסת.

יואב קיש: אני לא יודע מה אורך החיים של הכנסת הזאת; אני יודע לומר שיש לה דבק חזק מאוד, וזה חוסר התמיכה הציבורית שיש למפלגות בקואליציה הזאת.

יואב קיש: אנחנו רואים שתקווה חדשה לא עוברת בסקרים את אחוז החסימה; אנחנו רואים את מפלגת ימינה מתרסקת.

יואב קיש: הרי תמיד מתחילים עם מספרים גבוהים, והם גומרים עם פחות מחצי מכפי שהם התחילו.

יואב קיש: להערכתי, גם להם אין שום תמיכה ציבורית, ובסיטואציה הזאת הם יעשו הכול וימכרו הכול כדי להשאיר את הממשלה הזאת בתוקף.

יואב קיש: מכיוון שאני רואה פה נציגים דווקא מסיעות השמאל והמרכז, שחושב שהוא מרכז אבל נדון בזה בפעם אחרת, אתם צריכים לנצל את המצב הזה.

יואב קיש: אני אומר לכם את זה כיריב פוליטי, אבל כעצה פוליטית.

יואב קיש: יש לכם שותפים חלשים, תלויים.

יואב קיש: אל תתביישו, ומה שאתם רוצים לבקש – יקרה.

יואב קיש: אם לא יקרה, תלחצו.

יואב קיש: הם מ-פ-ח-ד-י-ם.

יואב קיש: הם נכנעו, לצערי, בכל דבר, ואני אגיד את הדבר הכי חמור שהם הולכים להיכנע בו בקרוב – אולי אתם תשמחו על זה – האמריקנים יבואו עם דרישה להקמת קונסוליה לפלסטינים בירושלים, והם ייכנעו.

יואב קיש: אני מאוד חושש מזה, ואתם, כמובן, תברכו על זה.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות 245 לא אושרה.

גלעד קריב: ההסתייגות נפלה.

גלעד קריב: הסתייגות מס' 246, שתי דקות.

יואב קיש: יש פה אירוע.

יואב קיש: צילמתי משהו, ואני צריך להיכנס לתמונה.

יואב קיש: כך אני אאבד את הסטופר, אז תצטרך לשמור עליי.

גלעד קריב: אני שומר עליך, אל תדאג.

יואב קיש: אני רוצה להקריא לכם ציוץ של גיא לרר.

יואב קיש: אני מודה, הוא לא קשור לעניין, אבל הוא חשוב מאוד לוועדת החוקה.

יואב קיש: זה מהערב.

יואב קיש: אישה מגלה שבן הזוג שלה התקין מצלמות, וצילם במקלחת את בנותיה הקטינות.

יואב קיש: כמובן, זה רציני ואני לא צוחק.

יואב קיש: הפרקליטות סוגרת את התיק, כי הסרטונים הושגו על ידי האימא בעבירה.

יואב קיש: אם היה מדובר בעבירת מין שלו, היה יותר קל להגיש כתב אישום – אמרו לה.

יואב קיש: התיעוד המלא בתגובה.

יואב קיש: התנהלות בלתי נתפסת של הפרקליטות.

יואב קיש: הדבר הזה מעורר חלחלה בכל אדם שיש לו ילדים, לחשוב על התנהגות שערורייתית ופוגעת שכזאת.

יואב קיש: החולי של הפרקליטות, של עודף הפרוגרסיביות – דרך אגב, אנחנו רואים את זה גם בטיפול באלימות במגזר הערבי ובמקומות נוספים – הוא דבר שהוועדה הזאת חייבת להיכנס אליו.

יואב קיש: להנחות קווים מאוד ברורים איפה בסוף יש קו אדום, ולעצור את ההתנהלות הזאת.

יואב קיש: כאילו הפכנו להיות סדום ועמורה.

יואב קיש: דבר כזה, שזועק לכולנו, לא יכול לקרות.

יואב קיש: אני מבקש מיושב-ראש הוועדה לקחת את הנושא הזה ולטפל בו.

יואב קיש: אם היה בעבר נושא אחר – אומנם לקח ארבעה חודשים עד שקיימת עליו ישיבה – בדבר הזה לטפל במהרה.

יואב קיש: מייד לאחר התקציב לזמן דיון בנושא הזה.

יואב קיש: עמדתי בשתי דקות בלי לשים לב.

גלעד קריב: אתה רואה, אתה הולך ומתרגל.

גלעד קריב: המשך כך.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות 246 לא אושרה.

גלעד קריב: ההסתייגות נפלה.

גלעד קריב: הסתייגות מס' 247.

גלעד קריב: שתי דקות, בבקשה.

יואב קיש: דיברנו על נושא האתר של הרשות, וכמובן יש חשיבות רבה לשילוב של שפות בנושא של האתר.

יואב קיש: מצד אחד, זה מוסיף עוד קצת עבודה, רגולציה ואולי בירוקרטיה.

יואב קיש: באופן עקרוני, זה משהו שאני נמנע ממנו, כמובן.

יואב קיש: אבל מכיוון שהחוק הזה, וכל מה שהוא גורר איתו, הוא כניעה לרגולציה מטורפת ושערורייתית, בוודאי התרגום בכמה שפות הוא לא מה שיקשה.

יואב קיש: הייתי שמח, כמובן, אם הממשלה הייתה מחליטה למשוך את הצעת החוק, שלא ראויה להיכנס לספר החוקים.

יואב קיש: אני אומר את זה שוב ושוב, כי זה אירוע שכולנו נצטער עליו לשנים רבות.

יואב קיש: היום הוא עומד לפתחנו, ואנחנו צריכים לקחת את ההחלטה הנכונה הזאת.

יואב קיש: כמובן, אם יהיה אתר אינטרנט של רשות שהיא מיותרת, כדאי שיהיה בשפות שיבינו אותו.

יואב קיש: אני לא בטוח לגבי השפה האנגלית, ויכול להיות שעדיף צרפתית.

יואב קיש: מכיוון שזה לא מופיע בהסתייגות, נוותר על הצרפתית ונישאר עם האנגלית.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות 247 לא אושרה.

גלעד קריב: ההסתייגות נפלה.

גלעד קריב: אנחנו במקבץ הסתייגויות מ-248 עד 251.

גלעד קריב: בבקשה, שתי דקות הנמקה.

יואב קיש: אני לא זוכר אם לקחנו התייעצות סיעתית בסעיף 21.

גלעד קריב: לא לקחת.

יואב קיש: ברשותך, למרות הבלבול הרגעי, אני מבקש לקבל התייעצות סיעתית.

גלעד קריב: בבקשה, אנחנו חוזרים ב-01:53.

גלעד קריב: חברים, הדיון מתחדש.

גלעד קריב: אנחנו מצביעים על הסתייגויות 248 עד 251.

גלעד קריב: מי בעד ההסתייגויות?

גלעד קריב: הסתייגויות 248, 249, 250, 251 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגות 252, שתי דקות, בבקשה.

יואב קיש: סעיף קטן (ג) אומר, שהחובה להתייעץ עם מליאת הרשות, כאמור בסעיף קטן (א), לא תחול על מאסדר.

יואב קיש: בעצם, אני מבין את הוויכוח המשפטי המעמיק שהיה פה, כי אם סעיף קטן (ג) נמחק, הוא מייתר את (ג)(1) ו-(ג)(2).

יואב קיש: למעשה, שניהם נמחקים אחריו.

יואב קיש: אני מבין שעל זה היה הוויכוח המשפטי, וזה אומר שזה היה חשוב.

יואב קיש: לאחר שהבהרנו, צריך להבין במה עסקינן.

יואב קיש: למעשה, ההסתייגות הזאת מדברת על ביטולם המוחלט של סעיפים (ג)(1) ו-(ג)(2).

יואב קיש: (ג)(1) מדבר על אסדרה, שקיים בענייני ההתייעצות עם ועדה מייעצת לאסדרה, כמשמעותה בסעיף 126(א) לחוק הרשות הארצית לכבאות והצלה, התשע"ב-2012.

יואב קיש: בהתאם לחובה החלה עליו לפי סעיפים 126(ב) עד 126(ו) לאותו חוק.

יואב קיש: או בהתאם לסעיף 9 לחוק רישוי עסקים, התשכ"ח-1968.

יואב קיש: עכשיו תגידו לי בכנות, אם למישהו יש מושג מה הסעיף הזה.

גלעד קריב: אם היית טורח להגיע לדיונים, היית מבין שאתה טועה.

יואב קיש: אני אומר לך שככה כל החוק הזה.

יואב קיש: החוק הזה צריך להיות שלושה עמודים, היושב-ראש.

גלעד קריב: חבר הכנסת קיש, אתה טועה.

יואב קיש: החוק הזה מיותר, בירוקרטי.

יואב קיש: יש פה הזיה, פשוט לא יאומן.

יואב קיש: לכן חידדתי ורציתי להקריא את זה.

יואב קיש: הלכתם למקומות שגויים.

יואב קיש: החוק הממשלתי שהגיע מסורס על ידי משרד המשפטים, גורם לכך שאנחנו נשלה את העסקים, נשלה את המאסדרים.

גלעד קריב: תודה.

גלעד קריב: חבר הכנסת קיש, הסתיים.

גלעד קריב: אתה לא עובד עם הסטופר?

יואב קיש: לא, כי הייתי צריך לקרוא.

גלעד קריב: אתה רואה?

גלעד קריב: זאת טעות.

יואב קיש: טעות, ואני מסיים.

יואב קיש: לצערי, מכיוון שלא הספקתי לקרוא את (ג)(2), אקרא אותו בהסתייגות הבאה.

גלעד קריב: בסדר גמור.

גלעד קריב: מי בעד ההסתייגות?

גלעד קריב: הסתייגות 252 לא אושרה.

גלעד קריב: ההסתייגות נפלה.

גלעד קריב: הסתייגות 253.

גלעד קריב: שתי דקות מרגע זה.

יואב קיש: אני אקרא את סעיף (ג)(2) מכיוון שאני לא רוצה לשעמם את חברי הוועדה.

יואב קיש: סעיף (ג)(2) – בהסתייגות הבאה נבקש לבטל אותו.

יואב קיש: צריך לא להתבלבל.

יואב קיש: מה שאתם חושבים בעקבות ההסבר שלי עכשיו, תעשו את זה בהסתייגות הבאה.

יואב קיש: (ג)(2) – לעניין אסדרה, שהוא קיים בעניינה, התייעצות עם ועדה מייעצת לאסדרה כמשמעותה בסעיף 12(ב)(ב)(1) לחוק רישוי עסקים, התשכ"ח-1968 – אנקדוטה, יואב קיש נולד ב-1968 – בהתאם לחובה החלה עליו לפי סעיף 12(ב)(ד) לאותו חוק.

יואב קיש: זה הסעיף, ואנחנו מדברים על ביטולו של סעיף (ג)(2), בהסתייגות הבאה שעליה נצביע לטובה בעוד שתי דקות.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות 253 לא אושרה.

גלעד קריב: ההסתייגות נפלה.

גלעד קריב: הסתייגות מס' 254, בבקשה, שתי דקות מעכשיו.

יואב קיש: סעיף (ג)(2), כפי שהקראתי כאמור, מהווה דוגמה בולטת לכל מה שאנחנו רואים בחוק הזה.

יואב קיש: אני לא רוצה לומר אבן הראשה, מכיוון שהוא עוסק רק בסעיף 12(ב)(ב)(1), ולא עוסק בסעיף 12(ב) עצמו.

יואב קיש: לכן, הוא מהווה רק חלק מהמשמעות העמוקה של הסעיף.

יואב קיש: כדי להבין לעומק את חוק רישוי עסקים, סעיף (ב)(ב)(1), הייתי מציע, אם אפשר, לפתוח את הנוסח, כדי לדון ולהבין מה אומר סעיף (ג)(2).

יואב קיש: האם סעיף (ב)(ב)(1) נמצא לנגד עיניכם, חברי הוועדה?

סימון דוידסון: לא, תקריא לנו.

גלעד קריב: אם עומד לרשותך הזמן, יש לך 30 שניות.

גלעד קריב: אפילו פחות.

יואב קיש: אני אומר שוב שאתם רואים כמה החוק הזה הולך לבירוקרטיה מיותרת, לאירוע שמייצר סביבו אך ורק קשיים.

יואב קיש: שום דבר לא ייצא מהמקום הזה.

יואב קיש: אני יכול לומר דבר אחד, שאביר קארה, שכולו מונע מתסכול על כישלון אחר כישלון בממשלה הזאת, מנסה למצוא משהו שהוא יוכל להראות כהישג ולשווק אותו כהישג.

גלעד קריב: תודה.

יואב קיש: ובדיעבד הוא יהיה הכישלון הכי גדול שלו.

גלעד קריב: חבר הכנסת קיש, חזור לסטופר.

גלעד קריב: מי בעד ההסתייגות?

גלעד קריב: הסתייגות 254 לא אושרה.

גלעד קריב: ההסתייגות נפלה.

גלעד קריב: הסתייגות 255, בבקשה, שתי דקות.

יואב קיש: אני מסתכל על סעיף 23.

יואב קיש: ביקשת לדבר לעניין, ואני משתדל במקומות שאני יכול, לכבד את יושב-ראש הוועדה.

גלעד קריב: תודה.

יואב קיש: פטור מחובת היוועצות עם מליאת הרשות.

יואב קיש: לסעיף 23 יש שני סעיפי משנה, (א) ו-(ב).

יואב קיש: (א).

יואב קיש: על אף הוראות סעיף 21, התרחש אירוע המעלה חשש לפגיעה ממשית באינטרס מוגן, המחייב קביעת אסדרה באופן דחוף, רשאי השר הממונה על האסדרה המוצעת, או הנקבעת בקשר לאירוע כאמור, לקבוע בהחלטה מנומקת כי חובת התייעצות לפי אותו סעיף, לא תחול לגבי אותו אסדרה.

יואב קיש: סמכות השר לפי סעיף קטן זה לגבי אסדרה שאינה הצעת חוק – אני מזכיר, יש לנו אסדרות שהן הצעות חוק ושאינן הצעות חוק, ויש אסדרות שהן גם החלטות ממשלה – תהא נתונה לו רק לגבי אסדרה שתוקפה אינה עולה על שנתיים.

יואב קיש: המאסדר יפרסם לציבור את החלטת השר ונימוקיה, וכן יודיע עליה במליאת הרשות.

יואב קיש: הדבר המרכזי שמניע את הסעיף הזה, ולכן אני חושב שהוא מיותר, הוא האירוע המעלה חשש.

יואב קיש: שוב, זה פתוח לפרשנות.

יואב קיש: בתביעה משפטית שתיגרר שנים על גבי שנים, יכולה להיות שאלה האם האירוע שבו נדון העניין אכן העלה חשש לפגיעה ממשית באינטרס או לא.

יואב קיש: אתה מוצא את עצמך מסנדל גם את המאסדרים, גם את הציבור; מייצר תביעות משפטיות מיותרות שאין להן שום קשר בין התנהלות נורמלית של רגולציה ואסדרה.

יואב קיש: אני קורא לכם, טלו ידיכם מהדבר הזה.

יואב קיש: הימנעו והצביעו נגד.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות 255 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגויות 256 עד 258.

נעמה מנחמי: הן לא חילופיות.

גלעד קריב: סליחה, בעיניי הן בדיוק חילופיות.

יואב קיש: יש הבדל בין אישור ראש הממשלה לאישור ממשלה.

גלעד קריב: זאת ההגדרה של חילופיות.

נעמה מנחמי: נכון, סליחה, סליחה.

יואב קיש: אני לא מבין.

גלעד קריב: מכיוון שהן חליפיות.

גלעד קריב: אתם מציעים שפעם אחת יהיה באישור ראש הממשלה, פעם אחרת שיהיה באישור הממשלה על אותו הדבר, ופעם שלישית שיהיה באישור שר האוצר.

גלעד קריב: זה בדיוק המושג של מקבץ של הסתייגויות חליפיות.

גלעד קריב: על פי הנוהל, שתי דקות מעכשיו, בבקשה.

יואב קיש: כמו שאתה רואה, ביקשת ואני משתדל להתייחס גם מהותית.

גלעד קריב: כל עוד שזה בשתי דקות, אתה רואה שאני לא קפדן בעניין.

יואב קיש: לפעמים יוצא 10 או 20 שניות יותר, ואני לא רוצה לייצר משבר מהאירוע הזה.

יואב קיש: אני אתייחס גם עכשיו למהות עצמה.

יואב קיש: אנחנו מדברים על סעיף 23(א), לאחר החלטה מנומקת.

יואב קיש: אני אקריא עד החלטה מנומקת: על אף הוראות סעיף 21(א), התרחש אירוע המעלה חשש לפגיעה ממשית באינטרס מוגן, המחייב קביעת אסדרה באופן דחוף, רשאי השר הממונה על האסדרה המוצעת או הנקבעת בקשר לאירוע כאמור, לקבוע בהחלטה מנומקת באישור ראש הממשלה.

יואב קיש: מכיוון שגם ככה אנחנו עוסקים בחוק מסורבל ונוראי, רצינו להראות לכם מה המשמעות, וכמה זה יכול להיות גרוע.

יואב קיש: באישור ראש הממשלה, או לחילופין באישור הממשלה, או לחילופין באישור שר האוצר – אלה דוגמאות לכל התנהלות החוק הזה, שיצא תחת ידיכם.

יואב קיש: חוק שמהווה פגיעה ברורה בכל מי שרוצה להוריד רגולציה.

יואב קיש: הוא עושה את ההפך.

יואב קיש: אני אומר את זה כמו קאטו הזקן כמעט בכל הסתייגות.

יואב קיש: החוק הזה מייצר רגולציה עודפת, בירוקרטיה עודפת, יפגע בעסקים ויפגע במאסדרים, גם אם הם רוצים לעשות טוב.

יואב קיש: נוצר פה מצב אבסורד, מצב קשה.

יואב קיש: מדינת ישראל סובלת היום מעודף רגולציה, ובמקום להקל על הציבור, במקום להקל על העסקים, מי שרוצה לתקן לוקח ובמו ידיו כותב הצעת חוק, שמחריבה כל חלקה טובה.

יואב קיש: מייצרת עומס בירוקרטי גם על החלטות ממשלה, גם על חקיקה.

יואב קיש: הדבר הזה מייצר אירוע, ואני חושב שכל מי שיושב פה בחדר, גם אלה מחבריי לקואליציה שמרימים את ידם לאות הזדהות עם היושב-ראש, ימצאו את עצמם מצטערים, ולא בעוד הרבה זמן, שהעבירו את הצעת החוק הזאת.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 256, 257, 258 לא אושרו.

גלעד קריב: ההסתייגויות נפלו.

גלעד קריב: הסתייגות 259, 260 ו-261 הן מקבץ של חילופיות.

גלעד קריב: בבקשה, שתי דקות.

יואב קיש: אני אבקש התייעצות סיעתית.

גלעד קריב: בסדר גמור.

גלעד קריב: אנחנו חוזרים ב-02:12.

גלעד קריב: אנחנו מחדשים את הדיון ומצביעים על הסתייגויות 259, 260 ו-261.

גלעד קריב: מי בעד ההסתייגויות?

גלעד קריב: הסתייגויות מס' 259, 260, 261 לא אושרו.

גלעד קריב: ההסתייגויות נפלו.

גלעד קריב: אנחנו נמצאים בהסתייגויות 262 ו-263.

גלעד קריב: שתי דקות להנמקה.

יואב קיש: מידי פעם אני סוטה ממנהגי להתייחס למהות, כמו שאוהב היושב-ראש, ונוהג לדבר על דברים שברומו של עולם.

יואב קיש: רציתי להזכיר ליושב-ראש, שהליכוד שילם בשעתו על הופעה של שרית חדד.

יואב קיש: היה אירוע של הליכוד, שרית חדד היא תומכת ליכוד וחברה טובה של שרה נתניהו.

יואב קיש: היא אפילו נתנה תרומה למפלגה בתקופה מסוימת.

יואב קיש: זה אירוע מעניין.

יואב קיש: כל מה שאמרתי עכשיו הוא פיקטיבי – אני לא יודע אם אתם יודעים או לא – ואני רוצה להקריא לכם ציוץ של יקי אדמקר, והוא ציוץ אמיתי: יש עתיד וימינה ישלמו 46 אלף שקלים על ההופעות של אדיר מילר ועינת שרוף באירוע גיבוש הקואליציה בשישי.

יואב קיש: עינת שרוף היא חברה טובה של יו"ר יש עתיד, יאיר לפיד.

יואב קיש: בשנים האחרונות אף נתנה ערבות כספית גבוהה, ותרמה למפלגה לפחות פעם אחת.

יואב קיש: בן זוגה של שרוף הוא ממייסדי יש עתיד.

יואב קיש: עכשיו אני שואל אתכם, מה היה קורה לו היינו עסקינן בליכוד.

יואב קיש: האם האירוע היה עובר בשקט?

יואב קיש: האם היינו נזעקים לכותרות ענק בתקשורת הישראלית – איך הליכוד מתנהג?

יואב קיש: איזו מין שחיתות?

יואב קיש: כל אחד יכול לחשוב לעצמו ולדמיין, מה היה רואה בעיתונים, לו היה מדובר בליכוד.

יואב קיש: אני יכול לומר לכם, שההתנהלות הזאת לא רלוונטית אך ורק לזמרים.

יואב קיש: היא רלוונטית גם למינוי דירקטורים, היא רלוונטית להצבעות כפולות, היא רלוונטית להתנהלות בכל מגוון הדברים.

יואב קיש: כאשר מדובר בליכוד ובמפלגות הימין, היועמ"ש מזדעק בשנייה ופועל בצורה נחושה כנגד הליכוד או מי מחבריו; וברגע שמדובר במפלגות או בחברי כנסת מהצד הנכון, אזי קשה למצוא את קולו של מנדלבליט באירועים שכאלה.

גלעד קריב: תודה.

גלעד קריב: אנחנו מצביעים על הסתייגויות 262 ו-263.

גלעד קריב: מי בעד ההסתייגויות?

גלעד קריב: הסתייגויות מס' 262, 263 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגויות 264 ו-265.

גלעד קריב: שתי דקות מעכשיו.

יואב קיש: בהקשר זה אני רוצה לציין את נושא מינוי דירקטורים.

יואב קיש: אני חושב שגם פה, ליש עתיד הייתה מדיניות במשך שנים רבות.

יואב קיש: אני אומר הייתה, כי ממש מרגע שהם נכנסו לקואליציה ולממשלה, הם זרקו את המדיניות הזאת לפח, כמו שהם עשו בדברים אחרים – של מינוי דירקטורים אך ורק מנבחרת הדירקטורים.

יואב קיש: כאשר הליכוד רצה למנות דירקטורים שלא מנבחרת הדירקטורים, מייד קמה צעקה של קוזאק נגזל משורות יש עתיד.

יואב קיש: והרי הפלא ופלא, שרת האנרגיה קארין אלהרר, שאני מאוד מעריך באופן אישי, מוצאת לנכון להגיש למועמדות באחד מהתפקידים הכי בכירים היום בשירות הציבורי כיושב-ראש – יושב-ראש חברת החשמל – את גב' אמי פלמור, שהייתה מנכ"לית משרד המשפטים.

יואב קיש: היא איננה חברה בנבחרת הדירקטורים, אבל כרגע זה מותר.

יואב קיש: למה זה מותר?

יואב קיש: כי זה מינוי מהצד הנכון.

יואב קיש: לפני זמן לא רב, מנדלבליט ודינה זילבר הזדעקו כנגד רצונו של דודי אמסלם למנות אנשים שאינם מנבחרת הדירקטורים.

יואב קיש: הכיצד היום זה מותר?

יואב קיש: הכול מוכשר.

יואב קיש: כל דבר שרוצים לעשות במפלגות הקואליציה, אין שום בעיה.

יואב קיש: לא שומעים את קולם של דינה זילבר, שבאמת כבר לא פעילה, ולא מי ממחליפיה.

יואב קיש: גם לא את מנדלבליט.

יואב קיש: למעשה, יש עתיד מתנהלת כאילו אין עתיד ואין דיין.

יואב קיש: קובעת נורמות וקובעת התנהלות, שתמשיך איתנו להרבה שנים.

יואב קיש: דבר אחד אני לא אהיה מוכן לקבל – שום טענה, שום הטפת מוסר לא מיש עתיד, לא מיאיר לפיד ולא ממי מחבריו.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 264, 265 לא אושרו.

גלעד קריב: ההסתייגויות נפלו.

גלעד קריב: הסתייגויות 266 ו-267 הן מקבץ חליפי.

גלעד קריב: שתי דקות, בבקשה.

יואב קיש: התחלתי לדבר על דירקטורים, ואני לא יכול שלא להתייחס לעמיר פרץ.

גלעד קריב: רצוי שגם תאמר משהו על ההסתייגויות, לא?

גלעד קריב: אחרת אפשר להסתפק בהקראתן.

יואב קיש: קודם אמרתי, ואני יכול לחזור להסתייגויות.

יואב קיש: אני אעשה את זה בשמחה בהסתייגות הבאה.

יואב קיש: אני רוצה לומר לגבי עמיר פרץ, שהיה יושב-ראש המפלגה שלך, כמדומני.

יואב קיש: אדם עם הרבה זכויות, ונודע לנו לאחרונה שמועמדותו ליושב-ראש התעשייה האווירית נדחתה על ידי ועדת המינויים.

יואב קיש: תבינו את האבסורד שבעניין.

יואב קיש: ועדת המינויים סיכמה את הדיון בכך שעמיר פרץ הוא אדם ראוי ומתאים לתפקיד, אבל יש לו זיקה פוליטית.

יואב קיש: על זה היא פסלה אותו.

יואב קיש: אני לא מצליח להבין את הפסילה חסרת ההיגיון באירוע הזה.

יואב קיש: אם זאת הגישה, כל האנשים שהם חברי כנסת ושרים – לא רלוונטיים.

יואב קיש: זה פוסל ציבור רחב, מנוסה ואיכותי, שעוסק בדברים שהם בליבן של החברות האלה.

יואב קיש: זה לא שעמיר פרץ לא נמצא מתאים; הוא נמצא מתאים, והוא נפסל בגלל זיקה פוליטית.

יואב קיש: דיברתי על נבחרת הדירקטורים, ואני לא יודע אם אתם יודעים, אבל חברי כנסת לא יכולים להתמודד היום בנבחרת הדירקטורים.

יואב קיש: יש פה אבסורד.

יואב קיש: קודם דיברנו על מה שקורה בפרקליטות, ואיך הדברים זועקים לשמיים; גם באירוע הזה, של פסילתו של אדם.

יואב קיש: לך היה יותר קשה ציבורית לומר את הדברים האלה, ולכן אני אומר אותם בצורה ברורה.

יואב קיש: הדבר הזה הוא אבסורד שזועק לשמיים.

יואב קיש: חייבים לתקן אותו.

יואב קיש: לא יכול להיות שאנחנו נמשיך להרכין את הראש בפני ועדות שבמו פיהן מאשרות מינוי ופוסלות.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 266, 267 לא אושרו.

גלעד קריב: ההסתייגויות נפלו.

גלעד קריב: אנחנו במקבץ של 268 עד 271.

גלעד קריב: שתי דקות להנמקה, בבקשה.

יואב קיש: אנחנו נעבור לסעיף 24(א), כבקשת היושב-ראש.

יואב קיש: יותר מעניין לו שאני מקריא את הסעיפים ומתייחס.

גלעד קריב: האמת היא שגם הקראת הסעיפים איננה יכולה להיחשב כהנמקה של ההסתייגות.

יואב קיש: אני לא מקריא וזהו.

יואב קיש: אני מקריא את הסעיף, שאליו אני הולך להתייחס.

גלעד קריב: תודה שאתה שב על הקראת החוק.

יואב קיש: החוק הזה הוא לא בן שלושה עמודים, כפי שהוא היה צריך להיות, הוא בן 43 עמודים.

יואב קיש: לכן, מן הסתם, ראוי להזכיר לחברי הוועדה את הנושאים.

יואב קיש: ברשותך, אני אתחיל לנמק.

יואב קיש: סעיף 24(א) אומר כך: מאסדר המבקש להציע או לקבוע אסדרה, למעט הצעת חוק – לפחות החריגו פה את הצעות החוק.

יואב קיש: דרך אגב, לא החריגו פה החלטות ממשלה – יקבע בהוראה לעניין בחינתה לפי הוראות סעיף קטן (ג), בתום תקופה שתיקבע בהוראה, ושלא תעלה על עשר שנים מיום כניסתה לתוקף של האסדרה.

יואב קיש: בהמשך יש עוד דברים שקשורים לבחינה של הדבר הזה, אבל הנושא שכרגע אנחנו עוסקים בו, הוא נושא הזמן.

יואב קיש: נקבע בהצעת החוק עשר שנים, וזאת תקופה מאוד מאוד ארוכה.

יואב קיש: אותה בחינה הופכת להיות לא רלוונטית, כי אנחנו מדברים על משך זמן ארוך מאוד.

יואב קיש: אנחנו מנסים לקצר, וכמובן שהייתה עדיפות לחמש שנים, אבל הצענו גם שבע או שמונה שנים.

יואב קיש: אולי חברי הוועדה ישתכנעו, ויראו לנכון שראוי וצריך לקצר את משך הזמן הזה.

יואב קיש: אם ירצו חברי הוועדה להציע משך של שש שנים ושמונה חודשים, אני אשקול את זה בחיוב.

יואב קיש: אני לא יודע אם אפשר להחליף עכשיו את משך הזמן.

גלעד קריב: לא.

יואב קיש: גם לא בהסכמה?

גלעד קריב: גם לא בהסכמה.

יואב קיש: ואם יש בהסכמה של היושב-ראש להגיש הסתייגות חדשה ולהסכים עליה?

גלעד קריב: לא.

גלעד קריב: סיימנו את הגשת ההסתייגויות.

יואב קיש: אבל זה בפרורגטיבה של היושב-ראש, לדעתי.

יואב קיש: האם בפרורגטיבה של היושב-ראש להחליט על משך זמן אחר, שיוגש כהסתייגות ויתקבל?

גלעד קריב: אינני חושב, אבל תם זמן ההנמקה.

יואב קיש: אני רוצה לשאול את הייעוץ המשפטי ולקבל תשובה.

נעמה מנחמי: ברמה העקרונית כן.

גלעד קריב: אני דוחה את הבקשה.

גלעד קריב: חברים, התשובה היא כן, זה לשיקול דעתי ואני דוחה את הבקשה.

יואב קיש: לא, לא הגשתי בקשה.

יואב קיש: רק רציתי לדעת אם יש לך שיקול דעת בנושא.

גלעד קריב: יש, כנראה שיש.

גלעד קריב: נצביע על הסתייגויות מ-268 עד 271.

גלעד קריב: מי בעד ההסתייגויות?

גלעד קריב: הסתייגויות מס' 268, 269, 270, 271 לא אושרו.

גלעד קריב: ההסתייגויות נפלו.

גלעד קריב: אנחנו עוברים להסתייגות 272, שתי דקות להנמקה, בבקשה.

יואב קיש: אני רוצה היוועצות סיעתית.

גלעד קריב: מצוין.

גלעד קריב: אנחנו חוזרים ב-02:29.

גלעד קריב: אנחנו בהסתייגות 272.

גלעד קריב: מי בעד ההסתייגות?

גלעד קריב: הסתייגות מס' 272 לא אושרה.

גלעד קריב: ההסתייגות נפלה.

גלעד קריב: נעבור להסתייגויות 273 עד 276.

גלעד קריב: בבקשה, שתי דקות מעכשיו.

יואב קיש: חבל שחברת הכנסת גבי לסקי לא פה.

גלעד קריב: היא עוד תשוב.

יואב קיש: התופעה של חברי הכנסת הנורבגיים היא תופעה ייחודית לכנסת הזאת, הכמות שלהם.

יואב קיש: אני אדבר על זה כשהיא תגיע, כי אני חושב שחשוב שהיא תשמע.

יואב קיש: הייתי רוצה לומר לחבר הכנסת קריב, שאין ספק שהממשלה הזאת מושפעת ומצליחה להזיז דברים שתואמים את האידאולוגיה שלך.

יואב קיש: במקומות רבים זה נוגד, כמובן, את הדברים שאני או מי מחבריי באופוזיציה חושבים.

יואב קיש: אני רוצה לשאול את השאלה: איפה נמצאים חברי ימינה?

יואב קיש: איפה היכולת שלהם להשפיע על דברים, בין השאר בחוק הזה?

גלעד קריב: דוגמה מובהקת וטובה.

גלעד קריב: אם זה היה תלוי בי, החוק הזה לא היה בא לעולם.

גלעד קריב: כל כולו אירוע של ימינה ותקווה חדשה.

גלעד קריב: ועוד אני יושב פה ועושה בשבילם את העבודה, אז כנראה הם בעלי השפעה.

יואב קיש: אתה עשית בדיוק את מה שרצית בחוק הזה.

גלעד קריב: אם היית נוכח בדיונים, היית יכול להתרשם עד כמה המצב לא כך.

יואב קיש: לא רק אתה אישית, כמובן, אלא כל מי שמייצג את העמדות האלה.

גלעד קריב: לא, לא.

גלעד קריב: היית רואה שאתה טועה, אבל לא משנה.

יואב קיש: אני מדבר על שני דברים, ואני מוכן, אם אתה תסיר אותם, להסיר את ההסתייגויות שלי.

יואב קיש: אלה שני דברים שאני מבקש: הראשון, הוא לבטל את סעיף 19, שדיברנו עליו ארוכות, והשני הוא הנושא של זכות יסוד.

יואב קיש: אם אנחנו מסירים את נושא זכות היסוד, ומורידים את סעיף 19, אני מוכן למשוך - - -

גלעד קריב: תודה רבה.

גלעד קריב: שקלתי בכובד ראש את הצעתך הנדיבה, ודחיתי אותה על הסף.

יואב קיש: אם כך, אני אמשיך את הנימוק ואומר שהנדיבות שתיארת כיושב-ראש, שעשית מלאכה לטובת ימינה, היא ההפך הגמור.

יואב קיש: בזכות שני הדברים האלה לקחת חוק, ויצרת אותו בדמות התפיסה – לא בדמותך.

יואב קיש: כמו שאמרת, היית מעדיף שהחוק לא היה בכלל לעולם.

יואב קיש: היום אני מעדיף שהחוק לא היה בא בכלל לעולם.

יואב קיש: החוק, כפי שהוא, עם הסיפור של זכות יסוד – דבר לא רלוונטי, ערטילאי, פרשני, ניתן להשלכות רבות – וסעיף 19, כפי שאמרנו בעבר, הוא חוק רע, שצריך להעיף אותו מספר החוקים.

גלעד קריב: תודה.

גלעד קריב: אנחנו מצביעים על הסתייגויות 273 עד 276.

גלעד קריב: מי בעד ההסתייגויות?

גלעד קריב: הסתייגויות מס' 273, 274, 275, 276 לא אושרו.

גלעד קריב: ההסתייגויות נפלו.

גלעד קריב: הסתייגות 277 היא הסתייגות שהיה צריך למחוק, כי היא יוצרת משפט לא הגיוני בתוך הסעיף.

יואב קיש: אתה רוצה למחוק?

יואב קיש: אני רוצה להבין.

יואב קיש: אי-אפשר לנמק אותה?

גלעד קריב: אי-אפשר לנמק אותה, כי היא יוצרת משפט לא הגיוני.

גלעד קריב: סליחה, אני טעיתי.

גלעד קריב: זה לא רק למחוק את "ואולם מאסדר" אלא את הכול.

גלעד קריב: בבקשה, שתי דקות.

יואב קיש: אתה מבין מה קורה פה?

יואב קיש: אתה לא נותן לי זמן לבדוק, וכשאני מתעקש, פתאום זה משתנה.

גלעד קריב: ראית?

גלעד קריב: הכול בסדר.

יואב קיש: אני מכבד את ההחלטות שלך ואני גם מקבל אותן, במקומות שאני רואה לנגד עיניי את ההיגיון המאסדר.

יואב קיש: אני לא מוכן שבגלל לחץ הזמנים, לא תאפשרי לי אפילו להסתכל על זה.

גלעד קריב: חבר הכנסת קיש, אין פה לחץ זמנים.

גלעד קריב: אם הייתי מקפיד בהוראות הנוהל, חצי מההנמקות שלך היו נקטעות אחרי 20 שניות, והייתי מצביע.

יואב קיש: לא, הייתי מתייחס רק לסעיפים.

גלעד קריב: חבל להפר את הנוהל.

גלעד קריב: אני מציע שמעכשיו תדבק בהוראות הנוהל, ותתייחס.

יואב קיש: אני אשמח שנדבר על הנוהל, אבל אפילו את זה אתה לא רוצה לעשות.

יואב קיש: זה נוהל חדש, נכון?

גלעד קריב: חבר הכנסת קיש, יש לך שתי דקות לנמק את 277.

יואב קיש: אי-אפשר להגיד שזה הנוהל, ולא לתת לי לדבר על הנוהל.

יואב קיש: אי-אפשר להגיד שהסעיף הזה לא רלוונטי, ואחרי זה לראות - - -

גלעד קריב: חבר הכנסת קיש, כרגע אנחנו לא עסוקים בשאלת תקינותו של הנוהל.

גלעד קריב: זה הנוהל.

יואב קיש: אני גם לא עוסק בנוהל ובתקינותו.

יואב קיש: אני רק אומר שהוא נוהל חדש, ואם אני, כחבר כנסת, רוצה לוודא ולהבהיר נוהל חדש, מן הראוי שתאפשר את זה.

גלעד קריב: נציין שהנוהל לא חדש.

יואב קיש: הוא בן שבועות בודדים.

יואב קיש: הוא לא היה בכנס הקודם.

גלעד קריב: אז הוא לא היה בכנס הקודם.

יואב קיש: אז הוא נוהל חדש.

גלעד קריב: חבר הכנסת קיש, הנוהל הזה לא חדש.

גלעד קריב: זה שלא טרחתם להגיע לוועדות – אולי בשבילכם הוא חדש.

גלעד קריב: הנוהל הזה לא חדש.

יואב קיש: לא לא-טרחנו; סירסתם אותנו מהוועדות ולא נתתם לנו ייצוג.

יואב קיש: אני לא אתן לך להשמיץ אותנו בלא עוול בכפינו.

יואב קיש: אם הייתם נותנים ייצוג, היינו מגיעים.

גלעד קריב: חבר הכנסת קיש, אני אשלים את דבריי.

גלעד קריב: אתה תאמר את שלך כשתהיה לך זכות דיבור.

יואב קיש: אבל אתה לא נותן לי זכות דיבור.

יואב קיש: אתה נותן לי לדבר רק שתי דקות על ההסתייגויות שלי, וזכות דיבור אתה לא נותן לי.

יואב קיש: אני רוצה זכות דיבור בנושא הנוהל.

גלעד קריב: אתה רוצה, ואני לא נותן לך.

גלעד קריב: זה לא נושא שיחתנו וישיבתנו.

גלעד קריב: אנחנו בדיון הצבעה על הסתייגויות.

גלעד קריב: הנוהל קיים, הנוהל בתוקף, וכרגע אני לא מדקדק בו כדי לאפשר לך זכות דיבור.

יואב קיש: כדאי שנדקדק בו.

יואב קיש: אם אתה רוצה לדקדק בו, אני רוצה לדבר עליו.

גלעד קריב: לא, לא, סליחה.

גלעד קריב: זה בסדר גמור שאתה רוצה לדבר עליו; אנחנו לא נדבר עליו.

גלעד קריב: הנוהל הזה הוא הנוהל המחייב, ואני אפעיל את שיקול הדעת שלי בהתאם להוראות הנוהל.

גלעד קריב: מעכשיו יש לך שתי דקות לנמק את 277, בבקשה.

יואב קיש: כשאתה תפעיל את שיקול הדעת שלך, ולי הוא ייראה כשגוי, אתה תנהל איתי שיח על זה.

יואב קיש: אם לא, תזרוק אותי מהוועדה אם אתה רוצה.

גלעד קריב: חס ושלום, לא נזרוק אותך מהוועדה.

יואב קיש: אני לא מוכן שכאשר שיקול הדעת שלך נראה לי שגוי, תמנע ממני לקיים דיון על שיקול הדעת שלך.

גלעד קריב: כבודו, בבקשה, אנחנו בתוך הנמקה של 277.

יואב קיש: 277 מדבר על סעיף 24(ב) – ואולם מאסדר – יימחק.

יואב קיש: אנחנו מדברים על אף הוראות סעיף קטן (א), שהוא הסעיף הקודם כאמור.

יואב קיש: הייתה אסדרה כאמור באותו סעיף קטן, אסדרה בעלת השפעה משקית – ברור לכולם – תהיה התקופה שתיקבע כאמור, שאינה עולה על חמש שנים מיום כניסתה לתוקף של האסדרה.

יואב קיש: ואולם מאסדר – יימחק.

יואב קיש: הכוונה היא שכל הסעיף שאומר לא לתת למאסדר לקבוע בהוראה תקופה ארוכה יותר.

יואב קיש: זאת המטרה וזה חוזר להיגיון המאסדר שדיברתי עליו קודם, שתקופות ארוכות מייצרות בעיה של חוסר בהירות, קביעת עובדות בשטח, פתח לדיונים משפטיים ארוכים ומייגעים.

יואב קיש: כל התקופות הארוכות האלה בעייתיות לחקיקה כזאת.

יואב קיש: לא סתם דיברנו פה על קיצורי התקופות האלה, וזה מתחבר שוב לחוסר ההבנה הבסיסית של החקיקה הזאת, שבאה לידי ביטוי בשגגה, בתקופות זמן ארוכות, בקביעות שמאפשרות לבתי משפט כניסה ומניעת תהליכים, וייצור חוסר בהירות וחוסר יציבות משקית.

יואב קיש: במיוחד כשאנחנו מדברים על אסדרה בעלת השפעה משקית.

יואב קיש: היינו צריכים להיזהר בו כפליים, ולצערי לא עושים כך בוועדות.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 277 לא אושרה.

גלעד קריב: ההסתייגות נפלה.

גלעד קריב: אנחנו במקבץ של הסתייגויות חליפיות מ-278 עד 282, בבקשה, שתי דקות.

יואב קיש: אני אנצל את העובדה שחברת הכנסת גבי לסקי נכנסה.

יואב קיש: ראיתי שהיא הביעה מורת רוח מנושא החלטתו של גנץ בנושא זכויות אדם.

יואב קיש: הם התחפשו בעצם לארגוני זכויות אדם, והופללו על ידי השב"כ כארגונים תומכי טרור.

יואב קיש: אמרתי לה שאני מכבד אותה על עמדתה, אבל אני חושב שיש לה בעיה בסיסית לייצר איזושהי פוזיציה מול הקואליציה.

יואב קיש: זאת בניגוד ליושב-ראש, שיכול למשל לומר לקואליציה שאם מתווה הכותל לא יעבור, הוא ינקוט בסנקציות כאלה ואחרות, ודבריו יילקחו במשקל כבד יותר ממשקל דבריה של חבר הכנסת לסקי, עם הכבוד הראוי.

יואב קיש: גם אם הקואליציה תעמוד על קול אחד והוא קולה, יש לקואליציה תמיד את האפשרות להחזיר בחזרה את השר הנורבגי, וגבי, עם כל הרצון שלה להשפיע בכנסת הזאת, תמצא את עצמה מחוץ לכנסת.

יואב קיש: לכן, האירוע של הבעת מורת רוח או אי הסכמה של חבר כנסת, מוכשר ככל שיהיה, עם עקרונות שיהיו ככל שיהיו, מול פעולות ממשלה – בהנחה ומדובר בחבר כנסת שנכנס לפי החוק הנורבגי – השוויתי את זה לאיום באקדח ריק.

יואב קיש: אין בו משום יכולת אמיתית להשפיע.

יואב קיש: בכנסת הזאת, לצערי, יש לנו כ-22 חברי כנסת.

יואב קיש: ביום רגיל הם היו יכולים להיות חברי כנסת משפיעים, דומיננטיים, והם הפכו להיות יס-מנים של הקואליציה.

גלעד קריב: תודה רבה.

גלעד קריב: אנחנו מצביעים על 278 עד 282.

גלעד קריב: מי בעד ההסתייגויות?

גלעד קריב: הסתייגויות מס' 278, 279, 280, 281, 282 לא אושרו.

גלעד קריב: ההסתייגויות נפלו.

גלעד קריב: הסתייגות מס' 283, שתי דקות, בבקשה.

יואב קיש: בהסתייגות זו אנחנו נדון על היעדים לטיוב של אסדרה קיימת, ולצמצום נטל אסדרה עודף.

יואב קיש: כך דיברנו ארוכות.

יואב קיש: כשאנחנו מדברים על טיוב, גם המהלך של שר הביטחון גנץ בטיוב ההגדרה של עמותות שקשורות לטרור – טוב עשה.

יואב קיש: אני שמח על החלטתו, שעוצרת את ארגוני החזית העממית בפעילותם הטרוריסטית, ובעצם עוצרת את ההפקרות שהייתה בהתנהלות תחת הסוואה של ארגוני זכויות אדם.

יואב קיש: אני שמח שהעניין הובהר גם לארצות הברית, ואני מאוד מקווה שגם ראש הממשלה החליפי לפיד וגם ראש הממשלה בנט לא ייכנעו לאמירות סרק פופוליסטיות, כפי שאמרה יושבת-ראש סיעתך, חברת הכנסת מרב מיכאלי, ללא שום הבנה של המציאות המורכבת של ניתוח פעילותם של אותם ארגונים.

יואב קיש: לכן, טוב ענה לה גנץ כשאמר: את תעסקי בתחבורה ואני אעסוק בביטחון – נדמה לי, אולי אני לא מצטט אותו במדויק.

יואב קיש: אמר לה שלא תעסוק בניסיונות למנוע פעילות נגד טרור.

יואב קיש: חבל שחברת הכנסת מיכאלי מוצאת את עצמה הולכת למקומות כאלה, שיש בהם מן הפגיעה בביטחון מדינת ישראל.

יואב קיש: לא ראוי ששרה בכירה ככל שתהיה, תיכנס לאירוע כנגד גופים תומכי טרור, כפי שאותם ארגונים הוגדרו, ומעכשיו והלאה כך יהיו.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 283 לא אושרה.

גלעד קריב: ההסתייגות נפלה.

גלעד קריב: הסתייגויות 284 ו-285 הן חליפיות.

גלעד קריב: בבקשה, שתי דקות.

יואב קיש: בסעיף 25 המוצע מדובר על הגדרת זמן מדויקת, ובכלל להגדיר מחדש את נושא ארגוני זכויות האדם המתחפשים.

יואב קיש: ראוי עשה השר גנץ, כשקרע את המסכה מעל אותם ארגונים מסוכנים, ופעל נחרצות כנגד פעילות הטרור של החזית העממית וכל ארגוני ההסוואה שלה.

יואב קיש: טוב עשה גנץ כשלא ויתר לא לקולות סרק משורות הקואליציה, ולא לקולות סרק מארצות הברית.

יואב קיש: הלוואי והייתי יכול להיות רגוע בנושא פתיחת הקונסוליה הפלסטינית במרכז ירושלים, שתשמש את ערביי יהודה ושומרון, במקום זאת שנסגרה, ומן הראוי שלא תיפתח.

יואב קיש: אין שום צורך בקונסוליה הזאת, כי היא מהווה סממן מיותר וטוב שנסגרה.

יואב קיש: טוב שיעמדו על כך שלא תיפתח, ואני אומר שוב, אני חושש שלא נמצא את בנט או את לפיד עומדים בפרץ, כפי שראינו את השר גנץ עושה בנושא ארגוני הטרור של החזית העממית.

יואב קיש: אני חושש שהם ייכנעו לאמריקנים ואנחנו נמצא את עצמנו במציאות קשה, של חזרה לאחור לתקופות שרצינו להתנתק מהן.

גלעד קריב: תודה רבה.

יואב קיש: אני רוצה לחזק גם את בנט וגם את לפיד - - -

גלעד קריב: לא, חבר הכנסת קיש, אתה לא מתייחס להסתייגות, אז גם להאריך מעבר לשתי דקות, כשאתה לא מדבר לעניין ההסתייגות, זה לא יקרה.

גלעד קריב: הסתיים.

יואב קיש: אני לא מאריך.

יואב קיש: אני אומר שאני - -

גלעד קריב: חבר הכנסת קיש, תודה רבה.

יואב קיש: - - אתמוך בגנץ בכל החלטה שהוא יקבל.

גלעד קריב: תודה רבה.

גלעד קריב: מי בעד ההסתייגויות?

גלעד קריב: הסתייגויות מס' 284, 285 לא אושרו.

גלעד קריב: ההסתייגויות נפלו.

גלעד קריב: הסתייגות מס' 286, שתי דקות, בבקשה.

יואב קיש: אני אקח התייעצות סיעתית.

גלעד קריב: בבקשה, אנחנו נחזור בשעה 02:51.

גלעד קריב: אני מחדש את הדיון.

גלעד קריב: מי בעד ההסתייגות?

גלעד קריב: הסתייגות מס' 286 לא אושרה.

גלעד קריב: ההסתייגות נפלה.

גלעד קריב: הסתייגות מס' 287, שתי דקות, בבקשה.

יואב קיש: חשוב לי שנשמע את דבריו של יאיר לפיד.

יואב קיש: (השמעת הקלטת אודיו)

גלעד קריב: אני מצטער, אני מפעיל את סמכותי.

גלעד קריב: אנחנו מעמידים את ההסתייגות להצבעה.

גלעד קריב: אדוני, חבר הכנסת קיש, אני מעמיד את ההסתייגות להצבעה.

יואב קיש: אני רוצה להבין מדוע אני לא יכול - - -

גלעד קריב: אני מנצל את סמכותי על פי הנוהל, כי אתה לא מתייחס להסתייגות.

יואב קיש: אני מתייחס.

יואב קיש: אני משתמש בדבריו בשביל לנמק את הנושא.

גלעד קריב: כבודו.

יואב קיש: אתה מעדיף שאני אקרא תהילים, זה עדיף?

גלעד קריב: אתה יכול לעשות מה שאתה רוצה.

גלעד קריב: קיבלתי החלטה.

גלעד קריב: כתוב בנוהל במפורש.

יואב קיש: אם כך, אני מבקש לדבר על הנוהל.

גלעד קריב: אתה רוצה לדבר על הנוהל?

גלעד קריב: זה בסדר.

יואב קיש: אתה מדבר על הנוהל, וזה סופר-חשוב.

יואב קיש: אני רוצה לדבר על זה.

גלעד קריב: זה בסדר גמור.

גלעד קריב: קודם כול, הודעתי על הצבעה ואנחנו נצביע.

גלעד קריב: תרצה אחרי זה להעיר?

גלעד קריב: לא נקיים דיון על הנוהל.

גלעד קריב: תרצה להעיר לפרוטוקול משהו על הנוהל, אתה מוזמן לעשות.

גלעד קריב: אני מעמיד להצבעה את הסתייגות 287, ואני אקריא אותה כי היא לא נומקה – בסעיף 26(א) המוצע, במקום: אחת לשנה תוכנית, יבוא: אחת לשלוש שנים תוכנית עבודה.

גלעד קריב: מי בעד ההסתייגות?

גלעד קריב: הסתייגות מס' 287 לא אושרה.

גלעד קריב: ההסתייגות נפלה.

גלעד קריב: אנחנו מייד נאפשר לך להתייחס לנוהל.

יואב קיש: אני מבקש להתייחס לנוהל.

גלעד קריב: בבקשה, שתי דקות.

יואב קיש: לא שתי דקות.

גלעד קריב: כבודו, הסמכות לקבוע זמני דיבור נתונה ליושב-ראש.

גלעד קריב: אתה מוזמן לדבר.

יואב קיש: יש פה חמש שורות, ואני מבקש שתקריא אותן, אם אפשר.

גלעד קריב: אני לא צריך להקריא לך על פי בקשתך.

יואב קיש: אני מבקש שהיועצת המשפטית תקריא אותן.

יואב קיש: הנוהל אצלך?

נעמה מנחמי: לא מדובר בחמש שורות.

יואב קיש: הקטע הספציפי, שלפיו מפעיל היושב-ראש שיקול דעת מדוע אני לא יכול להשמיע דברים.

גלעד קריב: ככלל, צריכה להתקיים זיקה בין ההנמקה לבין ההסתייגויות, שכן, מטרת ההנמקה לאפשר לחברי הוועדה לשקול האם לקבל או לדחות את ההסתייגויות.

גלעד קריב: ככל שההסתייגות חסרת תוכן מהותי, רשאי יושב-ראש הוועדה לקצר את זמן הנמקתה, ואף להסתפק בהקראתה בלבד.

גלעד קריב: מכיוון שאין שום קשר בין חלק גדול מהנמקותיך לבין ההסתייגויות, אני רשאי לומר שאם זה המצב, אני מקצר את הזמן שעומד לרשותך.

גלעד קריב: יש גבול כמה אפשר לנצל את הנכונות שתהיינה הנמקות שלא קשורות להסתייגויות.

יואב קיש: אם כך, מעכשיו והלאה אני אתייחס לכל סעיף ולהתחיל להגיד איפה הבעיה.

גלעד קריב: זאת המטרה של הנמקת ההסתייגויות, לא?

יואב קיש: רציתי בשעות הקשות והארוכות האלה שיהיו לנו גם קצת נושאי שיחה נוספים שקורים בבית.

גלעד קריב: אז פה ושם אפשר, אבל אם אתה בוחר לעשות דבר שלא מקובל – באמת, עם כל הכבוד.

גלעד קריב: אנחנו נמצאים עוד מעט בשעה העשירית של הדיון הזה.

יואב קיש: אתה יכול לעשות הפסקה.

גלעד קריב: אנחנו לא נעשה הפסקה.

גלעד קריב: כולו מתנהל על מי מנוחות והיו בו נושאי שיחה נוספים.

גלעד קריב: ברגע שאתה בוחר להשמיע הקלטה, כנראה צריך להחזיר את הדיון קצת לגבולותיו.

גלעד קריב: אנחנו נמצאים במקבץ הסתייגויות מ-288 עד 291 שכולן חליפיות.

גלעד קריב: עומדות לרשותך, אדוני, שתי דקות, בבקשה.

יואב קיש: אנחנו מדברים על סעיף 26, וזאת תוכנית עבודה שנתית לבחינת האסדרה הקיימת.

יואב קיש: סעיף (ב)(1) מדבר על כך שבטרם תקבע הרשות תוכנית עבודה, תפנה לכל מאסדר שבכוונתו לכלול בתוכנית תחום האסדרה הנוגע לו, בתוך זמן סביר, ולא פחות משלושים ימים לפני מועד קביעת התוכנית.

יואב קיש: כלומר, אנחנו רוצים לייצר עבודה משמעותית, כדי שיהיה זמן לאותו מאסדר להגיב ולייצר תוכן לרשות.

יואב קיש: התקופה של שלושים יום נראית קצרה מדי, ואנחנו רוצים להאריך אותה.

יואב קיש: נקבנו פה במספרים שונים, ויש לך סמכות לבחור זמנים אחרים.

יואב קיש: אם תחליט, אני מניח שהאופוזיציה תצטרף להצעתך, אבל נראה מעט להשאיר את זה על שלושים ימים.

יואב קיש: אנחנו רואים איך כל יום משפיע וחשוב, כשאנחנו לפני התקציב.

יואב קיש: אנחנו רואים את החשיבות של כל יום, איך הממשלה הזאת וחברי הקואליציה דואגים לפגוע בכנסת הזאת, להמשיך להוציא נוהל חדש, לעוות את מטרת הכנסת וועדותיה.

יואב קיש: לייצר מצב שבו אם מאחרים דקה לישיבה, לא מקבלים הסתייגויות.

יואב קיש: כשבאים למליאה, לא ניתן להקשיב ומייד זורקים בלי להתריע, בלי לומר מילה.

יואב קיש: התנהלות דורסנית בכל אספקט של הכנסת הזאת.

יואב קיש: אנחנו רואים שכל יום יש לו חשיבות רבה, גם בהתנהלות של הכנסת הזאת, וזה דבר שצריך להקפיד עליו ולתת את הזמן הראוי לימים האלה לבוא לידי ביטוי.

יואב קיש: הסתייגות 288 מציעה מ-30 יום ל-40.

גלעד קריב: תודה.

יואב קיש: הסתייגות 289 מ-30 ל-45; 290 מ-30 ל-50 ו-291 מ-30 ל-60.

יואב קיש: גם אם יבחר היושב-ראש משך זמן ארוך יותר, כמובן שנתמוך בו.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 288, 289, 290, 291 לא אושרו.

גלעד קריב: ההסתייגויות נפלו.

גלעד קריב: הסתייגויות מס' 292 ו-293 הן חליפיות.

גלעד קריב: שתי דקות להנמקה, בבקשה.

יואב קיש: אנחנו שוב בסעיף 26 – תוכנית עבודה שנתית לבחינת האסדרה, בסעיף (ג)(4).

יואב קיש: במקום המשק והחברה אנחנו מציעים להוסיף את המילה והתעסוקה, והמשק החברה והשכבות החלשות.

יואב קיש: אני לא רואה למה זה חליפי ואני לא מצליח להבין מדוע אתם רואים בזה חליפי.

גלעד קריב: כי אתם מציעים על אותן שתי מילים, שתי אופציות.

יואב קיש: זה לא משנה.

גלעד קריב: זאת בדיוק המשמעות של חילופי.

יואב קיש: לא נכון, אלה דברים שונים.

יואב קיש: חילופי זה אם על אותו זמן, אתה מגיש זמנים שונים.

גלעד קריב: לא.

גלעד קריב: חילופי זה אם על אותה תיבה שאתם מבקשים לשנות, פעם אתם מבקשים לשנות לזה ופעם לזה.

יואב קיש: כמובן, יש משמעויות שונות לכל תיבה, ולא עסקינן בזמנים, אלא בדברים שיש בהם - - -

נעמה מנחמי: נכון, אבל הם לא יכולים לשבת ביחד.

גלעד קריב: זאת משמעות של חילופי.

גלעד קריב: או זה או זה.

נעמה מנחמי: אם היו שתיהן מתקבלות, היה יוצא משפט לא הגיוני.

גלעד קריב: זאת בדיוק המשמעות של חילופי.

יואב קיש: הבנתי, בסדר גמור.

יואב קיש: אנחנו חושבים שהמשק והחברה לא מהווים קריטריון מספק, והיינו רוצים להוסיף התייחסות נוספת.

יואב קיש: ככל שעוסקים בשכבות החלשות, אנחנו לא יכולים שלא לראות איך התקציב הנוכחי פוגע ברגל גסה בשכבות החלשות.

יואב קיש: לקחתם מדינה שלמה כבת ערובה; פיזרתם תקציבים לרע"ם ולמנסור עבאס.

גלעד קריב: תודה, הסתיים הזמן.

יואב קיש: אני מבקש לסיים את דבריי.

יואב קיש: עסקנו בכלל בהבנה מדוע זה בכלל חילופי.

יואב קיש: השכבות החלשות נאלצות לשלם, גם הפריפריה מס גודש, גם כלים חד פעמיים וגם משקאות ממותקים.

יואב קיש: כל אלה מסים חדשים שיפגעו באופן ישיר בשכבות החלשות.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 292, 293 לא אושרו.

גלעד קריב: ההסתייגויות נפלו.

גלעד קריב: הסתייגות מס' 294, שתי דקות, בבקשה.

יואב קיש: התייעצות סיעתית, בבקשה.

גלעד קריב: בסדר גמור.

גלעד קריב: נחזור ב-03:06.

גלעד קריב: חברים, חזרנו.

גלעד קריב: אנחנו בהסתייגות 294.

גלעד קריב: מי בעד ההסתייגות?

גלעד קריב: הסתייגות מס' 294 לא אושרה.

גלעד קריב: ההסתייגות נדחתה.

גלעד קריב: אנחנו עוברים להסתייגות מס' 295.

גלעד קריב: שתי דקות מרגע זה, בבקשה.

יואב קיש: סעיף 26(ג)(3) – דיברנו עליו בהקשר אחר, שלא התקבל פה בוועדה, לצערי.

יואב קיש: גם בסיפא אנחנו רוצים למחוק את כל מה שקשור לארגוני עובדים, מעבידים, ארגוני צרכנים, ארגונים המייצגים רשויות מקומיות וגופים ציבוריים נוספים.

יואב קיש: זאת על מנת להקל על אותם ארגונים ברגולציה מיותרת שיש בחקיקה הזאת.

יואב קיש: אנחנו רואים בצורה מאוד ברורה איך כל סעיף קטן מתוך 43 העמודים של החוק, מוסיף עוד ועוד מגבלות ודרישות מיותרות מגורמים שונים, מגופים שונים, מארגונים שונים – ממעסיקים, מצרכנים, אפילו עד כדי רשויות מקומיות בצורה מפורטת.

יואב קיש: גם ככה הם סובלים מעודף רגולציה ובירוקרטיה, ובמקום להקל נוצר מצב אבסורדי, כי אותם ארגונים יצטרכו לאחר מכן להפעיל עוד כוח אדם, עוד תשומות ועוד שעות עבודה, בשביל לטפל באותן דרישות הזויות שיש בחוק הזה.

יואב קיש: סעיף 26(ג)(3) מכליל אותם בצורה מפורשת, כדי שמישהו לא יוכל לטעון שהוא אינו שייך לאותה רשימה של ארגונים.

יואב קיש: בדיעבד, הם מוצאים את עצמם רשומים בפנים.

יואב קיש: הייתי מעדיף למחוק את כל הסעיף, אבל אם יש התעקשות של הוועדה, מדובר רק על הסיפא.

גלעד קריב: תודה רבה.

גלעד קריב: מי בעד ההסתייגות?

גלעד קריב: הסתייגות מס' 295 לא אושרה.

גלעד קריב: ההסתייגות נדחתה.

גלעד קריב: אנחנו עוברים להסתייגויות 296 עד 299.

גלעד קריב: שתי דקות, בבקשה.

יואב קיש: סעיף 27(ב) מדבר על בחינת אסדרה קיימת והמלצה לטיוב.

יואב קיש: בסעיף יש התייחסות לזמן של 90 יום, שבהם הרשות מעבירה למאסדר את ממצאי הבחינה.

יואב קיש: כלומר, רשות בחנה והיא מעבירה לו את הממצאים.

יואב קיש: המאסדר מודיע לה אם החליט לקבל את הממצאים, כולם או חלקם, ויש לו אפשרות להאריך את התקופה ב-45 יום.

יואב קיש: התקופה הבסיסית פשוט ארוכה מדי, כי אנחנו נותנים כבר בחוק את האפשרות של הארכה ב-45 ימים.

יואב קיש: נראה שאנחנו נכנסים לתקופות זמן ארוכות, כי הרי מדובר בקרוב לחצי שנה במצטבר, לפני שקורה משהו.

יואב קיש: לכן, לא הגיוני שאנחנו נהיה בתקופות כאלה ארוכות של זמן.

יואב קיש: ראיתי חידה מעניינת ואני מוכן לשתף בה את הציבור במעט הזמן שנשאר.

יואב קיש: מדובר במרובע עם ארבע צלעות.

יואב קיש: צלע אחת לוקח לרוכב אופניים שעה וחצי, צלע שנייה שעה וחצי, צלע שלישית שעה וחצי ורק ברביעית 90 דקות.

יואב קיש: איך זה יכול להיות?

יואב קיש: פלא.

יואב קיש: הפלא הזה הוא הפלא של החוק הזה.

יואב קיש: חוק שמייצר באמת הרבה פלאים.

יואב קיש: אני חייב לומר ש-90 הימים האלה הזכירו לי את 90 הדקות, וזה הקשר הלוגי שביקשת, היושב-ראש, לשמור תמיד בין הערות ההסתייגות לבין הנימוק.

גלעד קריב: תודה, כבודו.

גלעד קריב: אנחנו מצביעים על הסתייגויות 296 עד 299.

גלעד קריב: מי בעד ההסתייגויות?

גלעד קריב: הסתייגויות מס' 296, 297, 298, 299 לא אושרו.

גלעד קריב: ההסתייגויות נדחו.

גלעד קריב: הסתייגות מס' 300, בבקשה, שתי דקות.

יואב קיש: דנו כבר בסעיף 27(ב), והסעיף מדבר על הסיפא.

יואב קיש: הרשות, לבקשת – יימחק.

יואב קיש: אנחנו אומרים האם ניתן או לא ניתן להאריך את 45 הימים, ועל ההליך הראוי שבו אותם 45 יום נוצרים.

יואב קיש: לפי הסעיף הקיים, למעשה יש פה זכות מותרת ולא זכות מחייבת, שבה הרשות רשאית להאריך את התקופה ב-45 יום, וזה נעשה לפי בקשה.

יואב קיש: כלומר, זה לא קורה בצורה אוטומטית, כמובן, וגם לא רק משיקול דעתה של הרשות, אלא אם יש בקשה ספציפית של הגורם המאסדר לרשות.

יואב קיש: כשהגורם המאסדר פונה לרשות, היא יכולה להחליט האם היא נענית לבקשתו של הגורם המאסדר, או אם לאו.

יואב קיש: האירוע של זכות הבחירה לא מתאים לממשלה הזאת, לקואליציה הזאת, שבעצם דואגת למנוע את זכות הבחירה גם מהאופוזיציה וגם מהציבור שמאחוריה ברוב קטן של 61 חברים מול 59.

יואב קיש: אני חושב שהדבר הזה ברור, ולכן אני אומר שהנושא של הרשות מול מה שכתוב בחוק לבקשת המאסדר, ראוי שיימחק.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 300 לא אושרה.

גלעד קריב: ההסתייגות נדחתה.

גלעד קריב: המקבץ הבא הוא מהסתייגות מס' 301 עד 303.

גלעד קריב: בבקשה, שתי דקות.

יואב קיש: אני אחרוג ממנהגי להתייחס באופן ישיר לסעיף, מכיוון שיש נושא אחד שרוב חברי הוועדה, מן הסתם, מי שנמצא פה, יצטרף אליי.

יואב קיש: הנושא קשור גם לתקציב ולחוק ההסדרים, ומתחבר גם לאירוע של החוק הזה.

יואב קיש: מדובר בשכר חיילי החובה.

יואב קיש: שר האוצר אביגדור ליברמן הבטיח כשנכנס לתפקידו – אני לא מדבר על הבטחות הבחירות, וראינו מה שוות הבטחות הבחירות של מפלגות הקואליציה, בטח ימינה והבטחותיו של בנט – עמד מול הציבור ואמר בצורה מפורשת: אנחנו נעלה את שכר חיילי החובה.

יואב קיש: לאחר שהוא אומר את זה, הוא פשוט זורק אותם מתחת לגלגלי האוטובוס או מקום אחר, כי גם לאוטובוס אין להם מקום להיכנס.

יואב קיש: הוא פשוט מצפצף עליהם צפצוף אחד גדול, הוא וכל חברי סיעתו ישראל ביתנו, כולל יושב-ראש ועדת הכספים, שאצלו חזרתי פעמים רבות על העניין הזה.

יואב קיש: כולל במליאה.

יואב קיש: אמרתי לו: בוא נמצא פתרון.

יואב קיש: לא מדובר בכסף גדול, מדובר בסכומים שאתה יכול לעמוד בהם.

יואב קיש: הצבא, הרמטכ"ל ובני גנץ שר הביטחון מסכימים היום להעלות את שכר חיילי החובה, ואף מוכנים להקצות משאבים מתקציב משרד הביטחון לעניין הזה, אבל במקום שיקבלו תמיכה וחיזוק ממשרד האוצר, ממשיכים במשרד האוצר בהובלתו של ליברמן, שפשוט הטעה, שיקר, בילף לחיילי הסדיר כאשר אמר: אני אעלה לכם את השכר.

יואב קיש: במקום לתת לחיילים בצורה הכי פשוטה – מי שנותן יותר, צריך לקבל יותר – הוא פשוט יורק להם בפרצוף ומסרב להעלות את שכר חיילי החובה.

יואב קיש: נתנו כסף לכל המשרדים.

יואב קיש: ראינו עכשיו שני מיליארד שקל לכספים קואליציוניים, עם חלוקה לכל מיני דברים, אבל לתת 200 מיליון שקלים לחיילי החובה, פשוט לא נתנו.

יואב קיש: זה ביזיון שככה התקציב הזה נבנה; זה זלזול בחיילים; זה זלזול באמירות ובהבטחות לציבור הבוחרים.

יואב קיש: אני חושב שמי שמוביל את הזלזול המופגן הזה, לצערי זה שר האוצר איווט ליברמן וכל סיעתו, מיו"ר ועדת הכספים ומעלה.

יואב קיש: דרך אגב, כשהוגשה הצעת חוק להעלאת שכר החיילים, לקחתי אותה, העליתי אותה ואני אעלה אותה מילה במילה במליאה.

יואב קיש: אנחנו נראה איך חברי סיעת ישראל ביתנו, לצערי, יורקים לחיילים בפרצוף.

גלעד קריב: תודה רבה.

גלעד קריב: מי בעד ההסתייגויות?

גלעד קריב: הסתייגויות מס' 301, 302, 303 לא אושרו.

גלעד קריב: ההסתייגויות נדחו.

גלעד קריב: אנחנו במקבץ הבא, מ-304 עד 307, בבקשה.

יואב קיש: אני מבקש התייעצות סיעתית.

גלעד קריב: בבקשה, עד שעה 03:23.

גלעד קריב: חזרנו ואני מעלה להצבעה את הסתייגויות 304 עד 307.

גלעד קריב: מי בעד ההסתייגויות?

גלעד קריב: הסתייגויות מס' 304, 305, 306, 307 לא אושרו.

גלעד קריב: ההסתייגות נדחו.

גלעד קריב: הסתייגות מס' 308, שתי דקות, בבקשה.

יואב קיש: הסתייגות מס' 308 דנה בסעיף 27(ג)(2)(א).

יואב קיש: המאסדר אמור לקבל את הממצאים וליישם אותם, או לפעול בדרך אחרת.

יואב קיש: (א) מדבר על כך שאם לא העביר המאסדר דיווח בדבר הפעולות שנקט, כאמור, בתקופה, או החליטה מליאת הרשות כי הפעולות אינן מספקות, היא תפרסם, לאחר שהיא נתנה לו עוד הזדמנות להשמיע את טענותיו, את ממצאי הבחינה באתר האינטרנט של הרשות, ואת תגובתו.

יואב קיש: זה כאילו השוט שיש, ואם יש תגובות שקולות, לא תכריע דעתו של יושב-ראש מליאת הרשות.

יואב קיש: הכוונה היא לומר תכריע, כלומר יש לו כאילו קול עודף בהחלטה.

יואב קיש: למעשה, עמדתו היא זאת שתתקבל.

יואב קיש: אני חייב לומר שלא הבנתי מה המשמעות אם לא נכניס את ההסתייגות הזאת, כי אז נמצא את עצמנו באירוע שיש בו תיקו, ואני לא מבין איזו החלטה מתקבלת.

יואב קיש: אני אשמח לקבל הבהרה לעניין הזה.

גלעד קריב: אנחנו לא בשלב של דיון בחוק.

גלעד קריב: אתם מציגים הסתייגות - - -

יואב קיש: הסתייגות מטרתה להתקבל.

גלעד קריב: אדוני, אני רוצה להסביר.

גלעד קריב: היה דיון ממושך בחוק.

גלעד קריב: אם היו לך שאלות לגבי סעיפי החוק, מקומן בדיון, ולא בזמן שאתה מנמק הסתייגות.

גלעד קריב: נמק את ההסתייגות, בבקשה.

יואב קיש: אם כך, אני אנמק.

יואב קיש: המצב בחוק אינו ברור מכיוון שאין הכרעה, והוא יכול לייצר תהיות האם תיקו משמעותו פעולה מסוג א' של פרסום, או תיקו משמעותו פעולה מסוג ב' של לא-פרסום.

יואב קיש: ברגע שתכריע דעתו של יושב-ראש מליאת הוועדה, אתה נותן לו את הפרורגרטיבה להחליט.

גלעד קריב: תודה.

יואב קיש: אני חושב שכאשר יש הסתייגות ואפשר להבין אותה, ולא לזרוק כל דבר, אפשר לתת לי תשובה ולהגיד מה המשמעות.

יואב קיש: אני חושב שזאת הצעה פשוטה, ואפשר לקבל את ההסתייגות הזאת.

גלעד קריב: חבר הכנסת קיש, תודה.

גלעד קריב: תם הזמן.

גלעד קריב: חבר הכנסת קיש, תם הזמן.

גלעד קריב: תודה.

יואב קיש: אני רוצה את תשובתך.

גלעד קריב: אם היית טורח להגיע לדיון אחד, אולי הייתי נוטה לקבל את בקשתך, אבל מכיוון שלא נטלת חלק באף אחד מהדיונים הרבים שקיימנו בחוק - - -

יואב קיש: זה לא נכון, זה לא נכון.

יואב קיש: הייתי בדיון - - -

גלעד קריב: אדוני, אדוני.

יואב קיש: אל תגיד דברים לא נכונים.

יואב קיש: אמרת שלא הייתי בדיון אחד.

יואב קיש: הייתי בדיון ודיברתי.

יואב קיש: וגם הצעתי לך הצעה בנושא מאגר הפרסומים.

יואב קיש: אז לבוא ולומר שלא הייתי, זה לא נכון.

גלעד קריב: בסדר.

גלעד קריב: אני לוקח את דבריי בחזרה.

גלעד קריב: אני מעמיד את הסתייגות 308 להצבעה.

גלעד קריב: מי בעד ההסתייגות?

גלעד קריב: הסתייגות מס' 308 לא אושרה.

גלעד קריב: ההסתייגות נדחתה.

גלעד קריב: נעבור לרצף הסתייגויות 309 עד 311, בבקשה, שתי דקות.

יואב קיש: האם לקחנו לסעיף זה היוועצות סיעתית?

גלעד קריב: כן.

יואב קיש: אם כך, אני אתייחס לנושא הזמנים.

יואב קיש: אנחנו מדברים שוב על זמנים מאוד מאוד ארוכים לאורך כל החוק.

יואב קיש: כל לוחות הזמנים הופכים להיות זמנים בעייתיים מאוד.

יואב קיש: אנחנו חייבים לפעול לקצר אותם, כדי שאם קורה משהו, שיהיה משהו יותר משמעותי ומהיר.

יואב קיש: כל עוד אנחנו באירוע מתמשך – ראינו פרסומים לעשר שנים, שמונה שנים, תשעים יום.

יואב קיש: גם פה מדובר על 18 חודשים, זאת שוב הגזמה פראית בלוחות הזמנים.

יואב קיש: נכון יהיה לצמצם אותם, נכון יהיה לפעול בטווח זמנים יותר קצר שיביא לידי ביטוי בצורה יותר טובה את הרצון שלנו לפעול לטיוב האסדרה.

יואב קיש: ברור שכל עוד יש בחוק את נושא זכות היסוד השגויה מעיקרה, ונושא סעיף 19, אנחנו באיזשהו מלכוד כי הדברים האלה יכולים לנצל לרעה.

יואב קיש: לכן, אולי דווקא טוב לשמור את הזמנים הארוכים, אבל נקטנו כאן בגישה שאומרת, שייתכן והחוק לא יפעל לרעה.

יואב קיש: לכן, ראוי כן לקצר את הזמנים.

יואב קיש: אני עדיין מקווה שיהיה ברור לוועדה שאנחנו באירוע ארוך מדי, ואני לא רואה איך ניתן לקבל תוצאה אפקטיבית במשך 18 חודשים.

גלעד קריב: תודה.

יואב קיש: סליחה, יש לי עוד 15 שניות.

גלעד קריב: לא, אין לך.

יואב קיש: יש לי, אני הסתכלתי על השעון.

גלעד קריב: בבקשה, חבר הכנסת קיש.

גלעד קריב: תוסיף עוד 15 שניות.

גלעד קריב: תמשיך.

יואב קיש: אני הסתכלתי על השעון הפעם.

גלעד קריב: אדוני, תמשיך, בבקשה, הכול בסדר.

יואב קיש: המטרה של הסעיפים האלה היא לייצר תכלית יותר מועילה ויותר קצרה לכל לוחות הזמנים בחוק.

יואב קיש: לדוגמה, בסעיף 27(ג)(2)(ב).

גלעד קריב: תודה רבה.

גלעד קריב: מי בעד ההסתייגויות?

גלעד קריב: הסתייגויות מס' 309, 310, 311 לא אושרו.

גלעד קריב: ההסתייגויות נדחו.

גלעד קריב: אני מודיע ומשנה עכשיו.

גלעד קריב: קביעת לוחות הזמנים ורשות הדיבור הן בסמכות יו"ר הוועדה.

גלעד קריב: אני אתן לך התראה, ואני לא נכנס איתך - - -

יואב קיש: תן לי לפני כן.

גלעד קריב: אדוני, אני מודיע לך.

גלעד קריב: זכות הדיבור ניתנת על ידי היושב-ראש.

גלעד קריב: כך ננהג, הכול בסדר.

גלעד קריב: אנחנו בהסתייגות 312, בבקשה, שתי דקות.

יואב קיש: אני מבקש התייעצות סיעתית.

גלעד קריב: בבקשה.

גלעד קריב: אנחנו נחזור ב-03:38.

גלעד קריב: אנחנו בהסתייגות מס' 312.

גלעד קריב: הצבעה.

גלעד קריב: מי בעד ההסתייגות?

גלעד קריב: הסתייגות מס' 312 לא אושרה.

גלעד קריב: ההסתייגות נמחקה.

גלעד קריב: הסתייגות מס' 313, שתי דקות להנמקה מעכשיו.

יואב קיש: אני רוצה להבין, אם אני טוען טענת נושא חדש, זה אחרי?

גלעד קריב: לא.

גלעד קריב: אתה צריך לטעון עכשיו.

גלעד קריב: אי-אפשר לנמק הסתייגות, ואז לטעון עליה נושא חדש.

יואב קיש: בהסתייגות הזאת אני לא אטען נושא חדש.

יואב קיש: הסתייגות 313 באה לדאוג שתהיה שקיפות ובפרסום באתר האינטרנט תהיה רשימת פגישות, מסמכים וכל מה שקשור בעניין הזה.

יואב קיש: בנושא שקיפות, זה משהו שצריך להיות נר לרגלינו בדברים רבים.

יואב קיש: קשה לקבל דוגמה להתנהלות נכונה של שקיפות, כמו שהיינו מצפים, למשל, משרת הפנים.

יואב קיש: בכל מה שקשור לחוק האזרחות, היא פעלה ההפך מהשקיפות שהיינו רוצים לראות, ולמעשה היא הגיעה לסיכומים עם סיעות הקואליציה רע"ם ומרצ, ובוודאי לא שיתפה את הציבור.

יואב קיש: היא גם לא שיתפה את סיעות האופוזיציה בסיכומים שהיו לה בנושא הספציפי.

יואב קיש: כאשר רצינו להגיע איתה להסכמה בנושא חוק האזרחות – לדעתי, החוק צריך להגיע לכאן, אם יחוקק – אמרנו לה שהדבר היחיד שאנחנו מבקשים ממנה זה לבטל את הסיכומים שלה עם מרצ ורע"ם כדי שנדע, שלא נעשה דבר ללא ידיעתנו, כולל שינויים שאינם מקובלים עלינו.

יואב קיש: לצערי, השרה שקד לא פעלה בשקיפות, אמרה דבר אחד ועשתה דבר אחר.

יואב קיש: אולי בגלל שהיו לה בעיות קואליציוניות או לחילופין, כאבי בטן.

יואב קיש: אני לא יודע מה הייתה הסיבה.

יואב קיש: לא יכולנו לייצר איתה שום שיח כי היא נשארה מחויבת לשותפיה הקואליציוניים ולהתחייבויות שהיא נתנה להם, מרסקות את חוק האזרחות מתוכן ולמעשה מאפשרות זכות שיבה זוחלת לפלסטינים.

גלעד קריב: תודה, תם הזמן.

יואב קיש: אני כבר מסיים.

יואב קיש: לכן, אנחנו קוראים להצביע בעד ההסתייגות.

יואב קיש: מי בעד ההסתייגות?

יואב קיש: הסתייגות מס' 313 לא אושרה.

גלעד קריב: ההסתייגות נדחתה.

גלעד קריב: הסתייגות 314, בבקשה, שתי דקות.

יואב קיש: גם הסתייגות זאת עוסקת בסעיף 30 המוצע, ומדברת על המידע שצריך להתפרסם באתר האינטרנט, עם כל מיני נושאים ספציפיים.

יואב קיש: רציתי לראות עד מתי יש לי זמן, כדי שלא אגזול, חס וחלילה, מהזמן שלא מגיע לי.

גלעד קריב: טוב מאוד.

יואב קיש: יפה.

יואב קיש: אם זה קורה, זה לא יקרה להרבה זמן ואתה יכול להיות רגוע בעניין הזה.

יואב קיש: הסעיף אכן מדקדק ונכנס לנושאים ולפרטים הפנימיים לפני סעיפים 21(א) ו-21(ב)(7).

יואב קיש: חשוב לציין גם את סעיף 22(3)(א).

יואב קיש: אנחנו רואים שיש הרבה דברים שהיינו רוצים לקבל באופן רבעוני לאתר האינטרנט, ולא מופיעים כיום בסעיף הנוכחי.

יואב קיש: האם אנחנו מנסים להחמיר עם הדרישות של המידע?

יואב קיש: מצד אחד, זה אולי מייצר מידע נוסף לציבור, אבל מצד שני מייצר בירוקרטיה עודפת ומיותרת שוב, כמו שעושה כל החוק הזה.

יואב קיש: למעשה, הבירוקרטיה מקשה על המאסדים ומקשה על הציבור, על העסקים ועל כל מי שכפוף לחקיקה הזאת.

יואב קיש: כמובן, לבנקים יש את הסידורים שלהם, וכל המאסדרים הפיננסיים עם הסידורים שלהם.

יואב קיש: הם הצליחו למצוא את הדרך ובאלגנטיות לצאת מהסיכומים של הממשלה ולא להיכנס לחקיקה, למרות שהם גופים מרכזיים שצריכים לקבל את הביקורת הזאת.

יואב קיש: לכן, אני פונה לוועדה ולחברים ומבקש שיתמכו בהסתייגות.

גלעד קריב: מי בעד ההסתייגות?

גלעד קריב: הסתייגות מס' 314 לא אושרה.

גלעד קריב: ההסתייגות נדחתה.

גלעד קריב: הסתייגויות 315 ו-316, בבקשה, שתי דקות.

יואב קיש: אני רוצה להגיד עליהן נושא חדש.

גלעד קריב: בבקשה.

גלעד קריב: הסתייגויות 317 ו-318, בבקשה, שתי דקות.

יואב קיש: אני מבקש היוועצות סיעתית.

גלעד קריב: בבקשה.

גלעד קריב: נחזור לכאן בשעה 03:52.

גלעד קריב: אני מחדש את הדיון.

גלעד קריב: מי בעד ההסתייגויות?

גלעד קריב: הסתייגויות מס' 317, 318 לא אושרו.

גלעד קריב: ההסתייגויות נדחו.

גלעד קריב: הסתייגויות 319 ו-320, שתי דקות מעכשיו.

יואב קיש: בהסתייגויות האלה אנחנו דנים בנושאים של ועדת הכספים או ועדת הכלכלה, למי להעביר את סוף הסעיף.

יואב קיש: אלה שתי ועדות מאוד חשובות, וגם החיתוך ביניהן משתנה.

יואב קיש: ראינו שכל מה שהיה רלוונטי בכנסות הקודמות, השתנה בכנסת הזאת.

יואב קיש: נוצרו ועדות חדשות, נוצרו מוטציות וחתכו מוועדת הפנים את נושא ביטחון הפנים.

יואב קיש: מצאנו את עצמנו במצב, שאני אפילו לא יודע להגיד לך היום שתהיה ועדת כספים, כי איש הישר בעיניו יעשה.

יואב קיש: יכול להיות שמחר יחליטו שתהיה ועדת הכסף וועדת ה-ים, כי כך פועלים פה בקואליציה.

יואב קיש: בנו ליו"ר הקואליציה ועדה מיוחדת – ועדת הבריאות – שזה תחום שהיא עבדה בו, הייתה מעורבת והיה חשוב לה להשפיע.

יואב קיש: כמובן, אם היה מדובר בחבר כנסת של הליכוד, שהיה עושה את המעשה הזה – מייצר לעצמו ועדה שבתחום העשייה שלו – מייד היינו שומעים זעקות שבר, על כך שמדובר בנושא מושחת ובהשפעה לא תקינה.

יואב קיש: אבל כאשר מדובר בקואליציה שיש לה כיפת ברזל גם תקשורתית וגם משפטית, אפשר לעשות הכול.

יואב קיש: אפשר לפצל ועדות, אפשר לשים בראש ועדה מי שעבדה בקופת חולים עד לאחרונה, ולחשוב שהכול בסדר ועולם כמנהגו נוהג.

יואב קיש: כל הדברים האלה יהוו תקדימים רעים להרבה שנים בכנסת ישראל.

יואב קיש: אנחנו רואים שההתלבטות בנוגע לסעיף הנוכחי, היא אכן בין כספים לכלכלה.

גלעד קריב: תודה, חבר הכנסת קיש.

יואב קיש: חמש שניות ואני מסיים.

גלעד קריב: לא, לא, חבר הכנסת קיש.

גלעד קריב: סליחה.

יואב קיש: זה לא היה שתי דקות.

גלעד קריב: לא, לא.

גלעד קריב: זה היה שתי דקות.

יואב קיש: לא.

יואב קיש: אני הסתכלתי על השעון.

גלעד קריב: חבר הכנסת קיש, אני לא מתווכח איתך.

יואב קיש: נכון.

גלעד קריב: הסתיימה זכות הדיבור שלך.

יואב קיש: עכשיו הסתיימה.

גלעד קריב: אני מעלה להצבעה את הסתייגויות 319, 320.

גלעד קריב: מי בעד ההסתייגויות?

גלעד קריב: הסתייגויות מס' 319, 320 לא אושרו.

גלעד קריב: תודה.

גלעד קריב: אני קובע פה את לוחות הזמנים, לא אתה.

גלעד קריב: אני מודיע לך מתי מסתיימות שתי הדקות.

גלעד קריב: מכיוון שנמצאת פה היועצת המשפטית, היא יכולה להעיד שאני לא מתחיל את הסטופר לפני שאני נותן לך את זכות הדיבור.

גלעד קריב: אני לא אתווכח איתך בכל פעם.

גלעד קריב: כשאני אומר לך שהסתיימה זכות הדיבור, הסתיימה זכות הדיבור.

גלעד קריב: כך זה עובד בוועדות.

גלעד קריב: אנחנו עוברים להסתייגות 321.

יואב קיש: כנראה הבעיה היא מתי אתה מתחיל לי את הזמן.

גלעד קריב: בסדר גמור.

גלעד קריב: אין ספק, בעיה גדולה וקשה.

יואב קיש: אני מתחיל לא כשמתחיל - - -

גלעד קריב: אדוני, לא.

גלעד קריב: לא כשאתה מתחיל.

גלעד קריב: כשאני נותן לך את זכות הדיבור, מתחיל מניין שתי הדקות.

גלעד קריב: אנחנו עוברים להסתייגות 321, בבקשה.

גלעד קריב: כדי שנבהיר איך זה עובד, נעשה את זה בצורה מודרכת.

גלעד קריב: עכשיו אני מעניק לך את זכות הדיבור, ואני לוחץ על הטיימר.

גלעד קריב: כשהוא יתאפס, אני אודיע לך שאתה מפסיק.

גלעד קריב: אני אתן לך עכשיו עוד 5 שניות, כי עשינו פה תהליך של הדרכה.

גלעד קריב: בבקשה.

יואב קיש: בדיוק, בדיוק.

יואב קיש: אם ככה, זו גישה ראויה.

גלעד קריב: בבקשה, כבודו.

יואב קיש: שמח שאכן אנחנו מקפידים על הנהלים.

יואב קיש: אני חייב לומר שיש לי בעיה בסיסית עם שתי דקות להסתייגות.

גלעד קריב: בסדר גמור.

יואב קיש: אני זוכר שנים רבות בהן היינו נותנים לפחות שלוש דקות להסתייגות.

יואב קיש: הנוהל של שתי דקות להסתייגות הוא נוהל רע, נוהל שלא נותן אפשרות למצות עניין.

יואב קיש: הוא אולי עוזר קצת ליושב-ראש ועדה כזה או אחר, אבל הוא בוודאי פוגע ביכולת הטוען למצות את ענייניו ונימוקיו.

יואב קיש: אפילו לעבור לסעיף הרלוונטי ולהתחיל להתייחס כדי לנתח את המשמעות של ההסתייגות, לא ניתן כאשר אנחנו מדברים על שתי דקות.

יואב קיש: הדבר הזה, כחלק מהרעות החולות של הכנסת הזאת, הופך להיות מושרש.

יואב קיש: שוב, הדברים האלה יתהפכו, ואני מניח שיושב-ראש הוועדה לא יופתע באיזשהו יום, כשאולי אתה תשב בכיסא שלי ואני, או מישהו אחר מסיעת הליכוד, יישב בכיסא שלך.

יואב קיש: אתה תמצא את עצמך רוצה לקבל את הזמן של ההסתייגות ולנמק את הסתייגותך, והיושב-ראש יגביל אותך לשתי דקות.

יואב קיש: ואולי בזמן כלשהו זה יהיה דקה וחצי, והוא יגיד לך: זה הזמן, זה כך ולא אחרת וכל מיני כאלה.

יואב קיש: אנחנו נמצא את עצמנו בשידור חוזר הפוך כנראה להרבה שנים, לאור כך שאתם בחרתם לפגוע בצורה שכזאת בכל מה שקורה בכנסת ישראל.

יואב קיש: עצוב וחבל, אבל זו הבחירה של הקואליציה.

גלעד קריב: תודה, אדוני.

גלעד קריב: נצביע על הסתייגות 321.

גלעד קריב: מי בעד ההסתייגות?

גלעד קריב: הסתייגויות מס' 321 לא אושרה.

גלעד קריב: ההסתייגות נדחתה.

גלעד קריב: אנחנו עוברים להסתייגות 322, שתי דקות מעכשיו, בבקשה.

יואב קיש: לסעיף 30 לקחנו התייעצות סיעתית?

נעמה מנחמי: כן.

גלעד קריב: שלא תהיה מחלוקת.

יואב קיש: אנחנו מאפסים את השעון, ואני מתחיל את הזמן.

גלעד קריב: בבקשה.

יואב קיש: תודה.

יואב קיש: מכיוון שהחוק הגרוע הזה הגיע מסיעת ימינה, וסורס עניינית על ידי הוועדה הזאת, עם הנושאים שדיברנו עליהם ארוכות – גם סעיף 19 וגם זכות יסוד – אני חושב שמן הראוי שראש הממשלה ממפלגת ימינה, הוא זה שיציג את הדוח השנתי בוועדה.

יואב קיש: אני חייב לומר שיש לי בעיה עם זה, שלאותו ראש ממשלה אין ציבור מאחוריו, וגם לא מפלגה מאחוריו.

יואב קיש: נראה שהיא פשוט מתפרקת.

יואב קיש: אבל אולי אם זה בחשיבה של משהו יותר ארוך, כנראה ראש הממשלה הזה יתחלף ואולי יהיה לנו ראש ממשלה, שיש לו ייצוג ציבורי הולם.

יואב קיש: כרגע, ראש הממשלה הנוכחי אין מאחוריו ציבור, אין מאחוריו חברי כנסת, שמתפרקים ומחפשים את עתידם במקומות זרים.

יואב קיש: באחת ההפסקות דיברנו על כך, שדווקא חברי כנסת של הליכוד נשארים בבית, ולא עוזבים את הבית שלהם, שרק הולך ומתחזק.

יואב קיש: דווקא חברי הכנסת של סיעת ימינה, עושים לעצמם שופינג בין המפלגות השונות.

יואב קיש: יכול להיות שמפלגת העבודה רוצה לקבל את אחד או אחת מחברי ימינה.

יואב קיש: אולי מפלגת יש עתיד.

יואב קיש: אני חושב שזה יכול להיות אקט חברי שלכם, לאלו שמכרו את שלטון הימין, ונתנו לכם, מפלגות השמאל, המיעוט בעם, להיות בשלטון.

יואב קיש: כאקט חברי, אני מציע שראש הממשלה יבוא ויציג את ההסתייגות, ולפחות אתם תיתנו לו מקום לפליט ברשימה שלכם.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 322 לא אושרה.

גלעד קריב: ההסתייגות נדחתה.

גלעד קריב: יש כאן עכשיו קובץ הסתייגויות, שאני אתן לו זמן הנמקה ארוך יותר.

גלעד קריב: החל מהסתייגות מס' 323 ועד הסתייגות מס' 332.

גלעד קריב: כל ההתייחסויות לסעיף 34(ג).

גלעד קריב: בבקשה, חבר הכנסת קיש, חמש דקות.

יואב קיש: סליחה, אני לא מבין את ההתנהלות הזאת.

גלעד קריב: אני אסביר.

גלעד קריב: הנוהל קובע שהמקבצים לא חייבים להיות רק חלופיים.

גלעד קריב: כשיש הרבה הסתייגויות שיש בהן מקבצים, ניתן לעשות את המהלך הזה.

גלעד קריב: בשביל זה אני נותן חמש דקות, בבקשה.

יואב קיש: לפני ההסתייגות, אני מבקש להתייחס לדבריך.

יואב קיש: אנחנו, בתיאום עם הייעוץ המשפטי, לא הגשנו אלפי הסתייגויות, כפי שיכולנו להגיש.

יואב קיש: היינו יכולים להגיש אלפי הסתייגויות, ואז היינו בנוהל של צמצום ועושים את מה שאתה עושה כעת.

יואב קיש: אני מבקש מהייעוץ המשפטי שישמור על זכויותינו, במיוחד לאור הסיכום המוקדם שהיה.

יואב קיש: עד לרגע זה קיבלתי גם את אמירותיך שלך לגבי צימוד וכל מיני דברים בנושא.

יואב קיש: יש פה פסקאות שונות, וכל פסקה יש לה מהות אחרת.

יואב קיש: אני מבקש לפחות שתי דקות, כפי שסוכם, על כל דבר כזה.

יואב קיש: אם אתה רוצה להגיד שאני אנמק את כולן ביחד, אין לי בעיה.

יואב קיש: יש פה 9 הסתייגויות, שתי דקות לכל אחת, 18 דקות בסך הכול.

גלעד קריב: מכיוון שאנחנו בענייני נוהל, אני רוצה להסביר.

גלעד קריב: אנחנו לא מפעילים את הנוהל החריג, ואנחנו בנוהל הרגיל.

גלעד קריב: בנוהל הרגיל כתוב: במקרה של ריבוי הסתייגויות – וזה המצב שאנחנו נמצאים בו.

יואב קיש: אנחנו לא נמצאים בו.

גלעד קריב: אני מסביר לך שאנחנו כן, כי זה לא חריג.

גלעד קריב: אנחנו בפירוש כן.

גלעד קריב: אנחנו לא במצב חריג, ואני לא מפעיל כרגע את הנוהל החריג.

גלעד קריב: אנחנו בתוך הנוהל הרגיל.

גלעד קריב: אני ממשיך: יושב-ראש הוועדה, בהתייעצות עם היועץ המשפטי לוועדה – אני איוועץ איתם – רשאי מכוח סמכותו לפי סעיף 113 לתקנון, לקבוע מקבצים של הסתייגויות, שעל כל אחד מהם תתקיים הצבעה אחת.

גלעד קריב: בקביעת המקבצים יש לשקול הטל לסדרת הסתייגויות חליפיות – זאת אפשרות אחת – או מספר הסתייגויות דומות באותו נושא, כמות ההסתייגויות חסרות התוכן המהותי לעומת אורך ההצעה, מורכבות ההצעה, והאם נושאיה שנויים במחלוקת.

גלעד קריב: לכן, יש ליושב-ראש הוועדה את הסמכות לקבוע מקבצים מסוגים שונים.

גלעד קריב: יש פה ריבוי הסתייגויות – אנחנו בחוק עם 450 הסתייגויות.

גלעד קריב: זה לא מגיע כדי הפעלת החריג, ולכן אנחנו נמצאים עוד מעט ב-11 שעות דיון, אבל זאת הסמכות שלי לקבוע מקבצים.

גלעד קריב: מכיוון שאני קובע פה מקבץ של הסתייגויות באותו מבנה, שנוגעות לסעיף אחד, ואני לא כולל פה הרבה סעיפים, אני מקצה לך יותר זמן.

יואב קיש: אתה לא מקצה לי יותר.

יואב קיש: אני אומר שוב, במקום 15 דקות ניתן לך 12 דקות, זה בסדר.

גלעד קריב: אני מקצה לך יותר זמן.

גלעד קריב: יש פה מקבץ ואם אתה זקוק ליותר, נקבע 8 דקות.

גלעד קריב: בבקשה.

יואב קיש: אני לא אריב על 4 דקות, אז בסדר.

גלעד קריב: בבקשה, אתה מוזמן להתחיל.

גלעד קריב: ההתייחסות צריכה להיות להסתייגויות.

גלעד קריב: אני לא אאפשר יציאה מנושא ההסתייגויות, אחרת נקרא את ההסתייגויות ונצביע.

יואב קיש: אין בעיה.

יואב קיש: אני רוצה להסביר בדיוק מה המשמעות.

יואב קיש: סעיף 34 לחוק מדבר על פרסום דוח וקביעת אסדרה.

יואב קיש: אנחנו בסעיף קטן (ג), שאומר: למרות סעיף (א) בנושא התאגיד, רשאי שלא לפרסם את הדוח כאמור בו לעניין האסדרה, אם מצא כי מתקיים אחד מאלה.

יואב קיש: למעשה, עכשיו אנחנו נכנסים לרשימה של עשרה סעיפים שונים, שמטרתם להגדיר מתי מתקיים נימוק לכך, שהתאגיד הציבורי רשאי שלא לפרסם את הדוח כאמור, לעניין האסדרה.

יואב קיש: למעשה, מחריג את מטרת החוק מסיבה שהיא כביכול לגיטימית וקיימת, ומייצרת לגיטימציה לאי-פרסום.

יואב קיש: בסעיף 1 נאמר שקיים חשש לפגיעה ממשית באינטרס מוגן, שבשלו נשארת קביעת האסדרה באופן דחוף.

יואב קיש: קודם כול, המילה דחוף מייצרת פרשנות בעייתית, כי אם מדובר באירוע לא דחוף, אז מה?

יואב קיש: אם זה אינטרס מוגן, עדיין צריך לבטל את הפרסום?

יואב קיש: אני חושב שיש פה מספיק הבהרות בסעיפים אחרים, ואנחנו רואים שכל נושא הכניסה לפרסום הדוח הוא נושא שנעשה אחרי בחינה רבה.

יואב קיש: בוחנים את כל הכללים המקובלים במדינות, עם שווקים משמעותיים.

יואב קיש: למעשה, מעבר לברור מאליו, אין שום צורך בסעיף הנ"ל.

יואב קיש: לכן, כאחד הסעיפים שאנחנו מציעים – לדעתי, הסתייגות מס' 323 זאת ההסתייגות הרלוונטית – היא מדברת אכן על מחיקתו של סעיף קטן (1) ב-34(ג).

יואב קיש: אם לא שכנעתי אתכם לגבי נושא אחד, אני אתייחס לפסקה (2).

יואב קיש: פה באמת יש חשש מהשפעה ישירה או עקיפה של האסדרה, על הגורמים שעליהם היא נועדה לחול, או על אינטרסים מוגנים אחרים, לרבות עלות הציות לה אינן מהותיות.

יואב קיש: הכוונה היא שלא מדובר בנושא שיהיה מהותי, אבל צריך להבין שהעניין המהותי הוא עניין של פרשנות.

יואב קיש: מי יחליט עכשיו מה מהותי או לא מהותי?

יואב קיש: האם אנחנו יכולים למצוא את עצמנו בדיון, שיכול אפילו להגיע לדיון משפטי?

יואב קיש: האם מדובר פה בעלות ציות מהותית?

יואב קיש: זאת השאלה שעולה מהסעיף שמופיע פה.

יואב קיש: רמת הניסוח, הדיוק והדקדוק מייצרת בסופו של דבר הרגשה של חוסר הבנה בסיסית, איך נכון לנהל את הרגולציה.

יואב קיש: הסעיף הזה מייצר אי הבנה ותהיות, האם בכלל נכון להיכנס לנושא הגדרת המהותיות.

יואב קיש: הייתי רוצה להמשיך בסעיף (2), אך לצערי קצבת את זמני, ואני נאלץ לעבור לסעיף קטן (3).

יואב קיש: ההסתייגות הנוגעת לסעיף הקודם, כפי שאמרתי, היא 324 לגבי פסקה (2).

יואב קיש: הסתייגות מס' 325 לגבי פסקה (3).

יואב קיש: הפסקה מדברת על פגיעה במערכת הפיננסית, ביציבות או בניהול של הגופים המשתייכים למערכת האמורה, או פגיעה משמעותית במשקיעים או בלקוחותיהם של גופים כאמור.

יואב קיש: אני חושב שהסעיף הזה מוחרג מלכתחילה בסעיפים אחרים, ולמעשה יש פה כפילות מיותרת.

יואב קיש: ראינו שכל נושא המערכת הפיננסית אינו נוגע לעניינו של החוק.

יואב קיש: למעשה, אנחנו מייצרים פה שאלה, האם למרות הסעיף הברור שהחריג את המערכת הפיננסית, אנחנו עדיין כן מוצאים אותה כפופה לדין בחוק הזה.

יואב קיש: ואם היא אכן כפופה לדין, האם לא צריך בכל סעיף וסעיף לייצר החרגה?

יואב קיש: הרי עשינו את זה בסעיף מרכזי, ובסעיף (3) אנחנו חוזרים לאירוע שיכול להיות בומרנג על ההעברות הקודמות.

יואב קיש: בעצם, בניסיון להיות אובר-חוכם, כמו שאומרים - - -

גלעד קריב: כן, בבקשה.

יואב קיש: ראיתי שאתה עסוק.

גלעד קריב: זה בסדר, מותר לי להיות עסוק.

גלעד קריב: יש לך זמן הנמקה.

יואב קיש: חשוב לי שתקשיב.

גלעד קריב: בסדר.

גלעד קריב: גם מותר לי להחליט - - -

יואב קיש: מותר לי גם לעצור, לראות שאתה מקשיב.

גלעד קריב: בבקשה, בסדר גמור.

יואב קיש: סעיף (3) הוא סעיף מסוכן, שיכול בסופו של דבר לפגוע בכל תכלית החוק, וההחרגה של הגופים הפיננסיים.

יואב קיש: אני עובר לפסקה (4), הסתייגות 326.

יואב קיש: בפסקה (4), האסדרה מבוססת בהתאמות הנדרשות על כללים מקובלים במדינות ובשווקים משמעותיים, המנחים את תאגיד הציבורי בתחום פעילותו.

יואב קיש: פה אנחנו חוזרים לנורמה של הכלים המקובלים במדינות ובשווקים משמעותיים.

יואב קיש: יש ניסיון לאורך כל החקיקה להיצמד לאותם כללים מקובלים, אבל דווקא במקום הזה, כשאנחנו מדברים על פטור מאותו דבר, אני חושב שלא נכון יהיה להיכנס למקום הזה בגלל שונות טבעית בין המדינות השונות.

יואב קיש: מן הראוי, לדעתי, שגם את סעיף (4) נסיר, כפי שאומרת הסתייגות 326.

יואב קיש: הסתייגות 327 לגבי פסקה (5), בה מדובר על כך שהאסדרה מאריכה את תקופתה של אסדרה קיימת, לתקופה שלא תעלה על שנה.

יואב קיש: זאת אומרת, אם אנחנו בתקופה קצרה, אנחנו מאפשרים למאסדר להימנע מהפרסום.

יואב קיש: אני חושב שיש פה פתח מסוכן להתנהלות, ולא זו כוונת חברי הוועדה.

יואב קיש: חברי הוועדה לא היו רוצים, מן הסתם, שגורם כזה או אחר ינצל את סעיף (5) בשביל לחמוק מתחת לרדאר.

יואב קיש: אני חושב שלמרות שדיברו על זה בוועדה, מן הראוי לתקן ולמחוק את סעיף (5).

יואב קיש: סעיף 6, הסתייגות מס' 328, בו מתקיים לגבי האסדרה האמור ב-27(ד).

יואב קיש: אני רוצה לעבור על הסעיף על מנת שנהיה מדויקים.

יואב קיש: מדובר על אסדרה שעניינה קידום תחרות, כפי שאמרנו קודם על נושא צמצום הריכוזיות.

יואב קיש: לכן, כשאנחנו נכנסים להגדרות האלה, ההחרגה השנייה בסעיף 34 מצאה לנכון לאפשר את זה.

יואב קיש: אני חושב שגם במקומות הרגישים האלה, אנחנו יכולים למצוא את עצמנו נותנים פתח לדברים לא רצויים שייקרו.

יואב קיש: לכן, הייתי אפילו הולך לחומרה בעניין זה, ולא נותן את הפטור על הסעיף הזה.

יואב קיש: יש לי עוד שלוש פסקות ושלוש הסתייגויות – 330, 331 ו-332.

גלעד קריב: תם הזמן.

יואב קיש: אם אתה לא מתכוון לתת לי להאריך בזמן, אני רק אומר, כפי שאמרתי בתחילת דבריי, שבהתייחסות עניינית לסעיפים נפרדים, קציבת זמן שלך הייתה לדעתי לא ראויה.

גלעד קריב: נרשם בפרוטוקול.

יואב קיש: אני מבקש שבמקומות האלה תאפשר לי לבוא לידי ביטוי.

גלעד קריב: נרשם בפרוטוקול.

גלעד קריב: מי בעד קבלת הסתייגויות 323 עד 332?

גלעד קריב: מי בעד ההסתייגויות?

גלעד קריב: הסתייגויות מס' 323, 324, 325, 326, 327, 328, 329, 330, 331, 332 לא אושרו.

גלעד קריב: ההסתייגויות נדחו.

גלעד קריב: אנחנו עוברים לרצף הסתייגויות 333 עד 336.

גלעד קריב: הנמקה, בבקשה, שתי דקות.

יואב קיש: אני מבקש התייעצות סיעתית.

גלעד קריב: בבקשה.

גלעד קריב: נחזור ב-4:19 דקות.

גלעד קריב: אני מחדש את הדיון.

גלעד קריב: מי בעד ההסתייגויות?

גלעד קריב: הסתייגויות מס' 333, 334, 335, 336 לא אושרו.

גלעד קריב: ההסתייגויות נדחו.

גלעד קריב: אנחנו עוברים להסתייגויות 337 עד 338.

גלעד קריב: מי בעד ההסתייגויות?

גלעד קריב: הסתייגויות מס' 337, 338 לא אושרו.

גלעד קריב: ההסתייגויות נדחו.

גלעד קריב: אנחנו ממשיכים הלאה להסתייגות 339, שתי דקות, בבקשה.

יואב קיש: אנחנו עוברים בדילוג קל לסעיף 36(א), ובו אנחנו מסתכלים על בחינה תקופתית של האסדרה על ידי תאגידים ציבוריים.

יואב קיש: 36(א) מדבר על תאגיד ציבורי, ומבקש להציע לקבוע אסדרה, למעט הצעת חוק.

יואב קיש: שוב, גם פה יש התייחסות לכך שזה לא יכלול הצעת חוק, מה שלא ראינו לכל אורך החקיקה.

יואב קיש: יש מקומות שבהם מן הראוי היה שזה יהיה מוגדר באופן גורף: יקבע בהוראה לעניין בחינתה, לפי סעיף קטן (ב), בתום תקופה שתיקבע בהוראה, ושלא תעלה על עשר שנים מיום כניסתה לתוקף של האסדרה.

יואב קיש: שוב, כפי שנהגנו בכל ההסתייגויות בנושאים של זמנים, מדובר אכן על קיצור משך הזמן לשמונה שנים בלבד.

יואב קיש: זאת ירידה של 20% בזמן, ואם ההסתייגות תתקבל, אנחנו חוסכים 25% מזמן ההמתנה לתקופה שבהוראת החוק, לטובת כניסתה לתוקף של האסדרה.

יואב קיש: כפי שאנחנו רואים, משך הזמן ומשך השנים פוגעים ביכולת של הסעיף להיות בכלל רלוונטי.

יואב קיש: לכן, המלצה מאוד ברורה היא על קיצור משך הזמן ב-20%.

יואב קיש: אני חושב שאפשר היה לקצר את זה מעבר לכך, כי בסופו של דבר אנחנו רוצים להביא שינוי, ולא שיתעכב, אם כל השיקולים מצד שני מצדיקים את ההמתנה.

יואב קיש: אני חושב שאנחנו נמצא את עצמנו בחקיקה מסובכת, שהופכת להיות לא רלוונטית בגלל משכי זמן ארוכים מדי.

יואב קיש: הנושא של קיצור הזמנים, שעובר בחוט השני בכל הצעת החוק הזאת, ראוי שיילקח לתשומת ליבנו בהקפדה יתרה.

יואב קיש: לפחות, כצעד ראשון, הייתי מקבל את הסתייגות 339.

גלעד קריב: מי בעד ההסתייגות?

גלעד קריב: הסתייגות מס' 339 לא אושרה.

גלעד קריב: ההסתייגות נדחתה.

גלעד קריב: הסתייגויות 340 ו-341, בבקשה.

יואב קיש: לסעיף 36 לא הייתה לנו היוועצות סיעתית, אז אנחנו ניקח אותה עכשיו.

גלעד קריב: נחזור בשעה 04:22.

גלעד קריב: אני מחדש את הדיון.

גלעד קריב: נצביע על הסתייגויות 340 ו-341.

גלעד קריב: מי בעד ההסתייגויות?

גלעד קריב: הסתייגויות מס' 340, 341 לא אושרו.

גלעד קריב: ההסתייגויות נדחו.

גלעד קריב: הסתייגויות 342, 343, שתי דקות לנימוק, בבקשה.

יואב קיש: סעיף 36(ג), לא דנו בו.

יואב קיש: אנחנו שוב חוזרים לנושא משכי הזמן הארוכים.

יואב קיש: אני יכול לומר שההשתהות על משכי הזמן מייצרת השתהות נוספת, היכן התחבאו להם 500 מיליון שקלים, כספים קואליציוניים שהובטחו למנסור עבאס.

יואב קיש: ראינו שחולקו היום 2 מיליארד שקלים, לפי רשימה שבה לא ראינו את שמו מתנוסס מעליהם.

יואב קיש: אני מודה, אנחנו לא יושבים בוועדת הכספים ויושבים בה חברים אחרים, אבל השאלה הזאת מהדהדת.

יואב קיש: ברור לכולם שנעשה פה איזשהו מהלך של הקצאה מחדש של משאבי מדינת ישראל, כדי להיכנע לגזרות ולאילוצים של הקואליציה הזאת, שמחויבת לתמוך ברע"ם ובכל שאיפותיה של התנועה האסלאמית, ומעבירה כספים בצורה חסרת תקדים ובמספרים חסרי תקדים.

יואב קיש: כשאתה מסתכל על ההסתייגות הזאת, שבאה להקטין את הזמן מעשר שנים לתשע שנים, אתה מתחיל לשאול את עצמך איפה הפרופורציה.

יואב קיש: איך יכול להיות שאנחנו מוצאים את עצמנו במציאות כזאת מעוותת, שבה מתנהל אירוע מופקר בוועדת הכספים, וועדת החוקה דנה בשאלה האם נכון לקצר בשנה, כן או לא.

יואב קיש: נכון לעשות פה את הדבר הזה, ולא לזלזל בשום שורה או פסיק, ולתת לכל הסתייגות את המקום הראוי לה.

יואב קיש: אני מודה, מעבר לשאלה המשמעותית האם נסגור בסוף על עשר שנים, על תשע או על שמונה, אותי מאוד מטריד - - -

גלעד קריב: הסתיים הזמן.

יואב קיש: ממש לא הסתיים הזמן.

גלעד קריב: אני לא מתווכח איתך.

גלעד קריב: לא מתווכח איתך.

גלעד קריב: אני הפעלתי - - -

יואב קיש: אז אתה מתחיל לפני שאני בכלל - - -

גלעד קריב: לא, אני לא.

גלעד קריב: סליחה.

יואב קיש: אני מסתכל פה.

יואב קיש: עכשיו הסתכלתי.

גלעד קריב: הודעתי לך איך זה עובד.

גלעד קריב: אני לוחץ על הטיימר, אחרי שאני אומר לך להתחיל לנמק.

גלעד קריב: הסתיים הזמן.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 342,343 לא אושרו.

גלעד קריב: תודה.

גלעד קריב: נעבור להסתייגויות 344 עד 346.

גלעד קריב: שתי דקות להנמקה, מעכשיו.

יואב קיש: עכשיו יש לנו את השעון ונוכל לראות בצורה ברורה.

יואב קיש: זה קצת פחות מ-4:37, זה יהיה הזמן.

יואב קיש: מכיוון שזמן ההסתייגות שלי ספור, אפילו להגיע למצוא את הסעיף, ולחדד לחברי הוועדה, שזיכרונם אולי נחלש עקב השעות ועקב העבודה, במה מדובר.

יואב קיש: אני עובר לראות את סעיף 38(א).

יואב קיש: הגענו לפרק ו', להוראות השונות, ואנחנו בעצם בבקרה על יישום החוק.

יואב קיש: מדובר פה על כך, שמליאת הרשות תפרסם לציבור תוך שישה חודשים מהמועד הקבוע, את הנושא של הטיוטה להערות הציבור; יעדים למדידה וכיוצא באלה.

יואב קיש: אכן, מדובר שוב על שישה חודשים, וזה זמן שאנחנו חושבים שראוי לקצר אותו.

יואב קיש: הצענו את השינויים הרלוונטיים.

יואב קיש: אנחנו באירוע שאין סיבה למרוח אותו לחצי שנה נוספת, וראוי שניתן יהיה להשלים את המשימה של הבקרה על יישום החוק, בפרק זמן הקצר משישה חודשים.

יואב קיש: אני חושב שאם היינו יכולים לקצר את זה יותר, היינו הולכים לכיוון הזה, אבל בוודאי לחשוב על תקופה של שישה חודשים, זה נראה תקופה ארוכה ומוגזמת.

יואב קיש: לכן, אני מקווה שתצטרפו אליי בבקשה לקצר את הזמן לחמישה חודשים.

גלעד קריב: תודה.

גלעד קריב: מי בעד ההסתייגויות?

גלעד קריב: הסתייגויות מס' 345, 346 לא אושרו.

גלעד קריב: הסתייגויות 345, 346 נדחו.

גלעד קריב: הסתייגויות 347, 348, בבקשה, שתי דקות מעכשיו.

יואב קיש: עברנו לסעיף (ב), ואני שמח לראות את חבר הכנסת דוידסון, שחזר אלינו.

סימון דוידסון: רענן.

יואב קיש: רענן.

גלעד קריב: כולנו רעננים.

יואב קיש: אני לא יודע כמה רענן, אבל חזר אלינו ויקשיב להסתייגויות המעמיקות של הקראה בהתייחסות לסעיפים השונים.

יואב קיש: אני רוצה לומר לו בקצרה, שיש בעיה לכל אורך החקיקה עם לוחות זמנים מאוד ארוכים.

יואב קיש: מצד אחד, אני נמצא בדילמה כי טוב לי שהחוק מעוקר מתוכן, כי החוק הוא חוק רע.

יואב קיש: מצד שני, אם היינו באמת רוצים לעשות פעולה לטובת בחינת הרגולציה, נכון היה להישאר בטווחי זמן יותר קצרים.

יואב קיש: טווחי הזמן הארוכים האלה מייצרים גיחוך לכל מי שקורא, ומבין שמדובר בתקופה מוגזמת, שתביא למסמוס ותייצר סיטואציה, שבה נהיה לא אפקטיביים.

יואב קיש: אני שוב חוזר ואומר, שאם אנחנו אכן לא אפקטיביים, אולי עדיף להישאר לא אפקטיביים.

יואב קיש: מכיוון שהעבודה נעשתה בכוונת משורר אכן לייעל ולטייב את החוק, בפירוש אנחנו מדברים על קיצור הזמנים.

יואב קיש: בהצעה הנוכחית אנחנו מדברים על הסתייגות 347, כך שבמקום שבע שנים לצמצם לשש שנים, ובהסתייגות 348, במקום שבע שנים, לחמש שנים.

יואב קיש: אלה השינויים הדרמטיים שרצינו להכניס בהצעה.

גלעד קריב: תודה.

גלעד קריב: אנחנו מצביעים על הסתייגויות מס' 347 ו-348.

גלעד קריב: מי בעד ההסתייגויות?

גלעד קריב: הסתייגויות מס' 347, 348 לא אושרו.

גלעד קריב: ההסתייגויות נדחו.

גלעד קריב: אנחנו עוברים למקבץ הסתייגויות מ-349 עד 353, כאשר הסתייגויות 351 ו-352 הן הסתייגויות שמתייחסות לנוסח הקודם של החוק, והן לא רלוונטיות.

גלעד קריב: אין את המילים ועדת החוקה בסעיפים.

גלעד קריב: בבקשה, שתי דקות להנמקה, בבקשה.

יואב קיש: אני מבקש התייעצות סיעתית.

גלעד קריב: בבקשה.

גלעד קריב: אנחנו נחזור ב-04:45.

גלעד קריב: אני מחדש את הדיון.

גלעד קריב: אנחנו נמצאים בהסתייגויות 349 עד 353.

גלעד קריב: מי בעד ההסתייגויות?

גלעד קריב: הסתייגויות מס' 349, 350, 351, 352, 353 לא אושרו.

גלעד קריב: ההסתייגויות נדחו.

גלעד קריב: הסתייגויות 354, 356 – ההסתייגויות שגויות.

גלעד קריב: אין סעיפים 39(א), 39(ב) ו-39(ג) בהצעת החוק.

יואב קיש: אבל יש את סעיף 39.

גלעד קריב: בבקשה, שתי דקות.

יואב קיש: זה סעיף 39, ואני מבקש התייעצות סיעתית.

גלעד קריב: לא, אני לא אאפשר.

יואב קיש: למה לא?

גלעד קריב: מכיוון שההסתייגות מנוסחת בשגיאה.

גלעד קריב: אין סעיפים 39(א), אין 39(ב), אין 39(ג).

יואב קיש: אבל הרגע היה דיון משפטי עם הייעוץ המשפטי, שאמר לך שכן.

גלעד קריב: אם אתה מנצל את זה לטובת עוד היוועצות סיעתית – סליחה, ההסתייגויות האלה שגויות.

יואב קיש: הן לא שגויות.

גלעד קריב: הן שגויות.

גלעד קריב: מצטער.

גלעד קריב: אין סעיף 39(א), אין סעיף 39(ב).

גלעד קריב: אתם גם צריכים לדייק בהסתייגויות שלכם.

גלעד קריב: ההסתייגויות האלה לא נכונות, אז איזה היוועצות סיעתית?

יואב קיש: אני לא אתווכח, ואני אנמק את ההסתייגות.

יואב קיש: אני חושב שאתה טועה, אבל אני לא אתווכח.

גלעד קריב: שתי דקות, בבקשה.

יואב קיש: סעיף 39 זה הסייג לסמכויות הממשלה במליאת הרשות.

יואב קיש: ההסתייגות מדברת על ביטול המילה מליאת, ולהתייחס לרשות כרשות, ולא למליאה עצמה.

יואב קיש: אנחנו גם רואים בהמשך שמדובר על כך, שהסמכויות לא יהיו נתונות להם לגבי תאגיד ציבורי.

יואב קיש: פנייה של הממשלה שוב בחוק, שהיה אמור לייצר הורדת רגולציה, לצערי, עקב חוסר יכולת בממשלה להוביל הליך נכון וראוי, גם החוק הקיים פגוע ומסורס.

יואב קיש: הוא מדבר על זכויות יסוד, שאינן קיימות.

יואב קיש: הן פשוט לא רלוונטיות להצעת החוק.

יואב קיש: הוא מדבר על כך שהממשלה תהיה בסוף אולי גם מוגבלת בכל מיני דברים, ולא זה היה הרצון.

יואב קיש: לא כך רצו לפעול, ובסוף, בחוק הזה אנחנו נמצא את עצמנו פועלים בצורה הפוכה למטרה שלו.

יואב קיש: אני חוזר ואומר, ואני מופתע מכך שחברי הוועדה והיושב-ראש מחליטים פעם אחר פעם ללכת למקום לא ראוי, שפוגע בפעילות הממשלה ובסדריה, ולא מייצר באמת רשות שתדע לטייב רגולציה ולייצר אסדרה.

יואב קיש: מורכבות החוק הזה לאורכו, מסעיפיו השונים, ובוודאי הסעיף הזה, שמחריג גם תאגידים ציבוריים, עושה צחוק מהעבודה.

יואב קיש: אין פה חקיקה טובה אלא חקיקה מקשה, רעה, ובסופו של דבר פוגעת במשק הישראלי ובחברות בישראל.

גלעד קריב: תודה.

גלעד קריב: מי בעד ההסתייגות?

גלעד קריב: הסתייגות מס' 356 לא אושרה.

גלעד קריב: ההסתייגות נדחתה.

גלעד קריב: הסתייגות 357, שתי דקות, בבקשה.

יואב קיש: אני רוצה התייעצות סיעתית.

גלעד קריב: בבקשה.

גלעד קריב: נחזור בשעה 04:54.

גלעד קריב: אני מחדש את הדיון.

גלעד קריב: אנחנו מצביעים על הסתייגות 357.

יואב קיש: רגע, ברשותך, עם כל הכבוד, אני מבקש נושא חדש.

גלעד קריב: בבקשה, נושא חדש על 357.

גלעד קריב: הסתייגות 358, שתי דקות להנמקה, בבקשה.

יואב קיש: פנו אליי חבריי לוועדה בשאילתה בנושא: קיזוז להיום.

יואב קיש: אני חייב לומר שהמדיניות שלנו היא לא להתקזז.

יואב קיש: למרות השעה המאוחרת, אני לא הולך לשנות את מדיניות הסיעה, ואני חושב שיש חשיבות רבה בכך, שנשמיע את טיעונינו ונצביע במליאה.

יואב קיש: למעשה, זה כמעט הדבר היחידי האפקטיבי שנותר לנו לאחר שינוי יחסי הכוחות בוועדות ומניעת יכולת הסתייגות – אני מסייג ואומר, שאני לא מדבר על הוועדה הזאת.

יואב קיש: כן, יש מניעה של הסתייגויות, בוודאי בוועדה של חברת הכנסת מלינובסקי; כן, יש נהלים חדשים בנושא הסתייגויות; כן, יש דברים שלא היו בכנסות קודמות.

יואב קיש: יש הרבה דברים שקורים פה ולכן, בסופו של דבר, הכלי הכמעט יחידי שנשאר לנו כחברי כנסת מהאופוזיציה לבוא בו לידי ביטוי, הוא בהצבעות במליאה.

יואב קיש: הדרישה הצודקת באמת של הנהלת הסיעה היא לא להתקזז, כדי לבוא לידי ביטוי בצורה טובה בכוח האופוזיציוני שלנו.

יואב קיש: יכול להיות שכולנו נזדהה עם ילדינו, ונעשה מעין לילה לבן כזה, ונמשיך ישר לישיבת ועדת הכנסת בשעה תשע.

יואב קיש: משם נעבור לפתיחת המליאה ב-11.

גלעד קריב: הסתיים הזמן.

קריאה: כמו המתמחים.

יואב קיש: כמו המתמחים.

יואב קיש: אני אשמח לדעת מתי מתוכננת להיות הישיבה הבאה.

גלעד קריב: הסתיים הזמן.

יואב קיש: אתה עושה הצבעה, רק תגיד מתי הישיבה הבאה של הוועדה, כדי לבוא בכוחות מחודשים.

גלעד קריב: בתשע.

גלעד קריב: בתשע אנחנו כבר מחדשים את הדיון, ואנחנו מצפים לראותך.

יואב קיש: בתשע יש ועדת כנסת.

גלעד קריב: זה לא קשור.

גלעד קריב: יש ועדת כנסת, וועדת החוקה דנה בעניינים אחרים.

גלעד קריב: אנחנו נשמח לראות אותך.

יואב קיש: לא, בחוק הזה.

גלעד קריב: אנחנו נודיע כשנקבע.

יואב קיש: אתה לא יכול לדון בחוק הזה, כאשר דנים בנושא חדש בחוק הזה.

יואב קיש: לא.

יואב קיש: אני לא יכול לסיים את ההצבעות עליו.

יואב קיש: נסיים את הדיון בנושא חדש, ואז נשלים את המהלך כאן.

יואב קיש: אתה מוזמן בתשע לוועדה, יש לנו דברים חשובים אחרים.

יואב קיש: מי בעד ההסתייגות?

יואב קיש: הסתייגות מס' 358 לא אושרה.

גלעד קריב: ההסתייגות נדחתה.

גלעד קריב: הסתייגות מס' 359, שתי דקות, בבקשה.

יואב קיש: אני מעדיף שתקריא את ההסתייגות.

גלעד קריב: זאת לא בחירה שלך.

גלעד קריב: אתה מוותר על ההנמקה?

יואב קיש: אני רוצה להקריא, כן.

גלעד קריב: אז תקריא, בבקשה.

גלעד קריב: אתה לא מעוניין להקריא.

יואב קיש: אם אפשר להקריא את ההסתייגות, אני מבקש.

נעמה מנחמי: אני אקריא.

נעמה מנחמי: אין בעיה.

גלעד קריב: סוגיה מעניינת.

נעמה מנחמי: - - - נתונות לה הסמכויות הקבועות בחוק זה בלבד.

נעמה מנחמי: חברי ועדת הכנסת לענייני אסדרה ייבחרו על ידי הכנסת, לפי הצעת ועדת הכנסת.

נעמה מנחמי: בכל מועד להקמת ועדת הכנסת לענייני אסדרה, יהיו נתונות סמכויותיה לוועדת הכספים הזמנית של הכנסת.

נעמה מנחמי: (ב) מספר חברי הוועדה לפיקוח על הקרן לא יעלה על 12.

נעמה מנחמי: הרכב הוועדה ייקבע בהתחשב בהרכב הסיעתי של הכנסת, ובגודל הסיעות.

נעמה מנחמי: (ג) יושב-ראש הוועדה יהיה חבר כנסת מסיעות האופוזיציה.

נעמה מנחמי: (ד) סדרי עבודתה של הוועדה יהיו כשל ועדה קבועה של הכנסת.

נעמה מנחמי: (ה) הוועדה רשאית לדון באחת מאלה:

נעמה מנחמי: המלצת הרשות למאסדר או למאסדרים לשינוי אסדרה בתחום מסוים - - - מאפשרים לקבל את ההמלצה לפי סעיף 27(ב)(1).

נעמה מנחמי: (ו) הוועדה רשאית להחליט ברוב חבריה לבטל אסדרה או מקבץ אסדרות שנקבעו על פי חוק, והיא רשאית ברוב חבריה ליזום הצעות חוק לביטול אסדרה או מקבץ אסדרות.

נעמה מנחמי: (ז) הוועדה רשאית להחליט לגבי המלצה לשינוי אסדרה והחלטת מאסדר או מאסדרים שלא לקבל את ההמלצה כולה או חלקה לפי סעיף 27(ב)(1) כי האסדרה נשואת המחלוקת תפוג כולה או חלקה, שנתיים מיום קבלת החלטת הוועדה בעניין.

נעמה מנחמי: (ח) בתום שנתיים לאחר קבלת ההחלטה לפי סעיף קטן (ז) לעיל, רשאית הוועדה להעניק למאסדר או למאסדרים תקופת הארכה אחת של שנה אחת, בה תישאר האסדרה הקיימת בתוקף.

גלעד קריב: רק נדייק.

גלעד קריב: הנוהל קובע במפורש שניתן או להקריא את ההסתייגות, או שתעשה הפניה לקובץ ההסתייגויות שמונח בפני חברי הוועדה.

גלעד קריב: אין שום חובה על פי הנוהל לקרוא את ההסתייגות.

יואב קיש: אתה יכול להקריא את הנוהל?

גלעד קריב: כן.

גלעד קריב: חבר הכנסת המסתייג או חבר כנסת מטעמו או היועץ המשפטי לוועדה יקריאו את ההסתייגות שהוגשה בראש או בכתב, או שתיעשה הפניה לקובץ ההסתייגויות שמונח בפני הוועדה, אם חבר כנסת לא מעוניין לנמק.

יואב קיש: אם אתה רוצה, אני אקריא בפעם הבאה.

גלעד קריב: בפעם הבאה אתה בהחלט מוזמן, כשניתן לך זמן הנמקה.

גלעד קריב: אנחנו מצביעים על הסתייגות 359.

גלעד קריב: מי בעד ההסתייגות?

גלעד קריב: הסתייגות מס' 359 לא אושרה.

גלעד קריב: ההסתייגות נדחתה.

גלעד קריב: הסתייגויות 360 ו-361 הן תיקונים עקיפים של חוק, שעל פי הנהלים לא ניתן לבצע אותן באמצעות הסתייגויות.

גלעד קריב: כמובן, זה עוקף את הליכי החקיקה התקינים של הכנסת, ולכן ההסתייגויות האלה פסולות.

גלעד קריב: אנחנו עוברים להסתייגות 362, בבקשה, חבר הכנסת קיש, הנמקה של שתי דקות.

יואב קיש: אני אקריא את הסתייגות 362, שבאה אחרי סעיף 41 המוצע: אסדרת מכירת מאכלי חג משמינים.

יואב קיש: 41(א) (א) בסעיף זה, סופגנייה רגילה, סופגנייה עם ריבת תות ואבקת סוכר, סופגניית פרימיום, סופגנייה במילוי ריבת חלב, סופגנייה בציפוי שוקולד וסוכריות, סופגנייה קרם נוגט, סופגניית וניל-וודקה, סופגניית קרם אוראו, סופגניית קרם לוטוס, סופגניית פררו רושה, סופגניית קרם פיסטוק או סופגניית קרם שניט, ובלבד שכל סופגנייה מכילה לפחות 1,000 קלוריות.

יואב קיש: (ב) מכירת סופגנייה רגילה מותרת בתאריכים ט"ו בכסלו ועד זאת חנוכה בלבד.

יואב קיש: אני לא מכיר תאריך שנקרא זאת חנוכה.

יואב קיש: אשמח להבהרה.

קריאה: זה היום האחרון של החג.

יואב קיש: יפה.

יואב קיש: (ד) דין לביבות הידועות בכינוין לטקעס, כדין סופגניות פרימיום.

יואב קיש: למען הסר ספק.

יואב קיש: (ה) מכירת אוזני המן מותרת החל מראש חודש אדר ועד לחג הפורים.

יואב קיש: (ו) על אף האמור בפסקה (ד)(ד) – אני מזכיר, זה דין הלטקעס – בשנה מעוברת מותר למכור אוזני המן גם בי"ד ובט"ו אדר א'.

יואב קיש: (ז) המוכר סופגניות או אוזני המן שלא בתקופה האמורה, דינו קנס 99 לירות.

גלעד קריב: מי בעד ההסתייגות?

גלעד קריב: הסתייגות מס' 362 לא אושרה.

גלעד קריב: ההסתייגות נדחתה.

גלעד קריב: הסתייגות 363 היא הסתייגות שאיננה נוגעת לחוק.

גלעד קריב: אני מפנה לקובץ ההסתייגויות ומעלה להצבעה.

יואב קיש: רגע, אני רוצה התייעצות סיעתית.

גלעד קריב: אתה רוצה התייעצות סיעתית על ההסתייגות הזאת?

גלעד קריב: בבקשה.

יואב קיש: תקשיב, אתה לא יכול לא לתת לי לדבר על כל הסתייגות.

גלעד קריב: א', אני יכול.

גלעד קריב: ב', אתה רוצה התייעצות סיעתית?

יואב קיש: לא, אתה לא יכול.

יואב קיש: יש לי זכות לדבר ואתה לא יכול לא לתת לי לדבר.

גלעד קריב: אתה רוצה התייעצות סיעתית?

יואב קיש: כן.

גלעד קריב: בבקשה, קח התייעצות סיעתית.

גלעד קריב: הכול בסדר.

גלעד קריב: אנחנו חוזרים ב-05:09.

גלעד קריב: אני מחדש את הדיון.

גלעד קריב: אני מעמיד להצבעה את הסתייגות 363.

גלעד קריב: מי בעד ההסתייגות?

גלעד קריב: הסתייגות מס' 363 לא אושרה.

גלעד קריב: ההסתייגות נפלה.

גלעד קריב: אנחנו עוברים להסתייגויות 364 עד 368, בבקשה, שתי דקות.

יואב קיש: אנחנו מדברים על סעיף 44 המוצע, והוא בעצם סעיף התחילה.

יואב קיש: למעשה, אנחנו מדברים על הרישא ושמענו פה שאלות האם באמת הממשלה תהיה מוכנה להחיל את העניין ב-1 בינואר 2022, כ"ח בטבת התשפ"ב.

יואב קיש: זאת שאלה מאוד עמוקה ויסודית, עם הרבה מאוד השלכות.

יואב קיש: אני מודה שהתלבטנו ארוכות בשאלה מה יהיה הזמן הנכון והמתאים ביותר לדייק את נושא סעיף התחילה.

יואב קיש: אם היו בחודש פברואר 29 יום, יכול להיות שזה היה הכי מתאים, כדי שלא נצטרך לחגוג בכל שנה יום הולדת לרשות המסוכנת הזאת, ואולי נסבול את זה רק בכל ארבע שנים.

יואב קיש: אבל מכיוון שאין, בחרנו תאריכים של דחייה בחודשים ספורים.

יואב קיש: בעצם, פברואר, מרס, אפריל, מאי ויוני.

יואב קיש: לצערי, למרות ניסיוננו לדחות, הדבר המרכזי שיכול להפיל את הדבר הזה, הוא הקריסה של הקואליציה.

יואב קיש: מכיוון שהם קורסים בסקרים ובציבור, כנראה שדווקא בתקציב הם לא יקרסו, לצערי.

גלעד קריב: תודה.

גלעד קריב: מי בעד מקבץ ההסתייגויות?

גלעד קריב: הסתייגויות מס' 364, 365, 366, 367, 368 לא אושרו.

גלעד קריב: ההסתייגויות נדחו.

גלעד קריב: הסתייגויות 369 עד 373, בבקשה.

נעמה מנחמי: עד 372.

גלעד קריב: לא, עד 373.

גלעד קריב: הסתכלתי על הסעיף, וזה אותו סעיף שעוסק במועדי - - -

יואב קיש: לא, יש פה שוני, אבל החליפיות היא לא הקריטריון היחיד.

יואב קיש: אתה יכול לקרוא את הסעיף, ולראות את הקשר בין הדברים.

יואב קיש: עד 372 אתה צודק.

יואב קיש: הסתייגות 373 היא שונה.

גלעד קריב: השאלה היא לא הניסוח, אלא ההגדרות.

גלעד קריב: יש פה נושא משותף של ההגדרות, של תחילתם של הסעיפים.

גלעד קריב: גם לפי המאוחר, קובע כאן אלמנט של כניסת הזמן של הסעיפים.

יואב קיש: לא.

גלעד קריב: בסדר גמור.

גלעד קריב: עד 372 שתי דקות, בבקשה.

יואב קיש: תודה, אני מכבד.

יואב קיש: ואני חושב שזה גם נכון.

יואב קיש: אנחנו עושים פה עבודה מדויקת ומדייקת.

גלעד קריב: לא, לא מדויקת.

גלעד קריב: אנחנו מבזבזים כאן משאבים.

גלעד קריב: זה חסר כל תוחלת, חוסר כבוד לחוק, שלא טרחת להיות חלק מחקיקתו.

גלעד קריב: אני אתן לך עוד 10 שניות אחרי קריאת הביניים הזאת.

גלעד קריב: ניצול לרעה של משאבי הכנסת ושל הזכויות שלכם על פי התקנון.

גלעד קריב: בבקשה, שתי דקות מעכשיו.

יואב קיש: אני אתייחס לאמירתך.

גלעד קריב: אתה מוזמן.

יואב קיש: בהחלט.

יואב קיש: אני אגיד שהניצול לרעה של הרוב הקואליציוני שלכם בכנסת, הוא שגרם לכנסת ישראל להיראות בדיוק כמו שאתה מתאר.

יואב קיש: אתה וחבריך בקואליציה הבאתם את האופוזיציה להבין שאין שום דרך שתבינו שאתם דורסניים, שתבינו שאתם עושים נזק לדמוקרטיה.

יואב קיש: אתם פגעתם ומנעתם מאיתנו ייצוג הולם בוועדות; אתם חילקתם את הוועדות של האופוזיציה כרצונכם; אתם החלטתם להוסיף תקנות ונהלים חדשים כמעט בכל נושא שרציתם; פיצלתם ועדות ללא התייעצות עם האופוזיציה, דבר שמעולם לא היה; החלטתם על ועדות חדשות כרצונכם, ללא שיקול עם האופוזיציה.

יואב קיש: לבוא לכאן ולהגיד לי שאנחנו מנצלים לרעה את משאבי הכנסת?

יואב קיש: זה מעלה גיחוך על שפתיי.

יואב קיש: אתם פשוט אלה שבצורה חסרת אחריות ריסקתם את המוסד הזה, פגעתם בוועדות, פגעתם בהתנהלות הבית הזה.

יואב קיש: כבר אין חדרים בשביל הוועדות של הכנסת הזאת.

יואב קיש: אתם פגעתם בייצוג אופוזיציוני, ואין היום אופוזיציה במדינת ישראל.

יואב קיש: המצב הזה ימשיך ויהיה לשנים רבות, כי ברגע שעושים את זה פעם אחת, זה לא מפסיק.

יואב קיש: אני חוזר על דבריך, היושב-ראש, אתם ניצלתם לרעה את משאבי הכנסת, את הרוב הקואליציוני, בשביל לפגוע בנו ולפגוע בכנסת ישראל.

יואב קיש: ייצרתם פה כנסת שונה ודמוקרטיה שונה ממה שהייתה במדינת ישראל.

יואב קיש: האחריות לכל האירוע הזה, כולל האירוע הבעייתי שאנחנו נמצאים בו ברגע זה, הוא אחריות של הקואליציה בלבד, וההתנהלות שלה כלפי האופוזיציה.

גלעד קריב: מצביעים על הסתייגויות 369 עד 372.

גלעד קריב: מי בעד ההסתייגויות?

גלעד קריב: הסתייגויות מס' 369, 370, 371, 372 לא אושרו.

גלעד קריב: נדחו.

גלעד קריב: הסתייגות 373, בבקשה, שתי דקות החל מעכשיו.

גלעד קריב: הסתייגויות 374 עד 376, בבקשה, שתי דקות.

יואב קיש: אני אמשיך את דבריי, ואגיד שיש הבדל גדול בין לפעול לפי החוק ולפי ההתנהלות החוקית, כמוש אנחנו עשינו.

יואב קיש: אפשר להתווכח האם היה נכון לפזר את הכנסת או לא נכון, למה עשינו, מה עשינו.

יואב קיש: אלה שאלות פוליטיות שאפשר להתווכח עליהן.

יואב קיש: אי-אפשר להתווכח על זה, כשמרסקים ומשנים את החקיקה.

יואב קיש: פועלים ומייצרים.

יואב קיש: ועוד לא דיברנו בכלל על חקיקות פרסונליות שנמצאות בדרך, ועוד הרבה דברים נוספים שהקואליציה הזאת רוצה לעשות ועשתה.

יואב קיש: אנחנו נדבר על הדברים שעשיתם, לא על הדברים שאתם רוצים לעשות.

יואב קיש: בדברים שעשיתם, בניגוד למה שאמרתי קודם, שהוא לפי החוקים הקיימים, יש שינוי חוקי המשחק בצורה ברורה, תוך כדי המשחק, עם שבירת ההתנהלות הקיימת בבית הזה שנים על גבי שנים.

יואב קיש: הבית הזה חי מנושא של תקנון; הוא לא חי מנושא של חוקים.

יואב קיש: ואם כתוב בתקנון, למשל, שלא משנים בפגרה – לשנות תקנון בלי הסכמה?

יואב קיש: אתה יודע, זה הדבר הבסיסי.

יואב קיש: התקנון ששומר על הבית הזה לא שונה בלי הסכמה רחבה של כל הסיעות.

יואב קיש: לקחתם ושיניתם אותו בניגוד למה שהיה בין הקואליציה לאופוזיציה, והודעתם על זה בתקופת פגרה.

יואב קיש: ואתה מעז לדבר איתי על כך שפעלנו לפי החוק?

יואב קיש: אתה פשוט מנותק ממה שקרה פה.

גלעד קריב: תודה.

גלעד קריב: אנחנו מצביעים על הסתייגויות 374 עד 376.

גלעד קריב: מי בעד ההסתייגויות?

גלעד קריב: הסתייגויות מס' 374, 375, 376 לא אושרו.

גלעד קריב: ההסתייגויות נדחו.

גלעד קריב: הסתייגויות 377 עד 380, בבקשה.

יואב קיש: אני אעשה התייעצות סיעתית.

גלעד קריב: בבקשה, עד 05:25.

גלעד קריב: אני מחדש את הדיון.

גלעד קריב: הצבעה על הסתייגויות 377 עד 380.

גלעד קריב: מי בעד ההסתייגויות?

גלעד קריב: הסתייגויות מס' 377, 378, 379, 380 לא אושרו.

גלעד קריב: ההסתייגויות נדחות.

גלעד קריב: הסתייגויות 381 עד 383, בבקשה, שתי דקות.

יואב קיש: אני לא יכול שלא להתייחס לאמירתך על משאבי הכנסת.

יואב קיש: מכיוון שאתה לא נותן לי להתייחס שלא בזמן ההסתייגויות, אני אעשה את זה בזמן ההסתייגויות.

יואב קיש: מן הראוי לנהל דיון בנושאים האלה לא בזמן ההסתייגויות.

יואב קיש: אני אומר לך, והתמונה ברורה לך, שברגע שהנחנו את ההסתייגויות האלה על שולחן הוועדה היה ברור שיש לאופוזיציה עשר שעות של נימוקי הסתייגויות.

יואב קיש: ההחלטה שלך מתי יהיו אותן עשר שעות, היא החלטה שלך.

יואב קיש: לכן, לבוא בטענות לאופוזיציה – מה, למה – זאת התנהלות של שיקולך בלבד.

יואב קיש: את עשר השעות שלנו, אחרי שקוצצנו ולא הלכנו לנוהל של הפצצת הסתייגויות, נשארנו בנוהל הרגיל, וצומצמנו גם שם – כמו שאתה עושה בדיון הזה ואתה מצמצם – זה הזמן שיש.

יואב קיש: לכן, ההחלטה והפגיעה בזמן הכנסת ובזמן העובדים היא שלך בלבד, לשיקולך בלבד, ואין זה מן הראוי שתטיל את הדבר הזה על מי מהאחראים מלבדך.

גלעד קריב: תודה.

גלעד קריב: אנחנו מצביעים על הסתייגויות 381 עד 383.

גלעד קריב: מי בעד ההסתייגויות?

גלעד קריב: הסתייגויות 381, 382, 383 לא אושרו.

גלעד קריב: ההסתייגויות נדחו.

גלעד קריב: הסתייגויות 384 עד 387.

גלעד קריב: בבקשה, שתי דקות.

יואב קיש: היינו בפרק ח', התחילה, והגענו להוראת המעבר.

יואב קיש: אנחנו מדברים על סעיף 45(ב), המדבר על פרסום אסדרה קיימת, שאינה טעונה פרסום ברשומות.

יואב קיש: לפי הוראות סעיף 37, ייעשה עד תום השנה מהמועד האמור בסעיף 44(4); ראש הממשלה רשאי, בצו, להאריך את התקופה האמורה בסעיף קטן זה בתקופות נוספות, שלא יעלו על חצי שנה כל אחת.

יואב קיש: אני מופתע מכך שחיברת את ארבעת הסעיפים האלה ביחד, אי לדעתי מן הראוי לעשות את 84 ו-85 יחדיו, ואת 86 ו-87 בנפרד.

יואב קיש: לכן, אני אנמק את 84 ו-85, ואני מקווה שלאור השוני בסעיפים, אקבל את הזכות לנמק את 86 ו-87 בנפרד.

גלעד קריב: בוא תוסיף את שתי הדקות שנדרשות לך.

יואב קיש: מתי זה יוצא?

יואב קיש: כמה זמן עבר?

גלעד קריב: הכול בסדר, אני עוקב.

גלעד קריב: יש לך עוד 40 שניות לשתי ההסתייגויות הראשונות.

יואב קיש: מאה אחוז.

יואב קיש: אכן, כמו שאמרתי, יש פה שני נושאים של זמנים.

יואב קיש: זמן ראשון זה שנה מהמועד האמור, והזמן השני הוא ההארכות שמאפשרות לראש הממשלה להאריך.

יואב קיש: דווקא בנושא של הגמישות שניתנת לראש הממשלה, ניתן להאריך את הזמן מעבר לחצי שנה, ולאפשר לו להפעיל גמישות אפילו עד שנה וחצי.

יואב קיש: שנה וחצי נראה לי זמן קיצוני ארוך, אבל לאור המורכבות הגדולה של החוק הזה, והבעייתיות של הפרסומים שלו, אמרנו שבטח בהתחלה ניתקל בדרישות שכאלה.

יואב קיש: לגבי הנושא של השנה, גם שם ראינו לנכון דווקא הפעם להאריך, ולפעול ל-16 חודשים, שזו הארכה של 33%, או 18 חודשים, שזו הארכה של 50%.

יואב קיש: בשני המקרים האלה, אנחנו חושבים שפרסום של אסדרה קיימת כזו, ייתכן וידרוש יותר זמן מן הצפוי, ולכן ייצר מגבלות ומורכבות שיגרמו לפרסום להתעכב.

יואב קיש: על מנת לא למצוא את הגורם המפרסם כפוף להפרה של חקיקה – הרי בכך עסקינן – ראוי לתת גמישות יתר ללוחות הזמנים של הפרסומים.

יואב קיש: אני רואה שיש לי עוד כ-15 שניות ואני לא אחרוג מהזמן.

יואב קיש: בניגוד להרגלנו, שרצינו לקצר זמנים, דווקא במקרה הזה בחרנו להאריך.

גלעד קריב: תודה.

גלעד קריב: אנחנו מצביעים על הסתייגויות 384 עד 387.

גלעד קריב: מי בעד ההסתייגויות?

גלעד קריב: הסתייגויות 384, 385, 386, 387 לא אושרו.

גלעד קריב: ההסתייגויות נדחו.

גלעד קריב: הסתייגויות 388 עד 391.

גלעד קריב: שתי דקות, בבקשה.

יואב קיש: אני אקח התייעצות סיעתית לסעיף 45.

גלעד קריב: בבקשה.

גלעד קריב: הפסקה עד 05:36.

גלעד קריב: אני מחדש את הדיון.

גלעד קריב: נצביע על הסתייגויות 388 עד 391.

גלעד קריב: מי בעד ההסתייגויות?

גלעד קריב: הסתייגויות 388, 389, 390, 391 לא אושרו.

גלעד קריב: ההסתייגויות נדחו.

גלעד קריב: אנחנו עוברים להסתייגות 392.

גלעד קריב: ההסתייגויות 393 ו-394 שגויות, כי המילים הללו לא מופיעות בסעיף המצוין.

יואב קיש: אני רוצה לראות; אתה מפתיע אותי.

גלעד קריב: אתה מוזמן.

גלעד קריב: בבקשה, שתי דקות.

יואב קיש: דווקא היה לי חשוב מאוד לדבר על 393 ו-394.

גלעד קריב: אתה יכול לנצל את זה, ואני לא אהיה דווקני איתך בעניין הזה.

גלעד קריב: על 393 ו-394 לא נענה כאן.

גלעד קריב: בבקשה.

יואב קיש: מכיוון שאני לא רוצה סתם לבזבז את הזמן ולהצביע על משהו לא רלוונטי, אני מעדיף לנהל את הדיון על ההצבעה הרלוונטית, שמדברת על רוב חבריה וכל חבריה.

יואב קיש: אני יכול להשליך את זה גם על מה שאמרת עכשיו, היושב-ראש, לרוב חבריה לכל חבריה.

יואב קיש: דיברת על חבריך מהסיעות החרדיות והזכרת את דודי אמסלם.

יואב קיש: אני רוצה להזכיר לך שהיום, במליאת הכנסת, שתיפתח ב-11, היא תתחיל בשאילתות.

יואב קיש: לאחר מכן יהיו הצעות חוק, חלקן של חברי הקואליציה.

יואב קיש: אני יודע שיש הצעת חוק מאוד מעניינת, ולדעתי גם רע"ם שותפה לה ולא רק האופוזיציה, בנושא יום זיכרון לאירועי כפר קאסם.

יואב קיש: הייתי שמח להבין מה קורה בקואליציה, מה עמדת סיעתך בנושא ומה עמדת מרצ.

יואב קיש: הכול יתגלה לעיניי בעוד כמה שעות, אבל הסקרנות הורגת את החתול.

גלעד קריב: אני לא יודע אם יש עמדת סיעה, אבל טוב.

גלעד קריב: בוודאי כקצין בכיר בחיל האוויר, שמכיר היטב את פסק הדין המכונן בעקבות טבח כפר קאסם, שהטמיע בצה"ל את ערך טוהר הנשק, והמושג של פקודה בלתי חוקית בעליל, אתה בוודאי גם רואה את האירוע הזה כאירוע מכונן.

יואב קיש: אני יכול להסיר את מעטה הערפל מעמדתי האישית.

יואב קיש: אני מאוד מקווה שלא תהיה משמעת קואליציונית, שתתנגד לעמדתי האישית.

יואב קיש: אני הולך להתנגד להצעת החוק, והייתי שמח לשמוע מה דעתך.

גלעד קריב: טרם חשבתי על העניין.

גלעד קריב: אני מבטיח לעדכן אותך לפני ההצבעה על עמדת סיעתי.

יואב קיש: תזכור, אתה מבטיח לעדכן אותי.

גלעד קריב: מבטיח, מבטיח.

גלעד קריב: מכובדיי, אנחנו מצביעים על הסתייגות 392.

גלעד קריב: מי בעד ההסתייגות?

גלעד קריב: הסתייגות 392 לא אושרה.

גלעד קריב: ההסתייגות נדחתה.

גלעד קריב: אנחנו עוברים להסתייגויות 395 עד 425.

גלעד קריב: כל ההסתייגויות הללו עוסקות במועד כניסת החוק לתוקף, ולכן הן תידונה יחד.

גלעד קריב: חבר הכנסת, יש לרשותך שתי דקות, בבקשה.

יואב קיש: אני אבקש התייעצות סיעתית.

גלעד קריב: בסדר גמור.

גלעד קריב: אנחנו חוזרים בשעה 05:46.

גלעד קריב: אני מחדש את הדיון, ובעוד 4 דקות נקיים הצבעה אחרונה על ההסתייגויות החשובות והענייניות.

יואב קיש: למה?

יואב קיש: לא הכול תיקונים עקיפים.

גלעד קריב: הכול תיקונים עקיפים.

גלעד קריב: תבדוק, ואם אתה רואה שלא – תאמר.

נעמה מנחמי: הסתייגות 426 עוסקת בבחירת ראש רשות וסגניו בחוק הרשויות המקומיות.

גלעד קריב: אלה תיקונים עקיפים לחוקים, ושנית, אלה הוראות שלא קשורות בחוק, לא נדונו בו.

יואב קיש: זה לא נושא חדש?

גלעד קריב: לא, זה לא נושא חדש.

גלעד קריב: אם אלה לא תיקונים עקיפים, אני אפנה למספר ההסתייגויות, ונצביע עליהן, אבל הם כולם תיקונים עקיפים.

גלעד קריב: אם אתה רוצה ליתר ביטחון, אני מובן להפנות למספר הסעיף.

יואב קיש: גם בנוהל המצומצם לא עושים תיקונים עקיפים?

גלעד קריב: תיקונים עקיפים זה מעקף על הליכי החקיקה בכנסת.

גלעד קריב: אתה מתקן חוק בהסתייגות, שצריך לעבור שלוש קריאות.

יואב קיש: בעבר עשינו את זה, לפעמים גם בהסכמה.

גלעד קריב: ולכן, סוף כל סוף, תיקנו את הנוהל, אחרי שראו שיש כאן - - -

יואב קיש: זאת הייתה דווקא גמישות טובה ליושב-ראש הוועדה.

יואב קיש: זה היה בהסכמה.

גלעד קריב: כשיש תיקון ענייני שנדרש, זה דבר אחד, אבל אלה דברים שלא קשורים לחוק.

גלעד קריב: הם סתם.

יואב קיש: ואני חשבתי שיש לי עוד הרבה זמן.

גלעד קריב: אני יודע.

גלעד קריב: צר לי לאכזב אותך.

גלעד קריב: חבר הכנסת קיש כל כך התאהב בדיוני הוועדה, שבשעה תשע הוא יהיה פה לדיון.

יואב קיש: לא יהיה פה דיון בתשע.

יואב קיש: זה מה שאני מסביר לך.

גבי לסקי: הוא יהיה פה בתשע, אתם לא מכירים אותו.

יואב קיש: אני ממוקד בחוק.

יואב קיש: הייתי גם בדיון על החוק פה בכנסת.

גלעד קריב: אז בתשע אתה מייצג את הקואליציה בנושא חדש?

יואב קיש: כן, כנראה, אם אני אחליט לקום, או שאקום יותר מאוחר.

יואב קיש: נראה, נשקול את זה.

יואב קיש: אם לא, ייצג אותי מישהו אחר.

גלעד קריב: לרגע לא חששתי.

יואב קיש: בגלל זה אני רוצה לדעת מתי הוועדה תתכנס.

גלעד קריב: אנחנו עוד לא יודעים, ואנחנו נודיע.

גלעד קריב: זה יהיה היום.

גלעד קריב: מכובדיי, הסתייגויות 426 - - -

יואב קיש: אני רוצה נושא חדש, ולא להצביע על זה.

גלעד קריב: אני לא חושב שאתה יכול נושא חדש, כי אלה תיקוני חוק.

אסף פרידמן: עוד לא הצבענו על הסתייגויות 395 עד 425.

גלעד קריב: סליחה, ברור.

גלעד קריב: נצביע על הסתייגויות 395 עד 425.

גלעד קריב: על זה אתה מבקש נושא חדש?

יואב קיש: כן.

אסף פרידמן: על כל הסעיפים האלה?

יואב קיש: כן, מה אני אעשה?

יואב קיש: אתה רוצה להפריד, אני אגיד לך מה.

גלעד קריב: שוועדת הכנסת תתמודד עם זה.

גלעד קריב: בסדר גמור.

גלעד קריב: אני מקווה שוועדת הכנסת תראה את כל ההסתייגויות לעניין תוקף החוק כנושא אחד.

גלעד קריב: זה ידידי, ניר אורבך.

יואב קיש: אם אתה תפצל - - -

גלעד קריב: אני לא אפצל.

גלעד קריב: אני לא מפצל, וזאת תהיה תרומתה של סיעת ימינה לדיון הארוך בחוק הרגולציה.

יואב קיש: לפני שהיא מתפוררת סופית.

גלעד קריב: לא מתפוררת, הכול בסדר.

גלעד קריב: כדי לדייק בדברים, גברתי, נסתכל כדי שלא תצא תקלה.

אסף פרידמן: יש פה אי הבנה, לדעתי.

אסף פרידמן: אתה טענת נושא חדש על הסעיפים שהם תיקונים עקיפים?

יואב קיש: לא.

יואב קיש: אתה צודק, אני לא הבנתי.

יואב קיש: נכון.

יואב קיש: לא מצביעים כי זה נושא חדש.

גלעד קריב: על מה נושא חדש?

גלעד קריב: על הסתייגויות 395 עד 425?

יואב קיש: כן.

אסף פרידמן: אלה לא תיקונים עקיפים.

יואב קיש: נכון, אלה לא.

יואב קיש: ועל זה לא מצביעים, ובגלל זה הוא שאל.

נעמה מנחמי: על מועד הכניסה לתוקף.

יואב קיש: בדיוק.

נעמה מנחמי: אפשר לעשות דיון לקולא.

גלעד קריב: עוד שנייה.

גלעד קריב: אני דווקא לא רוצה ללכת לקולא, אלא לאתגר את הנהלים ולדייק אותם.

גלעד קריב: הדברים נוסחו כאן בכוונת מכוון לא כתיקון עקיף, למרות שברור שאלה תיקונים עקיפים.

גלעד קריב: ההסתייגויות הללו, לא רק שהן לא מהותיות, אלא שהן לא נוגעות כהוא זה לעניינו של החוק.

גלעד קריב: הן לא מתייחסות לסעיפיו, הן מבקשות להוסיף סעיפים.

גלעד קריב: הן לא הסתייגויות, אבל הן גם לא תיקון עקיף לחוק.

גלעד קריב: לכן, מה שאני מתכוון לעשות, ולדעתי זה מה שעולה מהנוהל, הוא להפנות לקובץ שלפניכם, ואנחנו נבצע הצבעות.

יואב קיש: אבל ההפניה היא של - - - אני רוצה לקרוא את הסעיף.

גלעד קריב: אתה רוצה, אבל אני מנהל.

יואב קיש: אם זה ככה, אני מבקש מהייעוץ המשפטי הנחיה, האם אפשר להימנע מהקראת הסעיף?

גלעד קריב: הטענה שלי היא שהתשובה היא כן במקרים האלה, מכיוון שיש הוראה שמאפשרת הפניה.

יואב קיש: לא, זה לא מדויק.

יואב קיש: תדייק.

גלעד קריב: אני מבין.

גלעד קריב: כפי שראית ב-12 השעות האחרונות, לא השתמשתי ביכולת להפנות.

גלעד קריב: מכיוון שמדובר פה בניסיון לעקוף את ההוראות שאוסרות על תיקון עקיף, אני מחליט - - -

יואב קיש: אין בעיה, אז תקריא אותו.

גלעד קריב: אני לא חייב להקריא אותו.

נעמה מנחמי: אולי נפנה לנוהל, כדי להראות עד כמה הוא ברור בהקשר הזה.

נעמה מנחמי: אין להגיש הצעה לתיקון שאינה קשורה כלל להצעת החוק הנדונה, ולא יתקיים עליה דיון כלשהו בוועדה, כגון הצעה לתקן חוק אחר בתיקון עקיף, כאשר התיקון העקיף אינו קשור כלל ועיקר להצעת החוק הנדונה בוועדה.

נעמה מנחמי: התיקון העקיף הוא דוגמה לאותה הצעה לתיקון, שלא קשורה בכלל, ולא יתקיים לגביה דיון.

נעמה מנחמי: זה בהחלט המקרה פה.

יואב קיש: לפי הבנתי את הנוהל, האפשרויות העומדות בפניך הן או לבטל את ההצבעות, ולהגיד שזה מבוטל, כמו שכתוב, או להקריא, ואז ההחלטה היא שלי.

יואב קיש: הייתי יכול לקבל אמירה שאומרת שלצורך העניין, זה כמו תיקון חוק עקיף ואתה מבטל אותה.

יואב קיש: זאת אמירה שאפשר להתווכח עליה, אבל אני יכול לקבל אותה.

יואב קיש: להגיד לי שהסתייגויות שקיבלת אותן כהסתייגויות, אתה מפנה לנוהל ולא נותן לי את האפשרות להקריא אותן, זה בעיניי לא ראוי.

גלעד קריב: אני אומר לך מדוע.

גלעד קריב: כתוב כאן: חבר הכנסת המסתייג, חבר הכנסת מטעמו או היועץ המשפטי לוועדה יקריאו את ההסתייגות שהוגשה מראש ובכתב, או שתיעשה הפניה לקובץ ההסתייגויות.

יואב קיש: קודם כול, זה היועץ המשפטי.

יואב קיש: מעבר לכך, אני חושב שהכוונה היא ברורה, כשמדובר במסתייג עצמו.

גלעד קריב: אין בעיה.

גלעד קריב: אם כך, אנחנו נלך על האופציה שעל פי הוראות הנוהל לגבי מהן הסתייגויות מותרות והסתייגויות לא מותרות, כל ההסתייגויות מ-426 עד 445 אינן יכולות להיות מוגדרות על פי הנוהל כהסתייגויות, שניתן להגישן.

גלעד קריב: העמדה הזאת מקובלת על הייעוץ המשפטי?

יואב קיש: אולי לפני שהייעוץ המשפטי עונה, כדאי לשמוע את עמדתי, ואז יחליט היועץ המשפטי.

יואב קיש: ולא בלי ששמעו אותי אפילו.

גלעד קריב: כבודו, שנייה, מייד.

גלעד קריב: הכול בסדר.

גלעד קריב: תישמע דעתך בצורה מצוינת.

נועה ברודסקי לוי: אנחנו כרגע עושות בדיקה, אבל אנחנו חושבות שזה אכן מה שקבוע בנוהל.

גלעד קריב: בסדר גמור.

יואב קיש: אני מבקש להתייחס.

גלעד קריב: ישנה בקשה של חבר הכנסת קיש להתייחס באופן פרטני להסתייגות 430.

יואב קיש: לא, אני רוצה להתייחס להנחיה שאמרת עכשיו.

יואב קיש: ראשית, אני לא מקבל את הדיווח שלך, ואני מתנגד לו.

יואב קיש: אני מבקש הסבר מקיף מהיועץ המשפטי, ספציפית בוודאי אם מדובר בהסתייגות 430, שעוסקת בנושא רשויות פיקוח פיננסיות.

יואב קיש: פה בחוק הם די קיבלו לקולא, והוחרגו בהרבה מאוד דברים.

יואב קיש: יש פה תיקון שבא להתייחס לאותן רשויות, שגם ככה לא עושות דבר וחצי דבר.

יואב קיש: אני חושב שראוי לציין ולהוסיף את זה, ואני לא רואה סיבה מדוע לא.

גלעד קריב: בסדר.

גלעד קריב: כפי שהוזכר כאן, סעיף 24 בנוהל אומר בצורה מפורשת, שאין להגיש הצעה לתיקון, שאינה קשורה כלל להצעת החוק הנדונה, ולא יתקיים עליה דיון כלשהו בוועדה.

גלעד קריב: הסיפור של תיקון עקיף מוצג כדוגמה – כגון הצעה לתקן חוק אחר.

יואב קיש: אבל עשית דיונים עם כל הגופים הפיננסיים.

גלעד קריב: לא.

גלעד קריב: קודם כול, אנחנו מדברים באופן כללי, כי הערת באופן כללי.

גלעד קריב: כגון הצעה לתקן חוק אחר.

גלעד קריב: כדי להדגיש את העניין, יש כאן הערת שוליים, שאומרת: ככל שישנה הסכמה רחבה בין חברי הוועדה במהלך דיון, לקבל הסתייגות, שהיא הצעת תיקון שאינה נוגעת לנושא, ולא הובאה בחוברת הכחולה, ובשל ההסכמה אמורה, בין היתר, גם לא נטענת טענת נושא חדש, על יושב-ראש הוועדה להקדים דיון ביחס לנושא ההסתייגויות, ולשמוע גם עמדות של נציגי הממשלה ונציגי הציבור.

גלעד קריב: מכאן, גם כשיש הסכמה בין כולם - - -

יואב קיש: זה לא המקרה.

גלעד קריב: א', זה לא המקרה.

גלעד קריב: ופשיטא, מכיוון שזה לא המקרה באופן כללי, מכלול ההסתייגויות האלה נופל בהגדרה שזה תיקון שלא ניתן להגיש אותו.

גלעד קריב: לגבי 430, היא אומנם עוסקת בגופים פיננסיים, אלא שכאשר קוראים את מה שכתוב בהצעה, מבינים שגם ההצעה הזאת איננה קשורה כהוא זה לחוק האסדרה.

גלעד קריב: יש עוד הרבה חוקים שעוסקים בגופי פיקוח פיננסיים, ובה אין כל קשר לחוק האסדרה.

גלעד קריב: הנושאים שנמצאים בה, לא עלו במסגרת הדיון.

גלעד קריב: גם זה, למרות שמוזכרים פה אותם גופים שגם נזכרים בחוק, אין שום קשר בין ההוראות כאן לבין חוק האסדרה.

גלעד קריב: זאת סוגיה אחרת לגמרי, והיא לא נדונה כאן בוועדה.

יואב קיש: זה לא נכון.

יואב קיש: - - - של גופים פיננסיים ושילובם בחוק נדונה באריכות.

יואב קיש: מכיוון שהייתה החלטה מה החוק הזה, והניתוק שלו מהגופים הפיננסיים - - -

גלעד קריב: זה לא נכון, אדוני טועה.

גלעד קריב: החוק לא ניתק את הגופים הפיננסיים.

יואב קיש: בצורה מאוד משמעותית הם - - - להרבה מאוד דברים.

גלעד קריב: אדוני טועה בהבנת החוק, אבל לא בדיון הזה אנחנו נמצאים.

גלעד קריב: אין קשר בין ההצעה כאן לבין סוגיית האסדרה.

גלעד קריב: הנושא לא נדון בדיון.

יואב קיש: אני לא מסכים, ואני חושב שההסתייגות הזאת צריכה להישמע ולהיות מנומקת.

יואב קיש: אתה עושה טעות שאתה מבטל אותה.

יואב קיש: בוודאי אותה, על פי כל האחרות גם כן.

יואב קיש: שם אולי יש ספק יותר גדול.

נעמה מנחמי: אנחנו לא יכולים להצביע על ההסתייגויות, מכיוון שזה יהווה פגם אם הן תתקבלנה במקרה.

נעמה מנחמי: ככל שחבר הכנסת קיש מעוניין לנמק את ההסתייגויות, הוא יכול.

נעמה מנחמי: אבל לא להצביע עליהן.

נעמה מנחמי: זה מה שנאמר לי.

גלעד קריב: לא, סליחה, אני מבקש לברר את זה.

גלעד קריב: כתוב שאין להגיש תיקון, אז מה אנחנו מנמקים?

גלעד קריב: אם זאת הנחיה של הייעוץ המשפטי של הוועדה, אני מבקש להיוועץ איתה.

יואב קיש: צריך היוועצות סיעתית?

גלעד קריב: לא, לא צריך היוועצות סיעתית.

גלעד קריב: אני רואה בנוהל אמירה ברורה, שאין להגיש תיקון.

גלעד קריב: כתוב: אין להגיש הצעה לתיקון.

גלעד קריב: ההצעות האלה לא אמורות להיות בקובץ.

נעמה מנחמי: אוקיי, אוקיי סליחה.

נעמה מנחמי: הייתה כאן אי הבנה.

נעמה מנחמי: אין חובה לתת לחבר הכנסת קיש לנמק.

נעמה מנחמי: אפשר, אבל אין חובה.

גלעד קריב: אפשר, אבל אני בוחר שלא לתת, מכיוון שאני חושב שההצעות הללו חותרות תחת המוסד החשוב של הסתייגויות.

גלעד קריב: מכיוון שחזקה שדיון רצוף בן 12 וחצי שעות בהסתייגויות יש בו - - -

יואב קיש: זה נתון להחלטתך בלבד?

גלעד קריב: אני לא מדבר על השעות.

גלעד קריב: תסכים איתי שקיומו בלילה קשור בהחלטתי.

גלעד קריב: העובדה שאנחנו דנים 12 וחצי שעות קשורה באמת בהחלטתי לאפשר דיון מעמיק בהסתייגויות שהוגשו.

גלעד קריב: כך צריך להיות.

גלעד קריב: אנחנו 12 וחצי שעות דנים ברציפות בהסתייגויות, וחזקה ששמענו את עמדותיה החשובות של האופוזיציה בעניין.

יואב קיש: זה לא בהכרח נכון, ההתייחסות הזאת.

גלעד קריב: בסדר גמור.

גלעד קריב: אני קורא את הנוהל, וההצעות הללו לא היו צריכות להיכלל בקובץ ההסתייגויות, ולכן אין מקום לנמק אותן.

יואב קיש: אני יכול להבין את עמדתך לגבי הצעות אחרות בנוסח, אבל לא לגבי 430.

גלעד קריב: אני עומד גם על 430, וככל שיש את הייעוץ המשפטי של הוועדה.

יואב קיש: אני רוצה להבין ספציפית, מכיוון שהיא לא הייתה פה כשדיברתי, גם לגבי 430 זו טענתכם.

יואב קיש: שם אנחנו לא מדברים על תיקונים.

יואב קיש: אני אחדד את דבריי, יש התייחסות ספציפית לגופים פיננסיים, שבחוק קיבלו לקולא, ולא מספיק פיקוח.

יואב קיש: נושא הרגולציה - - -

יואב קיש: הדבר הזה לא נדון במסגרת החוק.

יואב קיש: הוא לא קשור.

יואב קיש: פשוט לא נדון.

נעמה מנחמי: הוא לא נדון.

נעמה מנחמי: ממש לא.

יואב קיש: אני לא אומר שהוא נדון.

יואב קיש: יש פה הצעה חדשה לטפל בבעיה שלא נפתרה בחוק.

גלעד קריב: אין בעיה, ולכן זה לא מתאים כהסתייגות בחוק.

גלעד קריב: הגדרת בדיוק את הסיבה מדוע זאת לא הסתייגות.

גלעד קריב: ההסתייגות הזאת היא בנושא, שלא נדון במסגרת החוק.

יואב קיש: ההסתייגות עצמה אולי לא – הרבה מההסתייגויות שדנו ודיברנו עליהן, מעלות דברים שלא דיברת עליהם בדיון.

גלעד קריב: חבר הכנסת קיש, הסוגיה של הפיקוח על הגופים הפיננסיים, על פעילותם, היא לא עניינו של החוק הזה.

גלעד קריב: צר לי.

יואב קיש: אתה עוסק ברגולציה על גופים פיננסיים, ואתה רוצה לטטייב את הרגולציה על גופים פיננסיים.

גלעד קריב: מכיוון שאנחנו לא מצביעים היום על החוק לקריאה שנייה ושלישית, אנחנו רק בעיצומו של התהליך בנושא של ההסתייגויות, ומחר תהיה עוד ישיבה שבא נצביע על ההסתייגויות, בין כרוויזיה ובין כטענות נושא חדש, נבדוק את העניין הזה לעומקו עם הייעוץ המשפטי של הכנסת.

גלעד קריב: ככל שעמדת הייעוץ המשפטי תהיה שסעיף 430 צריך לעלות ולהיות מנומק, כך נעשה.

יואב קיש: אני צריך להכין את נימוקיי בעניין ההארכה?

גלעד קריב: אם תרצה לנמק לייעוץ המשפטי, בבקשה.

יואב קיש: תנו לי את מסגרות לוחות הזמנים, שאני לא אופתע.

גלעד קריב: אתה לא תופתע.

גלעד קריב: קודם כול, אנחנו צריכים לתת לוועדת הכנסת לסיים את הדיון בנושא חדש.

גלעד קריב: לאחריו נראה האם הדיון יכול להתקיים במקביל למליאה, כשלא מתקיימות שם הצבעות.

גלעד קריב: הדבר קשור באישור מטעם יו"ר הכנסת.

גלעד קריב: אם לא, לאחר המליאה מחר נחדש את הדיון.

יואב קיש: אתה מתכוון היום.

גלעד קריב: כן, היום, היום.

גלעד קריב: אולי זה יהיה גם ביום חמישי.

גלעד קריב: מכובדיי, תודה לכל מי שהשתתף בדיון, חבר הכנסת קיש, חבר הכנסת דוידסון, חברת הכנסת גבי לסקי, היועצות המשפטיות – תודה; אסף – תודה.

גלעד קריב: תודה לכם.

גלעד קריב: אני לא יכול לומר ליל מנוחה, אבל תנוחו.

גלעד קריב: תודה יקרה, מעריכים את עזרתך.